KSENOFONTAS 


"2 
Atsiminimai 
apie 

Sokratą 


"4 


Iš senosios graikų kalbos vertė 
VANDA KAZANSKIENĖ 


Vilnius „Pradai“ 1993 


ZENO0ONTOS 


"4 


ATouVnuovevuaTa 


9 


UDK 101.9 Sokratas 
Ks-07 


Redagavo 


Ramutė Rybelienė 


O Vertimas i lietuvių kalbą Vandos Kazanskienės, 1993 
O Įvadinis straipsnis, paaiškinimai Antano Rybelio, 1993 


ISBN 9986-405-04-1 


SOKRATAS IR JO FILOSOFIJA: 
ŽINAU, KAD NIEKO NEŽINAU 


Tarp filosofų, sugebėjusių gyventi adekvačiai savo mok- 
slui, pirmiausia minėtinas Sokratas (Sėkratės). Šiuo požiūriu 
jo gyvenimas laikomas išminčiaus idealu, o jo mokslas - 
filosofijos istorijos atskaitos tašku. 

Apie Sokratą per pustrečio tūkstančio metų prirašyta dau- 
gybė knygų, tačiau autentiškų paties Sokrato raštų iki šiolei 
nebuvo išleista ir, matyt, niekados nebus. Kol kas nėra 
žinoma įokių liudijimų, kad Sokratas ką nors būtų parašęs. 
Vienu balsu visi teigia, jog Sokratas savo mokslą skelbęs 
žodžiu. Tačiau tai nesutrukdė jam tapti vienu žymiausių visų 
laikų filosofų. 

Sokrato vardą ir asmenybę filosofijos istorijoje išgarsino 
jo mokiniai savo liudijimais ir atsiminimais. O mokinių per 
savo gyvenimą jis turėjo daug iš įvairių visuomenės sluok- 
snių. Tad suprantama, kad ir liudijimai apie Sokratą yra 
prieštaringi, nevienodai vertinantys šio filosofo gyvenimą ir 
mokslą. Pagrindiniai išsamiausi šaltiniai, kuriais remiamasi 
restauruojant Sokrato filosofiją, yra jo mokinių Ksenofonto 
(apie 445-355, m.pr.Kr.) ir Platono (428/427-348/347 m. 
pr.Kr.) raštai. Vėlesnių antikos autorių (Aristotelio, Aristokse- 
no, Jono Chijiečio, Diogeno Laertiečio ir kt.) liudijimai apie 
Sokratą yra gana fragmentiški. 


Platono raštuose Sokratas vaizduojamas kaip išmintin- 
giausias pašnekovas, teisingiausiai vertinantis kitų žmonių 
požiūrius, įvairiausius filosofinius klausimus bei pasaulio 
reiškinius. Platono Sokratas - gerokai idealizuota asmeny- 
bė. Sunku nustatyti, kur pateikiamas Sokrato požiūris, o kur 
dėstoma autentiška Platono nuomonė, - visi nuopelnai, 
idėjos ir vertinimai priskiriami Sokratui. 

Ksenofontas apie Sokratą kalba kaip istorikas, teikiantis 
pirmenybę konkrečių faktų fiksavimui. Jis stengiasi objekty- 
viai nušviesti Sokrato gyvenimo kelią ir jo mokslą. Todėl, 
skelbdami Ksenofonto „Atsiminimus apie Sokratą", siekia- 
me reprezentuoti ne Ksenofonto kūrybą, o Sokratą kaip 
žmogų ir filosofą. Tad ir šios knygos įvadinis straipsnis ne 
apie Ksenofontą, bet apie Sokratą. 

SOKRATO GYVENIMO KELIAS. Sokratas gimė 77-osios 
olimpiados metais (469 m.pr.Kr.) Alopekėje (netoli Atėnų) 
akmenskaldžio Sofronisko ir pribuvėjos Fainaretės šeimoje. 
Jis buvo antras sūnus (vyresnysis jo brolis Patroklas buvo 
gimęs iš pirmosios Fainaretės santuokos). Pagal tuometinį 
graikų paprotį gimus sūnui tėvas kreipėsi į orakulą patarimo, 
kaip jį auklėti. Atsakymas buvo toks: tegu jis daro tai, kas 
jam šauna į galvą, 0 tėvai neturėtų trukdyti laisvai skleistis 
sūnaus polinkiams ir potraukiams, nes jis turįs savyje vidinį 
vadovą visam gyvenimui, kuris pranokstąs geriausius mo- 
kytojus ir auklėtojus (tai, ką vėliau Sokratas vadino daimo- 
nion). Jaunystėje Sokratas gavo gerą pradinį išsimokslini- 
mą, o sulaukęs 18 metų tapo Atėnų piliečiu, davęs priesaiką 
laikytis įstatymų. Kaip ir visi graikų jaunuoliai, Sokratas atliko 
karinę prievolę. 

Apie tolesnį Sokrato gyvenimą išlikę liudijimai pateikia 
įvairių versijų. Viena iš jų teigia, kad Sokratas, sulaukęs 
dvidešimties metų, Mėgino tęsti tėvo profesiją. Pasak Pau- 


sanijo (apie 115 - apie 180), jis sukūręs trijų charičių (graikų 
draugystės ir jaunatvės deivių) skulptūrą, kuri buvusi pasta- 
tyta prie Atėnų akropolio. Peripatetikas Aristoksenas (354- 
300 m. pr.Kr.) liudija, kad Sokratas jaunystėje buvo pasirin- 
kęs laisvą gyvenimo būdą, o vėliau tapęs pirmojo Atėnų 
filosofo Archelajo (V a.pr.Kr.) mokiniu, kartu su juo lankęsis 
Samo saloje. Kiti šaltiniai, pvz., Diogeno Laertiečio raštai, 
liudija, kad iš pradžių Sokratas buvęs žymaus natūrfilosofo 
Anaksagoro Kladzomeniečio (apie 500 - apie 428 m. pr.Kr.) 
mokinys ir tik vėliau - Archelajo. O Platonas mini, kad orato- 
rinio meno Sokratą mokiusi Aspasija, Periklio (apie 490-429 
m.pr.Kr.) žmona, garsėjusi grožiu ir išmintimi. 

Sokrato jaunystės laikais Atėnai garsėjo kaip politikų, kar- 
vedžių, jūreivių, prekijų ir menininkų Miestas, bet filosofų 
neturėjo. Pirmasis savas Atėnų filosofas buvo Archelajas. 
Tačiau yra žinoma, kad tuo metu Atėnuose lankydavosi 
tokios garsenybės kaip Elėjos mokyklos įkūrėjas Parmeni- 
das (apie 540 - apie 470 m.pr.Kr.) ir jo mokinys Zenonas 
(apie 490 - apie 430 m.pr.Kr.), Jonijos filosofijos atstovas 
Anaksagoras, sofistai Protagoras Abderietis (apie 480 - apie 
410 m.pr.Kr.), Gorgijas Leontietis (485-380 m. pr. Kr.) iš Sici- 
lijos, Hipijas Elidietis (apie 400 m. pr.Kr.) iš Abderų, Prodikas 
iš Kėjo salos ir kt. Sokratas, buvęs labai smalsus ir linkęs 
bendrauti, ypač domėjosi minėtų filosofų viešais pasisaky- 
mais, leisdavosi su jais į disputus. Taip Sokratas susipažino 
su pagrindinėmis to meto graikų filosofijos mokyklomis, 
kurios lėmė jo paties filosofinių pažiūrų formavimąsi. 

Kaip liudija Aristotelis, jaunystės metais Sokratas lankėsi 
Delfuose, ir jį ypač paveikė vienam iš septynių graikų išmin- 
čių lakedemoniečiui Chilonui (VI a. pr.Kr.) priskiriamas posa- 
kis „Pažink pats save" (Gnėthi seauton), iškaltas Apolono 
šventyklos frontone. (Čia buvo ir kitų posakių, pvz., „Nieko 


per daug", priskiriamas kitam graikų išminčiui Solonui). 
Minėtas posakis ir paskatino Sokratą gilintis į žmogaus 
esmę, aiškintis jo gyvenimo paskirties ir prasmės klausimus, 
žmogiškojo pažinimo galimybes ir ribas. Tai buvo nauja 
problematika tuometinėje graikų filosofijoje, pasinėrusioje į 
filosofines gamtos problemas. Sokratas graikų filosofiją nu- 
kreipė moraline, humanistine linkme. 

Apskritai apie pirmuosius keturis Sokrato gyvenimo 
dešimtmečius nedaug tėra patikimų žinių. Tačiau viena ga- 
lima tvirtai pasakyti - įo gyvenimo stichija buvo filosofiniai 
pokalbiai bet kur, bet kada ir su bet kuo. Jo klausytojų ir 
pašnekovų ratas buvo platus ir įvairus - filosofai sofistai, 
politikai, karvedžiai, poetai, menininkai, amatininkai, pirkliai, 
net heteros ir vergai. Apsuptą mokinių jį galėjai matyti gat- 
vėse ir aikštėse, amatininkų dirbtuvėse ir palestrose, ankstų 
rytą ir vėlų vakarą. Pokalbių temos taip pati buvo kuo įvai- 
riausios - apie dievus ir žmones, apie valstybę ir įstatymus, 
apie protą ir kvailumą, apie žinojimą ir nežinojimą, apie turtą 
ir neturtą, apie dorybes ir ydas, apie laisvę ii pareigas, apie 
kūną jir sielą, apie tiesą ir melą. Tačiau kad ir apie ką ir su kuo 
Sokratas kalbėdavosi, jo dėmesio centre visada būdavo 
moraliniai žmogaus pagrindai - žinojimas, tiesa, dorybė. 

Antroje gyvenimo pusėje Sokratui teko trejetą kartų dalyvauti 
karo žygiuose kaip hoplitui (sunkiai ginkluotam pėstininkui). 
Prasidėjus Atėnų ir Spartos nesutarimams dėl įtakos sferų, 432 
m.pr.Kr. Sokratas dalyvavo žygyje prieš prospartišką poziciją 
užėmusio Korinto koloniją Potidėją (Chalkidėje). Yra žinomas 
liudijimas apie nepaprastą Sokrato drąsą mūšio lauke, iš kurio 
jis išnešė sužeistą Atėnų karvedį Alkibiadą. Kilus vadinamajam 
Peloponeso karui (431- 404 m.pr.Kr.) tarp Spartos ir Atėnų, 
Sokratas dalyvavo mūšiuose prie Delijo (Bojotijoje) 424 
m.pr.Kr. ir prie Amfipolio (Makedonijoje) 422 m. pr.Kr. 


Įkopęs į penktąją dešimtį, Sokratas vedė, susilaukė trejeto 
sūnų - Lamproklio, Sofronisko ir Menekseno. Apie Sokrato 
žmoną yra keietas versijų. Platonas ir Ksenofontas mini Ksan- 
tipę, o Aristotelis rašo, kad jis turėjęs dvi žmonas: pirmoji buvusi 
Ksantipė, sūnaus Lamproklio motina, o antroji - Mirta, pagim- 
džiusi Sofroniską ir Menekseną. Pasak kitos versijos, pirmoji 
Sokrato žmona buvusi Mirta, o ne Ksantipė. Diogenas Laertie- 
tis, remdamasis kitais šaltiniais, daro išvadą, kad Sokratas 
vienu metu turėjęs dvi žmonas (esą tautos susirinkimas, dėl 
užsitęsusio Peloponeso karo trūkstant vyrų, buvo priėmęs 
nutarimą pripažinti teisėtais ne tik oficialios žmonos, bet ir 
sugyventinės vaikus). Kuri iš minimų dviejų moterų buvo tikroji 
Sokrato žmona - neaišku, tačiau šaltiniuose dažniausiai mMini- 
ma Ksantipė kaip nesugyvenamo būdo moteris, nuolat kėlusi 
šeimyninius vaidus ir vis bardavusi savo vyrą, vadindama įį 
plepiu ir dykinėtoju. Klausiamas, kaip jis galįs gyventi su ja, 
Sokratas atsakydavęs, kad jeigu jis sugebės sugyventi su tokio 
vaidingo būdo moterimi, tai jam būsią lengviau sugyventi su 
kiekvienu kitu žmogumi. 

Nors Sokratas vengė politinės veiklos (taip jam pataręs jo 
daimonion), tačiau paskutinįjį savo gyvenimo dešimtmetį 
burtais (tokia tuo metu Atėnuose buvo rinkimų sistema) jis 
buvo išrinktas Atėnų tautos susirinkimo narių nuo Antiochi- 
dos filės, į kurią jėjo jo gimtosios Alopekės demas. Sokratas 
čia pagarsėjo tuo, kad pasipriešino mėginimui kolektyviai 
nuteisti mirti Atėnų karo vadus (strategus) už religinių tradi- 
Cijų pažeidimą (po 406 m. pr. Kr. laimėto mūšio prie Arginusų 
salų kilus audrai jie nepajėgė palaidoti žuvusių graikų karių 
su įprastomis apeigomis). Sokratas reikalavo teisti kiekvieną 
atskirai tik išnagrinėjus bylą. 

Pasibaigus Peloponeso karui (404 m.pr.Kr.), Graikijoje 
įsigalėjo oligarchija ir vadinamoji trisdešimties tironija, kuriai 

vadovavo buvęs Sokrato mokinys Kritijas. Prasidėjo susido- 
rojimai su nepaklusniais piliečiais. Sokratas, būdamas išti- 
kimas teisėtumui, atvirai priešinosi tokiai politikai, todėl jam 
buvo uždrausta mokyti jaunuolius. Po metų trisdešimties 
tironija žlugo, vėl sugrįžo demokratija, tačiau Sokratas ne- 
buvo paliktas ramybėje. Žinoma, ir Sokratas nesitaikstė su 
tuo, kas jam buvo nepriimtina. Demokratijos idealu jis laikė 
Periklio valdymo laikus (443-430 m.pr.Kr.) ir naująją Atėnų 
demokratiją vertino kritiškai. Sokratas pirmiausia reikalavo, 
kad tie, kurie siekia valdžios, gerai išmanytų valdymo meną. 
Todėl jam buvo nepriimtina burtais pagrįsta pareigūnų rinki- 
mo tvarka. Tokiu keliu į valdžią dažnai pakliūdavo atsitiktiniai 
nekompetentingi asmenys. Apskritai Sokratas neteikė dide- 
lės reikšmės valdymo formai - svarbiausia jam buvo parei- 
gūnų kompetencija ir įstatymų laikymasis. Tokį Sokrato po- 
žiūrį tuometiniai pareigūnai laikė demokratijos pagrindų kri- 
tika. Be to, daugeliui nepatiko ir Sokrato sugebėjimas tai- 
kliais klausimais priversti pašnekovą atskleisti savo 
tikruosius sugebėjimus, apnuoginti savąjį menkumą, susi- 
mąstyti dėl moralinių savo gyvenimo principų. 

Tai, kadSokratas atvirai kritikavo viską, kas tik prasilenkia su 
tiesa ir dora, jo tiesumas ir principingumas, savitas nepriklau- 
somas jo gyvenimo būdas darė jį visiems neparankiu žmogu- 
mi, odiozine asmenybe, todėl buvo ieškoma preteksto jo atsi- 
kratyti. Tiesioginių politinių kaltinimų naujosios demokratijos 
šalininkai nedrįso jam pateikti - reikėjo surasti moralinių ir 
religinių nusižengimų. 399 m.pr.Kr. nevykėlis poetas Meletas 
sukurpė oficialų skundą, kuriame Sokratas kaltinamas'1) be- 
dievyste, 2) naujų dievybių pripažinimu bei 3) jaunimo tvirkini- 
mu ir reikalaujama jam mirties bausmės. Teisme kaltinamąsias 
kalbas pasakė turčius odininkas Anitas (tikrasis susidorojimo 
su Sokratu iniciatorius) ir oratorius Likonas. 

Sokrato kaltinimų „bedievyste“ pagrindas buvo gamta- 
mokslinių Anaksagoro tyrinėjimų įtaka jo pažiūroms, dan- 
gaus šviesulių dieviškumo nepripažinimas, laisvas religinių 
tradicijų ir papročių traktavimas ir laikymasis. Sokrato bedie- 
viškumą esą įrodąs ir jo daimonion - savotiškas vidinis, 
individualus jo paties dievas, genijus, visuomet patardavęs 
jam, kaip pasielgti vienu ar kitu atveju, kokį gyvenimo būdą 
pasirinkti, kokios veiklos imtis. Tai-buvęs tam tikras dievišką 
galią turintis sąžinės balsas, kuriam Sokratas visada besą- 
lygiškai paklusdavęs. Sokrato amžininkai jo daimonion laikė 
pavojingu mėginimu pakeisti tradicinius graikų dievus ir 
nusistovėjusią jų sampratą kiekvieno žmogaus vidiniu die- 
vu, jo vidiniu balsu, sprendžiančiu dieviškojo ir žmogiškojo 
teisingumo klausimus. O iš tikrųjų Sokratas išpažino graikų 
panteono dievus ir laikėsi jų garbinimo tradicijų. 

Kaltinimas jaunimo tvirkinimu buvo grindžiamas tuo, esą 
Sokratas, kritikuodamas rinkimus burtais, skatinęs nesilai- 
kyti priimtų įstatymų ir nustatytos tvarkos, tuo griaudamas 
valstybės pamatus. Be to, jaunimą tvirkinęs ir pokalbiuose 
su juo peršamas kitoks negu įprasta požiūris į dievus, taip 
pat nepadorių ištraukų iš Hesiodo ir Homero veikalų citavi- 
mas. 

Kaip liudija Platonas „Sokrato apologijoje", Sokratas visus 
šiuos kaltinimus teismo metu nuodugniai išanalizavo, rem- 
akivaizdžiai įrodė jų nepagrįstumą. Tačiau Sokrato tiesa 
neatitiko Atėnų įstatymų, ir jis, paklusdamas savo vidiniam 
balsui (daimonion), patarusiam, kad nederėtų elgtis neteisi- 
škai, pasirinko mintį. Nieko nepadėjo ir draugų įkalbinėjimai 
gelbėtis, bėgti iš kalėjimo, nors tokių galimybių buvo. Sokra- 
tas stoiškai sutiko mirties nuosprendį ir, praleidęs kalėjime 
dar 30 dienų (pasitaikė šventės dievo Apolono garbei, kurių 

metu buvo draudžiama vykdyti mirties nuosprendžius), 
išgėrė cikutos nuodų taurę. Paskutinis jo prašymas buvo 
paaukoti gydymo dievo Asklepijo garbei gaidį; tuo Sokratas 
norėjo parodyti, kad sielos išsivadavimas iš kūno nelaisvės 
prilygsta sielos pasveikimui. 

Paradoksalu, bet atėniečiai, nuteisę Sokratą, buvo teisūs 
ta prasme, kad jie gynė teisinius savo valstybės pagrindus; 
teisus ir Sokratas, paklusęs teismo nuosprendžiui ir pasiel- 
gęs teisiškai. Nors, kita vertus, po Sokrato mirties atėniečiai 
suprato, ko neteko, ir puolė atgailauti. Kaip liudija Diogenas 
Laertietis, buvo paskelbtas gedulas, uždrausti teairo vaidi- 
nimai, o Sokrato kaltintojai nubausti mirties bausme. Tačiau 
patikimų istorinių liudijimų, patvirtinančių šį faktą, nėra. 

SOKRATO ASMENYBĖS BRUOŽAI. Sokrato asmenybė 
įkūnija tauriausias žmogaus dvasines ir moralines savybes. 
Tai buvo žmogus, kuris gyveno taip, kaip pats mokė gyventi 
kitus. Jis buvo nepaprastai teisingas, kuklus, ištikimas savo 
draugams, savaip dievobaimingas ir itin nuosaikus fizinių 
poreikių atžvilgiu. Kaip savo valstybės pilietis, jis ištikimai 
tarnavo savo tėvynei, karo metais narsiai ją gynė, taikos 
metu taip pat rodė ištikimybės pareigai pavyzdį, drąsiai 
gindamas tiesą ir nuo įsiaudrinusios minios, ir nuo pareigū- 
nų piktnaudžiavimo įstatymais. Kaip tik tuo, O ypač savo 
gyvenimo būdu Sokratas išsiskyrė iš kitų atėniečių. Jis mėg- 
davo ištisas dienas klajoti po miestą ir pasišnekėti su kiek- 
vienu, ką tik sutikdavo savo kelyje. Visiems imponuodavo 
ne tik jo samprotavimai ir pamokymai, bet ir išorė. Priešingai 
puošniai apsirengusiems sofistams, Sokratas dėvėjo prastą 
apsiaustą, vaikščiojo daugiausia basas. Daugelis į jį žiūrėjo 
kaip į keistuolį, kuris kvaršina žmonėms galvas savo piepa- 
lais ir nepajėgia pasirūpinti nei savo šeima, nei pačiu savimi. 
Neatsitiktinai dar gyvas būdamas jis tapo daugelio antikos 

komedijų herojumi. Pvz., Aristofanas (apie 445-385 m. pr.Kr.) 
komedijoje „Debesys“ pavaizdavo jį kaip įžūlų plepį, betik- 
slių svarstymų, laisvamanybės apraiškų, išdidumo ir išradin- 
gų sofistinių apgavysčių įsikūnijimą. Šaipomasi iš jo ir kitose 
Aristofano komedijose - „Paukščiai“, „Varlės“. Kaip pajuo- 
kos vertas keistuolis Sokratas vaizduojamas ir Kalijo, Tele- 
klido, Eupolido komedijose; gal tik Ameipsijo komedijoje 
„Konas" (423 m.pr.Kr.), šalia pajuokos, gali justi ir šiokios 
tokios simpatijos apraiškų. 

Iš tikrųjų kai kuriais atžvilgiais Sokrato elgesys priminė 
pagarsėjusių sofistų veiklą, tačiau nuo jų jis skyrėsi ne tik 
tuo, kad už teikiamas pamokas neimdavo jokio užmoke- 
sčio, bet ir savo Mokymo turiniu. Jo esmė buvo lavinti 
žmogaus protą, kad jis geriau pažintų save, o pažinęs save 
žmogus gali nukreipti savo gyvenimą teisinga linkme ir 
išmintingai naudotis visomis žemiškomis gėrybėmis. Be to, 
priešingai negu sofistai, kurie dėjosi visažiniais išminčiais, 
Sokratas visuomet sakydavo: „Aš žinau, kad nieko nežinau" 
(„oida ouden eidės"). 

Vieši filosofiniai pokalbiai buvo didžiausia Sokrato aistra, 
kuri taip buvo jį užvaldžiusi, kad jis visiškai nesirūpino nei 
savo šeimos buities reikalais, nei savimi. Savo gyvenimo 
prasme jis laikė mokyti žmones pažinti tikrąsias gyvenimo 
vertybes. Nors jis gyveno nepritekliuje ir skurde, tačiau 
visuomet atsisakydavo jam ne kartą siūlyto geresnio būsto, 
žemės, Maisto produktų. Stengėsi gyventi pats iš savęs, 
tenkindamasis minimumu. Jis buvo įsitikinęs, kad siekimas 
praturtėti iškreipia žmogų iš doros ir tiesos kelio. Plačiai 
žinoma, kaip kartą apsilankęs turguje jis nusistebėjo: „Kiek 
čia daug daiktų, kurių man nereikia". Tad suprantama, kad 
tokios Sokrato nuostatos negalėjo patenkinti jo Žmonos 
Ksantipės, ant kurios pečių gulė visi ūkio ir buities rūpesčiai. 

Čia, matyt, ir slypi pagarsėjusių jų tarpusavio barnių ir šei- 
myninių vaidų priežastis. 

Kontrastas Sokrato moraliniam ir dvasiniam grožiui buvo 
jo išvaizda, visiškai neatitinkanti senovės graikų kūniškojo 
grožio etalono. Sokratas buvo tiesiog bjaurus: nedidelio 
ūgio, pilvotas, trumpu kaklu, didele nuplikusia galva, išsišo- 
vusia kakta, plačia suplota nosimi didelėmis šnervėmis, 
storomis lūpomis, paburkusiu veidu - visa tai rodė stiprią 
juslinę jo prigimtį, kurią buvo sutramdžiusi išmintinga doro- 
vinė siela. Būdamas toks neišvaizdus, Sokratas pasižymėjo 
didžiuliu vidiniu patrauklumu: jis visuomet būdavo gerai 
nusiteikęs, romus, švelnus, geraširdis, mėgdavo juokauti 
(dažniausiai su ironija), tad visiems atrodydavo, kad jis pats 
laimingiausias žmogus. O labiausiai visus traukė Sokrato 
išmintis. Platonas „Sokrato apologijoje" pasakoja, jog kartą 
Sokrato jaunystės draugas Chairefontas apsilankęs Delfų 
Apolono šventykloje ir paklausęs pitijos (Delfų orakulo žy- 
nės), ar esąs pasaulyje kas nors išmintingesnis už Sokratą. 
Atsakymas buvo vienareikšmis: nėra išmintingesnio. Tokį 
atsakymą, be abejo, lėmė tai, kad Sokratas žinojo nežinąs. 
Jis nelaikė savęs visažiniu išminčiumi. Jo manymu, išmintis 
- tik dievų prerogatyva, o žmogus geriausiu atvejų tegali būti 
išminties mylėtoju - filosofu. „Žinau, kad nieko nežinau" ir 
yra svarbiausias Sokrato filosofijos leitmotyvas. 

SOKRATO FILOSOFIJOS METMENYS. Tikruoju filosofu 
Sokratas laiko tą, kuris pripažįsta žinojimo ir doros vienovę 
ir praktiškai įgyvendina savo filosofiją. Jam pirmiausia rūpė- 
jo ne teorija, ne gamtos pasaulio tyrinėjimai, jo pradų ir 
sandaros paslaptys, bet žmogus, jo dvasinės vertybės, 
visuomenės ir valstybės sąrangos klausimai - taigi praktinis 
gyvenimiškasis, taikomasis filosofijos aspektas. Gamtos ty- 
rinėjimai, jos dėsnių pažinimas, jo supratimu, nepadeda nei 

kurti gamtos reiškinių (vėjo, lietaus), nei pakeisti jų dėsnių; 
be to, medžiai, sakė jis, negali jo pamokyti, kaip elgtis ir 
gyventi, o žmogaus pažinimas - gali. 

Nukreipdamas filosofiją humanizavimo linkme, Sokratas 
pradėjo naują - sokratiškąjį - senovės graikų filosofijos rai- 
dos etapą. 

Etika. Pagrindinis Sokrato etikos postulatas - žinojimas 
yra svarbiausia dorybė (aretė). Dorybė yra besalygiškas 
gėris. Visas blogis kyla iš nežinojimo. O kad žmogus žinotų, 
kas yra gerairkas bloga, jis privalo atkakliai ir nuolat mokytis 
tai atpažinti. Tuomet žmogus sugebės pasirinkti teisingą 
elgseną, išvengti nelaimių, teisingai spręsti apie kitus Žmo- 
nes. Taigi dorybės nėra įgimtos, jos įgyjamos mokantis jas 
pažinti. O kas nepajėgia nuspręsti, kaip turi pasielgti, tam 
Sokratas pataria pasikliauti dievais ir burtais sužinoti jų valią. 
Šiuo atžvilgiu savo etiką Sokratas papildo religiniu motyvu, 
parodydamas dievų vaidmenį padedant žmogui pasirinkti 
teisingą ir dorą elgseną. 

Pažinti dorybes yra naudinga. Doros siejimas su nauda 
(agathėn) - kitas esminis Sokrato etikos bruožas. Elgtis 
dorai ir teisingai žmogui esą naudinga, nes tik tuomet jis 
patiriąs aukščiausiąją laimę (eudaimonia), kurios esmę su- 
daro suvokimas, kad pats tampi geresnis ir kitus darai 
geresnius. Aukščiausioji laimė - tai ne didžiausias malonu- 
mas (hėdonė), o tik kuo Mažesni poreikiai. Kuo mažiau 
trokšti, tuo arčiau dievų esi, o nieko netrokšti - jau dieviškasis 
tobulumas. 

Sokratas pripažino dorovės normų visuotinumą, nes, jo 
supratimu, jos yra ne žmonių nustatytos kokiu nors susita- 
rimu, o kyla iš pačios dalyko prigimties ir yra vienodos 
visiems žmonėms. Tuo Sokrato etika skyrėsi nuo sofistų 
reliatyvistinės etikos. 

Sokrato mokiniai Ksenofontas ir Platonas nemažai yra 
rašę apie tai, kaip jų mokytojas supratęs įvairias kitas dory- 
bes -teisingumą, drąsą, susilaikymą, darbštumą, dosnumą, 
draugiškumą ir kt. 

Teisingumą Sokratas aiškino kaip teisėtumą, pakiusimą 
rašytam ir nerašytam įstatymui. Tai privaloma kiekvienam 
piliečiui nepriklausomai nuo jo visuomeninės padėties. Jei- 
gu įstatymai ir nėra pastovūs, vis tiek reikia jiems paklusti 
(pvz., karo meiu sąžiningas karys vykdo savo pareigą ne- 
galvodamas, kad karas laikinas). Žmogus, kuris laikosi įsta- 
tymų, nusipelno pagarbos, pasitikėjimo ir draugiškumo. 

Narsus yratas, kuris suvokia, kas kelia pavojų, ir žino, kaip 
galima protingai jį įveikti. Narsumas esąs įgimta savybė, jo 
negalima išmokti ar sustiprinti ugdant. 

Sokratas itin vertino nuosaikumą. Kas nesugeba susival- 
dyti, tas nėra laisvas, nes priklauso nuo savo aistrų, trukdan- 
čių atlikti gerus darbus. Malonumai tik tada gali teikti džiaug- 
smą, kai jie derinami su nuosaikumu, pvz., valgis skanus tik 
išalkus. Nesusivaldantis žmogus nesiskiriąs nuo neprotingo 
gyvulio, juo negalima pasitikėti, jis netgi pavojingas. Tik 
nuosaikiai gyvenantis žmogus sugebąs teisingai pasirinkti 
dorybę, jis turįs daugiau laiko galvoti apie valstybės ir drau- 
gų reikalus, lengvai pakeliąs sunkumus ir ištikusias nelai- 
mes. Todėl itin svarbu mokyti nuosaikumo jaunuolius, kad 
jie būtų tinkamai paruošti valstybės tarnybai. 

Su nuosaikumu Sokratas siejo kuklumą, kūno grūdinimą, 
darbštumą, dosnumą. Jis peikė visokias pagyrūniškumo 
apraiškas ir ragino nesidėti tuo, kuo iš tikrųjų nesi. Daug 
dėmesio skyrė kūno sveikatai. Pasak Sokrato, silpnas, ne- 
užgrūdintas kūnas sukeliąs prastą nuotaiką, dvasios nuo- 
puolį. Naudingiems darbams dirbti esąs reikalingas stiprus 
ir užgrūdintas kūnas. Nepakanka žinoti, kokia veikla yra 

naudinga, - reikia nedelsiant realizuoti tą žinojimą ir veikti. 
Dykinėjimas - tai ne tik nieko neveikimas, bet ir nenaudinga 
veikla. Joks darbas, jokia veikla nėra gėdinga. Kas nedirba, 
tam ir dievai niekuo negali padėti. 

Toks įvairių dorybių pažinimo ir jų naudingumo aiškinimas ir 
sudarydavo Sokrato filosofinių pokalbių turinį. Kartu jis pabrėž- 
davo, kad apskritai visos dorybės yra žinojimas, taigi dora yra 
viena: teisingumas - žinojimas, kas kam pridera, drąsa - žino- 
jimas, ko reikia bijoti, dievobaimingumas - žinojimas, kad yra 
dievai ir ko jie nori iš žmogaus. Teigdamas doros vienumą, 
Sokratas pasisakė prieš sofistų etinį pliuralizmą. 

Sokrato etikos sampratą lenkų filosofas V.Tatarkevičius 
taip reziumuoja: „Žmogus siekia laimės ir naudos, tikrąją 
laimę ir tikrąją naudą teikia tik gėris. Tikrasis gėris yra dora; 
dora yra viena, nes kiekviena dorybė yra žinojimas. Įgydami 
žinių, pasiekiame gėrį, o kartu - naudą ir laimę, todėl reikia 
siekti žinių, o kas gali, privalo ir kitus to mokyti"*. Tačiau 
svarbiausia, kad mokytojo žodžiai nesiskirtų nuo darbų. 
Sokratas buvo toks mokytojas. Tuo jis ir pelnė amžiną tikrojo 
filosofo ir išminčiaus garbę. 

Metodologija. Mokydamas pažinti dorybes, Sokratas 
siekė įveikti sofistų reliatyvistinį mąstymą bei subjektyvizmą ir 
ieškojo būdu, kaip surasti visuotinę reikšmę turinčias sąvokas, 
kurios teiktų objektyvų žinojimą. Siekdamas šiotikslo, Sokratas 
naudojo savitą metodologiją, kuri, šalia etikos, yra antras itin 
reikšmingas jo filosofijos aspektas. Tiesa, Sokratas nekūrė 
kokių nors logikos taisyklių, jo metodologijos pagrindas buvo 
dialogas, diskusija, kurią Sokratas vesdavo kaip tikras virtuo- 
zas. Sokrato metodologija turi du aspektus: negatyvų ir pozi- 
tyvų. Pirmąjį jis vadino elenktika, antrąjį - majeutika. 


*Tatarkiewicz W. Historia filpzofii. - Warszawa, 1970. - T.1. - S.63. 

Elenktikos (elenktikės - nuginčijimo, demaskavimo me- 
nas) metodu Sokratas įrodinėdavo priešininkų pažiūrų ne- 
teisingumą Jo esmė tokia: imamas klaidingas priešininko 
teiginys, kurį Sokratas ironiškai apsimesdavo priimąs kaip 
teisingą; toliau priešininkas klausinėjamas tol, kol jis priver- 
čiamas suabejoti savo įsitikinimais. Tuomet jis ima pats 
samprotauti ir toliau klausinėjamas prieina teisingas išva- 
das. Šį metodą Sokratas laikė labai efektyviu, padedančių 
apvalyti ir nuskaidrinti protą, demaskuoti tariamąjį žinojimą. 

Majeutikos (maieutikė - pribuvėjos menas) metodu So- 
kratas siekė padėti žmogui įgyti teisingą žinojimą, įžvelgda- 
mas čia analogiją su pribuvėjos menu: kaip pribuvėja pade- 
da ateiti į pasaulį kūdikiui, taip ir mokytojas, tinkamai klausi- 
nėdamas savo pašnekovą, turi padėti jam surasti savo tiesą. 
Mokytojas turėjo būti labai išradingas formuluodamas klau- 
simus. Sokratas sudėtingus klausimus paprastai skaidyda- 
vo į paprastesnius ir juos taip suformuluodavo, kad pašne- 
kovuitereikėdavo atsakyti tik „taip" arba „ne“. Tam neprireik- 
davo jokių specialių žinių - pakakdavo savo sveiko proto. 
Tai euristinio pobūdžio metodas. 

Kadangi Sokratas dažniausiai bendraudavo su paprastais 
atėniečiais, jis siekė, kad jo filosofijos metodologija būtų 
išradinga, paprasta ir įtaigi. Šalia minėtų analizės priemonių, 
sudėtingiems doroviniams poelgiams apibūdinti jis pasite|- 
kdavo analogiją ir palyginimus, kad kuo išsamiau parodytų 
reiškinio apimtį. O turiniui atskleisti naudodavo indukcijos 
metodą (epagėgė). Analogijos būdu išryškinęs kokios nors 
dorybės įvairias apraiškas, Sokratas ieškodavo jų bendrų 
požymių ir tada ryždavosi formuluoti sąvoką. Indukcijos 
metodu gautą sąvoką Sokratas, priešingai negu sofistai, 
laikė visuotine. Jis didelę reikšmę teikė kuo tikslesniam 
dorybės sąvokų apibrėžimui - iš pašnekovo visuomet reika- 

laudavo: būk malonus, pasakyk, kas yra tiesa, dora, drąsa 
ir pan. Indukcinis samprotavimas buvo būtinas sąvokų api- 
brėžimo būdas. Kas sugeba apibrėžti sąvoką, tas žino, okas 
žino, tas yra doras. Taigi metodologija Sokratui nebuvo 
savitikslė proto lavinimo priemonė. Ji tarnavo praktiniam 
tikslui: kad būtum doras, reikia žinoti kelius į tikrąjį žinojimą, 
nos žinojimas ir dora yra tas pat. 

Sokrato indukcinio samprotavimo metodą ir reikalavimą 
apibrėžti sąvokas vėliau gerai įvertino pats Aristotelis. Iki 
Sokrato indukcija buvo naudojama tik atsitiktinai, o Sokratui 
Ji buvo sąmoningai pasirenkama ir sistemingai naudojama 
protavimo ir analizės priemonė dorybėms pažinti ir joms 
apibrėžti. Be abejo, kai kuriais atvejais tekdavo pasitelkti ir 
dedukciją, t.y. spręsti remiantis bendrosiomis sąvokomis. 

SOKRATO TEOLOGIJA taip pat turėjo savitų bruožų,kurie 
rodo tam tikrą Sokrato nukrypimą nuo tradicinės liaudies 
religijos. Vis dėlto jis stengėsi laikytis religinių papročių, 
neneigė būrimo vaidmens ir orakulų pranašysčių, neneigė 
ir dievų buvimo. Tačiau Sokrato tikėjimas dievais buvo 
kitoks negu paprastų atėniečių. Jo dievas - tai ne individuali 
būtybė, bet greičiau beasmenis visatos protas, aukščiausio- 
ji išmintis, o atskiri dievai - tai tik to universalaus proto 
reiškimosi sritys. Nors dievai yra nematomi, tačiau jų buvimą 
įrodą jų darbai: pavyzdžiui, vėjo taip pat nematome, bet 
žinome, kad jis yra. Su dieviškąja visatos tvarka ir išmintimi 
glaudžiausiai esąs susijęs žmogus, kuriuo dievai nuolatos 
rūpinasi, teikdami jam gamtos gėrybes - šviesą, šilumą, orą, 
ugnį, palankią metų laikų kaitą ir pan. Visa tai sudaro žmogui 
sąlygas egzistuoti. O naudotis tomis žemiškomis gėrybėmis 
žmogus galįs todėl, kad dievai jam davė tinkamą organizmo 
sąrangą. Iš kitų gyvūnų žmogus išsiskiriąs savo dvasinėmis 
galiomis, kurios padeda jam kur kas geriau tvarkyti savo gyve- 

nimą. Taip esą todėl, kad žmogus yra dievų tikslas; jis privaląs 
būti dėkingas dievams, stengtis jiems įtikti, vykdyti jų valią. Toks 
dievų ir žmogaus santykio aiškinimas rodo, jog sokratiškoji 
teologija yra aiškiai antropocentrinio pobūdžio. 

Sokrato teologijoje nevisiškai aiškus yrasielos nemirtingumo 
klausimas. Vieni liudijimai rodo, kad Sokratas tarsi vengia 
vienareikšmio atsakymo, tačiau iš daugelio liudijimų galima 
spręsti, kad Sokratas sielą laikė dieviška nematoma bekūnė 
esybe, lemiančia tikrąjį žmogaus Aš, žmogui mirus atsiskirian- 
čia nuo kūno ir pereinančia į kitą, nemirtingą, pasaulį. 

Sokrato teologija neturėjo tokios tąsos filosofijos raidoje 
kaip jo etika ir metodologija. Jo skelbta laimės, žinojimo ir 
doros vienovė tapo senovės graikų etikos mokyklų pagrin- 
du. O žinojimo visuotinumo siekimas, visų žinių apibendri- 
nimas bendrosiomis sąvokomis vėlesniais laikais tapo išei- 
ties tašku kuriant pažinimo teoriją. Tuos du svarbiausius 
Sokrato filosofijos aspektus perėmė jo mokinių sukurtos 
pagarsėjusios sokratiškosios mokyklos. Antisteno (apie 
435-370 m.pr.Kr.) įkurta kinikų mokykla bei Aristipo (apie 
435-355 m.pr.Kr.) įkurta Kirėnės mokykla rėmėsi Sokrato 
etika, o Euklido (450-380 m.pr.Kr.) įkurtoji Megaros mokykla 
- jo filosofavimo Metodologija. Tačiau pats talentingiausias 
ir ištikimiausias Sokrato mokinys buvo Platonas. Jis išplėto- 
jo visas Sokrato filosofijos idėjas, remdamasis jo bendrųjų 
sąvokų reikalavimu sukūrė garsiąją idėjų (eidos) teoriją ir 
visiems laikams įrašė savo didžiojo mokytojo vardą į pasau- 
lio filosofijos istoriją. Ir šiandien kiekviena pažintis su Sokratu 
mus moko: žinok, žmogau, kad nieko nežinai, - ir būsi vertas 
žmogaus vardo, 

Atsiminimai 
apie 
Sokratą 


PIRMA KNYGA 


I skyrius 


(1) Ne kartą stebėdamasis klausiau savęs, kokiu 
tatai būdu Sokrato kaltintojai įtikino atėniečius, kad jo 
nusikaltimas valstybei vertas mirties bausmės. Pa- 
teiktas kaltinimas buvo maždaug toks': Sokratas kal- 
tas, kad nepripažįsta valstybinių dievų ir vietoj jų 
perša naujas dievybes; be to, kaltas, kad tvirkina 
jaunuomenę. 

(2) Visų pirma kaip jie įrodė, kad negarbina valsty- 
bės pripažintų dievų? Juk tūlas dažnai matė jį auko- 
jant dievams aukas ir namuose, ir ant viešų miesto 
aukurų; taip pat nebuvo paslaptis, kad kreipiasi į 
orakulą; tačiau iš lūpų į lūpas ėjo Sokrato prisipažini- 
mas, jog nurodymus jam duodanti dievybė?- grei- 
čiausiai dėl to ir kaltinamas, kad peršąs naujas dievy- 
bes. (3) O iš tikrųjų čia jis nė kiek ne didesnis naujo- 
vininkas už kitus, kurie, tikėdami pranašavimais, stebi 
paukščius, balsus, kitokius ženklus, aukas“. Juk jie 
supranta, jog ne paukščiai ir ne sutiktieji žmonės žino, 
kas naudinga buriantiesiems: nurodymus tokiu būdu 
duoda dievai. Ir Sokratas manė taip pat. (4) Juk kaip 
tik taip ir yra: dauguma žmonių visai nesusimąstyda- 

mi sako, kad juos perspėją ar paskatiną paukščiai bei 
atsitiktiniai praeiviai; tuo tarpu Sokratas kalbėjo taip, 
kaip manė nurodymus jam duodanti dievybė. Ne 
vienam savo bičiulių“ jis viena patardavo daryti, kita 
nepatardavo: taip, girdi, liepianti dievybė. Kas jo pa- 
klausydavo, laimėdavo, o nepaklausiusieji vėliau gai- 
lėdavosi. (5) Juk kiekvienas sutiks, kad Sokratas ne- 
sigviešdavo pasirodyti aplinkiniams nei niekatauškis, 
nei pagyrūnas; o būtų toks pasirodęs, jei neva dievo 
įkvėptas patarimas galų gale būtų paaiškėjęs esąs 
klaidingas. Todėl aišku, jog, nebūdamas tikras, kad 
bus jo tiesa, nebūtų nė pradėjęs spėlioti. O kuo kitu, 
jei ne dievu, galėjo čia kliautis? Tad kaipgi jis, tikėda- 
mas dievais, galėjo manyti, kad dievų nesą? 

(6) Su draugais jis elgdavosi dar ir šitaip: kasdienius 
reikalus patardavo tvarkyti taip, kaip, jo manymu, 
būtų geriausia; o tais atvejais, kai baigtis neaiški, 
siųsdavo atsiklausti orakulo, verta imtis ar ne. (7) Kai 
nori tinkamai tvarkyti ūkį ar imtis valstybinių pareigų, 
sakydavo Sokratas, dar reikiair orakulo patarimo. Mat 
jis manė, kad galima išmokti dailidės, kalvio amato, 
žemdirbystės, vadovauti žmonėms, prižiūrėti darbus, 
vesti apskaitą, tvarkyti ūkį, rikiuoti armijos dalinius, — 
šiaip tam visai užtenka žmogaus proto; (8) tačiau 
spręsti svarbiausius dalykus čia dievai pasilieką sau, 
žmonėms neatskleisdami nieko. Štai ūkininkas, pasi- 
sodinęs gražų sodą, nežino, kas skins vaisius; pasi- 
statęs puikų namą nežino, kas jame gyvens; karve- 

dys nėratikras, kad pasieks pergalę; vaistybės veikė- 
jas nežino, ar jo politika bus sėkminga; vyras, besi- 
džiaugiantis, kad veda gražuolę, nežino, ar neteks 
per ją sielvartauti; susigiminiavęs su įtakingais valsty- 
bės žmonėmis nežino, ar kaip tik per juos neteks 
prarasti piliečio teisių". (9) Sokratas sakydavo, kad 
žmonės, įsitikinę, jog čia dievybė neturinti galios ir 
viskas priklausą tiktai nuo žmogaus proto, - pamišė- 
liai. Antra vertus, pamišėliai tie, kas kreipiasi į orakulą 
tokiais klausimais, kuriuos spręsti dievai leido pa- 
tiems žmonėms ir išmokė juos tai daryti. Sakysim, 
kokį verčiau samdytis vežėją —- mokantį ar nemokšą, 
arba kokį laivo vairininką - išmanantį jūreivystę ar ne. 
Panašus ir toks atvejis: tą ir tą galima patirti skaičiuo- 
jant, matuojant, sveriant, tačiau žmonės ir čia per 
orakulą klausia dievų - Sokrato manymu, jie šventva- 
giauja. Kur dievų leista spręsti žmogaus protui, ten ir 
reikią spręsti; o kai tenka veikti, kur nėra aišku, per 
orakulą reikią atsiklausti dievų: šie duodą nurody- 
mus, kam yra maloningi. 

(10) Beje, Sokratas visada būdavo viešumoj: iš ryto 
eidavo į pasivaikščiojimo vietas bei gimnazijas; kai 
susirinkdavo turgus, ten būdavo ir jis; taip pat likusią 
dienos dalį praleisdavo ten, kur vylėsi susitiksiąs dau- 
giau žmonių. Jis daugiausia kalbėdavo pats, tad kiek- 
vienas panorėjęs galėjo klausytis. (11) Tačiau niekas 
nė karto nematė, kad Sokratas būtų pasielgęs kaip 
šventvagis, negirdėjo iš jo nė vieno bedieviško Žo- 

džio. Juk jis nekalbėdavo, kaip dauguma kitų filosofų, 
apie visatos prigimtį svarstydamas, kokiu būdu atsi- 
rado tas sofistų vadinamas kosmosas bei pagal ko- 
kius dėsnius juda dangaus kūnai; atvirkščiai, jis ne 
kartą rodė paikumą tų, kurie tyrinėja panašius daly- 
kus. (12) Pirmiausia jis kreipdavo dėmesį štai į ką: ar 
žmonės imasi spręsti šiuos klausimus tardamiesi jau 
gerai išmaną visus dalykus apie Žmogų, ar, praleidę 
juos, tyrinėja dievų klausimus ir mano elgiąsi pridera- 
mai. (13) Sokratas stebėdavosi, kaipgi jiems neaišku, 
kad žmonėms juos išspręsti yra neįmanoma; juk netgi 
tų, kurie didžiuojasi geriausiai gebą apie tai kalbėti, 
nuomonės anaiptol nevienodos - netgi tarpusavyje 
vieni kitus jie laiko tarsi bepročiais. (14) Juk ir iš 
bepročių vieni nesibaimina netgi siaubingų dalykų, o 
kiti bauginasi net nebaisių; vieni mano, kad visai 
negėda kalbėti, kas užeina ant seilės, ar elgtis kaip 
užsimanius net vidury minios, kiti - kad nereikia nė 
rodytis žmonėms; vieni negerbia nei šventyklos, nei 
aukuro, nei jokios kitos šventos vietos, o kiti garbina 
akmenis, pirmą pasitaikiusį medžio gabalą, žvėris. 
Panašiai elgiasi ir filosofai, kurie laužo galvą dėl visa- 
tos prigimties: šiems dingojasi, kad esatis yra kažkas 
vientisa, aniems - kad jos daugiariopumas begalinis; 
šiems - kad viskas nuolat juda, aniems —- kad jokio 
judėjimo nėra; šiems — kad visa gimsta ir miršta, 
aniems - kad iš viso nėra nei gimimo, nei mirties. (15) 
Čia Sokratas svarstydavo taip: sprendžiantys žmo- 


26 


gaus klausimus viliasi įgytas žinias pritaikysią ir patys, 
ir kiti panorėję; tačiau nejau taip pat mano ir tyrinėjan- 
tieji dieviškuosius dalykus - kad sužinoję, pagal ko- 
kius dėsnius vyksta visi reiškiniai, užsigeidę padarys 
vėjus, lietus, metų laikus bei kitką, ko tik jiems prireiks. 
C gal apie tai nė nesvajoja - jiems gana vien žinoti, 
kaip dedasi panašūs dalykai? 

(16) Šitaip tatai kalbėjo Sokratas apie besigaluojan- 
čius dėl panašių klausimų, o pats kalbėdavo tiktai 
apie žmogiškus dalykus. Kas yra dievobaimingumas 
irkas - šventvagystė? Kas - grožis, kas - bjaurumas? 
Kas - teisinga, kas - neteisinga? Kas yra nuosaiku- 
mas ir kas - paikumas? Kas yra drąsa ir kas - baimė? 
Kas yra valstybė ir kas - valstybės veikėjas? Kas yra 
valdinys ir kas - valdovas? Be to, manė, kad žinantieji 
atsakymą į šiuos klausimus yra tikrai išsilavinę, o 
nežinantieji teisingai vadinami vergiškos dvasios 
žmonėmis. - 

(17) Nieko nuostabaus, kad teisėjai priėmė klaidin- 
gąsprendimą tais klausimais, kuriais Sokrato nuosta- 
tos tūlas gal ir nežinojo; tačiau tikrai stulbina, kad jie 
neprisiminė to, kas buvo akivaizdu visiems. (18) Štai 
kad ir toks atvejis. Kai Sokratas buvo Tarybos narys, 
davė buleuto priesaiką — spręsti pagal įstatymus“. 
Tautos susirinkime, kai liaudis panūdo prieš įstatymą 
tiktai balsavimu nuteisti mirties bausme devynis stra- 
tegus — Trasilą, Erasinidą ir kitus, - Sokratas buvo 
pirmininkas ir atsisakė pateikti šį siūlymą balsuoti, 

nors liaudis ant jo rūstavo, o daugelis įtakingųjų netgi 
grasino“; jam buvo daug svarbiau būti ištikimam prie- 
saikai negu pataikauti liaudžiai, kad ir prieštaraujant 
teisėtumui, ar sergėtis grasinančiųjų. (19) Mat jis ma- 
nė, kad žmonėmis rūpinasi dievai, tačiau ne taip, kaip 
mano daugumas, esą vienus jų reikalus dievai žiną, 
kitų nežiną; Sokratas manė, kad dievai žino viską: 
žodžius, darbus, stapčiausias mintis, kad jie yra visur 
ir duoda nurodymus visais žmogui rūpimais kiausi- 
mais. 

(20) Todėl aš ir stebiuosi, kaipgi atėniečiai leidosi 
įtikinami, kad dievams prasikalto Sokratas - žmogus, 
kurio nė vienas žodis, nė vienas poelgis nebuvo šven- 
tvagiškas; atvirkščiai, jis kalbėjo ir elgėsi taip, kad kitą 
jo vietoj būtų pripažinę pačiu dievočiausiu. 


II skyrius 


(1) Ir dar mane stebina, jog kai kurie patikėjo, kad 
Sokratas tvirkina jaunuomenę: juk visų pirma, be an- 
ksčiau minėtų savybių, jis labiau negu kas kitas mo- 
kėjo atsisakyti ir meilės malonumų, ir gardaus valgio; 
antra, puikiausiai ištverdavo šaltį, karštį, kitokius sun- 
kumus; be to, buvo toks pakantus, kad, nors jo ište- 
kliai buvo itin kuklūs, jam visai užteko to, ką turėjo. (2) 

O jei pats buvo toks, tai kaipgi galėjo lenkti kitus prie 
šventvagystės, teisėtvarkos laužymo, smaguriavimo, 
ištvirkavimo, ištižimo? Priešingai, Sokratas ne vienam 
padėjo atsikratyti šių ydų, žadindamas dorybės siekį 
bei viltį, kad kiekvienas tikrai taps nepriekaištingu 
žmogumi, jei stropiai imsis saviugdos. (3) Tačiau pats 
niekada nesiskelbė esąs dorybės mokytojas: tiesiog 
gyveno dorybingai, todėl bendraujantieji su juo galė- 
jo tikėtis, jog, eidami jo pėdomis, darysis panašūs į jį. 
(4) Kartu Sokratas rūpinosi savo kūnų ir nekėlė į 
padanges nesirūpinančių. Todėl, sakysim, jam atro- 
dė nepriimtina, kad žmogus pernelyg daug valgo, o 
paskui pernelyg daug plėšosi“: manė, kad valgyti 
reikia tiek, kiek priima širdis, tada valgis visai lengvai 
suvirškinamas. Toks pripratimas esąs labai sveikas ir 
nekliudo rūpintis siela. 

(5) Užtat jam buvo visiškai svetima prabanga, pui- 
kavimasis drabužiais, apavu, kitokiais kasdieniais da- 
lykais. Nėra ko nė sakyti, kad Sokratas taip pat nekur- 
stė savo pašnekovų noro lobti - grasyte grasė nuo 
šios bei panašių aistrų; ir pats nieko neėmė ištų, kurie 
"norėjo iš jo mokytis. (6) Manė, kad taip darydamas 
išlieka laisvas. O apie filosofus, kurie už savo mokymą 
imdavo atlyginimą, ranka modamas sakydavo, jog jie 
patys parsiduodą: norom nenorom turį bendrauti su 
žmonėmis, iš kurių yra gavę atlyginimą. (7) Stebėda- | 
vosi, kad, skelbdamasis dorybes mokytoju, tūlas ima 
pinigus ir nė nenutuokia, jog didžiausia nauda - įsi- 

gyti gerą draugą, arba net būgštauja, jog mokinys, 
Tapęs nepriekaištingu žmogumi, užmirš atsilyginti ge- 
ru savo didžiausiam geradariui. (8) O Sokratas nieka- 
da niekam nieko panašaus nežadėdavo - tikėjo, kad 
tie iš bendraujančiųjų, kurie perims jo paties brangi- 
namas vertybes, visą gyvenimą bus tikri bičiuliai ir jo 
paties, ir tarpusavyje. Tad kaipgi štai šitoks žmogus 
galėjo tvirkinti jaunuomenę? Nebent jau rūpinimasis 

dorybe yra tvirkinimas. "17 

B "Prisiekiu Dzeusu, - tikino kaltintojas“, — Sokra- 
tas savo kalbomis skatino žiūrėti pro pirštus į esamus 
įstatymus aiškindamas, jog rinkti valstybės veikėjus 
pupomis'? - kvailysčių kvailystė: esą niekas nenorįs 
turėti pupomis išrinkto vairininko, dailidės, fleitininko 
ar panašaus žmogaus, nors jų riktai pridarą daug 
mažiau žalos negu valstybės veikėjų klaidos". Tokios 
šnekos, anot kaltintojo, skatinančios jaunuolius nie- 
kinti nustatytą valstybės tvarką, ugdančios polinkį į 
prievartą. 

(10) O aš manau priešingai: išsilavinę žmonės; ku- 
rie jaučiasi galį duoti savo tėvynainiams naudingų 
patarimų, kaip tik rečiausiai griebiasi prievartos, nes. | 
puikiai žino ją akinant pavojingą priešiškumą; tuo 
tarpu įtikinamu žodžiu pasieksi tą patį = tiktai draugi- 
škai ir niekuo nerizikuodamas. Mat jėga priversti žmo- 
nės jaučiasi tarytum būtų apiplėšti ir ima neapkęsti, o 
įtikintieji prisiriša, tarsi būtų pamaloninti. Todėl išmin- 
tingas žmogus prievartos nenaudos; jos griebsis tik 

tas, kuris. turi daug jėgos ir maža proto. (11) Be to, 
prievarčiam. Žmogui visada dar reikia sąjungininkų (r. 
nemažai!); osugebantis įtikinti nereikalingas nėvieno | 
bendrininko: jis žino, kad įtikinti pajėgs ir vienas pats. 
Jam mažiausiai paranku žudyti - juk kas žudys žmo- 
gų, jei, palikęs gyvą bei įtikinęs, galės pasinaudoti juo 
kaip panorės? 

(12) „Tačiau Kritijas'“ ir Alkibiadas'7, - kalbėjo kal- 
tintojas, - bendravę su Sokratu, užiraukė valstybei 
sunkiausių nelaimių: juk pirmasis oligarchijos? lai- 
kais buvo didžiausias prievartautojas, veidmainis bei 
kraugerys; vėlgi demokratijos laikais neatsirado dide- 
snio savavaliautojo, pasipūtėlio bei smurtininko už 
antrąjį!" 

(13) Aš nė nesiimu jų ginti, jei pridarė ką bloga 
valstybei; gana papasakoti, kokio pobūdžio buvo jų 
bendravimas su Sokratu. (14) Šiuodu vyru iš prigim- 
ties buvo didžiausi garbėtroškos visuose Atėnuose: 
norėjo, kad viskas būtų daroma tik per juos, kad 
labiausiai būtų šlovinamas jų vardas. Jie sužinojo, 
kad Sokratas gyvena iš menko nieko ir to jam visai 
užtenka, kad puikiausiai gali susilaikyti nuo visų ma- 
lonumų ir kad panorėjęs kiekvieną savo pašnekovą 
traukte patraukia į savo pusę. Ar atsiras, kas pasaky- 
tų, jog tai matydami ir būdami tokie, kaip ką tik minė- 
jau, šiuodu vyru panūdo gyventi taip, kaip Sokratas, 
būti tokie pat nuosaikūs, todėl ėmė siekti bendrauti 
su juo? (16) Bent aš manau šit kaip: jei dievas būtų 

leidęs jiems pasirinkti - gyventi visą gyvenimą tai; 
kaip matė gyvenant Sokratą, arba mirti, juodu veikia 
būtų pasirinkę mirtį. Tai aiškiai matyti iš jų poelgių: vo 
tik pasijuto esą iškalbingesni už savo tėvynainiu: 
tučtuojau atšoko nuo savo mokytojo ir griebėsi va 
stybinės veiklos, nes tik dėl jos anksčiau saikstė: 
bendrauti su Sokratu. 
(17) Galbūt čia kas nors norėtų prikišti: Sokrata 
turėjo savo pašnekovus pirmiau mokyti nuosaikum: 
"o tik paskui — politikos. Dėl šito aš nė nesiginčiji 
tačiau matau, kad visi mokytojai rodo savo mok 
niams, kaip savo gyvenimu teigia tai, ko moko, ti 
paskui paskatindami žodžiu. (18) Taip pat žinau, ka 
ir Sokratą mokiniai visada matydavo nepriekaišting: 
labai prakilniai kalbantį apie dorybę bei kitus žmog 
škus dalykus. Žinau dar ir tai, kad taip pat anuod: 
kol bendravo su Sokratu, elgėsi nuosaikiai —-ne. i 
baimės, kad šis juos nubaus ar išplieks žodžiu, o i 
*uometinio savo įsitikinimo, kad toks elgesys yra pat 
tinkamiausias. 
(19) Vėlgi ir čia tūlas iš tų, kurie vadinasi filosofai: 
galėtų prikišti, kad niekada teisingas žmogus netan 
„pa neteisingu žmogumi, nuosaikus - išsišokėliu, ka 
apskritai žmogus, išmokęs, ko galima išmokti, nege 
"vėl Viršti nemokša. Tačiau aš negaliu sutikti su šitoki 
nuomone, nes matau, kad sunkaus darbo nega 
dirbti žmonės, kurie nelavina savo jėgos; panaši: 
dvasinės veiklos negali imtis nelavinusieji savo dve 

sios — jie nepajėgia nei daryti to, ką reikia daryti, nei 
susilaikyti nuo to, nuo ko reikia susilaikyti. (20) Todėl 
tėvai net ir tikrai nuosaikius vaikus atskiria nuo blogų 
žmonių manydami, kad bendravimas su dorais žmo- 
nėmis moko dorybės, o su blogais - sunaikina ją. 
Apie tai kalba ir poetai. Štai vienas jų sako: 

Iš prakilnaus išmoksi kilnumo, o jeigu sutapsi 

Su nedorais, nupuls tavosios mintys bemat"“, 

O kitas poetas teigia štai ką: 
Būna, kad žmogui doram pasitaiko blogai pasielgti" Ž 
(21) Aš visiškai sutinku su jais: kaip nekartojamos 

užsimiršta eilės, taip iš atminties išdyla ir pamokomi 
žodžiai, jei apie juos negalvoji. O kai i žmogus bus 
užmiršęs pamokymus, užsimirš ir dvasios „paskatos, 
kurių pagautas siekė nuosaikumo; tad nenuostabu, 
kad, nebeatsimindamas tų paskatų, nebeatsimins ir 
paties nuosaikumo. (22) Matau, kad taip pat žmonės, 
palinkę į girtuoklystę ar meilės vylių, prasčiau begali 
rūpintis tuo, kas pridera, ir susilaikyti nuo to, ko nerei- 
kia daryti. Juk daugelis, anksčiau mokėję taupyti pi- 
nigą, įsimylėję jau nebemoka, o iššvaisčiusieji turtus 
nebegali susilaikyti nuo tokių verslų pinigams įsigyti, 
kurių anksčiau nesiimdavo, laikydami juos gėdingais. 
(23) Tad kaipgi vis dėlto atsitinka, kad buvęs nuosai- 
kus Žmogus tampa nebenuosaikus, o gebėjęs elgtis 
teisingai paskui nebesugeba? Man atrodo, kad kiek- 
vieną dorybę, o ypač nuosaikumą, reikia nuolat ug- 

dyti. Mat malonumų troškimas, būdamas įaugęs į tą 
patį kūną kaip ir siela, kursto ją atsisakyti nuosaikumo 
ir kuo greičiau imti tarnauti jiems bei kūnui. 

(24) Šit ir Kritijas bei Alkibiadas, kol bendravo su 
Sokratu, jo padedami išgalėjo pažaboti savo netau- 
rius troškimus. Tačiau po išsiskyrimo, jau tapęs trem- 
tiniu, Kritijas nuvyko į Tesaliją'“ irten ėmė bičiuliautis 
su žmonėmis, kurie vadovavosi veikiau teisėlauža 
negu teisingumu. Vėlgi Alkibiadas, dėl grožio me- 
džiote medžiojamas aukštuomenės moterų, o dėl įta- 
kingumo tarp tėvynainių bei sąjungininkų garbstomas 
žymių valstybės vyrų, liaupsinamas liaudies, lengvai 
pirmaudamas, ėmė nebesirūpinti savimi; panašiai len- 
gvai laimintys varžybas atletai nustoja mankštinęsi. 
(25) Taip ir šiuodu, patekę į tokias aplinkybes, auk- 
štindamiesi kilme, puikuodamiesi turtais, didžiuoda- 
miesi galia, tūlo garbinami, be to, jau seniai nutolę 
nuo Sokrato, — negi nuostabu, kad visiškai išpuiko? 
(26) O kaltintojas vis vien verčia Sokratą atsakyti už 
jų klaidas, padarytas gerokai vėliau. Be to, jis mano 
Sokratą nenusipelnius nė vieno gero žodžio už tai, 
kad išmokė anuos būti nuosaikius jaunystėje, kuriai 
kaip tik būdingas paikumas bei nesivaldymas. (27) 
Be abejo, kitais atvejais taip nesprendžiama. Negi 
fleitininkas, kitaristas ar kito dalyko mokytojas, ruošęs 
mokinį, atsako, jei šis, perėjęs pas kitą, tampa bloge- 
snis? Jei kieno nors sūnus, bendraudamas su vienu 
draugų, būna nuosaikus, o paskui, susibičiuliavęs su 

kitu, tampa blogesnis, negi jo tėvas kaltina pirmąjį, o 
ne atvirkščiai? Juk netgi tėvai, nuolat būnantys su 
vaikais, neatsako už jų klaidas, jei tiktai patys yra 
nuosaikūs. (28) Būtų teisinga šitaip spręsti ir apie 
Sokratą; jei pats būtų padaręs ką negero, būtų tikra 
laikyti jį blogu žMogumi; o jei jis kaip buvo, taip ir liko 
nuosaikus, negi teisėta reikalauti iš jo atsakomybės 
už kitų ydas, kurių pats niekada nėra turėjęs? 

(29) Teisėtai būtų galima priekaištauti ir tuo atveju, 
jei pats, kad ir nedarydamas nieko netinkamo, tačiau 
būtų matęs anuodu blogai besielgiančius ir nesu- 
draudęs. Tai šit, pastebėjęs, kad Kritijas įsimylėjo 
Eutidemą'" ir gviešiasi pasimėgauti jo meile, Sokra- 
tas mėgino sulaikyti: tikino, kad yra žema ir visai 
nepritinka dorybingam vyrui tarsi elgetai kaulyti bei 
maldauti mylimąjį (prieš kurį nori pasirodyti esąs die- 
vai žino kas!) dovanos, kuri, be kita ko, netgi nėra 
gera. (30) Kai šitokie žodžiai Kritijo nepaveikė ir jis 
nenustojo savo noro, Sokratas, kaip pasakojama, 
girdint daugybei žmonių, tarp jų ir Eutidemui, kartą 
taręs: „Kritijas, atrodo, turi kiauliškų polinkių: taikosi 
pasikasyti į Eutidemą kaip paršas į akmenį". (31) Kaip 
tik nuo tol Kritijas ir ėmęs nekęsti Sokrato: tapęs 
Trisdešimties tarybos nariu, o kartu su Charikliu'? ir 
įstatymų leidėju, prisiminė savo neapykantą ir išleido 
potvarkį, draudžiantį užsiimti dialektika; norėdamas 
pakenkti Sokratui ir nerasdamas prie ko prikibti, juo- 
dindamas jį liaudies akyse, pateikė jam kaltinimą, 

kuriuo tūlas kaltindavo apskritai filosofus. Aš pats 
nieko panašaus nė karto nesu girdėjęs iš Sokrato, 
nežinau nė kad kas kitas būtų sakęsis girdėjęs savo 
ausimis.(32) Tačiau yla išlindo iš maišo: kai Tri- 
sdešimties taryba ėmė masiškai naikinti piliečius (ir 
anaiptol ne pačius blogiausius!), be to, dažną ėmė 
spirti nusikalsti įstatymui, vieną sykį Sokratas pasakė: 
esą būtų nuostabu, jei piemuo, mažinantis kaimenę 
ir gadinantis gyvulius, neprisipažintų esąs prastas 
ganytojas; tačiau, girdi, e5ą dar nuostabiau, kad žmo- 
gus, atėjęs į valstybės valdžią, mažindamas piliečių 
skaičių bei versdamas juos nusikaltėliais nei gėdijasi, 
nei mano esąs prastas valdovas. (33) Tai tuoj pat 
buvo pranešta Kritijui ir Charikliui, šiuodu išsikvietė 
Sokratą, parodė jau minėtąjį potvarkį ir uždraudė jam 
bendrauti su jaunimu. Sokratas pasiteiravo, ar galima 
paklausti, kas jam nesuprantama tame potvarkyje. 
Šie leido. 

- (34) Tai šit aš, - tarė, - esu pasiryžęs laikytis 
įstatymų. Tačiau kad netyčia iš nežinojimo nenusikai- 
sčiau, noriu iš jūsų tiksliai išgirsti štai ką. Kodėl jūs 
draudžiate užsiimti dialektika: manydami, kad ji pade- 
da kalbėti teisingai ar kad neteisingai? Mat jei teisin- 
gai, tai reikėtų susilaikyti nuo teisingo kalbėjimo; o jei 
neteisingai, tai, matyt, reikia stengtis kalbėti teisingai. 

(35) Supykęs ant jo, Chariklis išrėžė: 

— Kadangi tu, Sokratai, nežinai, įsakome: visai nesi- 
kalbėk su jaunimu - šitaip tau bus suprantamiau! 

- Tad šit, kad nekiltų neaiškumų, - toliau tęsė So- 
kratas, —- pasakykite man, ligi kokio amžiaus Žmogų 
reikia laikyti jaunuoliu. 

Chariklis atsakė: 

- Ligi tol, kol jam, kaip nepakankamai protingam, 
neleidžiama būti Tarybos nariu'?: tad nesikalbėk su 
nesulaukusiais trisdešimties metų. 

- (36) Tadair ką nors pirkdamas negaliu pasiklausti 
kainos, jei pardavėjas neturi trisdešimties? 

- Tokiais atvejais galima, - tarė Chariklis. - Bet kad 
tu, Sokratai, esi papratęs be galo klausinėti žinoda- 
mas atsakymą. Todėl šito nebeklausinėk! 

- O man taip pat nevalia atsakyti, jei koks jaunuolis 
paklaus, kur gyvena Chariklis arba kur yra Kritijas? 

- Tokiais atvejais galima, - leido Chariklis. 

(37) Bet čia Kritijas užsiplieskė: 

— Tačiau tau teks visiškai liautis minėjus batsiuvius, 
dailides ir kalvius! Man rodos, jau visiškai nuvalkiojai 
jų vardus, be perstojo linksniuodamas. 

— Vadinasi, - tęsė Sokratas, - negaliu kalbėti ir apie 
tai, apie ką paprastai šnekame po kalbos apie šiuos 
amatininkus: apie teisingumą, dievų garbinimą bei 
panašius dalykus? 

— Dievaži, ne! - uždraudė Chariklis. — Ir kad apie 
piemenis šnekų daugiau nebūtų! O jei ne, žiūrėk, kad 
kartais per tave patį kaimenė nepamažėtų! 

(38) Taip paaiškėjo, kad kažkas įskundė Sokratą už 
kalbas apie kaimenę, ir už tai šiuodu griežė ant jo dantį. 

Taigi, koks buvo Kritijo bendravimas su Sokratu ir 
kaip jie žiūrėjo vienas į kitą, jau pasakyta. (39) Tačiau 
dar galiu pridurti, kad niekas nieko negali išmokti jei 
mokytojas nepatinka. O Kritijas ir Alkibiadas bendra- 
vo su Sokratu ne todėl, kad šis jiems patiko, o todėl, 
kad jie iš pat pradžių veržėsi į valstybės valdžią. Todėl, 
dar tebebendraudami su Sokratu, nuolat taikydavosi 
kalbėtis tiktai su valstybės vyrais. (40) Yra net toks 
pasakojimas, kad, nė dvidešimties metų neturėda- 
mas, Alkibiadas šit kaip kalbėjęsis apie įstatymus su 
Perikliu - savo globėju, tuomet stovėjusiu valstybės 
priešakyje. 

- (41) Sakyk, Perikli, - prašęs, - ar galėtum man 
paaiškinti, kas yra įstatymas? 

- Žinoma, - atsakęs Periklis. 

- Tad paaiškink, dievų vardan! — vis neatstojęs 
Alkibiadas. - Mat kai girdžiu šnekant apie kai kuriuos 
žmones, kad jie esą teisėtvarkos gerbėjai, visada 
manau, kad vargu ar vertas tokio pagyrimo nežinan- 
tis, kas yra įstatymas. 

- (42) Tunori sužinoti, kas yraįstatymas, Alkibiadai? 
Šį tavo troškimą visai nesunku patenkinti, - sutikęs 
Periklis. - Įstatymai yra visa tai, kątautos susirinkimas 
nutarė bei surašė nurodydamas, ką galima daryti ir 
ko ne. 

— Okokstas nutarimas: galima daryti gera ar bloga? 

- Dievaži, tiktai gera, mano berniuk, o bloga nega- 
lima. 

— (43) Bet jei ne visa tauta, o tiktai mažuma, kaip 
būna esant oligarchijai, susirinkę surašys, ką galima 
ir ko negalima daryti, kas bus tatai? 

- Visa tai, - atsakęs Periklis, - ką valstybės valdžia 
nutarusi surašo kaip privaloma daryti, vadinasi įstaty- 
mu. 

- Tada taip pat ir tai, ką surašys piliečiams daryti 
valstybę valdantis tironas““, irgi bus įstatymas? 

- Taip, ir valdančiojo tirono nutarimai bus įstatymai, 
- pritarė jis. 

— (44) O kas, Perikli, yra prievarta ir neteisėtumas? 
- toliau klausinėjo Alkibiadas. — Ar ne tai, kad galin- 
gesnis nejtikinęs jėga priverčia ką nors daryti silpne- 
snįjį vien dėl! savo įgeidžio? 

— Manau, kad taip. 

-Tadirtai, ką surašęs tironas verčia daryti piliečius, 
jų nejtikinęs, irgi bus neteisėtumas? 

- Manau, kad taip, - patvirtinęs Periklis. - Todėl 
atsiimu atgal žodžius, jog tai, ką surašo tironas, nejti- 
kinęs piliečių, yra įstatymas. 

- (45) Tad dabar prievarta vadinsime ir tai, ką su- 
rašo mažuma, ne įtikinusi daugumą, o priversdama? 

- Matyt, kiekvienu atveju, kai kas nors priverčia kitą 
ką nors daryti neįtikinęs - nesvarbu, surašęs ar nesu- 
rašęs, - veikiau tai yra prievarta, 0 ne įstatymas. 

- Tai turbūt prievarta, o ne įstatymas, bus ir didžiu- 
lės daugumos nutarimas, liečiantis visų pirma turtin- 
guosius, priimtas be jų sutikimo? 

— (46) Žinoma, taip, Alkibiadai, - pritarė Periklis. — 
Tavo amžiaus ir mes buvome dideli ginčininkai tokiais 
klausimais: jie mums neduodavo ramybės, svarsty- 
davome, prieštaraudami vieni kitiems, - panašiai kaip 
ir tau nūnai jie kvaršina galvą. 

Alkibiadas, sako, sušukęs: 

— O, kad aš būčiau buvęs drauge su tavimi, Perikli, 
tada, kai labiau nei kada nors paskiau mėgai svarstyti 
panašius dalykus! 

(47) Tad štai, vos tik Kritijas ir Alkibiadas pasijuto 
geriau įvaldę žodį už tuometinius valstybės vyrus, 
tučtuojau liovėsi bendravę su Sokratu: šis ir šiaip 
jiems nepatiko, be to, reikėdavo sukąsti dantis, kai 
susitikus Sokratas iškeldavo aikštėn jų klaidas. Juodu 
griebėsi valstybinės veiklos, nes tik dėl jos ir buvo 
atėję mokytis pas Sokratą. 

(48) O Kritonas, Chairefontas, Chairekratas, Her- 
mokratas, Simijas, Kebetas, Faidondas ir kiti bendra- 
vo su Sokratu ne tam, kad išmoktų sakyti kalbas 
tautos susirinkime ar teisme, o kad, gavę tikrą išsila- 
vinimą, sugebėtų teisingai elgtis ir asmeniniame gy- 
venime-sutarnais, giminėmis, draugais, ir valstybėje 
- su piliečiais. Nė vienas šių vyrų nei jaunystėje, nei 
sulaukęs garbaus amžiaus nepadarė nieko blogo, nė 
karto nebuvo patrauktas į teismą. 

(49) „Tačiau Sokratas, - tęsė kaltintojas, - mokė 
drabstyti purvais tėvus: mat tikino, kad bendraujan- 
tieji su juo tampą išmintingesni Už tėvus, ir pridėdavo, 

kad, įrodžius beprotybę, įstatymas?! leidžia netgi sa- 
vo tikrą tėvą sukaustyti grandinėmis; šitai esą tikras 
įrodymas, kad būtų teisėta išsilavinusiam Žmogui lai- 
kyti sukaustytą tamsuolį". 

(50) Iš tikrųjų Sokratas manė, kad kiekvieną, kuris 
būtų sukaustęs grandinėmis kitą už tamsumą, savo 
ruožtu patį visiškai teisėtai galėtų sukaustyti išmanan- 
tieji daugiau už jį. Kaip tik todėl jis dažnai tyrinėdavo, 
kuo tamsumas skiriasi nuo beprotybės: manė, kad 
bepročius galima sukaustyti grandinėmis - jų pačių 
ir draugų labui; o neišmanantieji būtiniausių dalykų 
turėtų mokytis iš išsilavinusiųjų, ir tai būtų teisinga. 

(51) „Tačiau Sokratas, - kalbėjo kaltintojas, - skati- 
no klausytojus negerbti ne tik tėvų, bet ir kitų giminių: 
aiškino, jog šie nepadedą nei sergant, nei pakliuvus 
į teismą - pirmuoiu atveiu aelbsti avdvtoiai. antruoju 
—gynėjai". (52) Panašiai, girdi, Sokratas kalbėjęs apie 
draugus, kad šių prielankumas esąs nieko nevertas, 
jei jie niekuo negalį padėti; jis neva teigęs, jog pagar- 
bos esą verti tik tie, kurie žino, ką privalu Žinoti, ir 
sugeba tai išreikšti žodžiais. Šitaip jis esą tikinęs 
jaunuolius, kad pats esąs visų išmintingiausias bei 
geriausiai gebąs padaryti išminčiais kitus; jis neva 
taip nuteikdavęs savo pašnekovus, kad, palyginti su 
juo, visi kiti žmonės atrodę paskutiniai netikėliai. 

(53) Ir aš girdėjau jį taip kalbant apie tėvus, kitus 
giminaičius bei draugus; maža to, jis dargi šnekėjo, 
kad, atsiskyrus sielai, kurioje vienintelėje ir randasi 

mąstymas, žmonės netgi paties artimiausio Žmogaus 
kūną kuo skubiausiai išnešę iš namų užkasa žemėn. 
(54) Taip pat kalbėjo, kad gyvas būdamas kiekvienas 
žmogus, kad ir kaip mylėtų save, pats šalina nuo savo 
kūno, kas nenaudinga ir nereikalinga, ir kitiems leidžia 
tai daryti. Sakysim, kerpasi nagus, plaukus, nusipjausto 
nuospaudas, prašo gydytojų išpjauti ir net išdeginti 
skaudutius, nors tenka ir labai smarkiai pakentėti; be to, 
mano, kad už šią paslaugą privalu atsilyginti. Taipgi 
seiles išspjauna kuo toliau, nes burnoje jos ne tik ne- 
naudingos, bet netgi kenkia. (85), gokratas ištiesų šitaip 


„supjaustyti patį savej gabalus; įr įrodinėdamas, kadv visa, 


panna) 
kas neprotinga, neverta ta pagarbos, ragino kiekvieną 


„stengtis tapti kuo protingiausiu, kad, siekdamas tėvo, 
brolio ar kito žmogaus pagarbos, nepasikliautų Vie vien, 
giminyste bei artumu, o rūpintųsi būti naudingas tiems, 


kieno pagarbos trokšta. 


(66) Kaltintojas dar kalbėjo, kad Sokratas prisiran- 
kiodavęs žymių poetų „pačių. nedoriausių minčių | i, 
remdamasis jomis, mokęs savo klausytojus būti pik- 
tadariais ir siekti patvaldystės; pavyzdžiui, šią eilutę 


iš Hesiodo: 


Darbas nėra nešlovė, nešlovė - tiktai tinginystė“?, 
Sokratas atseit aiškinęs taip, kad poetas moko ne- 
vengti jokios veiklos — net neteisingos ir niekšingos: 
jei tik pelninga, galima imtis visokių darbų. 

(57) Kai savo pokalbiuose Sokratas prieidavo prie 
išvados, kad žmogui pelninga būti darbščiam ir ge- 
ram, o dykystė - kenksminga ir bloga, kad dirbti yra 
geras dalykas, o nieko neveikti - blogas, jis teigė, kad 
dirba tik tie, kurie padaro ką nors gera, šitie ir tėra 
darbininkai, o lošiančius kauliukais ar užsiimančius 
kenksminga veikla ir niekšystėmis vadino dykūnais. 

Taigi išeina, kad ir pasakymas: 

Darbas nėra nešlovė, nešlovė - tiktai tinginystė 
yra teisingas. 

(58) Kaltintojas prikišo, kad Sokratas dažnai minė- 
davęs šias Homero eiles, kaip Odisėjas, 


Kokį karalių ar šiaip pranašesnį vyrą sutikęs, 
Žodžiais gražiais tuoj kreipės į jį, sulaikęs ant kelio: 
„Argi, patrakėli, tinka it bailiui kokiam nusigąsti! 
Vietoj sustoki tu pats ir vyrus savo stabdyki!" 


O kada paprastą vyrą pamatė ir šaukiant nutvėrė, 
Drožė tokiam skeptru ir rėkė žodžiais griausmingais: 
„Nevisaproti! Sėdėk ir kito žodžių klausyki, 

Kas už tave narsingesnis. O tu gi bailus ir bejėgis, 

Tu ir išėjęs kovon, ir taryboj nieko nereiški"2s. 


Šiuos žodžius Sokratas esą aiškinęs taip, jog poetui 
buvo priimtina, kad muša prastuolius ar neturtinguo- 
sius. (59) Iš tikrųjų Sokratas taip nekalbėjo, kitaip būtų 
turėjęs sutikti, kad jį patį reikia mušti; tačiau jis aiškina, 
kad žmones, kurie, iškilus būtinybei, žodžiu ar veik- 

da ZNIOHES, AV K 
smu negali padėti r nei kariuomenei, nei valstybei, nei 

pačiai liaudžiai, ypač jei, be to, patys yra išsišokėliai, 
reikia tramdyti visokiomis priemonėmis, nors tarp jų 
gali pasitaikyti tikrų didžturčių. (60) Juk, visiškai 

"priešingai, kiekvienam buvo aišku, kad Sokratas be 
"galo.myli ir liaudį, ir žmogų. Turėdamas daugybę 
sekėjų — tėvynainių ir svetimšalių, - nė iš vieno nė 
karto nėra paėmęs atlyginimo už mokymą: visiems 
dosniai dalijo savo turtus; pasiėmę už dyką mažą jų 
dalelę, ne vienas pardavinėjo tai už didelius pinigus 
ir anaiptol nebuvo tokie liaudies mylėtojai kaip jis: nė 
kalbėtis nenorėjo su tais, kurie neturėjo iš ko mokėti. 
(61) O Sokratas visam pasauliui Atėnus garsino la- 
biau negu spartiečių pažiba Lichas““, pasižymėjęs 
štai kuo: per girnnopaidijas jis vaišindavo atvykusius 
į Spartą svetimšalius. Tuo tarpu Sokratas, visą gyve- 
nimą dalinęs savo brangenybes, teikė didžiausią 
naudą kiekvienam panorėjusiam: pabendravę su juo 
žmonės išsiskirdavo daug geresni. 

(62) Tad štai koks buvo Sokratas ir, mano nuomo- 
ne, nusipelnė veikiau tėvynainių pagarbos, o ne mir- 
ties. O jei kas pažiūrės pagal įstatymus, pamatys tą 
patį. Mat pagal juos mirties bausmė skiriama tam, ką 
nutveria vagiant, plėšikaujant, kišenvagiaujant, lau- 
žiantis į svetimus namus, parduodant žmones į vergi- 
ją“, šventvagiaujant; kaip niekas kitas Sokratas šali- 
nosi tokių darbų. (63) Ir nė karto dėljo kaltės valstybė 
nepralaimėjo karo, nekilo sumaištis, nebuvo padaryta 
išdavystė ar panašiai. Taip pat ir asmeniniame gyve- 

nime jis nė karto nė iš vieno Žmogaus neatėmė turto, 
nieko neįstūmė į nelaimę - nė sykio jo netgi nekaltino 
minėtais nusikaltimais. (64) Todėl ką bendro su juo 
turi šis kaltinimas? Su žmogumi, kuris ne nepripažino 
dievų, kaip parašyta kaltinime, bet garbino juos la- 
biausiai iš visų Žmonių —- tai matė kiekvienas; ne 
tvirkino jaunuomenę, kaip teigė kaltintojas, bet kaip 
tik padėdavo atsikratyti blogų polinkių, jei kas tokių 
turėdavo, ir skatindavo siekti didžiausios bei gražiau- 
sios dorybės, dėl kurios klesti ir valstybės, ir šeimos. 
Nejaugi žmogus, kuris šitaip elgėsi, nenusipelnė di- 
džių didžiausios savo tėvynainių pagarbos? 


III skyrius 


(1) Dabar parašysiu, kiek prisiminsiu, kaip, mano 
manymu, Sokratas teikė naudos bendraujantiems su 
juo: vienais atvejais savo pavyzdžiu - parodydamas, 
koks yra pats, kitais - savo pokalbiais. 

Štai, pavyzdžiui, visi matė, kad dievų atžvilgiu jis 
elgėsi ir kalbėjo taip, kaip buvo nurodžiusi Pitija?? 
klausiantiems, kokias aukoti aukas, kaip garbinti pro- 
tėvius ir pan. Jos atsakymas buvo toks: kas paiso 
valstybės nuostatų, dievus gerbia pakankamai. So- 
kratas ir pats to laikėsi, ir patardavo kitiems, 0 besiel- 

giančius kitaip vadino švaistūnais bei tuščiagarbiais. 
(2) Dievų jis meldė vieno - teikti gėrį, nes jie patys 
puikiausiai žiną, kas yra gera. Sokratas manė taip: 
kas meldžia aukso, sidabro, valdžios ar panašiai, 
elgiasi tarsi prašytų pagalbos lošdamas kauliukais, 
kautynėse ir kitur, tai yra ten, kur visiškai neaišku, 
kokia bus baigtis. 

(3) Pats maža turėdamas, aukas atnašaudavo ku- 
klias ir manė, kad dėl to jis nė kiek ne blogesnis už 
tuos, kurie, būdami turtų pertekę, aukoja daug pra- 
bangių aukų. Nes, kalbėjo, nebūtų gražu, jei dievams 
didelės aukos būtų mielesnės už mažas: tada jiems 
dažnai tektų labiau džiaugtis blogų žmonių aukomis 
negu gerų. O jei dievams blogų žmonių aukos būtų 
mielesnės Už gerųjų, tada nevertėtų nė gyventi. Ta- 
čiau iš tikrųjų, manė Sokratas, labiausiai dievus džiu- 
gina didžiai pamaldžių žmonių pagarba. Jis girdavo 
šias eiles: 

Darbas nėra nešlovė, nešlovė - tiktai tinginystė. 

Kalbėdavo, kad žodžiai „pagal išgales" taip pat 
puikiausiai tinką vaišinant draugus, svetimšalius bei 
kitais atvejais. 

(4) Kai jam atrodydavo, kad dievai duoda ženklą, 
sunkiau būtų buvę jį įtikinti nepaisyti šio ženklo negu, 
sakysim, įkalbėti pasirinkti kelrodžiu aklą ir nežinantį 
kelio vietoj matančio ir žinančio. Taip pat jis niekinda- 
vo paikumą žmonių, kurie ką nors daro prieš dievų 

ženklus, bijodami žmonių kalbų; patsai gi visus ligi 
vieno žmonių reikalus laikydavo žemesniais už dievų 
valią. 

(5) Sokratas buvo pripratęs prie tokio kūniško bei 
dvasinio gyvenimo, kad kiekvienas šitaip galėtų gy- 
venti be rūpesčių ir baimės, nieko netrūkdamas, jei 
tik dievai nepasiųstų kokio netikėtumo. Jo reikmės 
buvo tokios kuklios, kad tiesiog neįsivaizduoju žmo- 
gaus, uždirbančio mažiau negu tai, kuo tenkinosi 
Sokratas: valgio tereikėdavo tiek, kiek suvalgydavo 
su malonumu; be to, valgydavo tiktai tada, kai alkis 
jam būdavo vietoj užgardo; jam būdavo skanus bet 
koks gėrimas, nes gerdavo tiktai ištroškęs. (6) Jei 
kada pakviestas pietų sutikdavo ateiti, be jokio vargo 
susitvardydavo nepersivalgęs, nors tūlam tai būna 
labai sunku. Nevaliojantiems susivaldyti patardavo 
nė neragauti valgių bei gėrimų, kurie traukte traukia, 
jei nesi alkanas ar ištroškęs; tai, sakydavo, kenkią 
skrandžiui, galvai ir sielai. (7) Juokaudavo manąs, 
kad Kirkė?" paversdavusi žmones kiaulėmis greičiau- 
siai vaišindama gausybe tokių gardėsių; tuo tarpu 
Odisėjas, perspėtas Hermio ir pats būdamas nuosai- 
kus, susilaikė nepersivalgęs šitų skanėstų, todėl ir 
nepavirto kiaule. (8) Šit kaip Sokratas kalbėjo apie tai 
- juokaudamas, tačiau kartu ir labai rimtai. 

Jis patardavo taip pat kiek galint saugotis gražuolių 
berniukų meilės malonumų: girdi, jų paragavus esą 
nelengva nepamesti proto. Kartą sužinojęs, kad Kri- 

tono sūnus Kritobulas? bučiavo gražuolį Alkibiado 
sūnų, girdint Kritobului, kreipėsi į Ksenofontą; 

- (9) Pasakyk man, Ksenofontai, ar tu nemanei, kad 
Kritobulas yra veikiau nuosaikus Žmogus negu smar- 
kautojas, veikiau nuožvalgus negu beatodairiškas 
Įengvabūdis? : 

— Žinoma, maniau, - sutiko Ksenofontas. 

- Tada nuo šiol laikyk jį karštakošiu nutrūktgalviu: gali 
pradėti vartaliotis tarp kardų“? ar šokinėti per ugnį. 

- (10) Ką gi jis padarė, kad dabar taip smerki? — 
paklausė Ksenofontas. 

- O argi jis neįsidrąsino pabučiuoti Alkibiado sūnų, 
žydintį skaisčiaveidį? 

- Jei jau šitai yra toks beatodairiškas pasielgimas, 
—tarė Ksenofontas, - man rodos, ir pats galiu pakliūti 
į tokį pavojų. 

- (11) O, nelaimingasai! - sušuko Sokratas. - Kas, 
manai, atsitiks, jei pabučiuosi gražuolį? Ar akies mir- 
ksniu iš laisvo Žmogaus netapsi vergu? Ar nepradėsi 
švaistyti pinigų pražūtingiems malonumams? Ar 
daug begalėsi skirti laiko gėriui bei grožiui? Ar nebūsi 
priverstas rūpintis tuo, į ką ir beprotis numotų ranka? 

- (12) Prisiekiu Herakliu! - sušuko Ksenofontas. 
Kokią baisią galią, anot tavęs, turi bučinys! 

- Tave tai stebina? - paklausė Sokratas. — Negi 
nežinai, kad tarantulai, mažesni už pusę obolo, vos 
prisilietę prie burnos, sukelia žmogui baisius skau- 
smus ir atima protą? 

- Žinoma, žinau, prisiekiu Dzeusu! - tarė Ksenofon- 
tas. - Juk šie nuodingi vorai įkanda.ir kažką įšvirkščia. 

- (13) Neišmanėli, - pasakė Sokratas, - tai negi tu 
nemanai, kad gražuoliai bučiuodami irgi kažką įšvir- 
kščia, nors pats to nė nepajunti? Tu nežinai, kas per 
padaras tas vadinamasis „žydintis gražuolis"? Jis 
daug baisesnis už nuodingą vorą, nes šis įšvirkščia 
nuodų tiktai prisilietęs, o anas netgi iš tolo kažką 
įšvirkščia ir išvaro iš proto. Todėl tau, Ksenofontai, 
patariu: vos pamatęs kokį nors gražuolį, bėk nė neat- 
sigręždamas. O tau, Kritobulai, patarčiau metams 
išvažiuoti iš tėvynės: būdamas toli, per tą laiką gal dar 
ir pasveiksi. 

(14) Vadinasi, Sokratas buvo tos pačios nuomonės 
ir apie meilės malonumus: neabejingi jiems turį žiūrė- 
ti, kad, primygtinai nereikalaujant kūnui, ir siela jų 
nesaikstytų, o reikalaujant — kad nedrumstų dvasios. 
Pats gi jiems buvo aiškiai toks atsparus, kad daug 
lengviau būtų galėjęs atsisakyti žydinčių gražuolių 
negu kitas — visai nuvytusių ir bjaurių. 

(15) Tokia tad nuostata Sokratas buvo apsiginkla- 
vęs prieš valgio bei gėrimo ir meilės malonumus; be 
to, manė, kad šie teikia įam nė kiek ne mažiau džiaug- 
smo negu tiems, kurie padeda daug pastangų, kad 
jų patirtų, o nusivylimų jam tenka gerokai mažiau. 

IV skyrius 


(1) Jeigu kas nors, remdamasis raštiškais ar žodi- 
niais liudijimais, mano, kad Sokratas puikiausiai mo- 
kėjęs palenkti žmones prie dorybės, tačiau parodyti 
kelio į ją neįstengdavęs, tesprendžia apie jo sugebė- 
jimus padaryti aplinkinius geresnius ne vien išto, prie 
ko jis, siekdamas pamokyti, klausimais kreipdavo 
žmones, kurie tardavosi esą visažiniai, bet tegu dar 
pažiūri, ką jis kasdien kalbėdavo nuolat su juo ben- 
draujantiems. 

(2) Pirmiausia pasakysiu, ką pats esu girdėjęs jį kal- 
bant apie dievybę Aristodemui, pramintam Mažyliu““, 

Sužinojęs, kad šis ne tik neaukoja dievams aukų ir 
nesiklauso pranašysčių, bet dargi juokiasi iš tai da- 
rančiųjų, Sokratas paklausė: 

- Pasakyk man, Aristodemai, ar yra žraonių, kurių 
išmintis būtų tave stebinusi? 

- Taip, - atsakė šis. 

- (3) Išvardink mums juos, - paprašė Sokratas. 

-Naštai, iš epinių poetų mane labiausiai žavi Homeras, 
iš ditirambų kūrėjų - Melanipidas“', iš tragikų — Sofoklis, 
iš skulptorių - Polikleitas““, iš tapytojų - Dzeuksidas““. 

— (4) Kurie kūrėjai, tavo manymu, kelia didesnę 
nuostabą: sukūrusieji sustingusius nemąstančius at- 
vaizdus ar sukūrusieji protingas, sugebančias veikti 
gyvas būtybes? 

- Dievaži, daug nuostabesni yra gyvų būtybių kū- 
rėjai, jei tik šitai jie bus padarę pagal sumanymą, 0 ne 
atsitiktinai. 

- O šit iš dvejopų dalykų - tokių, kurių paskirtis 
neaiški, ir tokių, kurie neabejotinai yra naudingi, — 
kuriuos laikai atsitiktiniais ir kuriuos — sukurtais pagal 
sumanymą? 

— Matyt, kad naudingieji turėtų būti sukurti pagal 
sumanymą. 

- (5) O artau neatrodo, kad tas, kuris kūrė žmones, 
iš karto pridėjo tai, kuo naudodamiesi šie viską justų: 
akis -regimiems dalykams matyti, ausis - girdimiems 
girdėti? Juk kokia nauda būtų iš kvapų, jei neturėtume 
nosies? Koks būtų pojūtis saldaus, aštraus bei viso 
kito, kas yra malonaus skonio, jei nebūtų įtaisytas 
liežuvis, tokių dalykų žinovas? (6) Be to, ar tau neat- 
rodo, kad neapsieita be numatymo ir štai kur: akys 
yra lengvai pažeidžiamos, todėl jas uždengia vokai; 
kai jomis reikia naudotis, vokai atsiveria, 0 miegant — 
užsiveria; kad joms nepakenktų vėjas, kūrėjas suso- 
dino blakstienas tarsi sietą; be to, virš akių dar parū- 
pino antakius tarsi stogelius, kad nė prakaitas, varvė- 
damas nuo kaktos, joms nepakenktų. Ausys priima 
visus garsus, tačiau niekada nepersipildo. Visų gyvų 
būtybių priekiniai dantys geba skaptuoti, o krūminiai 
- smulkinti iš pirmųjų perimtą maistą. Burna, per kurią 
pereina visas maistas, pasirinktas gyvos būtybės, yra 
šalia akių ir nosies; o kadangi tai, kas pašalinama iš 

organizmo, yra nemalonu, todėl latakai šitam pašalin- 
ti nukreipti kuo toliau nuo jutimo organų. Juk visa taip 
įžvalgiai sutvarkyta, o tu negali atsakyti - atsitiktinai 
ar pagal sumanymą? 

- (7) Galiu, prisiekiu Dzeusu! Taip žiūrint labai pa- 
našu, kad šitaip sutvarkė kažkoks kūrėjas, išmanus 
meistras, mylintis gyvas būtybes. 

- O įskiepyti norą tęsti giminę, įdiegti gimdyvėms 
norą maitinti, o išmaitintiesiems - troškimą gyventi ir 
baisiausią baimę mirti? 

- Ir tai, be abejonės, panašu į išradingumą to, kam 
labai rūpėjo gyvos būtybės. 

— (8) Apie save tu juk galvoji turįs savyje kažką 
protinga? O kitur, manai, nieko protingo nėra? Taip 
pat žinai, kad tavo kūne yra maža dalelytė štai šios 
tokios didelės žemės ir menkutė dalelė gausių van- 
denų, yra taip pat, aišku, mažutė dalelytė kiekvienos 
kitos didžiulės visumos, ir iš visų šių dalelyčių suda- 
rytas tavo kūnas; vien tiktai protą, tariesi, tau pasisekė 
susiglemžti sau visą, ir jo niekur daugiau nebėra, 
todėl šį didžiulį pasaulį, šią bekraštę įvairovę, manai, 
taip darniai tvarko kažkokia beprotybė? 

- (9) Iš tiesų taip, prisiekiu Dzeusu! Nes nematau 
šeimininkų, kaip matau čionykščių darbų meistrus. 

— Betgi tu nematai ir savosios sielos - kūno valdo- 
vės, todėl kartu gali teigti, kad nieko nedarai pagal 
sumanymą, viską tik atsitiktinai. 

(10) Tada Aristodemas tarė: 

- Ne, Sokratai, dievybės aš nemenkinu; priešingai, 
manau ją esant daug didingesnę, todėl nereikalingą 
dar ir mano pagarbos. 

- Bet juk kaip tik kuo didingesnė dievybė, kuri 
rūpinasi tavimi, kaip tu manai, tuo labiau ją reikia 
gerbti. 

- (11) Būk tikras, - tarė, - jei žinočiau, kad dievai 
nors trupučiuką rūpinasi žmonėmis, nemačiau į juos 
ranka. 

- Vis vien tebemanai, kad nesirūpina? Štai žiūrėk, 
pirmiausia iš visų gyvų būtybių jie tik žmogų pastatė 
stačią; o tokia padėtis leidžia matyti irtoliau, ir kas virš 
galvos, todėl lengviau išvengti pavojų. Toliau, kitoms 
gyvoms būtybėms jie davė kojas, kurios leidžia tiktai 
judėti, o žmogui dar pridėjo ir rankas, kurios kaip tik 
ir sukuria didžiulę daugumą gėrybių, dėl kurių ir esa- 
me dalingesni už kitus gyvius. (12) Arba dar: liežuvį 
turi visos gyvos būtybės, tačiau tik žmogaus liežuvis, 
vis kitaip prisiliesdamas prie įvairių burnos vietų, geba 
sukelti vis kitokius garsus: taip pasakome kitiems ką 
norime. Duodami gyvūnams meilės malonumus, die- 
vai apribojo juos tam tikru metų laiku, 0 mums Įeido 
jais mėgautis visą laiką ligi pat senatvės. (13) Ir, be 
kita ko, dievas nepasitenkino pasirūpinęs vien kūnu, 
tačiau - o tai yra daug svarbiau - dar įdiegė žmogui 
sielą. Juk, pirmiausia, kokios kitos gyvos būtybės 
siela yra pajutusi buvimą dievų, taip puikiai sutvarkiu- 
sių šį didžiulį pasaulį? Kokia kita gyvų būtybių rūšis, 

be Žmonių, garbina dievus? Kieno kito siela labiau už 
Žmogaus sugeba iš anksto pasirengti badui ir trošku- 
liui, speigui ir karščiui, kovoti su ligomis, lavinti jėgą, 
stengtis mokytis, gali geriau įsiminti išgirsta, pamaty- 
ta, išmokta? (14) Negi tau nėra aišku kaip dieną, kad, 
palyginti su kitais gyviais, žmonės gyvena tarsi dievai, 
dėl pačios prigimties pranokdami juos ir kūnu, ir 
siela? Juk, turint jaučio kūną ir žmogaus protą, nebū- 
tų galima daryti ką panorėjus; ne daugiau laimi ir tie 
gyviai, kurie kad ir turi rankas, tačiau yra be proto. O 
tu, gavęs šiuodu pačius vertingiausius dalykus, ma- 
nai, kad dievai tavimi nesirūpina? Tad ką gi jiems 
daryti, kad pripažintumei jų rūpinimąsi tavimi? 

— (15) Pasiųsti patarėjus, ką man daryti ir ko neda- 
ryti, kaip pats sakaisi, kad tau siunčią. 

- Okaijie atsako atėniečiams, - paklausė Sokratas, 
— kurie teiraujasi apie ką nors orakulo, manai, kartu 
neatsako ir tau? Arba kai siunčia pranašingus žen- 
klus graikams, netgi visai žmonijai, tave vieną išskiria, 
palieka nuošaly, tavim nepasirūpinę? (16) Gal, tavo 
galva, dievai būtų įdiegę Žmonėms mintį, kad jie, 
dievai, galį daryti ir gera, ir bloga, iš tiesų to negalė- 
dami, o žmonės per visą laiką nebūtų nė pajutę šitos 
apgaulės? Ar nemanai, kad pačios seniausios bei 
išmintingiausios žmonių bendruomenės - valstybės 
ir tautos — labiausiai garbina dievus, o paties išmin- 
tingiausio amžiaus žmonės būna patys dievočiausi? 
(17) Mano mielas, suprask pagaliau, kad ir tavoji siela 

kaip panorėjusi įsakinėja kūnui, kol jame yra. Todėl 
reikia manyti, kad ir visatos protas viską tvarko, kaip 
jam patinka; nemanyk, kad tavo žvilgsnis gali siekti 
daug stadijų““, o dievo akis negali visko aprėpti vienu 
sykiu, arba kad tavoji siela geba galvoti ir apie čionyk- 
ščius darbus, ir apie reikalus Egipte ar Sicilijoje, o 
dievo protas neįstengia vienu metu rūpintis viskuo. 
(18) Juk kaip pagelbėdamas kitiems žmonėms per- 
pranti, kurie iš jų pasiryžę savo ruožtu padėti tau, už 
gera atsimokėti geru, kaip tardamasis su kitais iš 
karto matai, kas išmintingas, taip ir su dievais: jei 
atiduodamas jiems pagarbą pamėginsi patirti, ar jie 
nori tau patarti, kas šiaip žmonėms nėra žinoma, 
pamatysi, kad dievybė yra tokia visagalė, jog vienu 
metu gali ir visa matyti, ir visa girdėti, ir visur būti, taip 
pat viskuo rūpintis. 

(19) Taigi, man rodos, panašių Sokrato kalbų po- 
veikis pašnekovams buvo toks, kad šie susilaikydavo 
nuo šventvagiškų, neteisingų bei gėdingų poelgių ne 
tik matant Žmonėms, bet ir būdami vieni, nes many- 
davo, jog niekada nieko negali nuslėpti nuo dievų, 
kad ir ką darytų. 


55 


V skyrius 


(1) Kadangi savitvarda irgi yra graži ir gera žmo- 
gaus savybė, pažiūrėkime, ar Sokratas kreipė prie 
jos, kalbėdamas štai šitokius žodžius: 

- Tarkime, vyrai, prasideda karas, ir mums reikia 
išsirinkti vadą, kurio rikiuojami labiausiai tikėtumėmės 
patys išsigelbėti, o priešą nugalėti; ar išsirinktume 
tokį, kurį tikrai žinotumėm esant rajūną, girtuoklį, ga- 
šlūną, išlepėlį, miegalį? Ir ar galėtume manyti, kad 
toks Žmogus mus išgelbės, o priešą nugalės? (2) 
Vėlgi jei, artėjant paskutiniajai, norėtume kam nors 
patikėti globoti mažamečius sūnus, sergėti dukrų do- 
rovę, turtą, ar galėtume manyti, kad tam pats tinka- 
miausias bus silpnabūdis? Ar silpnabūdžiui vergui 
pavesiume galvijus, sandėlius, darbų priežiūrą? Ar 
panorėtumėm tokį žmogų kad ir už dyką priimti šei- 
mynykščiu, maisto supirkėju? (3) O jeigu mes net 
silpnabūdžio vergo nepirktumėm, tad kaip reikia sau- 
gotis pačiam tokiam netapti! Pelngaudžiai, išviliojan- 
tys pinigus iš kitų, mano patys pralobsią; o negalintis 
susivaldyti žmogus netgi nėra kaip anas - kitiems 
kenkiantis, bet savo naudos žiūrintis; jis - piktadarys 
kitiems, bet daug didesnis piktadarys pats sau, nes 
niokoti ne tik savo ūkį, bet ir kūną bei sielą - didžių 
didžiausia piktadarystė. (4) Kam būtų malonu ben- 
drauti su tokiu žmogumi, jei žinotum, kad jį labiau 


56 


džiugina gardėsiai bei vynas negu draugai, kad ke- 
kšes jis myli labiau už bičiulius? Tad argi nereikia, kad 
kiekvienas supratęs, jog dorybės pamatas yra savit- 
varda, pirmučiausia jąir ugdytųsi savo sieloje? (5) Juk 
kas be jos gali ko nors išmokti ar vaisingai darbuotis? 
Kas, vergaudamas malonumams, neužtrauks nešlo- 
vės ir kūnui, ir sielai? Prisiekiu Hera““, mano nuomo- 
ne, laisvas žmogus turėtų melstis, kad netaptų tokiu 
paties savęs vergu, o jau vergaujantis malonumams 
— Maldauti dievų duoti gerų valdovų: tik šitaip dar 
galėtų išsigelbėti. 

(6) Taip Sokratas kalbėjo, o darbais rodė dar dide- 
snę savitvardą negu žodžiais: buvo nugalėjęs ne tik 
kūniškų malonumų, bet ir pinigų siekimą manyda- 
mas, kad, imdamas pinigus iš pirmo pasitaikiusiojo, 
tuoj pat įsigyja valdovą, ir šita vergija tokia pat gėdin- 
ga, kaip ir kiekviena kita. 


VI skyrius 


(1) Verta nepalikti nuošaly ir Sokrato pokalbio su 
sofistu Antifontu““. Šis, norėdamas paveržti jo moki- 
nius, kartą priėjęs visiems girdint pasakė štai ką; 

- (2) Visada maniau, Sokratai, kad žmonės, atsidėję 
filosofijai, turėtų tapti laimingesni, o tu nuo filosofijos 

skiniesi visai kitokius vaisius. Žiūrėk, gyveni taip, kad 
paskutinis vergas dėl tokio gyvaliojimo bėgtų nuo 
šeimininko: valgius valgai ir gėrimus geri prasčių pra- 
sčiausius, žiemą vasarą vilki tą patį nudryžusį apsiau- 
stą, nė chitono?? nepasivilkęs, vaikščioji basas. (3) Be 
to, net pinigų neimi, o juk juos malonu gauti, ir turint 
jų galima laisviau bei maloniau gyventi. Paprastai kitų 
dalykų mokytojai žiūri, kad mokiniai jais sektų; jei ir tu 
savo klausytojus skatini gyventi panašiai kaip tu, ma- 
nyk, kad esi bedalystės mokytojas. 

(4) Sokratas į tai atsakė: 

— Man rodos, Antifontai, kad, tavo supratimu, aš 
gyvenu taip bėdinai, jog, esu tikras, veikiau pasirin- 
ktumei mirtį nei mano gyvenimą. Nagi pažiūrėkime, 
ką blogo tu jame matai. (5) Ar ne tai, kad imantieji 
pinigus privalo ir atidirbti, už ką yra gavę atlyginimą, 
o man, neėmusiam, ir neprivalu kalbėtis, su kuo ne- 
noriu? Gal tu peiki mano gyvenimą, kad mano mai- 
stas ne toks sveikas ar duodantis mažiau jėgų nei 
tavo? O gal mano mitalas sunkiau įsigyjamas už 
tavąjį, nes retesnis ir brangesnis? Gal kad tau tavo 
valgiai gardesni negu man mano? Negi nežinai, jog 
kas valgo išalkęs, nėmaž nereikalauja gardėsių, kas 
geria ištroškęs — nė nepagalvoja apie nesamus gėri- 
mus? (6) Žmogus persivelka apsiaustą todėl, kad 
sušąla ar sukaista, apavą aunasi - kad saugiau būtų 
eiti nelygiu keliu ir nereikėtų kentėti susižeidus kojas; 
ar bent kartą esi girdėjęs, kad aš dėl šalčio dažniau 

už kitus sėdėčiau namuose, kad per kaitrą būčiau 
kovojęs dėl vietos pavėsyje, kad saugodamas kojas 
nebūčiau nuėjęs, kur noriu? (7) Tu tikriausiai Žinai, 
kad iš prigimties silpnesnio kūno žmonės lavindamie- 
si tampa stipresni už stipresnius, bet savęs nežiūrin- 
čius, ir savo srityje daugiau pasiekia? Todėl ir dėl 
manęs tu, žinoma, turėtum suprasti, kad aš, visuomet 
lavinęs savo ištvermę pakelti visus pasitaikančius 
sunkumus, pakelių juos lengviau už tave, neužsigrū- 
dinusį. (8) Patikėk manimi, pati svarbiausia priežastis, 
kodėl kas nors nevergauja pilvui, miegui, yra ši: turi 
kitų dalykų, malonesnių už šituos, tokių, kurie džiugi- 
na ne tik tą kartą, bet ir teikia viltį, kad visada bus 
pravartūs. Taip pat tu, be abejo, žinai, jog žmonės, 
manantys, kad jiems niekur nesiseka, niekuomet ne- 
turi džiaugsmo; o manantys, kad juos nuolat lydi 
sėkmė (kad ir kuo jie verstųsi - jūrininkyste, žemdir- 
byste ar kuo kitu), džiaugiasi savo darbo vaisiais. (9) 
Tad ar tu manai, kad visa ši veikla teikia tik tiek 
džiaugsmo, kiek pats žmogus tiki tampąs geresnis ir 
įsigyjąs geresnių draugų? Bent aš ligi šioltaip manau. 
Juk štai, jei prireiktų padėti draugams ar valstybei, 
kas tam galėtų skirti daugiau laiko: gyvenantis gyve- 
nimą, panašų į dabartinį manąjį, ar tokį, kokį laikai 
laimingu? Katras lengviau vyktų į karo žygį: kas negali 
gyventi be prašmatnių valgių ar kam pakanka to, ką 
turi? Katrą lengviau priversti pasiduoti: kam reikia 
sunkiai gaunamų dalykų ar kam visai ganato, kas yra 

po ranka? (10) Panašu, Antifontai, jog tu manai, kad 
laimė — prabanga ir perteklius; o aš manau, kad 
neturėti poreikių būdinga dievams, tad turėti kuo ma-- 
žiausiai poreikių reiškia visai priartėti prie dievybės; 
dievybė tobula, todėl priartėti prie dievybės reiškia 
priartėti prie tobulumo. 

(11) Kitą sykį, kalbėdamasis su Sokratu, Antifontas 
pasakė: 

- Brangus Sokratai, sutinku, kad esi teisingas, ta- 
čiau kad tu išminčius - nepasakysiu niekad; beje, 
man rodos, ir pats tai pripažįsti: šit iš nieko už moky- 
mąneimi atlyginimo; tuo tarpu nei savo apsiausto, nei 
namo ar ką tu ten dar turi ne tik veltui neatiduotum, 
bet ir neparduotumei pigiau nei verta, nes žinai, kad 
tai kainuoja pinigą. (12) Todėl, aišku, jei laikytum savo 
mokymą bent šio to vertu, ir už jį imtum pinigą, ne 
mažesnį už vertę. Dėl to tu gal ir teisingai elgiesi, kad 
negobšauji ir neapgaudinėji, tačiau išmintingas nesi, 
nes nieko vertingo nėišmanai. 

(13) Sokratas į tai atsakė: 

- Antifontai, pas mus manoma, kad ir grožiu, ir 
išmintimi galima naudotis lygiai gražiai, lygiai gėdin- 
gai. Mat jei kas savo grožį parduoda už pinigą pirmam 
sutiktam, tokį vadiname kekšiu; ir priešingai: jei žino, 
kad yra mylimas dorybingo Žmogaus, ir tampa jo 
draugu - laikome jį įžvalgiu. Panašiai yra ir su išmin- 
timi: pardavinėjančius ją pirmam pasitaikiusiam žmo- 
nėsvadinasofistais““, ojeikas nors, pastebėjęs gabų 

jaunuolį, perteikia jam visas savo žinias ir taip susibi- 
čiuliauja, apie tokį Žmogų sakome, kad jis atlieka tikro 
piliečio pareigą. (14) Kitą gal džiugina puikus žirgas, 
šuo ar paukštis; o mane, Antifontai, lygiai taip pat, o 
gal net labiau džiugina puikūs draugai: mokau juos 
to, ką pats gerai žinau, supažindinu su kitais, iš kurių, 
kaip man regis, jie galėtų perimti ką nors naudinga 
savo lavinimuisi. Taip pat išvyniojęs senovės išminčių 
knygas, kuriose jie paliko savo turtus, skaitau su savo 
bičiuliais; pasiimame, jei randame ką gero, ir laikome 
dideliu tabu, kad galime čia vieni kitiems padėti. 

Tai štai, kai klausydavausi tokių kalbų, vis manyda- 
vau, kad Sokratas ir pats yra laimingas, ir savo klau- 
sytojams padeda dvasiškai tobulėti. 

(15) O kar kitą kartą Antifontas paklausė Sokratą, 
kodėl, tardamasis ruošiąs valstybinei veiklai kitus, pats 
joje nedalyvauja, jei taip gerai išmano. Šis atsakė; 

- Antifontai, katruo atveju mano valstybinė veikla 
būtų vaisingesnė: ar jei pats būčiau politikas, ar jei 
stengčiausi parengti kuo daugiau žmonių, gebančių 
imtis šios veiklos? 

VII skyrius 


(1) Dabar pažiūrėkime, ar Sokratas neskatino puo- 
selėti dorybes, sergėdamas savo klausytojus nuo 
tuščiagarbiškumo: juk nuolat kartodavo, kad geriau- 
sias kelias į garbę - pasižymėti toje srityje, kurioje nori 
tapti pastebimas. Kad tai tiesa, jis įrodinėdavo šitaip: 

- (2) Įsivaizduokime, - kalbėjo, - kad kažkas nori 
išgarsėti kaip puikus fleitininkas, nors iš tikrųjų toks 
nėra. Ką jis turėtų daryti? Ar jam nereikėtų mėgdžioti 
gerus fleitininkus išoriškai, perimti tai, kas neturi nieko 
bendro su šiuo menu? Pirmiausia, šie turi puikius 
instrumentus, be to, visur yra lydimi daugybės tarnų, 
- ir jam reikėtų nuo jų neatsilikti. Toliau, šie turi daug 
garbintojų, - jis irgi turėtų įsigyti minias šlovintojų. Tik 
štai groti jis jokiu būdu neturėtų: mirtinai apsijuoks, 
nes visi tuoj pat pamatys, kad jis nę tik prastas fleiti- 
ninkas, bet dar ir didžiausias tuščiagarbis. Tačiau, 
iššvaisčius daugybę pinigų ir negaunant jokio pelno, 
beto, dar ir turint blogą vardą, ar nebus jo gyvenimas 
sunkus, nuostolingas, visų pajuokiamas? 

(3) Arba vėl pagalvokime, kas išeitų, jeigu kas nors 
užsimanytų pasirodyti geru karvedžiu arba laivo vai- 
rininku, pats toks nebūdamas? Argi toks nesikrimstų, 
jei nesugebėtų įtikinti aplinkinių, kad sugebės eiti 
šias pareigas? O jei įtikintų — ar nebūtų dar didesnė 
nelaimė? Aišku kaip dieną, jog neišmanėlis, paskirtas 

vairuoti laivą arba vesti kariuomenę, kad ir nenorėda- 
mas pražudytų žmones, o pats turėtų gėdingai bei 
niekšingai pasitraukti. 

(4) Tokiu pat būdu Sokratas įrodinėdavo, kad ne- 
verta dėtis turtingu, narsiu, stipriu, jeigu toks nesi: jis 
sakydavo, kad iš tokių niekatauškių reikalaujama dar- 
bų, viršijančių jų jėgas, o kai skelbdamiesi sugebą 
neįstengia jų atlikti, jiems nebūna jokio pasigailėjimo. 
(5) Anot Sokrato, nemenkas apgavikas jau ir toks 
žmogus, kuris iškaulija iš ko nors paskolinti pinigų ar 
kokį daiktą ir negrąžina; tačiau didžių didžiausias 
apgavikas tas, kuris, būdamas nieko nevertas, įtikina 
tėvynainius, neva įstengsiąs vadovauti valstybei. 

Man rodos, štai šitaip kalbėdamas Sokratas kreipė 
savo klausytojus taip pat ir nuo tuščiagarbiškumo. 


ANTRA KNYGA 


I skyrius 


(1) Man rodos, Sokratas dar ir šitokiomis kalbomis 
skatino aplinkinius pratintis saikingai valgyti, gerti, 
mėgautis meile, miegoti, taip pat pakelti šaltį, karštį, 
sunkų darbą. Patyręs, kad vienas mokinių elgiasi kaip 
tikras nesusivaldėlis, Sokratas paklausė: 

- Aristipai“, ar negalėtum pasakyti, ko reikalautum 
iš dviejų jaunuolių , kurių vieną tau reikėtų auklėti 
sugebančiu valdyti, o kitą - kad nė nenorėtų valdž- 
ios? Nori, pasižiūrėkime kartu, pradėdami nuo pačių | 
pirmųjų pradmenų - nuo valgymo? 

- Tas tai teisybė, ir man regis, - pasakė Aristipas, - 
kad valgymas yra pradžių pradžia: nevalgysi - negy- 
vensi. 

- (2) Užtat ir bus savaime suprantama, kad, atėjus 
laikui, abu įsinorės valgyti? 

— Be abejo, - sutiko Aristipas. 

- Tad katrą jųdviejų pratinsime pirma atlikti pareigą, 
otik paskui patenkinti pilvo reikalavimus? 

— Prisiekiu Dzeusu, - atsakė Aristipas, — tą, kuris 
auklėjamas valdyti, kitaip jam valdant valstybės reika- 
lai vis liks nesutvarkyti. 

— Tad kaip tik jį, - tęsė Sokratas, —- matyt, teks 
mokyti taip pat pakentėti neatsigėrus, kai abudu 
pajus troškulį? 

- Žinoma, taip, - pritarė tas. 

- (3) O katrą mokysime patį tvarkyti savo miegą, kad 
galėtų anksti keltis, vėlai gulti, o jei prireiks - ir visai 
nemiegoti? 

- Aišku kaip dieną, kad tą patį jaunuolį, - atsakė 
Aristipas. 

— Nagi, o užgniaužti meilės poreikį, jeigu reikės, kad 
netrukdytų darbui? - klausinėjo Sokratas. 

— lr šito mokysime būsimą valdovą. 

- Ir ne tik nebėgti nuo sunkumų, tačiau netgi savo 
noru užsikrauti juos ant pečių? 

- Ir prie šito pratinsime tą, kurį auklėsime valdyti. 

- Nagi, eikim toliau! O katram svarbiau turėti kuo 
daugiau žinių apie tai, kaip nugalėti priešininkus, 
žinoma, jei tik čia ką gelbsti žinojimas? 

- Prisiekiu Dzeusu, jų pirmiausia reikia auklėjamam 
valdyti, - tarė Aristipas, - nes be šio mokslo ir iš kitų 
žinių nebus jokios naudos. 

- (4) Vadinasi, tu manai, - tarė Sokratas, - kad šitaip 
išauklėtas žmogus ne taip lengvai pateks į priešininkų 
žabangas, kaip kiti gyviai? Juk žinia, kad vienus iš jų 
suvilioja pilvas: kai kurie, kad ir labai baugštūs, genami 
alkio, puola prie masalo; kitus vėlgi prisivilioja gėralu. 

— Man regis, kaip tik taip ir būna, - tarė Aristipas. 

—- O negi kitų, sakysim, putpelių ar kurapkų, nepra- 

žudo meilės alkis? Negi patinai nepakliūva į tinklus, 
kai, išgirdę patelės giesmę, lekia užmiršę pavojų, 
vildamiesi susiporuoti? 

(5) Aristipas pritarė ir šitam. 

- Tad ar tau neatrodo, kad žmogui tikra gėda atsi- 
durti pačių neprotingiausių gyvių vietoj? Juk tarsi anie 
paukščiai gašlūnai tyko įsmukti į moterų kambarius, 
nors žino, kad svetimoteriui gresia ne tik įstatymu 
nustatyta bausmėž, bet ir pavojus pakliūti į žabangas; 
numano, kad su juo gėdingai susidoros, jei užtiks 
nusikaltimo vietoj. Tačiau nors už svetimoterystę gre- 
sia šitiek bėdų bei gėdos ir nors yra begalės galimy- 
bių be rizikos patenkinti meilės geismą, jie vis vien 
stačia galva puola į pavojus; tai negi šitai ne grynų 
gryniausias pamišimas? 

— Matyt, taip ir yra, - sutiko Aristipas. 

— (6) Arba štai vėl: nors daugumą pačių svarbiau- 
sių pareigų Žmonėms tenka atlikti lauke - pavyz- 
džiui, kariauti, dirbti žemę bei kitus ne mažiau rei- 
kalingus darbus, - tačiau tūlas nėra pripratęs nei 
prie šalčio, nei prie karščio; ar tau neatrodo, kad tai 
- didžiausias aplaidumas? 

Šitam Aristipas taip pat pritarė. 

— Tad tu iš tikrųjų manai, kad taikantis į valdovus 
vyras turi įgusti lengvai pakelti ir šiuos sunkumus? 

— Be abejo, turi, - atsakė Aristipas. 

- (7) Vadinasi, žmones, kurie panašiomis aplinky- 
bėmis įstengia pergalėti save, statome į tinkamų 

valdyti gretą, 0 neišgalinčius to padaryti - į gretą tų, 
kuriems nėra ko nė svajoti apie valdžią? 

Aristipas vėl sutiko. 

-— Na, tai ką? Kadangi tu puikiai žinai, kaip rikiuoja- 
mos šios gretos, dabar pasvarstyk, į katrą šių gretų 
teisėtai galėtum atsistoti tu? 

- (8) Aš nė pats, - tarė Aristipas, - šiukštu nestočiau 
prie tų, kurie saikstosi valdyti. Kai šitaip sunku pasirū- 
pinti, ko reikia pačiam, man rodos, tikras kvailys yra tas, 
kuriam maža savų vargų, kuris imasi dar ir tenkinti visų 
savo tėvynainių poreikius. Juk valstybės valdovas pri- 
valo atsisakyti daugybės savo norų ir dargi atsakyti- 
pagal įstatymą, jei neįstengs pasirūpinti visais piliečiais. 
Negi tai ne baisi kvailystė? (9) Juk kiekviena valstybė 
tariasi galinti elgtis su savo pareigūnais, kaip aš su savo 
tarnais. Štai reikalauju, kad jie pristatytų man per akis 
maisto, o jų pačių prie to maisto nė artyn neleidžiu; 
panašiai ir piliečiai mano, kad archontai turi tiekti jiems 
gausybę gėrybių, o patys nuo to gero susilaikyti. Todėl, 
jei būtų mano valia, į tinkančių valdyti gretą, tinkamai 
parengęs, statyčiau tiktai žmones, kurie trokšte trokšta 
ir patys turėti baisybę rūpesčių, ir kitiems jų pridaryti; o 
pats stočiau tiktai prie tų, kurie nori gyventi kuo ien- 
gviausiai bei maloniausiai. 

(10) Sokratas pasakė: 

— Tad, tęsdami mūsų kalbą, pasvarstykime dar štai 
ką: kurie maloniau gyvena - valdantieji ar valdiniai? 

— Man labai norisi apie tai pasikalbėti, - tarė Aristipas. 

- Tai štai, pirmiausia iš mums žinomų tautų, saky- 
sim, Azijoje persai viešpatauja, o sirai, frygai ir lydai 
yrajų valdiniai; toliau, Europoje valdo skitai, o majotai 
yra pavaldūs, Afrikoje valdo kartaginiečiai, o libiai — 
valdiniai. Kaip manai, kurie jų maloniau gyvena? Arba 
katrie iš helėnų (tarp jų ir pats esi), tavo manymu, 
geriau gyvena: ar tie, kurie valdo, ar tie,kurie yra 
priklausomi? 

(11) Aristipas tarė: 

- Šnekėk ką nori, tačiau prie vergų tai jau savęs 
nepriskirsiu! Man rodos, tarp tų dviejų priešingybių 
turi būti dar vienas kelias: juo ir noriu eiti aš - ne 
valdovas, ne vergas, o laisvas žmogus, ir laisvė tie- 
siausiai mane atves į laimę. 

- (12) Taip, - pertarė Sokratas, - jei šis kelias neitų 
nei per valdžią, nei per vergovę, o tiktai per negyve- 
namą dykvietę, tada tavo žodžiai būtų šventa tiesa. 
Tačiau jei, gyvendamas tarp Žmonių, tu nenorėsi nei 
valdyti, nei būti valdomas, ir jei savo noru nebūsi 
valdžiai nuolankus, manau, labai greitai pats įsitikinsi, 
kaip puikiai galingieji moka paversti valdinius vergais 
- ir ištisas bendruomenes, ir atskirus žmones, priva- 
rydami ligi ašarų. (13) Negi tu nematai, kaip būna: 
vieni sėja javus ir sodina mišką, o nusiima derlių ir 
išsikerta medžius kiti; jie visokiais būdais taip spau- 
džia silpnesniuosius bei nenorinčius jiems tarnauti, 
kad šie galų gale geriau yra linkę vergauti negu tęsti 
kovą su stipresniaisiais. Negi nežinai, kad tas pats 

dedasi ir kasdieniniame gyvenime: narsūs galingieji 
pavergia baugščius silpnuosius ir išnaudoja? 

- Žinau, savaime suprantama, - atsakė Aristipas, — 
todėl nė nesu įrašytas į jokios valstybės piliečius - 
visur esu svetimšalis. 

(14) Sokratas sušuko: 

- Tai gudriai sugalvojai! Girdi, po Sinio, Skeirono ir 
Prokrusto“ mirties niekas nė pirštu nebepalies sveti- 
mšalio! Tačiau iš tikrųjų dabar valstybės veikėjai Iei- 
džia savo krašte įstatymus, be giminaičių, telkiasi į 
pagalbą draugus, tvirtina miestus sienomis, perkasi 
ginklų; be viso šito, ieško sąjungininkų, kad tik apsi- 
gintų nuo užpuolikų bei skriaudikų; tačiau ir padėję 
šitiek pastangų nuo jų neapsisaugoja. (15) Tu gi 
tokios apsaugos neturi, be to, daug laiko praleidi kely, 
kur kaip tik pasitaiko daugiausia smurto; kad ir į kokį 
miestą atvyktum, esi mažesnis už patį mažiausią pi- 
lietį - toks, kokius skriausti randasi daugiausia mėgė- 
jų“. Tačiau vis vien manai, kad tavęs niekas nelies, 
nes, girdi, esi svetimšalis. Gal tu toks drąsus todėl, 
kad valstybės laiduoja saugumą atvykti ir išvykti. O 
gal todėl, kad manai, jog patekęs į nelaisvę būtum 
toks vergas, iš kurio šeimininkui nebūtų jokios nau- 
dos? Atseit, kas panorės laikyti namuose Žmogų, 
kuris darbo dirbti nenori, o baltesnę duoną valgyti - 
net labai? (16) Pasvarstykime ir šį atvejį, kaip papra- 
stai elgiasi šeimininkas su tokio plauko vergais. Negi 
nesutramdo jų godumo badu? Negi neatima galimy- 

bės vogti užrakindamas viską, iš kur galima bent 
trupinį nustverti? Ar neužkerta kelio bėgti surakinda- 
mas grandinėmis? Negi neišvaro tingulio rykštėmis? 
O ką tu pats darai pamatęs, kad bent vienas tavo 
vergų yra štai šitoks? 

- (17) Diriu devynis kailius, - atsakė tas, — kol 
priverčiu tarnauti kaip reikiant. Tačiau betgi pažiūrėk, 
Sokratai, į besimokančiuosius karališko meno valdyti, 
kurį, man regis, laikai laime: kuo jie skiriasi nuo var- 
gstančių prievarta, jei taip pat alksta, trokšta, šąla, 
nemiega, nemato geros dienos - tai kas, kad savo 
noru? Bent aš nematau jokio skirtumo, kai kailį karšia 
tavo sutikimu ar be jo arba kai pats šitaip niokoja kūną 
savo ar ne savo noru. Be to, juk pačiam save šitaip 
kankinti - tikrų tikriausia beprotybė! 

- (18) Brangus Aristipai, - paklausė Sokratas, - negi 
tu nematai, kad savanoriškas kęsmas nuo priverstinio 
skiriasi štai kuo: badaujantis savo valia pavalgys, 
trokštantis savo valia atsigers, kada panorės, o ken- 
čiantis prievarta panorėjęs nutraukti savo kankynės 
negali. Be to, kas ko nors atsisako savo noru, guo- 
džiasi viltimi, kad kamuojasi ne veltui; sakysim, me- 
džiotojo vargus lengvina viltis sumedžioti žvėrį. (19) 
Tiesa, čia atlygis Už sunkumus yra menkas; tačiau kai 
žmonės stengiasi, kad įsigytų puikių draugų, nugalė- 
tų priešus, kad užsigrūdinę taptų tvirti kūnu ir siela, 
puikiai tvarkytų savo ūkį, pagelbėtų draugams, pasi- 
tarnautų tėvynei, - kaipgi čia nemanysi, kad turin- 

tiems tokių didelių siekių ne tik vargai malonūs, 
kad jie ir gyvena džiugiai, patenkinti savimi, ma- 
tydami aplinkinių pagarbą bei siekimą tapti pana- 
šiais? (20) O be to, greitai pasiekiami ir nereika- 
laujantys pastangų malonumai nei kūnui teikia 
jėgos (šitai galėtų patvirtinti kiekvienas gimnasti- 
kos mokytojas), nei lavina dvasią; tuo tarpu 
išsiugdyta ištvermė padeda atlikti puikius darbus 
- tai patvirtins kiekvienas doras žmogus. Štai pa- 
našiai sako ir Hesiodas: 


Skurdą galėsi lengvai, pilnom rieškutėmis semtis. 
Kelias į jį - kuo slidžiausias; arti jis prie mūsų gyvena. 
O šaunumo dievai be prakaito niekam neduoda. 


Kelias į jį gana ilgas, status, iš pradžių ir duobėtas; 
Bet kai, bekopdamas juo, tu pasieksi pačią viršūnę, 
Tuoj palengvėja staiga, nors buvo ik tolei sunkiausias“. 

Apie tai kalba ir Epiharmas“ tokiomis eilėmis: 
Dievai teikia žmonėms visą gėrį už darbus... 

O kitoje vietoje jis sako: 

Kvaily, nesivaikyk minkšto, nors ir kaip kieta būtų! 

(21) Taip pat išmintingasis Prodikas' savo kūrinyje 
apie Heraklį, kurio pasiklausyti susirenka minios žmo- 
nių, dėsto šit kokias mintis apie dorybę, jei gerai 
atsimenu, maždaug tokiais žodžiais. 

Girdi, Heraklis, iš paauglio virsdamas jaunuoliu, kai 
jau tampama savarankišku ir renkamasi, katruo keliu 
eiti per gyvenimą - dorybės ar ydų, išėjęs į dykumą ir 

stovėjęs nežinodamas, kur pasukti. (22) Ir pamatęs 
priešais ateinančias dvi moteris: viena iš pažiūros 
doringa ir prakilnesnė, jos veidą puošė švara, akis — 
drovumas, ji visa dvelkte dvelkė kuklumu, vilkėjo baltu 
drabužiu; antroji - tukli ir putni, išsidažiusi, kad atro- 
dytų tarsi pienas ir kraujas, tokios laikysenos, kad 
atrodytų stotingesnė nei iš tiesų buvo; smarkiai išpū- 
tusi akis, vilkinti tokiu drabužiu, kad per jį kuo ryškiau 
persišviestų jaunystė; ši apžiūrinėjo pati save, Žvil- 
gčiojo, ar kas ją mato, net dirsčiojo į savo šešėlį. (23) 
Kiek priartėjusi prie Heraklio, pirmoji tebeėjo tuo pa- 
čiu žingsniu, o antroji, kad tik aplenktų, bėgte pribė- 
go prie jo. 

- Matyt, Herakli, tu dvejoji, katruo keliu eiti per 
gyvenimą. Tad jei pasirinksi mano draugiją, vesiu 
tave pačiu maloniausiu bei lengviausiu keliu - para- 
gausi visų gyvenimo saldybių, gyvensi jokių vargų 
nežinodamas. (24) Pirmiausia, tau nereiks galvoti nei 
apie karus, nei apie darbus; gyvensivien žiūrėdamas, 
kokį gardesnį valgį ar gėrimą išsirinkus, ko malone- 
snio pasižiūrėjus ar pasiklausius, kuo pradžiuginus 
uoslę ar lytėjimą, kokių berniukų meilė saldesnė, kaip 
kuo minkščiausiai pamiegoti ir kaip visa tai gauti nė 
piršto nepajudinus. (25) O jei kada atsiras bent šešė- 
lis nerimo, kad vieną kartą viso šito gali pritrūkti, būk 
ramus, aš niekada nereikalausiu iš tavęs už tai pra- 
kaito, kūniškų bei dvasinių kančių: tokią kainą moka 
kiti; O tu tik naudosiesi visu kuo, nesustodamas prieš 

nieką, iš ko galima išpešti bent šapą naudos: savo 
draugams aš leidžiu pelnytis iš visko. 

(26) Išklausęs šią kalbą, Heraklis pasiteiravo: 

— Moterie, kuo tu vardu? 

Ši atsakė: 

— Mano draugai vadina mane Laime, mano niekin- 
tojai pašiepia Yda. 

(27) Tuo Metu priėjo ir antroji moteris ir tarė: 

- Herakli, ir aš ateinu prie tavęs, nes gerai pažinojau 
tavo tėvus; kol tu augai, puikiai perpratau ir tavo 
prigimtį. Todėl tikiuosi, kad, jei pasuktumei prie ma- 
nęs, tikriausiai atliktum puikių ir garbingų žygių, o 
man dėl tavo gerų darbų tektų dar didesnė pagarba 
bei šlovė. Neapgaudinėsiu tavęs malonumų paža- 
dais, tik teisingai papasakosiu, kaip dievai yra sutvar- 
kę pasaulį. (28) Nieko, kas yra gero ir gražaus, jie 
žmonėms neduoda be triūso ir pastangų. Todėl jei 
nori, kad dievai tau būtų prielankūs, - garbink juos; 
jei trokšti būti mylimas draugų - daryk jiems gera; jei 
nūsti būti gerbiamas kokioje nors valstybėje, reikia jai 
nusipelnyti; jei svajoji, kad visa Helada didžiuotųsi 
tavo dorybingumu, reikia stengtis būti naudingam 
puikiais darbais visiems graikams; jei nori, kad žemė 
duotų našų derlių, reikia palaistyti ją prakaitu; jei nori 
gyventi iš gyvulių, tau turi rūpėti gyvuliai; jei sieki 
prasikurti iš karo, įstengti išlaisvinti draugus, o 
priešus nugalėti, reikia mokytis iš išmanančių karo 
menąbeijgusti taikyti šias Žinias; jei noriturėti galiūno 

jėgą, reikia išmokti priversti kūną paklusti protui ir 
lavinti jį negailint nei triūso, nei prakaito. 

(29) Čia Yda, kaip sako Prodikas, pertraukusi šią 
kalbą ir tarusi: 

- Numanai, Herakli, kokį sunkų ir ilgą kelią į gyveni- 
mo malonumus tau siūlo štai šita moteriškė? O aš 
nuvesiu tave į laimę Jengvu ir trumpu keliu. 

(30) Į tai Dorybė esą atsakiusi: 

— Nelaimingoji, o ką gero tu turi? Ar junti bent 
truputėlį malonumo, nenorėdama dėl jo piršto paju- 
dinti? Juk tu nė nelauki, kol rasis noras; dar nepano- 
rėjusi, viskuo persisotini: valgai neišalkusi, geri neiš- 
troškusi; kad būtų gardu valgyti, prasimanai skanė- 
stų; kad būtų gardu gerti, dairaisi brangiausio vyno, 
ovasarą dar ir lakstai ieškodama sniego jam atšaldyti; 
kad būtų saldu miegoti, ne tik klojiesi minkščiausius 
patalus, bet dar ir atramas po lova pasistatai; tu eini 
miegoti ne todėl, kad pavargusi, o todėl, kad neišma- 
nai, ką veikti. Dar nepajutusi poreikio, dirbtinai žadini 
savyje meilės aistrą, prisigalvodama visokiausių 
išmonių, net guldaisi Jovon vietoj vyrų moteris. Prie to 
paties pratini ir savo draugus: naktį stumi į begėdystę, 
O per patį darbingiausią dienos metą leidi drybsoti. 
(31) Nors esi nemirtinga, dievai išstūmė tave iš savo 
rato, o geri žmonės tave niekina. Tu nesi nė girdėjusi 
visų maloniausio garso - tau skirto pagyrimo; tu nesi 
mačiusi visų maloniausio reginio - pačios atlikto pui- 
kaus darbo. Kas tiki nors vienu tavo žodžiu? Kas 

išties pagalbos ranką, kai tau to reikės? Kas, būda- 
mas sveiko proto, išdrįs prisidėti prie tavo garbintojų? 
Jųjų jaunų - nugeibę kūnai, pagyvenusių - neprotin- 
ga siela; per visą jaunystę saiko nežinoję, senatvėje 
nusmurgę galuojasi, ankstesniųjų savo darbų gėdy- 
damiesi, o dabartinių slegiami; per visus gyvenimo 
džiaugsmus jie iėkte pralėkė jaunystėje, gi sunkulius 
pasiliko senatvei. (32) O aš bendrauju su dievais, 
bendrauju ir su gerais žmonėmis: nė vieno puikaus 
žygio nei dievai, nei žmonės nėra atlikę be manęs. 
Mane labiau už kitus gerbia dievai ir dori žmonės, nes 
aš - geidžiama pagalbininkė meno žmonėms, savi- 
ninkams - ištikima namų saugotoja, prielanki padėjė- 
ja tarnams, geranorė talkininkė taikos darbuose, pa- 
tikima sąjungininkė karo sunkumuose, puikiausia 
bendrininkė draugystėje. (33) Mano bičiuliams gardu 
ragauti paprastą valgį bei gėrimą, nes jie nesėda prie 
stalo, kol nėra išalkę ir ištroškę. Jų miegas saldesnis 
už nepavargusiųjų, jie nesigaili atsibudę ir nemeta dėl 
miego nebaigtų darbų. Jaunus juos džiugina vyre- 
sniųjų pagyrimai, vyresnieji didžiuojasi jaunimo pa- 
garba; jie mėgsta minėti, ką yra kadaise nuveikę, 
džiugiai tikėdami sėkme imasi naujų darbų, nes per 
mane juos myli dievai, brangina draugai, gerbia tėvy- 
nainiai. O kai ateina skirta valanda, jų kapo neužden- 
gia užmarštis - Minimi ir garbinami giesmėse, jie 
amžinai gyvi. Ir tu, Herakli, puikių tėvų sūnau, atlikęs 
tokių žygių, galėsi gauti šią didžių didžiausią laimę. 

(34) Maždaug taip pasakoja Prodikas, kaip Dorybė 
mokiusi Heraklį, tik jis išgražino šias mintis dar didin- 
gesniais žodžiais, nei aš dabar. Tad ir tu, Aristipai, 
permąstęs visa tai, turėtumei pasistengti bent šiek 
tiek pasirūpinti ir būsimu savo gyvenimu. 


II skyrius 


(1) Kartą Sokratas, pastebėjęs, kad jo vyresnysis 
sūnus Lamproklis“ širsta ant motinos, paklausė: 

- Pasakyk man, sūnau, ar pažįsti žmonių, vadinamų 
nedėkingais? 

- Žinoma, - atsakė vaikinas. 

- Ar nesi pagalvojęs, už kokius poelgius jie gauna 
tokį apibūdinimą? 

- Be abejo, esu. Patyrusieji gera, bet neatsidėkoję 
tuo pačiu, nors turėjo tokią galimybę, vadinami nie- 
kingais. 

- Ar tu nemanai, kad nedėkingieji priskiriami prie 
neteisingų Žmonių? - paklausė Sokratas. 

- Aišku, kad taip, - sutiko Lamproklis. 

- (2) Tai gal esi pagalvojęs ir štai apie ką: parduoti 
į vergiją draugą, be abejo, yra neteisingas poelgis, o 
priešą - teisingas; gal panašiai ir nedėkingumas 
draugui yra neteisingas, o priešui - teisingas? 

- Apie tai daug galvojau, - atsakė sūnus. —- Man 
regis, nesvarbu iš ko patyręs gera - iš draugo ar 
priešo - ir nė nemėginęs atsidėkoti žmogus yra ne- 
teisingas. 

— Na, jeigu šitaip, tai aišku kaip dieną, kad nedėkin- 
gumas yra grynas neteisingumas? 

Lamproklis sutiko. 

- (3) Taigi kuo daugiau gero patiria žmogus iš kito 
ir neatsidėkoja, tuo yra neteisingesnis? 

Jis pritarė ir šitam. 

- Tada pasakyk, -tarė Sokratas, - kas ir iš ko patiria 
daugiau geradarysčių, negu vaikai iš tėvų? Jiems, 
anksčiau nebuvusiems, tėvai duoda būtį, kartu su- 
teikdami galimybę matyti tiek grožio bei patirti tiek 
gėrio, kiek šituo dievai apdovanoja žmones, - o šias 
gėrybes mes taip branginame, jog labiau už viską 
bijome jų netekti. Todėl net ir valstybės už pačius 
didžiausius nusikaltimus yra numačiusios mirties 
bausmę: girdi, nesą didesnio blogio, kurio bijodami 
žmonės nenusikaistų. 

(4) Tu, žinoma, manai, kad žmonės leidžia į pasaulį 
vaikus akinami vien tiktai meilės aistros: pasiruošusių 
ją patenkinti pilnos pakelės, pilni viešnamiai. Nėra ko 
nė sakyti, kad, beto, dar labai svarbu, kokios moterys 
gimdys mums pačius geriausius vaikus; būtent su 
jomis sudarome sąjungą, kad susilauktume vaikų. (5) 
Vyras išlaiko būsimą motiną, o vaikams, kurie dar 
kada nors bus, iš anksto ruošia viską, ką mano pra- 

versiant gyvenime, kad tik jiems nieko netrūktų. O 
moteris, tapusi nėščia, nešioja vaisių apsunkusi, rizi- 
kuodama savo gyvybe, dalindamasi maistu, kurį pati 
valgo; vėlgi per didžiausius vargus išnešiojusi ir pa- 
kūdikio nieko gero: jis dar nė neatpažįsta, kas įį globia 
geradaryste, net negali pasakyti, ko jam trūksta, todėl! 
motina pati stengiasi įspėti ir patenkinti jo norus. Ilgai 
jį maitina savo pienu, dieną naktį nesudeda rankų nė 
nežinodama, ar kada nors sulauks bent padėkos už 
visa tai. (6) O juk negana tik išmaitinti: kai tėvai nu- 
sprendžia, kad vaikai jau gali šio to mokytis, perduo- 
dajiems pravarčias gyvenime žinias, kurias patys turi. 
O jei ko nors, jų manymu, geriau išmokysiąs kitas 
žmogus, siunčia pas jį vaikus, negailėdami išlaidų, 
visapusiškai rūpinasi ir daro viską, kad tik jų vaikai 
išaugtų kaip galima geresni. 

(7) Į tai Lamproklis atsakė: 

- Gal ji ir yra padariusi man šitiek ir net kelissyk 
daugiau gero, bet kad niekas negalėtų pakęsti jos 
piktumo. 

Sokratas paklausė: 

— O kieno siutą, tavo galva, sunkiau pakęsti - žvė- 
ries ar motinos? 

- Aš tai manau, - atsakė Lamproklis, - kad motinos, 
bent jau šitokios! 

— Nagi ar bent kartą ji yra tave nuskaudusi - įkan- 
dusi ar įspyrusi? Juk žvėrys tai dažnai padaro. 

— (8) Ne, tačiau ji drožia tokius dalykus, jog kitas 
sutiktų atiduoti visą gyvenimą, kad tik nereikėtų klau- 
sytis. 

- O kaip tau rodosi, kiek tu ją esi prikankinęs, — 
paklausė Sokratas, - verksmu ir poelgiais, dieną naktį 
ožiuodamasis? Kiek ji yra prisisielvartavusi dėl tavo 
ligų! 

- Tačiau aš nė karto nei žodžiu, nei poelgiu nesu 
užtraukęs jai gėdos! - sušuko Lamproklis. 

- (9) Tai ką? - paklausė Sokratas. - Gal, manai, tau 
sunkiau klausytis jos kalbų negu aktoriams, kai jie 
tragedijose vainoja vienas kitą paskutiniais žodžiais? 

- Manau, kad jiems šitai visai nesunku: juk supran- 
ta, kad barantysis bara nenorėdamas pakenkti, o 
keikiantysis keikia nė nemanydamas įskaudinti. 

— Tai kodėl tu širsti, nors puikiai supranti: kad ir ką 
sakytų motina, ji nė minty neturi nieko blogo; priešin- 
gai, kaip niekam: kitam ji linki tau gero. O gal manai, 
kad motina tau nori pikto? 

- (10) Žinoma, ne! - atsakė Lamproklis. - Taip tai 
tikrai nemanau. 

Tada Sokratas paklausė: 

- Ir, nepaisydamas viso to, vis vien laikai nepaken- 
čiama motiną, kuri linki tau gero, kai sergi, stengiasi 
iš paskutiniųjų, kad pasveiktum, kad tau nieko netrūk- 
tų, o be to, tolydžio meldžiasi dievams už tave beitesi 
jiems duodamus įžadus? Bent mano galva, jei negali 
pakęstitokios motinos, tu tiesiog negali pakęsti gėrio! 

(11) Ir dar viena pasakyk man, - tęsė Sokratas, - ar 
pažįsti bent vieną žmogų, prie kurio, manytumej, tau 
reikia taikytis? O gal ketini nė nesistengti kam nors 
įsiteikti ir paklusti - nei karvedžiui, nei kokiam valdžios 
žmogui? 

- Žinoma, pažįstu, prisiekiu Dzeusu! - atsakė Lam- 
proklis. 

- (12) Taigi, - tarė Sokratas, - tu ketini gerintis, 
sakysim, kaimynui, kad, kai prireiks, paskolintų 
ugnies, dalytųsi vargais, nuoširdžiai paremtų atsiti- 
kus nelaimei? 

- Žinoma, kad taip, - atsakė tas. 

— Tada gal tau vis vien, kaip išsiskirsi su kelyje ar 
jūroje sutiktu bendrakeleiviu — draugais ar priešais? 
O gal manai, kad reikia žiūrėti, kaip ir su juo pataikyti 
į koją? 

- Aišku, kad reikia. 

- (13) Tad prie šių visų esi pasiryžęs taikytis, o 
lenktis savo motinai, kuri myli tave labiau už viską 
pasaulyje, tavo galva, visai nereikia? Nejaugi nežinai, 
kad valstybė į jokį nedėkingumą nė nekreipia dėme- 
sio ir už tai neteisia - tiesiog nepastebi žmonių, kurie, 
patyrę geradarystę, neatsidėkoja tuo pačiu; tačiau jei 
kas negerbia savo tėvų, tokį teisia ir kaip nevertam 
nepatiki valdžios, nes toksai žmogus esą negalėsiąs 
pamaldžiai atnašauti už polį aukų ir dorai bei teisingai 
atlikti kiekvieną pareigą. Prisiekiu Dzeusu, išbandy- 
dama valdininkus, valstybė žiūri ir to, ar Žmogus tvar- 

ko savo mirusių tėvų kapus. (14) Todėl tu, sūnau, jei 
turėsi proto, prašysi dievų atleidimo už tai, kad neger- 
bei motinos, idant jie, palaikę tave neteisingu, neatsa- 
kytųtau savo malonių. Ir dar žiūrėk, kad žmonės, paste- 
bėję tave negerbiant tėvų, neimtų visi kaip vienas nie- 
kinti ir kad šitaip neprarastum paskutinių draugų. Nes 
jeigu jie pastebės, kad tu nedėkingas tėvams, nė nesi- 
tikės iš tavęs atlygio už savo geradarystę. 


III skyrius 


(1) Sokratas pastebėjo, kad jo pažįstami broliai 
Chairefontas ir Chairekratas? pykstasi tarpusavyje. 
Kartą, susitikęs Chairekratą, paklausė: 

- Pasakyk, Chairekratai, juk tu nesi iš žmonių, kurie 
turtą brangina labiau už tikrus brolius? Tuo labiau kad 
anų broliai paprastai neturi proto, o tavasis — protin- 
gas, anie vis prašo paramos, o tavasis pats gali 
padėti, anie turi daug brolių, o tu — vienintelį. (2) 
Nuostabu, bet yra žmonių, kurie net taria brolius 
esant sau gyvu nuostolių, nes, girdi, brolių turtas 
jiems nepriklausąs; tuo tarpu savo tėvynainių piliečių 
nelaiko nuostoliu, nors šių labas jiems taip pat nepri- 
kiauso. Atvirkščiai, tokiu atveju jie įstengia suvokti, 
kad geriau gyventi draugėj su daugeliu, tenkinantis 

tuo, kąturi, ir jaustis saugiam negu gyventi atsiskyrus 
ir, rizikuojant gaiva, laikyti apkėtus visų piliečių turtą. 
Tačiau kai kalbama apie brolius, to paties jau nebe- 
supranta. (3) Kad turėtų pagalbininkų, kas išgali, 
samdosi tarnus, ieško bičiulių, kad prireikus paremtų, 
o į brolius moja ranka, tarsi tėvynainiai gali būti prie- 
raišūs, o broliai - niekada. (4) Tačiau juk prieraišumas 
randasi tuomet, kai turi tuos pačius tėvus, esi valgęs 
tą pačią duoną, nes net žvėris traukia prie kartu 
augusiųjų. Be to, ir kiti žmonės labiau gerbia, kai turi 
brolių, negu kai neturi, ir mažiau kabina. 

(5) Chairekratas atsakė: 

- Sokratai, jei mūsų su broliu nesutapimas būtų 
nedidelis, gal iš tiesų turėčiau pakančiau su juo elgtis 
ir dėl niekų nuo jo nesišalinti; juk, kaip tu kad sakai, 
brolis - didis turtas, jei yra kaip reikiant. Tačiau jei jis 
elgiasi visai ne kaip brolis ir viską daro atžagariai, kas 
turės noro gyventi su tokiu nesugyvenamu Žmogu- 
mi? 

(6) Sokratas paklausė: 

- Chairekratai, ar Chairefontas prie nieko neįsten- 
gia prisitaikyti, kaip kad prie tavęs, ar yra Žmonių, 
kuriems jis net labai lenkiasi? 

- Tas man, Sokratai, ir gadina kepenis, kad kitiems 
jis tai gali būti geras, o man visur ir žodžiu, ir darbu 
greičiau kenkia negu padeda. 

(7) Žiūrėk, juk net arklys yra tikra pragaištis žmogui, 
kuris neišmano, kaip su juo apsieiti, o vis vien bando 

pakinkyti; ar ne tokia pat prapultis ir brolis, kai jam 
reikia turėti reikalų su nemokančiu tinkamai elgtis? 

- (8) Tai negi aš nemoku elgtis su broliu, - šoko 
Chairekratas, - jei už malonų žodį gebu atsimokėti 
maloniu žodžiu, už gerą poelgį - geru poelgiu? Ta- 
čiau jei kas mėgina mane siutinti ir kalbom, ir darbais, 
su tokiu tikrai negaliu nei gražiuoju šnekėtis, nei gerai 
elgtis. Ir nė nemėginsiu šito daryti! 

- (9) Keistai šneki, Chairekratai, - tarė Sokratas. — 
Jei turėtum pravartų bandai ganyti šunį ir jis imtų 
gerintis kitiems piemenims, o tave pamatęs pradėtų 
loti, užgniaužęs nepasitenkinimą, mėgintum prisipra- 
tinti pamalonindamas; o juk apie brolį pats sakai, kad 
tai - didelis turtas, jei yra toks, koks turi būti; taip pat 
tariesi mokąs rasti gerą žodį ir padaryti gerą darbą, 
tačiau nė nemėgini pagalvoti, kaip jį palenkti į savo 
pusę, kad būtų tau gerų geriausias. 

- (10) Bijau, Sokratai, -tarė Chairekratas, - jog man 
tikrai neužteks galvos taip paveikti Chairefontą, kad 
jis elgtųsi su manimi kaip dera. 

- Man rodos, - tarė Sokratas, - tau nė nereikia 
išgalvoti kokių nors negirdėtų vingrybių jam palen- 
kti į savo pusę: manau, tau pačiam žinomais būdais 
gali taip palenkti jo širdį, kad jis tave branginte 
brangins. 

(11) Tai greičiau nurodyk, - paprašė Chairekratas, 

(jal matei mane turint kokį meilės gėrimą, kurį pats 
nuo savęs būčiau nuslėpęs? 

— Pasakyk man, ką darytum, jei norėtumei taip įsi- 
teikti kuriam nors iš savo pažįstamų, kad jis kviestųsi 
tave pietų kaskart, kai aukoja aukas'?? 

- Aišku, kad pats pirmas pradėčiau jį kviestis auko- 
damas. 

— (12) O ką darytum, jeigu norėtum paprašyti kokį 
nors draugą pasaugoti namus, kol būsi išvykęs? 

- Be abejo, pirma pats pasisiūlyčiau pažiūrėti jo, kai 
jam reikės. 

- (13) O ką darytum, jeigu norėtum, kad koks sve- 
timšalis priimtų tave gyventi, kai būsi atvykęs į jo 
tėvynę? 

—Nėrako klausti, ir šiuo atveju pirma pats priimčiau 
jį, kai atvyks į Atėnus. O jei panūsčiau, kad jis sutiktų 
padėti man dar ir sutvarkyti reikalus, dėl kurių būčiau 
ten atvažiavęs, aišku, ir čia pirma pats jam padė- 
čiau". 

- (14) Puikiausiai matyti, kad jau seniai žinai visus 
būdus žmonių prielankumui pelnyti, tiktai slepi šitai, 
- tarė Sokratas. - O gal bijai nusižeminti, pirmas 
pradėdamas daryti gera savo broliui? Bet juk ia- 
biausiai girtinas Žmogus, pralenkiantis kitus prie- 
šams kenkdamas, o draugams darydamas gera'?. 
Todėl jei būčiau manęs, kad Chairefontas lengviau 
už tave žengs pirmą žingsnį į jūsų draugystę, jį ir 
būčiau mėginęs įtikinti pasistengti suartėti su tavimi; 
tačiau, man rodos, jei pradėtum tu, geriau sektysi. 

(15) Chairekratas pasakė: 


84 


- Keistai šneki, Sokratai, ir visai ne taip, kaip tu esi 
pratęs: liepi pradėti man, jaunesniam; tuo tarpu visas 
pasaulis sprendžia priešingai - ir kalbą, ir darbą pra- 
deda vyresnysis. 

— (16) Kaip? - nustebo Sokratas. - Negi ne visur yra 
įprasta, kad jaunesnis užleistų kelią vyresniam: jei sėdi 
- kad atsistotų, kad iš pagarbos pasiūlytų pasirinkti 
minkštesnį patalą, kad leistų pirmam tarti žodį? Ne, 
mielasis, nelūkuriuok, pats pirmas pamėgink palenkti į 
savo pusę šitą Žmogų- tau jis atsilieps labai greitai. Negi 
nematai, koks jis orus ir žiūrintis savo vardo? Tiktai 
blogus žmones greičiau prisiviliosi dovanomis, O gėrus 
lengviausiai palenksi prielankiu elgesiu. 

(17) Tada Chairekratas paklausė: 

- O kas, jei, nepaisant tokių mano pastangų, jis nė 
kiek nepasitaisys? 

—Nair kas! - atsakė Sokratas. - Juk tu terizikuoji tik 
tuo, kad pasirodysi pareigingas, mylintis brolį žmo- 
gus, o jisai - netikęs ir nevertas tavo gerumo. Tačiau 
nieko panašaus, mano galva, neatsitiks; manau, kad, 
pamatęs tave kviečiant jį į šitokias varžybas, jis iš visų 
įėgų stengsis laimėti ir pranokti tave geradaiyste ir 
maloniu žodžiu. (18) O dabar, - tęsė jis, - judu tarpu- 
savy tarsi dvi rankos, dievo sukurtos viena kitai padė- 
ti, tačiau atsisakiusios šitos paskirties ir net atvirkščiai 
— ėmusios viena kitai trukdyti, arba tarytum dvi kojos, 
dievo valia turinčios eiti išvien, bet šitai pamiršusios ir 
pradėjusios viena kitai trukdyti. (19) Argi nebūtų baisi 

paikystė ir net proto užtemimas ieškoti prapulties ten, 
iš kur turi rastis naudos? Nes aš tikrai manau, jog 
dievo taip yra sutvarkyta, kad brolis broliui turi teikti 
daugiau labo ir padėti gerokai daugiau negu ranka 
rankai, koja kojai, akis akiai ir kitos porinės kūno dalys 
viena kitai. Juk rankos negalėtų abi kartu dirbti, jei 
joms tektų meistrauti daiktus, padėtus toliau kaip per 
sieksnį vienas nuo kito; kojos negalėtų vienu metu 
minti dviejų vietų, nutolusių kad ir per sieksnį; akys, 
rodosi, toliausiai siekia, tačiau nė jos negali net visai 
arti esančio daikto matyti kartu ir iš priekio, ir iš užpa- 
kalio; tuo tarpu du broliai, jei tik jie yra tikrai vienas 
prie kito prisirišę, net ir būdami toli vienas nuo kito, 
drauge gali darbuotis abiejų naudai. 


IV skyrius 


(1) Kartą girdėjau Sokratą kalbant ir apie draugus; 
man rodos, iš šių pokalbių galima puikiai pasimokyti, 
kaip įsigyti draugų ir kaip su jais elgtis. 

Jis sakėsi iš daugelio girdėjęs, kad pats didžiausias 
turtas ėsąs geras draugas; tačiau, kiek pastebėjęs, 
tūlam veikiau rūpi įsigyti ką tik nori, tiktai ne draugą. 
(2) Jis esą matąs, kad žmonės įsigytus namus, žemę, 
vergus, gyvulius, drabužius rūpestingai prižiūri ir 

stengiasi tausoti, tačiau dauguma visiškai negalvoja 
nei kaip įsigyti draugą — atseit didžiausią turtą, nei 
kaip turimus bičiulius išsaugoti. (3) Kai sunegaluoja 
vergas, tęsė Sokratas, tokie žmonės iš visų jėgų 
stengiasi parūpinti viską, ko reikia, kad šis pasveiktų, 
o kai suserga draugas - numoja ranka; mirus vergui, 
sielvartauja ir tariasi patyrę nuostolį, o draugo mintis 
jiems nėra jokia netektis. Lygiai ir kitokiu turtu rūpinasi 
bei saugoja, o kai reikia padėti draugui - jiems nė 
motais. (4) Be to, tęsė jis toliau, pasitaiko matyti, kad 
tūlas puikiai atsimena, kiek ko turi, nors to turto būtų 
gausybė, o kiek turi draugų, nors jų tėra visai nedaug, 
nežino: kam nors paklausus, pradeda vardyti, tuos 
pačius draugus čia paminėdami, čia vėl praleisdami, 
- Šit kiek apie juos tegalvoja! (5) O juk kad ir su kokiu 
turtu lygintum, tikras draugas visada bus daug bran- 
gesnis: koks žirgas, kokių jaučių pora bus tokie pat 
pravartūs, kaip doras draugas? Koks vergas rodys 
tiek pat širdies ir ištikimybės? Koks daiktas bus toks 
patvisur reikalingas? (6) Prireikus tikras draugas pats 
ateina į pagalbą tvarkant asmeninius ir valdiškus rei- 
kalus; kai ko nors trūksta, jis visada čia pat; iškilus 
pavojui, jis gelbsti nežiūrėdamas nei savęs paties, nei 
išlaidų, padeda ir įtikinti, ir priversti ką reikia. Kai tau 
sekasi, jis - didžiausias džiaugsmas, nesėkmėje - 
stipriausias ramstis. (7) Kiekvienoje veikloje, ką tik 
nudirba tavo rankos, pamato akys, išgirsta ausys, kur 
nuneša kojos, nė kiek ne mažiau gali pagelbėti gera- 

daris draugas. Dažnai būna, kad net visa, ko žmogus 
pats dėl savęs dar nespėjo padaryti, pamatyti, išgirsti, 
netgi pradėti, jau yra už jį atlikęs bičiulis. Ir vis tiek tūlas 
sudeda visą širdį į savo sodybą jos labui; o didžiausiu 
lobiu, kuris vadinasi draugas, rūpinasi vangiai ir aplaidžiai, 


V skyrius 


(1) Kartą girdėjau dar vieną Sokrato pokalbį, kuris, 
kaip man pasirodė, skatino klausytoją patyrinėti, kiek 
jį vertina draugai. Pamatęs, kad vienas klausytojų 
nepadeda skurstančiam draugui, girdint užmiršusia- 
jam draugo priedermę bei daugeliui kitų, paklausė 
Antisteną: 

— (2) Antistenai, ar yra nusistovėjusios tam tikros 
draugų kainos, kaip, sakysim, vergų? Štai vienas 
vergų vertas dviejų minų'“, kitas - tik pusės, anas — 
penkių minų, o šitas - net dešimties; žmonės šneka, 
kad Nikerato sūnus Nikijas'* nusipirkęs sidabro rūdy- 
— tęsė jis, - gal ir draugų kainos yra nustatytos, kaip 
kad vergų? 

— (3) Iš tikrųjų, prisiekiu Dzeusu, - patikino Antiste- 
nas, - aš mielai atiduočiau ir dvi minas, kad tik tas ir 
tas būtų mano draugas, 0 už kitą neduočiau nė ket- 

virčio tiek; vėlgi štai už šitą mokėčiau ir dešimtį minų, 
o štai už ano draugystę atiduočiau ir visą savo turtą. 

- (4) Na, ką gi, - pasakė Sokratas, - jei šitaip, būtų 
neblogai ir kiekvienam mūsų pasitikrinti, kiek pats yra 
vertinamas draugų, ir pasistengti būti kuo brange- 
sniam, kad bičiuliai ne taip lengvai išduotų. Nes ne 
kartą esu girdėjęs, — tęsė jis, - vieną teigiant, kad 
draugas palikęs jį nelaimėje, o kitą - kad Žmogus, kurį 
laikęs tikru bičiuliu, iškeitęs jį į miną. (5) Taigi dabar, 
viską sudėdamas į daiktą, ir žiūriu: kai atsiranda pir- 
kėjas, prastą vergą parduoda nepaisydami kainos; 
lygiai taip pat baisiai maga išduoti netikusį draugą, 
kai pasitaiko gauti daugiau, negu jis vertas. Tuo tarpu 
tikro draugo niekada neišduoda, panašiai kaip gero 
vergo nė už ką neparduoda. 


VI skyrius 


(1) Sokratas, man rodos, duodavo gerų patarimų, 
kokius reikia rinktis draugus, kalbėdamas štai šitaip: 

-Sakyk man, Kritobulai!?, įei mums prireiktų gero 
draugo, į ką pirmiausia kreiptume dėmesį? Ar ne- 
reikia iš pat pradžių ieškoti žmogaus, kuris nebūtų 
noro pavalgyti, išgerti, gašlauti, miegoti, tingėti ver- 
gas? Nes toks, pergalėtas šitokių norų, prireikus ne- 

galėtų niekuo padėti nei sau, nei draugui. 

— Ne kitaip, prisiekiu Dzeusu, - pritarė Kritobulas. 

- Vadinasi, tavo nuomone, reikia šalintis žmonių, 
pasiduodančių šitoms silpnybėms? 

- Aišku, reikia, —- atsakė tas. 

- (2) Na, o štai švaistūnas, kuriarn vis trūksta pinigų, 
todėl nuolat jų kaulija iš artimųjų, pasiskolinęs neturi 
iš ko grąžinti, o negavęs ima neapkęsti nedavusiojo, 
— ar tau neatrodo, kad ir šitoks žmogus bus nelabas 
draugas? 

- Aš lygiai taip ir manau, - vėl pritarė Kritobulas. 

- Tada ir šitokio reikia šalintis? 

- Be abejo, reikia, - atsakė jis. 

- (3) Na, tada dar imkim mokantį spausti pinigą prie 
pinigo, baisiai godų turto, todėl ir nesugyvenamą, nes 
jis visada trokšta gauti, o atiduoti nenori. 

- Mano nuomone, - atsakė Kritobulas, - šitoks būtų 
dar nelabesnis draugas už aną. 

- (4) Na, o, sakykim, toksai, kuris iš meilės pinigui 
ničniekam neturi laiko, nes jam terūpi, iš ko galima 
pasipelnyti? 

— Man rodosi, ir tokio reikia šalintis: draugui iš jo 
jokios naudos. 

—Na, oar mums tiks toks, kuris pats yra vaidininkas, 
todėl tik ir trokšta draugams įtaisyti kuo daugiau 
priešų? 

- Prisiekiu Dzeusu, ir nuo tokio reikia bėgte bėgti. 

— O jei, tarkim, žmogus neturi nė vienos šitų ydų, 

tačiau, mielai priimdamas kito paslaugas, pats nė 
nemano atsilyginti tuo pačiu? 

- Ir iš šitokio nebūtų jokios naudos. Tačiau, Sokra- 
tai, koks Žmogus tada tiks mums į draugus? 

- (5) Manyčiau, toks, kuris, priešingai nėgu suminė- 
tieji, gali susilaikyti nuo kūniškų malonumų, moka 
laikytis žodžio, yra geras patarėjas, stengiasi nė už ką 
nelikti skolingas savo geradariams ir dėl to yra nau- 
dingas bendraujantiems su juo. 

- (6) Bet tu, Sokratai, pasakyk, kaip nustatyti, kad 
jis yra toks, dar prieš susidraugaujant? 

- Šit apie skulptorius, — atsakė jis, - sprendžiame 
ne iš žodžių: ką matome sukūrus puikių darbų an- 
ksčiau, tikime, kad ir vėliau kurs puikiai. 

— (7) Čia tu, matyt, kalbi apskritai apie žmogų; jei 
yra žinoma, kad kas nors gerai elgėsi su ankstesniais 
savo draugais, tikriausiai bus geras ir būsimiesiems? 

- Taip, - atsakė Sokratas. - Nes jei matau, kad kas 
anksčiau gerai prižiūrėjo žirgus, žinau, jog puikiai 
mokės tai daryti ir nusipirkęs naujus. 

- Lai būna šitaip! - tarė Kritobulas. - O kaip susi- 
draugauti su žmogumi, kuris mums pasirodys esąs 
vertas draugystės? 

- Visų pirma, - pradėjo Sokratas, - reikia pasiklausti 
dievų, ar jie pataria draugauti su šituo žmogumi. 

- Na, otoliau? Sakysim, patys jau esame nuspren- 
dę, ir dievai neprieštarauja; gal dar nurodysi, kaip jį 
reikėtų susimedžioti? 

- (9) Prisiekiu Dzeusu, tik jau ne kojų greitumu kaip 
kiškį, ne prievilu kaip paukštį, ne jėga kaip šerną. 
Vargu prisiviliosi draugą, jei jis to nenori; sunku ir už 
pavadžio laikyti tarsi vergą — su kuo taip elgiamasi, 
tas veikiau tampa priešu, o ne draugu. 

—(10) O kaip vis dėlto tampama draugu? - neatlyžo 
Kritobulas. 

- Sako, esama tam tikrų burtažodžių, kuriuos žinan- 
tieji varduoja ir prisismilina draugus, kokius tik panori. 
Esama ir meilės gėrimo; žinantieji juo apduoda ką 
panori ir kaip medum patepa širdį. 

— (11) O iš kur visa tai galima sužinoti? - mygo 
Kritobulas. 

— Tu pats žinai iš Homero, ką sirenos giedojo Odi- 
sėjui; pradžia maždaug tokia: 

Šičion užsuk, Odisėjau, achajų garsiausias herojau!"" 

- Pasakyk, Sokratai, ar tą pačią giesmę giedoda- 
mos sirenos ir kitus žmones taip apžavėdavo, kad šie 
nebegalėdavo nuo jų pasitraukti? 

- (12) Ne, tiktai tuos, kuriems šlovė buvo viskas. 

- Tai, matyt, tu nori pasakyti, jog kiekvienam reikia 
giedoti tokią giesmę, kurios klausydamasis nemany- 
tų, kad giriantysis šaiposi? Juk kitaip galima tapti 
priešu ir tik atbaidyti nuo savęs žmones, jei žinantį, 
kad yra mažas, negražus, silpnas, imi liaupsinti už 
ūgį, grožį ar jėgą. O kokių kerėjimų tu dar žinai? 

- (13) Daugiau nebežinau, tačiau esu girdėjęs, kad 

daugel žinojęs Periklis; jų padedamas ir užsikariavęs 
savų piliečių meilę. 

- O kaip Temistoklis privertė tėvynainius mylėti jį? — 
toliau klausinėjo Kritobulas. 

- Šitas tai, dievaži, ne kerėjimais, o apipildamas 
gėrybėmis'Š. 

- (14) Man atrodo, Sokratai, tu nori pasakyti, kad, 
siekiant susidraugauti su kokiu nors geru žmogumi, 
mums patiems reikia tapti geriems? 

— Tai gal tu manei, kad ir netikėlis gali įsigyti gerų 
draugų? 

- (15) Betjuk esu matęs, - paprieštaravo Kritobulas, 
- kad netikę oratoriai draugauja su puikiais tautos 
susirinkimų tribūnais, o ničnieko nenutuokiantys apie 
karo meną bičiuliaujasi su šauniais karvedžiais. 

- (16) O ar pažįsti tokių žmonių (apie juos čia ir 
kaibame!), kurie, patys niekam jokios naudos neduo- 
dami, sugebėtų bičiuliautis su išmaniais žmonėmis? 

- Nepažįstu, prisiekiu Dzeusu! - prisipažino Krito- 
bulas. — Tačiau jei netikšai neįraanoma susirasti do- 
rybingą draugą, tada man rūpi štai kas: ar, išsiug- 
džius dvasią, galima iš karto susibičiuliauti su dorais 
žmonėmis? 

- (17) Man regis, Kritobulai, tu abejoji dėl to, kad 
sutinki nemažai dorų žmonių, kurie niekad nedarys 
nieko blogo, tačiau užuot draugavę nuolat vaidijasi ir 
elgiasi vienas su kitu blogiau negu su paskutiniais 
netikėliais? 

- (18) Žinoma, ir taip daro ne tik atskiri žmonės, — 
tarė Kritobulas, — bet ir ištisos valstybės: net tos, 
kurios rūpinasi piliečių dora ir nepakenčia blogio, 
dažnai būna priešiškos viena kitai. (19) Galvodamas 
apie tai, į draugystę žiūriu visai be džiugesio: matau, 
kad blogi žmonės vieni su kitais draugauti negali - juk 
kaipgi jie galėtų broliuotis būdami nedėkingi, aplai- 
dūs, gobšūs, neištikimi, nesitvardantys? Todėi man 
atrodo, kad blogi žmonės apskritai iš pačios prigim- 
ties yra vieni kitiems veikiau priešai negu draugai. (20) 
Antra vertus, kaip tu sakai, blogi žmonės niekaip 
netiktų į draugus ir geriems: kaip blogai elgdamiesi 
galėtų bičiuliautis su tais, kurie tokių poelgių negali 
pakęsti? O jei dar ir dorybingieji vaidijasi dėl pirmeny- 
bės tarp tėvynainių, iš pavydo vienas kito nekenčia, 
tai kokie gi žmonės bebus draugai vieni kitiems, kur 
berasi prielankumą ir ištikimybę? 

- (21) Iš tikrųjų, Kritobulai, - pritarė Sokratas, - čia 
susidaro gana margas vaizdas. Mat iš prigimties žmo- 
nėms būdinga meilė: jie yra vienas kito reikalingi, 
moka užjausti, dirba bendram labui ir, šitai suvokda- 
mi, junta dėkingumą vienas kitam. Tačiau iš prigim- 
ties Žmonėms būdingas ir priešiškumas: jei gėriu ir 
malonumu laiko tuos pačius dalykus - kovoja dėl jų, 
jei skirtingus - irgi grumiasi; iš tokio priešiškumo 
randasi ginčai ir pyktis, iš nedraugingumo - godulys, 
iš neapykantos- pavydas. (22) Tačiau pervisus šiuos 
jausmus draugystė prasismelkia ir sujungia dorybin- 

guosius, nes jie, vadovaudamiesi dorybe, labiau trok- 
štaturėti gero saikingai, tačiau be rūpesčių, negu per 
grumtynes susigrobti viską; būdami išalkę ar ištroškę, 
jie geba negailėdami dalytis valgiu ar gėrimu, nors 
mėgtų gražuolių meilę, moka susitvardyti, kad kitam 
nesuteiktų sielvarto. (23) Jie sugeba tvarkyti savo 
piniginius reikalus ne tik teisingai, visai nesigviešdami 
pasipelnyti, bet ir paremti kitus; jie moka nutraukti 
ginčą ne tik neįskaudindami kito, bet ir su abipuse 
nauda; jie geba užgniaužti pyktį, kol dar nereikia 
gailėtis. Pavydo jie yra visai atsisakę, nes savo labu 
leidžia naudotis draugams, o draugų gėrybes gali 
laikyti savomis. 

(24) Todėl visai suprantama, kad dorybingieji ir 
siekdami valstybinės valdžios vienijasi ir čia ne tik 
nekenkia, bet dargi padeda vieni kitiems. Nes tiktai 
garbėtroškos, siekiantys valdžios tam, kad turėtų ga- 
limybę vogti, smurtauti ir mėgautis malonumais, būna 
neteisingi, nenaudėliai ir apskritai su niekuo negali 
vienytis. (25) O jeigu kas siekia valstybinių pareigų, 
norėdamas pats išvengti skriaudų ir, nepažeisdamas 
teisingumo, paremti draugus, atėjęs į valdžią stengia- 
si duoti tautiečiams bent truputį naudos, - kodėl gi 
štai šitoks žmogus negalėtų dėtis į draugę su kitu 
tokiu pačiu? Gal mažiau galės padėti draugams, veik- 
damas kartu su dorybingaisiais? O gal, padedamas 
dorybingų žmonių, bus mažiau pajėgus teikti tėvynai- 
niams naudos? (26) Kaip tik atvirkščiai - jei, sakysim, 

gimnastikos varžybose būtų leidžiama susivienijus 
stipresniesiems stoti į kovą su silpnesniaisiais, pirmie- 
ji, be abejo, laimėtų visas rungtis ir susirinktų visus 
apdovanojimus. Tačiau gimnastikoje taip daryti drau- 
džiama, o politinėje arenoje, kur rungiasi dorybingieji, 
niekas nedraudžia darbuotis tėvynainių labui, pačiam 
pasirinkus pagalbininkus. Tad negi nepravartu imtis 
politinės veiklos, pasitelkus puikiausių draugų - ben- 
drininkų bei padėjėjų, o ne vaidytis su jais? (27) 
Nekelia abejonių taip pat toks dalykas: prasidėjus 
karui, reikės sąjungininkų, ir kuo priešininkas bus 
stipresnis, tuo daugiau jų reikės. Tačiau būsimuosius 
sąjungininkus reikia nuolat skatinti, kad jų noras pa- 
dėti nemažtų. Ir daug verčiau daryti gera vertiems 
žmonės, kurių apskritai yra nedaug, negu blogiems, 
kurių pilna: juk netikėliai reikalauja gerokai daugiau 
negu dorieji. (28) Tad nenuleisk galvos, Kritobulai, — 
tęsė Sokratas, - ir stenkis tapti naudingu žmogumi, o 
paskui trauk sau medžioti draugų iš dorybingųjų tar- 
po. Galbūt šioje medžioklėje truputį galėčiau tau pa- 
dėti ir aš, nes šiek tiek nusimanau apie meilę. Pajutęs 
trauką prie kokių nors Žmonių, visa esybe stengiuosi, 
kad, pats mylėdamas, būčiau jų mylimas, pats ilgė- 
damasis - jausčiau jų ilgesį, pats trokšdamas ben- 
drauti - jausčiau ir jų norą bendrauti su manimi. (29) 
Tau, matau, irgi reikės dėti tokių pastangų, kai pano- 
rėsi su kuo nors susidraugauti. Todėl neslėpk nuo 
manęs, kieno draugu nori tapti: stengdamasis patikti 

man patinkančiam, esu įgijęs šiek tiek tokios žmonių 
medžioklės patyrimo. 

(30) Kritobulas tarė: 

— Sokratai, aš jau seniai stengiuosi šito išmokti, 
tačiau nesu tikras, ar man užteks tų pačių žinių ir gerų 
žmonių širdžiai, ir gražuolių kūnui užkariauti. 

(31) Sokratas atsakė; 

- Deja, Kritobulai, apie tai, kaip reikia gražuolius 
stverti ir priversti pasilikti su manimi, aš neturiu nė 
mažiausio supratimo. Aš apskritai esu įsitikinęs, jog 
žmonės bėgdavo nuo Scilės'? todėl, kad ji mėginda- 
vo juos sugriebti; o štai sirenos į nieką netiesdavo 
rankų, tiktai dainuodavo visiems iš tolo - todėl žmo- 
nės pasilikdavo ir klausydamiesi pasiduodavo jų ke- 
rams. 

- (32) Gerai, aš nestvarstysiu, - pažadėjo Kritobu- 
las, - tiktai labai prašau pamokyti mane, kaip pelnyti 
draugų prielankumą. 

- Tai ir burnos prie burnos nekiši? - paklausė So- 
kratas. 

- Nebijok, - tarė Kritobulas, - ir bučiuoti nelįsiu, 
nebent pasitaikytų tikras gražuolis. 

- Štai čia, Kritobulai, tu kaip tik pasakei tai, kas 
kertasi su tavo siekiu. Mat tikrai gražūs žmonės*? 
tokio įkyrumo nepakenčia, o begėdžiai net labai no- 
riai leidžia taip su jais elgtis, tardamiesi, kad yra 
vadinami gražuoliais už sielos grožį. 

(33) Tada Kritobulas pasakė: 

- Gerai jau, gerai, tada gražius žmones bučiuosiu 
po sykį, o geruosius - bučiniais berte apibersiu, todėl 
be užuolankų pamokyk mane, kaip susimedžioti 
draugų. 

- Tad štai, Kritobulai, kai būsi nusprendęs su tuo ar 
su tuo susidraugauti, ar leisi man šnibžtelėti jam į 
ausį, kad tu juo žaviesi ir trokšti susibičiuliauti? 

— Sakyk sau į sveikatą, - leido Kritobulas, - nes 
nežinau nė vieno atvejo, kad kas nemėgtų giriančiojo. 

— (34) Ojei dar pridėsiu, kad ne tik žaviesi, bet ir jauti 
jam prielankumą, ar ir tada nepamanysi, kad tave 
apšneku? 

— Ne, nemanysiu, - atsakė Kritobulas, - nes ir ma- 
nyje ima rastis prielankumas tiems, kuriuos pastebiu 
esant neabejingus man. 

- (35) Vadinasi, ir šitai man galima pasakoti apie 
tave Žmonėms, su kuriais norėsi susibičiuliauti. O gal 
dar leistum papasakoti, koks tu rūpestingas savo 
draugams, kad niekas tau taip nemiela kaip geri 
bičiuliai, kad didžiuojiesi puikiais draugų poelgiais ne 
mažiau negu savaisiais, kad jų laime džiaugiesi ne 
mažiau negu savąja, kad nenuilsdamas stengiesi lai- 
duoti jiems sėkmę. Jei dar pridurčiau, kad laikai di- 
džiausia dorybe pralenkti kitus darydamas gera drau- 
gams, o bloga - priešams, tada, manau, būčiau tikrai 
pravartus tavo bendras gerų draugų medžioklėje. 

- (36) Kodėl tu man šitai kalbi, - įsiterpė Kritobulas, 
- tarsi ne tavo valioj būtų šnekėti apie mane ką nori? 

- Visiškai ne, prisiekiu Dzeusu! Kaip tik kadaise esu 
girdėjęs Aspasiją?' aiškinant, kad geros svočios, pa- 
sakodamos gera sulig teisybe, superšančios poras 
baisiai gerai, tačiau girdamos jos kaip gyvos nieko 
nepridedančios, nes esą apgautieji neapkenčią ir 
vienas kito, ir tokios svočios. Aš taip pat manau, kad 
tai teisinga, todėl ir tave aukštindamas negaliu sakyti 
nieko, kas prasilenktų su tiesa. 

- (37) Tai šit koks tu man draugas! - sušuko Krito- 
bulas. - Jei pats turiu ką pravartaus draugams įsigyti, 
tai ir tu pasiruošęs mane paremti; o jeigu ne, tai mano 
naudai nenori nė žodelio pridėti pagražindamas. 

- Na, o kuriuo atveju, tavo, Kritobulai, galva, būčiau 
tau naudingesnis: prasimanydamas tau liaupsių ar 
įtikinęs tave pasistengti tapti vertingu žmogumi? (38) 
Jei šitaip kalbant tau dar neaišku, pasvarstyk kitaip. 
Tarkim, norėdamas padėti tau susidraugauti su iaivo 
savininku, imčiau nepagrįstai kelti tave į padanges 
kaip puikų vairininką, o šis patikėjęs atiduotų tau 
vairuoti laivą, nors ištiesų apie šį darbą nieko neišma- 
nai. Ar būtų bent menkutė viltis, kad neprapuldysi 
pats savęs ir laivo? Arba kitas atvejis iš visuomenės 
gyvenimo: tarkim, apgavęs įtikinčiau piliečius patikėti 
tau valdžią neva kaip puikiam karvedžiui, teisėjui ar 
valstybės veikėjui. Kokios nelaimės, tavo manymu, 
aplenktų tave patį ir visus tėvynainius? Arba dar vie- 
nas atvejis iš asmeninės veiklos: jei įsuokčiau kuriam 
piliečių atiduoti tau tvarkyti savo ūkį kaip puikiam ir 

apdairiam ūkvedžiui. Negi nepridarytum nuostolių ir 
neapsijuoktum ėmęsis šito? (39) Ne, Kritobulai, pats 
trumpiausias, saugiausias ir lengviausias kelias - pasi- 
stengti tapti geram ten, kur godiesi atrodyti esąs geras. 
Atidžiai pažiūrėjęs pamatysi, kad visos savybės, žmonių 
vadinamos dorybėmis, stiprėja kaupiant žinias ir gudi- 
nantis. Todėl, bent mano galva, mielas Kritobulai, ir mums 
reikia imtis šito. Tačiau jei tu manai kitaip, išdėstyk. 

Tada Kritobulas tarė: 

- Kad ne, Sokratai, būčiau tikras begėdis, jei prie- 
štaraučiau šitai tavo minčiai, nedori ir neteisingi būtų 
mano žodžiai. 


VII skyrius 


(1) Sokratas padėdavo draugams patarimu, jeigu 
šie pakliūdavo į bėdą dėl nežinojimo; o kai juos pri- 
slėgdavo nepriteklius, ragindavo kitus paremti pagal 
išgales. Papasakosiu, ką žinau apie jį šiuo požiūriu. 

Kartą Sokratas pamatė niaurų kaip žemė Aristar- 
chą?2 ir tarė: 

 Aristarchai, atrodo, kad tave kažkas labai slegia. 
Sunkumą reikia pasidalyti su draugais: galbūt mes 
tau jį nors kiek palengvinsime? 

Tada Aristarchas atsakė: 

- (2) Taip, Sokratai, mano padėtis labai sunki. Ne- 
seniai prasidėjus mieste suirutei““, daugelis vyrų tu- 
rėjo pasitraukti į Pirėjų, ir pas mane susibėgo tiek 
mieste pasilikusių seserų, dukterėčių, pusseserių, 
kad dabar vien laisvųjų?“ mano namuose gyvena 
keturiolika žmonių. Be to, nė šapo nebegauname nei 
iš žemės, nes ją dabar valdo priešai, nei iš namų, nes 
miestas pustuštis. Daiktų niekas neperka, o pinigų nė 
už palūkanas iš nieko nepasiimsi: rodos, ieškodamas 
greičiau rasi ant kelio negu gausi pasiskolinti. Todėl 
baisiai sunku, Sokratai, matyti, kaip saviškiai galuoja- 
si, tačiau ir išmaitinti tiek burnų, kai šitaip viskas 
dedasi, nebeįmanoma. 

(3) Šitai išklausęs Sokratas pasakė: 

- Kaip čia yra, kad Keramonas““, išlaikantis kirbinę 
namiškių, sugeba aprūpinti reikalingiausiais dalykais 
ne tik save, bet ir juos, ir vis vien jam dar lieka, todėl 
jis netgi lobsta; o tu krūpauji, kad patys neišmirtumėt 
nuo skurdo todėl, kad išlaikai daug žmonių? 

- Prisiekiu Dzeusu, taip yra todėl, - atsakė jis, - kad 
jis šeria vergus, o aš - laisvuosius. 

- (4) Katrie gi, tavo galva, yra geresni: tavo laisvieji 
ar jo vergai? 

- Bent aš manau, kad mano laisvieji, - kiek nuste- 
bęs atsakė Aristarchas. 

- Tad negi negėda, - paklausė Sokratas, - kad jis 
iš prastesnių Žmonių lobsta, o tu, turėdamas daug 
geresnių, vargsti? 

- Nė kiek, prisiekiu Dzeusu! Juk jis išlaiko amatinin- 
kus, 0 aš - gavusius laisvųjų piliečių išsilavinimą. 

- (5) Tad amatininkai yra žmonės, gebantys pada- 
ryti pravarčių dalykų? 

— Netgi visokiausių, - atsakė Aristarchas. 

- Ar, sakysim, miltai yra reikalingas daiktas? - pa- 
klausė Sokratas. 

— Labai reikalingas. 

- O duona? 

— Netgi daug reikalingesnis, - atsakė Aristarchas. 

- Na, o vyriški ir moteriški apsiaustai, chitonai, chla- 
midės, eksomidės? - mygo Sokratas. 

- Ir jie yra labai pravartūs. 

- O nejaugi taviškiai nieko panašaus nemoka pa- 
gaminti? 

- Mokėt tai moka, bent man taip atrodo““, - atsakė 
Aristarchas. 

- (6) O negi nežinai, kad iš vieno vienintelio tokio 
verslo - miltų malimo - Nausikidas išmaitina ne tik 
pats save ir savo namiškius, bet dar išlaiko daugybę 
kiaulių, jaučių, ir dar lieka tiek, kad išgali gana dažnai 
atlikti liturgijas?" valstybei. Iš miltų malimo gyvena taip 
pat Kirebas bei visa jo šeimyna, ir dar kaip prašmat- 
niai gyvena! Demėjas Kolitietis verčiasi siūdamas 
chlamides, Menonas - chianides, o dauguma mega- 
riečių - eksomides“?. 

- Tačiau, prisiekiu Dzeusu, visi šitie juk turi prisi- 
pirkę barbarų, todėl ir gali priversti juos dirbti tai, 


102 


kas, jų galva, apsimoka; o pas mane - tiktai laisvieji, 
ir dar giminaičiai! 

— (7) Tai nejaugi manai, kad jeigu jie laisvieji ir dar 
tavo giminaičiai, tai vienintelis jų darbas — valgyti ir 
miegoti, ir nieko kito? O kiti laisvieji žmonės? Katrie jų, 
tavo galva, geriau gyvena, katruos laikai laiminge- 
sniais: kurie štai Šitaip sėdi rankas sudėję ar kurie 
moka dirbti kokį nors naudingą darbą ir uoliai jį atlie- 
ka? O galtu esi matęs, kad toks nieko neveikimas bei 
neapžvalgumas labai praverstų žmonėms mokantis 
to, ką dera žinoti, įsimenant tai, ko mokomasi, stipri- 
nant sveikatą, ugdant kūno jėgą, įsigyjant ir prižiūrint 
pravarčius gyvenime daiktus,tuo tarpu darbštumas 
bei uolumas nieko neduotų? (8) Kuriam galui tavo 
giminaitės mokėsi to, ką tu teigi jas mokant? Gal 
manydamos, kad tai visai nereikalinga gyvenime ir 
kad pačios niekada gyvenime nieko panašaus ne- 
dirbs? O gal priešingai —- tikėdamos, kad dirbs ir 
pravers tas mokėjimas? Katruo atveju žmonės apž- 
valgesni: tinginiaudami ar uoliai imdamiesi to, kas 
pelninga? Katruo atveju teisingesni: triūsdami ar ne- 
judindami nė piršto ir tik šnekėdami, kaip čia išgyve- 
nus? (9) O tavo atvejis man atrodo toks: nei tu jas 
myli, nei jos tave; tu - manydamas, kad jos tau tikra 
prapultis, jos - matydamos, kokia našta jas laikai. 
Todėl baisiausia, kad iš to ims rastis vis didesnė 
neapykanta, o ankstesnė broliška meilė vis labiau 
blės. Todėljei sugalvosi joms darbo,ir pats pasirodysi 

branginąs giminaites, įžvelgdamas, kad jos gali duoti 
naudos, ir jos tave godos, pajutusios tavo smagumą; 
iš tokios abipusės pagalbos supratimo rasis dėkingu- 
mas, ir todėl tapsite vieni kitiems dar mylimesni bei 
savesni. (10) Jei, tarkim, tavo giminaitės sugalvotų 
imtis kokio nors gėdingo verslo, tada, žinoma, verčiau 
mirti; nūnai gi, man rodosi, jos moka darbų, laikomų 
garbingais ir puikiai derančių moterims dirbti. Žmo- 
nės visada labai lengvai, greitai, puikiai ir su malonu- 
mu atlieka darbus, kuriuos moka. Todėl ilgai nedel- 
sdamas, - tęsė Sokratas, - pasiūlyk giminaitėms dar- 
bo, pelningo tau ir joms pačioms; mano galva, jos 
mielai sutiks. 

- (11) Iš tikrųjų, prisiekiu Dzeusu, Sokratai, - apsi- 
džiaugė Aristarchas, - manau, tu būsi puikiai pataręs. 
Pirma vis bijojau skolintis žinodamas, kad ką pasisko- 
linsiu, tą ir išleisiu, o atiduoti neturėsiu iš ko; dabar gi, 
man rodos, darbų pradžiai galima ryžtis tai padaryti. 

(12) Pasakyta - padaryta. Aristarchas pasiskolino 
pinigų, kiek reikia pradžiai, prisipirko vilnos. Giminai- 
tės pusryčiaudavo dirbdamos, pabaigusios darbą 
pietaudavo, nušvito veidai, radosi smagumas, ir nebe 
dilbčiojo, o džiaugėsi vieni kitus matydami. Jos pami- 
lo Aristarchą kaip tikrą rūpintoją, o jis brangino gimi- 
naites kaip gyvą naudą. Pagaliau šis džiugus atėjo 
pas Sokratą, papasakojo viską ir pridūrė, girdi, gimi- 
naitės dabar traukiančios jį per dantį, esą jis - vienin- 
telis veltėdis visuose namuose. 

(13) Tada Sokratas pamokė: 

- Okodėltau nepapasakojus joms pasakėčios apie 
šunį? Sako, tais senais laikais, kai gyvuliai dar mokėję 
šnekėti, viena avis prikišusi šeimininkui: 

- Keistai elgiesi - mes tau tiekiame ir vilną, ir ėriukus, 
ir sūrį, otu mums ničnieko neduodi, ir turime ganėdintis 
tuo, ką pasiimame nuo žemės; o su šunimi, iš kurio tau 
jokios naudos, daliniesi savo maistu po lygiai. 

(14) Tai nusiklausęs, šuo esą pasakęs: 

- Prisiekiu Dzeusu, taip ir turi būti! Juk mano darbas 
- saugoti jus, kad nei žmogus pavogtų, nei vilkas 
nusitemptų; nesaugočiau - pačios nė į ganyklą išeiti 
negalėtumėt, bijotumėt, kad prapulsit. 

Štaitada avys ir sutikusios, kad šuniui reikia atiduoti 
viršenybę. Tad ir tu pasakyk savo giminaitėms, kad 
esi ano šuns vietoj sargas ir rūpintojas, kad tik per 
tave gyvena saugiai, niekieno neskriaudžiamos, ir 
darbuojasi sau su malonumu. 


VIII skyrius 


(1) Kartą po ilgo nesimatymo išvydęs kitą savo seną 
draugą, Sokratas paklausė: 

- Iš kur tu dabar, Euterai??? 

- Baigiantis karui““, Sokratai, grįžau iš užsienio, o 

dabar gyvenu čia. Kadangi mano sodybą užsienyje atė- 
mė, o tėvas Atikoje man nieko nepaliko, todėl grįžęs į 
tėvynę esu priverstas pelnytis duoną juodu darbu. Man 
regis, geriau šitaip verstis negu prašinėti žmonių, juolab 
kad skolindamasis neturėčiau ką duoti užstatu. 

- (2) O ar ilgai, manai, užteks jėgų pelnytis duoną 
samdiniu? 

- Tikrai nebeilgai, prisiekiu Dzeusui - atsiduso Eu- 
teras. 

- Bet juk aišku kaip dieną, kad išlaidų bus ir atėjus 
senatvei, o samdyti juodiems darbams tavęs niekas 
nebenorės. 

- Ir šitai teisybė, - pritarė Euteras. 

- (3) Todėl, - tęsė Sokratas, - gal būtų geriau jau 
dabar nusižiūrėti tokį darbą, kuris aprūpintų ir senat- 
vę: kreiptis į kokį nors pasiturintį žmogų, kuriam rei- 
kalingas pagalbininkas ūkiui tvarkyti, prižiūrėti laukų 
darbus, padėti sugabenti derlių, saugoti turtą, kad, 
būdamas jam naudingas, pats turėtumei paramą. 

- (4) Man būtų baisiai sunku, Sokratai, imtis tokių 
vergiškų pareigų. 

- Kodėl? Juk, sakysim, žmonės, kurie stovi prie 
valstybės vairo ir rūpinasi liaudies turtu, toli gražu 
nemano, kad dėl to panėši į vergus; atvirkščiai, jie 
tariasi tapę laisvesni. 

- (5) Ne, Sokratai, aš iš viso negalėčiau užsikrauti 
ant savo pečių atsakomybės, už kurią galima būtų 
sulaukti iškalbių. 

— Tai kad, Euterai, nelabai lengva rasti tokį darbą, 
kad niekas negalėtų prikibti. Juk net menką nieką 
sunku padaryti taip, kad nė trupučiuko nesuklystum, 
o ir padarius be klaidų gali pasitaikyti neteisingas 
vertintojas; todėl nuostabu, kad tau sekasi išvengti ir 
dabartinių tavo darbdavių priekaištų. (6) Tad verčiau 
lenktis smulkmeniškų priekabiautojų ir šlietis prie kil- 
niadvasių žmonių; tiktai reikia rinktis tokius darbus, 
kuriuos tikrai gali atlikti, o kurių ne - geriau atsisakyti; 
be to, kad ir ką dirbtum, reikia dirbti ir iš peties, ir iš 
širdies. Tokiu atveju, man rodos, mažiausiai girdėsi 
priekaištų, rasi geriausią išeitį iš bėdos, gyvensi be 
sunkumų ir pavojų, o tavo senatvė bus sočiausia. 


IX skyrius 


(1) Atsimenu ir tokį atvejį, kai kartą Kritonas“' pasa- 
kojo Sokratui, jog Atėnuose labai sunku Žmogui, no- 
rinčiam gyventi pačiam sau ir rūpintis savo reikalais. 

- Štai ir dabar, - kalbėjo Kritonas, - du žmonės 
tempia mane į teismą ne todėl, kad būčiau jiems 
prasikalięs, o spėdami, kad veikiau atsipirksiu pini- 
gais negu bylinėsiuosi. 

Tada Sokratas pasakė: 

- Pasakyk man, Kritonai, tu, regis, laikai šunų vil- 
kams nuo galvijų gainioti? 

- Laikau, - atsakė jis, - ir jų šėrimas man netgi labai 

„atsiperka. 

—Tai kodėltau nelaikius dar ir žmogaus, kuris apsiimtų 
tave saugoti ir gainioti nuo tavęs puldinėtojus? 

— Mielu noru, - atsakė tas, - jei nesibaiminčiau, kad 
ir pats saugotojas puls mane. 

- (3) Ką tu šneki? Negi nesupranti, kad iš tokio 
žmogaus kaip tu daug maloniau pelnytis darant pa- 
slaugas negu pykstantis? Patikėk, čia tikrai yra daug 
žmonių, kurie tavo draugystę laikytų sau garbe. 

(4) Taip pasikalbėję, juodu susiranda Archidemą““, 
turėjusį gerą liežuvį ir smagią ranką, tačiau skurstantį, 
nes nebuvo pratęs iš kiekvieno nieko išpešti naudos 
- Šitaip elgtis jam trukdė padorumas. Tačiau jis šne- 
kėdavo, esą lengviausia pasipinigauti iš skundikų. 
Taigi Kritonas po javapjūtės, alyvų skynimo, vyno 
darymo, avių kirpimo ir apskritai baigęs kokius nors 
ūkio darbus, atskyręs dalį pragyvenimui reikalingų 
gėrybių, ėmė duoti štai šitam Archidemui; taip pat 
pradėjo kviestis jį į vaišes po aukojimų, neužmiršdavo 
ir kitais panašiais atvejais. (5) O šis, laikydamas Kri- 
tono namus savo prieglobsčiu, be galo jį brangino. 
Netrukus Archidemas iškėlė aikštėn daugybę vieno 
iš Kritono skundikų šmeižtų, išaiškino jo priešus. Vie- 
nam skundikų jis prigrasino teismu, kuris nuspręsiąs, 
kokios bausmės ar baudos šis yra nusipelnęs. (6) O 

šis, puikiai žinodamas, kiek juodų darbų yra pridaręs, 
raitėsi kaip žaltys, kad tik atsikratytų Archidemo. Ta- 
čiau šis kibte kibo, kol anas neatšoko nuo Kritono, o 
pačiam Archidemui neiškratė savo kapšo. (7) Po šito 
ir kitų panašių atvejų tuojau pat ne vienas Kritono 
draugų ėmė prašyti paskolinti ir jiems Archidemą už 
sargą; lygiai taip ir piemenys taikosi suguldyti savo 
bandas netoli kerdžiaus, turinčio sargų šunį. (8) Ar- 
chidemas mielu noru vykdydavo Kritono prašymus, 
todėl šis ne tik pats pradėjo ramiai gyventi, bet ir jo 
draugai. O jei koks persekiojamasis durdavo į akis 
Archidemui, girdi, padlaižiaująs Kritonui už naudą, šis 
atsikirsdavo: 

- Taigi kas gėda: tauriems žmonėms - savo gera- 
dariams - seikėti tuo pačiu, draugauti su jais, susipy- 
kus su blogais žmonėmis, ar skriausti dorus žmones, 
padaryti juos priešais, o su blogais žmonėmis veikti 
ranka rankon, nertis iš kailio dėl jų bičiulystės bei 
draugijos? 

Nuo to laiko Archidemas buvo vienas Kritono drau- 
gų, godojamas visų kitų jo bičiulių. 

X skyrius 


(1) Žinau dar tokį Sokrato pokalbį su bičiuliu Diodo- 
russ, 

- Pasakyk man, Diodorai, - paprašė jis, - ar labai 
stengiesi susigrąžinti vergą, jei koks nuo tavęs pa- 
sprunka? 

- (2) Žinoma, neriuosi iš kailio, prisiekiu Dzeusu! - 
atsakė Diodoras. - Aš net šaukiuosi pagalbos ir pa- 
skelbiu, kokį atlygį duosiu už sugrąžinimą. 

— Na, o, sakysim, vienam tavo vergų susirgus, rūpi- 
niesi juo, kvieti gydytojus, kad nenumirtų? 

- Žiūriu kaip išmanydamas. 

— Na, o jei, tarkim, vienas tavo pažįstamų, daug 
pravartesnis už tarną, vos ne galuojasi iš skurdo? Ar 
nemanytum, kad derėtų pasirūpinti ir jį ištraukti iš 
bėdos? (3) Štai tu žinai, kad Hermogenas nėra nedė- 
kingas; jam būtų gėda, gavus tavo paramą, kada nors 
neatseikėti tau tuo pačiu. Bent mano galva, daug 
tarnų atstotų savanoris pagalbininkas, prielankus ir 
patikimas, mokantis ne tik pildyti prašymus, bet ir pats 
sugalvoti, kaip pasitarnauti, apdairiai atspėti tavo no- 
rą. (4) Tikri ūkininkai sako, kad, pasitaikius geram 
daiktui už mažą kainą, reikia jį pirkti. O dabartinėmis 
aplinkybėmis gerų draugų galima įsigyti labai pigiai. 

- (5) Sokratai, tu pataikei tiesiai man į širdį, - sušuko 
Diodoras. - Liepk Hermogenui ateiti pas mane. 

— Prisiekiu Dzeusu, tikrai neliepsiu! - atsisakė So- 
kratas. — Visų pirma, aš manau, būtų daug gražiau 
tau pačiam pas jį nueiti, o ne reikalauti, kad pats pas 
tave prisistatytų; antra, iš viso šito tau bus daugiau 
naudos negu jam. 

(6) Taigi Diodoras nuėjo pas Hermogeną ir labai 
pigiai įsigijo draugą, kuris jautė pareigą, kad ir ką 
kalbėtų ar darytų, neužmiršti ir Diodoro ir jį pradžiu- 
ginti. 


TREČIA KNYGA 


I skyrius 


(1) Dabar papasakosiu, kaip Sokratas skatino rimtai 
rengtis būsimam darbui savo klausytojus, ketinan- 
čius imtis valstybinės veiklos. 

Sakysim, kartą jis išgirdo, kad į Atėnus atvyksta 
Dionisodoras', skelbdamasis čia mokysiąs karybos. 
Tada Sokratas kreipėsi į vieną savo klausytojų, kuris, 
kaip buvo patyręs, svajojo tapti strategu: 

- (2) Jaunuoli, būtų baisi gėda galvoti apie stratego 
pareigas mūsų valstybėje ir praleisti tokią progą pra- 
mokti karo meno: tokį Žmogų tėvynainiai teisingai 
galėtų bausti kur kas griežčiau už apsišaukėlį skul- 
ptorių, kuris apsiimtų kurti statulą nė nenutuokda- 
mas, kas yra skulptūra. (3) Kadangi karo pavojuose 
valstybė viską patiki strategui, tai, suprantama, jai 
tenka didžiulė laimė, jei strategas veikia sėkmingai, ir 
baisi nelaimė, jei daro klaidų. Todėl negi neteisybė, 
kad žmogui, kuris tik gviešiasi tokių pareigų, 0 moky- 
tis karo dalykų nė nesirengia, valstybės paskirta bau- 
da būtų tik pakutenimas, o ne bausmė? 

Štai šitokiais žodžiais Sokratas įkalbėjo tą jaunuolį 

eiti mokytis. (4) Kai šis grįžo išklausęs Dionisodoro 
mokslą, Sokratas pajuokavo: 

— Homeras vadino Agamemnoną garbiuoju. Ar 
jums, vyrai, neatrodo, kad šis jaunuolis, perkandęs 
strategiją, jau gerokai garbesnis? Žmogus, išmokęs 
skambinti kitara, kad ir neskambinantis, vis tiek yra 
kitaristas; išmokęs gydymo meno net ir negydyda- 
mas vis tiek yra gydytojas; taip ir šis jaunuolis ligi pat 
gyvenimo pabaigos jau bus strategas, net jei niekas 
ir neišrinktų jo į tokias pareigas; tuo tarpu neišmanėlis 
nėra nei strategas, nei gydytojas, nors jį vienbalsiai 
išrinktų kadiir visas pasaulis. (5) Tačiau kad ir mes bent 
šiek tiek nutuoktume apie karybą - ką žinai, gal kas 
mūsų bus tavo taksiarchas ar šimtininkas, - pasakyk, 
nuo ko Dionisodoras pradėjo mokyti tave šio meno? 

- Nagi nuo to paties, kuo ir pabaigė: išmokė takti- 
kos, ir viskas, - atsakė jaunuolis. 

— (6) Tikrai puiku! Bet kad rikiuotė tėra menka dalis 
to, ką reikia žinoti strategui, - suabejojo Sokratas. — 
Strategas turi gebėti parengti viską, ko reikia karui, 
parūpinti kariams maisto, privalo būti išradingas, vei- 
klus, rūpestingas, ištvermingas, mąslus, draugiškas 
ir rūstus, tiesus ir klastingas, atsargus ir veržlus, šir- 
dingas ir plėšrus, dosnus ir godus, apdairus ir smar- 
kus, ir dar daugybės kitų įgimtų bei įgytų savybių 
reikia geram strategui. (7) Geras dalykas yra ir išma- 
nyti rikiuotę, nes apžvalgiai išrikiuota kariuomenė nuo 
neišrikiuotos skiriasi kaip diena nuo nakties. Panašiai, 

sakysim, akmenys, nedegtos bei degtos plytos, rą- 
stai, suversti kaip pakliuvo, visiškai nenaudingi; ta- 
čiau jei po apačia ir ant viršaus sudėsi nepūvančias 
ir netyžtančias medžiagas - akmenis bei degtas ply- 
tas, o per vidurį - nedegtas plytas bei rąstus, kaip 
daro statybininkai, tada išeis net ir labai vertingas 
daiktas - namas. 

— (8) Čiatu labai gražiai sulyginai, Sokratai, - įsiter- 
pė jaunuolis. - Juk ir einant į mūšį geriausius kareivius 
reikia statyti priekyje ir gale, O per vidurį - prastesnius, 
kad pirmutiniai vestų, o paskutiniai stumtų. 

- (9) A, tada, be abejo, Dionisodoras taip pat išmo- 
kė skirti geruosius karius nuo blogųjų: antraip kokia 
būtų nauda iš tų tavo žinių? Juk jeigu tau lieptų 
surūšiuoti pagal vertę pinigus, vertingiausius sudėti 
iš kraštų, o menkesnės vertės - per vidurį, tačiau 
pirma neišmokytų skirti tikro pinigo nuo netikro, visos 
tavo pastangos taip pat būtų bergždžios. 

- Štai šito kaip tik ir nemokė, prisiekiu Dzeusu! — 
sušuko jis. — Todėl gerus karius nuo prastų teks skirti 
mums patiems savo galva. 

- (10) Tai gal pasitikrinkime, kaip čia neapsirikus? 
- ėmė vilioti Sokratas. 

— Gerai, - sutiko junuolis. 

— Tai štai, - pradėjo Sokratas, - jeigu mums tektų 
eiti vogti, turbūt pasielgtume teisingai, pastatę prie- 
kyje gobšiausius? 

—Ir man taip atrodo. 

- Ojeitektų eiti į pavojingą mūšį? Ar nereikėtų statyti 
į pirmą eilę labiausiai trokštančius šlovės? 

-Kaiptik tokie žmonės, - pritarė jaunuolis, - dėl šlovės 
pulte puola į pavojų. Jie niekada nesusilieja su minia, 
visur išsišauna, todėl būna visai lengvai randami. 

— (11) Taigi Dionisodoras, tęsė Sokratas, - išmokė 
tave kaip reikiant rikiuoti kariuomenę; ar jis išdėstė ir 
kaip panaudoti kiekvieną kariuomenės padalinį? 

— Ne. 

- Bet juk būna daugybė atvejų, kai šiukštu negalima 
Nei sustatyti visus karius vienoj vietoj, nei vienu metu 
visus vesti į puolimą. 

- Prisiekiu Dzeusu, - tarė jaunuolis, - apie šitai tikrai 
nė puse žodžio neužsiminė. 

- Tada, dievaži, grįžk pas jį atgal ir paklausk, - 
paragino Sokratas. - Jeigu pats išmano ir nėra pa- 
skutinis begėdis, tegu svyla akys, kad pinigą paėmė, 
o tave paleido su tokia žinių spraga. 


II skyrius 


(1) Kartą, pasitaikius progai, Sokratas paklausė 
žmogų, išrinktą strategu: 

- Kaip manai, už ką Homeras vadino Agamemnoną 
„tautų ganytoju"? Ar ne todėl, jog piemuo turi Žiūrėti 

avių apsaugos, jų ėdesio ir kad duotų naudos, dėl 
kurios jos laikomos? Panašiai juk strategas turi rūpin- 
tis, kad kariai būtų sveiki gyvi, turėtų ko pavalgyti ir 
kad būtų pasiektas tikslas, dė! kurio bus išėję į karo 
žygį. O tikslas - nugalėti priešą ir pagerinti savo pačių 
gyvenimą. (2) Kitaip už ką gi Homeras būtų šlovinęs 
Agamemnoną tokiais žodžiais: 
Buvo jisai ir karalius puikus, ir kariūnas narsuolis“. 

Negi ne todėl, kad narsus karys ne tik pats šauniai 
kaunasi su priešu, bet ir uždega visą kariuomenę? 
Negi ne todėl karalius vadinamas puikiu, kad gražiai 
susitvarko savo paties gyvenimą ir teikia laimę žmo- 
nėms, tarp kurių karaliauja? (3) Juk karalius išrenka- 
mas ne tam, kad vienas pats gertų gulbės pieną: jis 
turi žiūrėti, kad klestėtų ir jo valdiniai. Taip pat ir į mūšį 
kariai eina tam, kad nugalėjus jų gyvenimas būtų kuo 
geriausias, o strategus išsirenka būti vedliais kelyje į 
tokį gyvenimą. (4) Todėl stratego priedermė - laiduoti 
šią sėkmę Žmonėms, išrinkusiems jį strategu, ir sunku 
rasti ką nors garbingesnio už tokią pareigą ir gėdin- 
gesnio už aplaidumą ją atliekant. 

Štai tokiu būdu Sokratas tyrinėdavo, kas svarbiau- 
sia tikram karvedžiui, ir, kitko nė neminėdamas, pa- 
brėždavo šitai: padaryti laimingus žmones, kuriuos 
veda į žygį. 

III skyrius 


(1) Taip pat atsimenu Sokrato pokalbį ir su Žmogu- 
mi, išrinktu hiparchu“. 

— Jaunuoli, - kreipėsijis, - tu, be abejo, gali nurodyti, 
dėl ko panūdai tapti hiparchu? Juk ne tam, kad turė- 
tum teisę joti raitelių priešaky, nes raitieji šauliai: ne 
mažiau pagerbti: jie pastatyti netgi pirma hiparcho? 

- Teisingai šneki, - sutiko jis. 

- Be abejo, ir ne siekdamas pagarsėti, nes ir išpro- 
tėjusieji plačiai garsūs? 

- Ir čia sakai teisybę, - pritarė tas. 

— (2) Tada tikriausiai todėl, kad tikiesi valstybės 
labui gerokai padidinsiąs raitųjų šaulių veiksmingu- 
mą; ojei prireiks, tu vadovausi raiteliams ir taip duosi 
savo tėvynei naudos? 

- Savaime suprantama, - atsakė jis. 

- Prisiekiu Dzeusu! - sušuko Sokratas. — Tai tikrai 
didis užmojis, jei tik pajėgsi jį įgyvendinti. Beje, atrodo, 
kad pagal pareigas, į kurias esi išrinktas, tavo žinioj 
yra ir žirgai, ir jojikai? 

- Taigi yra, - atsakė. 

- (3) Na štai, tu pirmiausia mums ir papasakok, kaip 
manai pagerinsiąs žirgus? 

Tada šis tarė: 

— Čia tai jau ne mano reikalas! Bent aš laikausi tokio 
požiūrio: kiekvienas raitelis pats tegu rūpinasi savo žirgu. 

- O jeigu tau vieni atsives kuinus suskeidėjusiom 
kanopom, silpnų kojų, dvasnas įkritusiais šonais, ant 
kurių įodami niekaip negalės suspėti su visais, kiti — 
neišjodinėtus, nenustovinčius vietoj, kurią būsi pa- 
skyręs, o treti - tokius spardūnus, kad iš viso į eilę 
negalėsi pastatyti? Ką tu galėsi nuveikti su tokiais 
raiteliais? Ir kokios naudos galėsi duoti valstybei, 
vadovaudamas tokiems jojikams? 

- Taip, tavo žodžiuose yra tiesos, - pasakė jis. — 
Matyt, žirgais reikės rūpintis iš visų jėgų. 

- (5) Na, 0 tu nemėginsi padidinti raitelių pajėgu- 
mą? - toliau klausinėjo Sokratas. 

- Žinoma. 

- Juk pirmiausia mokysi lengvai užšokti ir nušokti 
nuo žirgo? 

- Tikrai reikės, - sutiko tas, - nes toks raitelis turės 
daugiau galimybių likti sveikas gyvas, jei tektų išlėkti 
iš balno. 

— (6) Na, o kai teks stoti į kautynes, gal įsakysi 
nusivilioti priešą ant smėliuko“, kur jūs paprastai man- 
kštinatės? O gal pasistengsi rengti pratybas tokiose 
vietovėse, kokiose paprastai vyksta kautynės? 

- Tikrai šitaip bus geriau, - atsakė jis. 

- (7) Tikriausiai tu taip pat žiūrėsi, kad kuo daugiau 
raitelių mokėtų svaidyti ietį sėdėdami ant žirgo? - 
nesiliovė klausinėjęs Sokratas. 

— Matyt, taip iš tikrųjų bus geriau, - vėl pritarė jis. 

- Žinoma, tu esi apgalvojęs, kad reikia uždegti 

raitelių dvasią, sužadinti jų neapykantą priešams: juk 
tai labai sustiprina narsą. 

— Jei ir nebuvau galvojęs, tai dabar tikrai pasisten- 
gsiu, - tarė jis. 

- (8) O ką esi sumanęs, kad raiteliai geriau tavęs 
klausytų? Juk be drausmės nebus nieko gero nei iš 
žirgų, nei iš puikiausių bei narsiausių raitelių. 

- Teisingai šneki, brangus Sokratai. Tačiau pasa- 
kyk, kaip būtų geriausia pripratinti juos būti klusnius? 

-— (9) Ir tu pats, be abejo, esi pastebėjęs štai ką: 
kiekvienoje veikloje žmonės geriausiai klauso tų, ku- 
riuos laiko geriausiais. Juk ir sirgdami labiausiai pa- 
klūsta tam, kurį mano esant geriausią gydytoją, 
plaukdami laivu —- geriausiam vairininkui, dirbdami 
žemę - geriausiam žemdirbiui. 

- Čiatai teisybė, - pritarė jis. 

- Matyt, raiteliai, - tęsė Sokratas, — geriausiai klau- 
sys žmogaus, kuris, jų manymu, geriausiai žino, ką 
reikia daryti kiekvienu sunkiu atveju. 

- (10) Na, tarkim, Sokratai, kad aš neabejotinai 
gerokai pranoksiu visus raitelius. Ar šito bus gana, 
kad jie manęs klausytų? 

- Per akis, tarė, - jei, be to, dar įtikinsi, kad, klausant 
tavęs, patiems raiteliams bus geriau ir saugiau. 

— O kaip juos įtikinti? 

- Prisiekiu Dzeusu, - sušuko Sokratas, - tai daug “ 
paprasčiau negu įkalti į galvą, kad blogis yra geresnis 
ir naudingesnis už gėrį. 

— (11) Tai, matyt, tu laikaisi požiūrio, kad hiparchas, 
be kita ko, turi stengtis dar ir išmokti gerai kalbėti? 

- O tu tareisi vadovausiąs raiteliams vandens į 
burną prisisėmęs? Nejaugi nesi pastebėjęs, kad pa- 
čias pagrindines gyvenimo taisykles, kurių laikytis 
reikalauja paprotys bei įstatymas ir be kurių nė gyven- 
ti nemokėtume, esame gavę iš lūpų į lūpas, kad 
apskritai kiekvienas tikras mokslas įgyjamas per žodį, 
kad svarbiausių dalykų mokytojai moko, kaip įprasta, 
per žodį, kad giliausi mąstytojai būna ir geriausi kal- 
bėtojai? (12) Tada tikriausiai tu nesi atkreipęs dėme- 
sio ir į tai, kad iš vienų atėniečių sudarytas choras, 
sakysim, tas, kurį siunčiame į Delo“ salą, neturi sau 
lygių varžovų ir kad apskritai jokia kita valstybė neturi 
nė tokios galimybės surinkti šitiek vyrų iš stuomens ir 
iš liemens šventinei eisenai kaip pas mus? 

- Teisybė, - pritarė jis. 

- (13) O juk atėniečiai labiausiai prašoka kitus netgi 
ne balsingumu, ūgiu ar jėga, o garbės troškimu, kuris 
kaip tik labiausiai kelia į kilnius ir šlovingus žygius. 

- Ir šitai teisybė, - pritarė tas. 

- (14) Tad nejaugi nemanai, - tęsė Sokratas, - kad 
ir mūsų raiteliai gerokai pralenktų kitus ginkluote, 
žirgų apmokymu, veržiumu kautynėse su priešu, jei- 
gu kas nors išmanydamas ir iš visos širdies rūpintųsi 
jais ir įtikintų raitelius, jog šitaip atlikdami pareigą 
pelnys pagyrimą bei garbę? 

— Turėtų taip būti, - sutiko jis vėlei. 

— (15) Tad ir nedelsk, pasistenk įdiegti į savo vyrų 
širdis tokį siekį - iš to ir pats gausi naudos, 0 per tave 
- ir visi tėvynainiai. 

-— Prisiekiu Dzeusu, tikrai pasistengsiu, - pažadėjo tas. 


IV skyrius 


(1) Kartą Sokratas sutiko Nikomachidą“, einantį iš 
valdžios rinkimų, ir užkalbino: 

- Ką išrinko strategu, Nikomachidai? 

- Et, štai kokie atėniečiai, Sokratai, - numojo ranka 
šis, - manęs tai neišrinko, nors esu pradėjęs tarnybą 
nuo žemiausio: buvau ir lochagas, ir taksiarchas“, 
šitiek kartų buvau sužeistas! 

Taip pasakęs, pasikėlęs marškinius ėmė rodyti ran- 
dus. 

- Užtat išrinko Antisteną“, - netvėrė pykčiu Nikoma- 
chidas, - kuris nedalyvavo nė viename žygyje kaip 
hoplitas, o ir kaip raitelis nenustebino pasaulio; tik 
vieną dalyką jis moka puikiai - plėšti pinigą. 

- (2) Bet juk ir tai yra geras daiktas, - paprieštaravo 
Sokratas, - jis tikrai sugebės bent kareivius aprūpinti. 

- Prekijai juk irgi moka rankalioti pinigus, - užsiplie- 
skė Nikomachidas, - tačiau dėlto nepasidaro tinkami 
būti karvedžiais. 

- (3) Beto, Antistenas trokšta laimėti, o tai strategui 
tikrai reikalinga; tu pasižiūrėk, kiek kartų dalyvavo 
choregų'? varžybose, tiek ir nugalėjo su savo choru. 

- Prisiekiu Dzeusu! - visai supyko Nikomachidas. — 
Juk vadovavimas chorui ir vadovavimas kariuomenei 
skiriasi kaip žemė nuo dangaus! 

- (4) Irvis dėlto, pats nieko nenutuokdamas nei apie 
dainavimą, nei apie choristų rengimą, Antistenas su- 
gebėjo rasti puikiai išmanančių šiuos dalykus. 

Nikomachidas paklausė: 

- Vadinasi, tu manai, kad jis ir karo žygyje ras 
išmanančių, kurių vieni vietoj jo rūpinsis taktika, kiti 
kausis? 

- (5) O kodėl gi ne? Be to, jeigu ne tik suras bei 
pasirinks tokius puikiai išmanančius karo meną, kaip 
ir vadovaudamas chorams, bet ir pastatys kiekvieną 
jų į tinkamiausią vietą, reikia manyti, ir čia nugalės; 
taip pat galima spėti, kad, siekdamas pergalės drau- 
ge Su visa valstybe, bus daug dosnesnis negu run- 
gtyniaudamas vien kartu su savo file!" choregų var- 
žybose - o šitai taip pat bus svarbu tikslui pasiekti. 

- (6) Tai tu, Sokratai, rimtai manai, kad tas pats 
žmogus gali būti ir tinkamas choregas, ir tinkamas 
karvedys? 

- Taip ir sakau, - atsakė jis. —- Jei žmogus - nesvar- 
bu, kam jis vadovauja, - tvirtai žino, ko kiekvienu 
atveju reikia, ir geba tai parūpinti, tai tikrai bus geras 
vadovas: choro, ūkio, valstybės arba kariuomenės. 

(7) Tada Nikomachidas sušuko: 

- Dievaži, Sokratai, bent iš tavęs tikrai niekad nesi? 
tikėjau išgirsti, kad geri ūkininkai kartu yra ir puikūs 
karvedžiai! 

- Nagi, - pasiūlė šis, - patyrinėkime kiekvieno jų 
pareigas ir pažiūrėkime, ar jos vienodos, ar kuo skiriasi. 

— Mielu noru, - sutiko Nikomachidas. 

- (8) Tad štai, - pradėjo Sokratas, - ar nebus ir 
vieno, ir kito užduotis būtinai išmokyti valdinius klu- 
snumo? 

- Žinoma, - atsakė tas. 

- O ar neturės abu kiekvienam valdinių skirti tokį 
darbą, kokį dirbti tas yra tinkamiausias? 

- Taip pat teisybė. 

— Nagi ar ne abiem reikės mokėti patrumpinti pava- 
dį, kai kuris nors dirbančiųjų prasikals, o stropiuosius 
tinkamai pagerbti? 

- Žinoma, reikės, - pritarė tas. 

- (9) Na, ar ne abiem bus pravartu sužadinti savo 
valdinių prielankumą? 

- Žinoma, kad bus, - sutiko Nikomachidas. 

- O negi nemanai, kad abiem bus pelninga įsigyti 
pagalbininkų sąjungininkų? 

- Žinoma, kad taip. 

— O argi ne abudu turi mokėti saugoti savo gerą? 

— Be abejo, turi. 

-Oarneabiem dera stropiai, negailint jėgų eiti savo 
pareigas? 

- (10) Šitai tikrai abu vienodai turi daryti, tačiau 
kovoti - jau nebe abu. 

- Bet juk priešų randasi ir vienam, ir kitam? 

—Nairkas, kad randasi? - nusistebėjo Nikomachidas. 

-Betjuk abiem pravartu tuos pačius priešus nugalėti? 

- (11) Pravartu tai pravartu, tačiau tu užmiršti viena: 
kokia nauda iš didžiausių ūkininko gabumų, kai reikia 
kariauti? 

- Kaip tik kovoje jie ir reikalingiausi! - tarė Sokratas. 
- Juk tiktai geras ūkininkas supranta, kad nėra dide- 
snės naudos ir pelno už pergalę prieš priešus kauty- 
nėse ir kad nėra didesnės žalos bei nuostolio už 
pralaimėjimą kare. Todėl jis dieną naktį laužys galvą, 
kuo galėtų prisidėti siekiant pergalės. Taip pat rūpe- 
stingai apsvarstys viską, kas verčia pralaimėti, ir ser- 
gėsis šito. Jis stos į mūšį tik būdamas tvirtai įsitikinęs, 
kad jo ruoša jau pakankama pergalei pasiekti; užtat 
iš visų jėgų vengs kautynių, jausdamasis esąs joms 
nepasirengęs. (12) Todėl tu, mielas Nikomachidai, 
ūkininkų man nežemink, - tęsė Sokratas. - Juk nuo- 
savo ūkio ir valstybės valdymas skiriasi tik apimtimi, o 
visu kuo kitu yra labai panašūs. O svarbių svarbiausia 
čia yra tai, kad nei visuomeninio, nei nuosavo kio 
tvarkytojai negali išsiversti be žmonių, ir jų žinioje yratie 
patys žmonės: valstybės tarnautojai niekuo ne ypatin- 
gesni už dirbančius nuosavame ūkyje - kas nusimano, 
sėkmingai atlieka ir valstybės, ir ūkininko darbą, o kas 
nenusimano, bergždžiai plėšosi ir čia, ir ten. 

V skyrius 


(1) Kartą, kalbėdamasis su žymiojo Periklio sūnumi, 
taip pat Perikliu'Ž, Sokratas prasitarė: 

- Aš tvirtai tikiu, kad, tau tapus strategu, mūsų 
valstybė vėl pradės skinti šlovingas pergales ir pamo- 
kys priešus. 

- O, kaip aš norėčiau, kad tavo, Sokratai, žodžiai 
išsipildytų! — atsiduso Periklis. - Tačiau kaip to siekti, 
visai neišmanau. 

- Jei nori, —- pasiūlė Sokratas, - pasišnekėkime ir 
pažiūrėkime, kur slypi tokios permainos galimybės. 

— Labai noriu, - nudžiugo Periklis. 

— (2) Tu, be abejo, žinai, kad gausumu atėniečiai '“ nė 
kiek nenusileidžia bojotiečiams? - paklausė Sokratas. 

- Žinau, - patvirtino tas. 

- Tada gal manai, kad tarp bojotiečių rastum daug 
daugiau išnašių bei drūtų kovotojų? 

- Tarp atėniečių, mano galva, nė kiek ne mažiau. 

— O katrie, tavo manymu, vieningesni? - toliau klau- 
sinėjo Sokratas. 

— Bent man rodos, kad daug geriau sutaria atėnie- 
čiai: mat daugelį bojotiečių mulkina tėbiečiai, ir už tai 
anie šių nekenčia, o tarp atėniečių nieko panašaus 
nebūna. 

- (3) Beto, atėniečiai, - pridūrė Sokratas, - didžiad- 
vasiai ir trokšta garbės labiau už visus kitus graikus, 

o šios dvi savybės itin skatina nepaisyti pavojų sie- 
kiant šlovės sau ir tėvynei. 

--lršiuo požiūriu mūsų tėvynainiams nieko neprikiši, 
- sutiko Periklis. 

- Taip pat ir protėviai niekam nėra palikę tiek ir tokių 
didžių žygdarbių kaip atėniečiams: iš čia tūlas irgi 
semiasi narsos bei ryžto kovoti pasiaukojamai. 

- (4) Visa, ką čia sakai, Sokratai, yra gryna tiesa. 
Tačiau pats pasižiūrėk: po to, kai Tolmidas su tūk- 
stančiu kareivių prakišo mūšį Lebadijoje, o Hipokra- 
tas pralaimėjo prie Delijo, atėniečių šlovė, palyginti su 
bojotiečių, gerokai priblėso, ir tėbiečiai vis labiau sta- 
to šerį prieš atėniečius. Todėl bojotiečiai, anksčiau be 
spartiečių ar kitų peloponesiečių nedrįsdavę nė sa- 
vos šalies ginti nuo atėniečių, dabar grasina vieni 
patys užpulsią Atiką. Tuo tarpu atėniečiai, seniau 
siaubte siaubę Bojotiją, dabar dreba, kad bojotiečiai 
nenuniokotų Atikos. 

- (5) Žinoma, puikiai žinau, kad šitaip dedasi, - tarė 
Sokratas, - ir kaip tiktodėl manau, kad mūsų valstybei 
dabar yra susidariusi palankesnė padėtis negu an- 
ksčiau, ypač jei vyriausiuoju vadu taps išmanantis 
žmogus. Juk iš perdėto pasitikėjimo savo jėgomis 
randasi aplaidumas, lengvabūdiškumas bei nedrau- 
smingumas, o baimė, priešingai, verčia žmones būti 
atidesnius, klusnesnius, drausmingesnius. (6) Čia 
gerai tiktų palyginimas su laivo įgula: kai nėra jokio 
pavojaus, jūreiviai iškrinka po visą laivą; užtat išsigan- 

dę audros ar priešo ne tik tučtuojau vykdo visus 
įsakymus, bet ir tarsi choristai nenuleidžia akių, lauk- 
dami naujų paliepimų. 

(7) Periklis tarė: 

- Gerai, tarkim, dabar gal ir būtų galima tikėtis iš 
atėniečių tokios drausmės, todėl pats laikas pakalbė- 
ti, kaip iš naujo įkvėpti jiems ankstesnį narsumo, 
šlovės, gerovės siekimą. 

- (8) Tai štai, - pradėjo Sokratas, - jei norėtume 
išmokyti juos savintis svetimą turtą, lengviausia būtų 
tai padaryti įteigus, kad toks ir toks daiktas - jų tėvų 
palikimas ir iš teisybės jiems ir priklauso. O dabar 
mūsų uždavinys - įdiegti atėniečiams siekį pralenkti 
visus graikus narsumu, todėl reikia įtikinti juos, kad 
narsumas nuo senų laikų yra pirmutinė jų priedermė ir 
kad pranokti visus jie gali tiktai išsiugdę savyje narsą. 

— O kaip juos įtikinti užsibrėžti tokį tikslą? 

- (9) Manau, turėtume priminti, kad patys tolimiausi 
jų protėviai, kaip esame girdėję, buvo tikri karžygiai. 

- (10) Tu turi galvoje dievų ginčą, kurį spręsti buvo 
pavesta Kekropui'“ bei jo draugams, ir tai buvo atly- 
gis už jų narsumą? 

— Kaip tik apie tai ir kalbu, - linktelėjo Sokratas, - be 
to, apie Erechtėjo'? gimimą bei auklėjimą, apie jo 
laikais vykusį karą su visais žemyno pakraščių gyven- 
tojais, taip pat apie kovą su peloponesiečiais Herakli- 
dy'? laikais, apie visus karus valdant Tesėjui'/ bei jo 
įpėdiniams, kurie parodė, kad atėniečiai yra neabejo- 

tinai stipresni už visus savo amžininkus. (11) Taip 
kalbėdamas, turiu galvoje ir žygius, kuriuos atliko šių 
atėniečių palikuonys, gyvenę nedaug anksčiau už 
mus; daugelį šių žygių jie atliko susivieniję su pelopo- 
nesiečiais, sausumoje ir jūroje kovodami su tuometi- 
niais visos Europos bei Azijos ligi pat Makedonijos 
viešpačiais'Š, už kuriuos visame pasaulyje niekada 
nebuvo buvę turtingesnių ir galingesnių užkariautojų. 
Štai apie šiuos tų laikų atėniečius ir sakoma, kad jie 
visada viršydavę jėga savo amžininkus. 

- Taip, yra toks garsas, - patvirtino Periklis. 

- (12) Juk šitiek tautų kraustymosi bangų nuvilnijo 
per Heladą, o jie išsilaikė savo žemėje'?, ir daugelis 
kreipdavosi į juos prašydami išspręsti kilusius teisi- 
nius ginčus, o dar kiti, nebepakeldami galingesniųjų 
priespaudos, melsdavo atėniečių prieglobsčio. 

- (13) Negaliu atsistebėti, Sokratai, - įsiterpė Peri- 
klis, - kokiu būdu štai šitokia mūsų valstybė vienąsyk 
ėmė ir nusirito žemyn. 

— Pats sau aš šitaip aiškinu šį dalyką: kai kurie 
atletai, būdami gerokai pranašesni už kitus ir nuolat 
nugalėdami, praranda norą stengtis ir atsilieka nuo 
priešininkų; lygiai taip pat šitoks ryškus pranašumas 
įstūmė atėniečius į apsileidimą, o kartu ir į prapultį. 

- (14) Na, okąvis dėlto jiems daryti dabar? - paklausė 
Periklis. - Kaip susigrąžinti pirmykštį narsumą? 

Sokratas atsakė: 

— Man rodosi, čia jokių paslapčių nėra: jie turėtų 

susipažinti su protėvių papročiais, griežtai patys jų 
laikytis ir turbūt būtų nė kiek ne prastesni už savo 
senolius. O jeigu ne, tai galėtų bent pasirinkti matu 
dabar pirmaujančiuosius, įsivesti jų tvarką, stropiai 
jos laikytis ir taptų nė kiek ne blogesni; jeigu dar 
pridėtų stropumo - gal netgi geresni“?. 

— (15) Taigi, matyt, tu nori pasakyti, kad mūsų 
valstybei iki tobulumo labai toli. Juk kada tai bus, kad 
atėniečiai išmoks gerbti vyresniuosius kaip spartie- 
čiai, jei dabar pagyvenusius žmones per nieką laiko, 
pradėdami nuo savo tėvų? Kada kaip anie ims lavinti 
kūną, jei nūnai ne tik patys nesirūpina savo sveikata, 
bet ir tiesiog tyčiojasi iš žmonių, kurie jos žiūri? (16) 
Kada įgis spartietiško klusnumo valdžiai, jei dabar net 
didžiuojasi, kad keikia valdininkus? Kada pradės taip 
bar užuot vienas kitą parėmę, kur abiem praverstų, 
stengiasi pakišti koją, saviškiams pavydi labiau negu 
kam nors svetimam, o visų smarkiausiai kertasi ma- 
žuose ir dideliuose susirinkimuose? Jie nuolat bylinė- 
jasi tarpusavyje ir labiau linkę nuvilkti nuo kito pasku- 
tinius marškinius, kad ir patys liktų nuogi pliki, o ne 
padėti vienas kitam; į valstybės nuosavybę žiūri tarsi 
į svetimą labą, dėl jos taip pat pešasi ir būna baisiau- 
siai patenkinti, jei randa progą dėl jos surengti tikras 
kautynes. (17) Dėl tokios padėties valstybėje randasi 
daug tamsumo bei nedoros, o be to, tarp piliečių 
nuolat kyla didelis savitarpio priešiškumas bei neapy- 

kanta. Todėi aš dieną naktį bijau, kad vieną kartą 
valstybę užgrius tokia nelaimė, jog nieku būdu nebej- 
stengsime atsistoti ant kojų. 

- (18) Najau ne, brangus Perikli, - įsiterpė Sokratas, 
- tikrai nemanyk, kad atėniečiai serga tokia nepagy- 
doma negalia. Negi nematai, kokie jie drausmingi 
laivyne, kaip nepriekaištingai klauso savo mokytojų 
gimnastikos varžybose, o mūsų choristai nė kiek ne 
mažiau už kitus dėmesingi saviesiems? 

- (19) Tatai ir stulbina, — tęsė Periklis, - kad tokie 
žmonės tai dar klauso vadovų, tuo tarpu hoplitai bei 
raiteliai, kurie, rodos, kaip tik turėtų išsiskirti iš kitų 
piliečių?" puikiu elgesiu, yra patys nedrausmingiausi. 

— (20) Žiūrėk, ar į Areopagą?? gali jeiti nepatikrinti 
žmonės? - paklausė Sokratas. 

- Žinoma, kad tiktai patikrinti, - atsakė Periklis. 

- O ar žinai bent vieną kitą įstaigą, kurios nariai 
spręstų bylas arba atliktų kokias kitas pareigas bei 
užduotis geriau, labiau laikydamiesi įstatymų bei die- 
vų priesakų, teisingiau už areopagitus? 

- Ne, nes jie kiekvieną darbą atlieka tikrai neprie- 
kaištingai. 

- Tada nereikia ir nusiminti, kad atėniečiai apie 
tvarką nė supratimo neturį. 

- (21) Taip, bet kad kaip tik kariams, iš kurių labiau- 
siai reikalaujama nuosaikumo, tvarkos bei paklusimo 
įsakymui, šie dalykai nė motais. 

- O gal taip yra todėl, kad čia jiems vadovauja tikri 

neišmanėliai? — toliau klausinėjo Sokratas. — Tu tik 
pasižiūrėk, nenusimanantis žmogus niekad nė ne- 
siims vadovauti kitaristams, choristams, šokėjams, 
imtynininkams, kumštininkams; taip pat kiekvienas jų 
nė nemirktelėjęs pasakys, kas jį yra išmokęs šių da- 
lykų; tuo tarpu dauguma strategų visas savo žinias 
laužia iš piršto??. (22) Žinoma, nė nemanau, kad ir tu 
toks; priešingai, manau, tu visai lengvai pasakysi, 
kada pradėjai mokytis karo meno ir kada - imtynių. 
Taip pat neabejoju, kad daug karo meno gudrybių esi 
perėmęs iš tėvo ir stengiesi jų neužmiršti, daug jų esi 
prisirankiojęs ir iš kitų šaltinių, todėl turi pakankamai 
žinių, reikalingų strategui. (23) Taip pat manau, kadtu 
esi daug galvojęs apie šias pareigas, stengdamasis 
pasverti kiekvieną smulkmeną; todėl, pastebėjęs spra- 
gų savo žiniose, ieškai išmanančių žmonių, negaili nei 
dovanų, nei dėmesio ženklų, kad tik išmoktum iš jų, ko 
pats dar nežinai, ir įsigytum gerų pagalbininkų. 

(24) Periklis paprieštaravo: 

- Nuo manęs, Sokratai, nenuslėpsi, jog taip šneki 
nė nemanydamas, kad aš visa tai būčiau dėjęsis į 
galvą; tu tik nori mane paprotinti, kad žmogui, svajo- 
jančiam tapti strategu, viso šito reikia stropiai mokytis; 
todėl, neužsigaudamas dėl tokios tavo gudrybės, čia 
visiškai sutinku su tavimi. 

— (25) Perikli, - paklausė Sokratas, - ar esi atkreipęs 
dėmesį, kad mūsų valstybę supa aukšti kalnai““, že- 
mėjantys Bojotijos link, ir kad per juos tėra siauros, 

sunkiai įveikiamos perėjos į mūsų Atiką, kurią per 
vidurį vėlgi kerta statūs kalnai“?? 

- Žinoma, - atsakė tas. 

— (26) Tikriausiai taip pat esi girdėjęs, kad misiečiai 
bei pisidai“?, didžiojo karaliaus“" šalyje pasistatę sti- 
prias tvirtoves ant labai sunkiai prieinamų viršukalnių, 
įsigudrina puldinėti persų karaliaus valdas ir pridaryti 
jam daug nuostolių, patys išlikdami nepriklausomi? 

- Šitai man žinoma, - atsakė Periklis. 

- (27) Taigi kaip tu manai, - paklausė Sokratas, - 
gal jei pajėgūs pakelti ginklą atėniečiai lengvai apsi- 
ginklavę užimtų kalnagūbrį, esantį prie mūsų šalies 
sienų, jie tikriausiai irgi galėtų daryti priešams daug 
žalos, o savo tėvynainiams būtų puiki apsauga““? 

- Aš taip pat tvirtai tikiu, Sokratai, - pritarė tas, - kad 
toks žygis būtų visai tikslingas. 

- (28) Na, tad jeigu tau šis sumanymas patinka, 
įgyvendink jį, mano mielas: net jei tau tepasisektų tik 
iš dalies, vis vien tau bus šlovė, o valstybei - nauda; 
ojeigu ir ničnieko iš tos užmačios neišeitų, nei valsty- 
bei pakenksi, nei sau gėdos prisidarysi. 

VI skyrius 


(1) Aristono sūnus Glaukonas““, svajodamas atsi- 


stoti prie valstybės vairo, nė nesulaukęs dvidešimties 
metų ėmė rėžti kalbas tautos susirinkimuose. Jį vilkte 
nuvilkdavo nuo oratorių pakylos, badydavo pirštais, 
tačiau niekas - nei giminaičiai, nei draugai - negalėjo 
jo priversti liautis tai darius. Šitai pavyko tik Sokratui, 
kuris juto jam prielankumą dėl savo draugystės su 
Glaukono sūnumi Charmidu ir Platonu. 

(2) Kartą jis susitiko Glaukoną ir, kad tas noriau 
leistųsi į kalbas, susistabdęs užšnekino šitaip: 

- Glaukonai, girdėjau, kad taikai į aukštą kėdę mūsų 
valstybėje? 

- Teisingai girdėjai, Sokratai, - prisipažino jis. 

- Prisiekiu Dzeusu, nėra nieko puikesnio pasau- 
lyje! Juk aišku kaip dieną, kad, pasiekęs tikslą, 
galėsi ir pats turėti visa, ko įsigeisi, ir draugams 
padėsi, sustiprinsi savo tėvo ūkį ir tėvynės gerovę, 
išgarsėsi — pirmiausia savo gimtinėje, paskui — vi- 
soje Heladoje, o galbūt ir tarp barbarų kaip Temi- 
stoklis??: kad ir kur būsi, visur žmonės tave gerte 
gers akimis. 

(3) Šie žodžiai pataikė tiesiai į Glaukono širdį, ir jis 
labai noriai sustojo pasikalbėti. 

Sokratas tęsė: 

— Glaukonai, tad jeigu nori pelnyti pagarbą, matyt, 
tau reikės duoti valstybei naudos? 

— Žinoma, o kaipgi kitaip? 

— Dėl dievų - paprašė Sokratas, - tai tu neslėpk, 
pasakyk mums, iš kurios pusės pradėsi nešti tą nau- 
dą valstybei? 

(4) Kadangi Glaukonas ilgam nutilo, tarsi tik dabar 
pirmąsyk būtų apie tai susimąstęs, Sokratas tęsė: 

— Norėdamas sustiprinti kokio nors draugo ūkį, 
matyt, stengtumeisi jį praturtinti; gal tas pats ir su 
valstybe: ar nemėginsi padaryti ją turtingesnę? 

- Savaime suprantama, - sutiko Glaukonas. 

- (5) O valstybė bus turtingesnė, jei turės daugiau 
pajamų? 

- Reikia manyti, kad taip, - sutiko Glaukonas. 

- Nagi pasakyk, - paprašė Sokratas, - kokius paja- 
mų šaltinius valstybė turi dabar ir kokio maždaug 
dydžio tos pajamos? Juk, be abejonės, esi svarstęs, 
kaip papildyti tuos šaltinius, jei kurie yra kiek apsekę, 
ir kur rasti naujų, jei dar yra nenaudojamų? 

-— Ne, prisiekiu Dzeusu! - sušuko Glaukonas. - Šito 
tai dar nespėjau pergalvoti. 

— (6) Na, jei šį klausimą kol kas dar esi palikęs 
nuošaly, tai pasidalyk su mumis savo mintimis apie 
valstybės išlaidas: juk aišku, kad ir čia esi nusprendęs 
atsisakyti nereikalingų išlaidų. 

— Dievaži, ne, ir šitam apgalvoti vis dar neturėjau 
laiko. 

- Na, ką gi, - tarė Sokratas, - tada mūsų valstybės 
turtinimo klausimą kol kas atidėsime: kaipgi galima jį 
spręsti nežinant nei išlaidų, nei pajamų? 

- (7) Dar ir kaip galima, Sokratai, - paprieštaravo 
jis, - juk pinigų valstybei galima pasisemti ir iš priešų. 

- Žinoma, net ir labai daug, prisiekiu Dzeusu, — 
sutiko Sokratas. -— Tiktai su viena sąlyga - jei būsi už 
juos stipresnis; o jei silpnesnis, tai tiktai prarasi tai, ką 
pats turi, 

- Čia tu teisingai šneki, - sutiko tas. 

- (8) Vadinasi, - tęsė Sokratas, - tam, kuris ketina 
pradėti karą, reikia tiksliai žinoti savosios bei priešų 
valstybės pajėgas: jei stipresnė savoji valstybė - pa- 
tars tautiečiams kariauti, o jei priešų - įtikins geriau 
pasisaugoti. 

- Ir čia tavo teisybė, - pritarė Glaukonas. 

- (9) Tad štai, pirmiausia tu ir pasakyk, kokia mūsų 
pėstininkų ir laivyno galia“", o paskui - kokia priešų. 

— Ne, prisiekiu Dzeusu! — spyrėsi tas. — Šitaip iš 
galvos tikrai negaliu pasakyti. 

- Tai jeigu turi susirašęs, atsinešk čia, - paprašė 
Sokratas. - Baisiai norėtųsi išgirsti apie tai. 

- Tai kad, dievaži, savo minčių šiuo klausimu dar 
nesu susirašęs, - numykė Glaukonas. 

- (10) Tada ir nuo patarimų tautiečiams, kariauti ar 
nekariauti, bent kol kas, matyt, susilaikysime : aš taip 
ir pamaniau, jog tu turbūt dar nesi spėjęs išsiaiškinti 
šito klausimo dėl to, kad jis apima labai plačią sritį, o 

tu dar tik pradedi darbuotis valstybės labui. Tačiau 
dėl mūsų šalies apsaugos, esu tikras, jau gerokai 
palaužei galvą, todėl tiksliai žinai, kiek sargybos būrių 
išdėstyta reikalinguose taškuose ir kiek - nereikalin- 
guose, kiek sargybinių užtenka ir kiek - per maža 
atskirose vietose; todė! sargybas svarbiuose taškuo- 
se patarsi sustiprinti, o nesvarbiuose - panaikinti. 

- (11) Aš tai tas sargybas visas panaikinčiau! - rėžė 
Glaukonas. — Jos taip sergsti, kad nuo mūsų laukų 
viską vagia. 

— Tačiau ar nemanai, kad, pašalinęs visas sargy- 
bas, suteiksi galimybę pirmam panorėjusiam plėšte 
plėšti? Be to, iš kur tu sužinojai, kad jos prastai sau- 
goja - pats apvaikščiojai ir patikrinai ar kaip kitaip? 

- Aš taip dingoju, - burbtelėjo Glaukonas. 

- Tad ir šiuo klausimu tautiečiams patarsime, kai 
nebe dingosis, o tikrai žinosime? 

- Gal taip ir bus geriau, - nusileido Glaukonas. 

- (12) O šit į sidabro kasyklas, kaip spėju, dar tikrai 
nebuvai nuėjęs, todėl ir negali pasakyti, kodėl iš jų 
dabar pajamos mažesnės negu anksčiau? 

- Kas teisybė, tai teisybė, kasyklose dar nesu apsi- 
lankęs, - tarė jis. 

- Taigi, tuo labiau kad, dievaži, žmonės šneka, girdi, 
ir aplinka ten esanti labai kenksminga sveikatai. To- 
dėl, kai šiuo klausimu prireiks tavo patarimo, jau vien 
šitoks tavo pasiteisinimas bus pakankamas. 

- Tu gi šaipaisi iš manęs! - ėmė pykti Glaukonas. 

- (13) O štai šitam klausimui, tikrai žinau, nepagai- 
lėjai dėmesio ir išsinagrinėjai jį smulkutėliai: kuriam 
laikui mūsų žmonėms užtenka savos duonos ir kiek 
kasmet jos trūksta. Kitaip tau būtų baisus netikėtu- 
mas, jei vieną dieną tavo valdiniams tektų pradėti 
gyventi sausais dantimis. Bet tu, žinia, jau turi paren- 
gtą patarimą, kaip padėti vaistybei tokiu gyvybiškai 
svarbiu klausimu, ir akies mirksniu ištrauksi ją iš pra- 
žūties. 

- Ar ne per daug iš manęs reikalauji norėdamas, 
kad aš dar ir šituo rūpinčiausi?- paklausė Glaukonas. 

- (14) Tai kad net ir nuosavo ūkio neįmanoma 
tinkamai tvarkyti, jei nežinosi visų reikmių ir nepasirū- 
pinsi jomis iš anksto. O mūsų valstybė juk susideda 
iš daugiau negu dešimties tūkstančių ūkių, ir labai 
lengva vienu kartu prižiūrėti tokią begalybę. Tad ko- 
dėl gi tau nepabandžius pirma sustiprinti vienut vie- 
nutėlį ūkį - tavo dėdės??? Jis šito verkiant reikalingas. 
Kai jį jau būsi sutvarkęs, imsies tvarkyti daugiau; O jei 
neįstengsi pastatyti ant kojų nė to vieno ūkio, ką gi 
paveiksi su daugybe? Panašiai žmogui, nevaliojan- 
čiam panešti vieno talento, aišku, nėra ko nė mėginti 
pakelti kelis. 

- (15) Et, aš iš tiesų galėčiau kaip reikiant sutvarkyti 
dėdės ūkį, jei jis teiktųsi manęs klausyti. 

—-Taituvieno dėdės neįstengi įkalbėti, - nusistebėjo 
Sokratas, — o tariesi sugebėsiąs priversti tavęs klau- 
syti visus atėniečius drauge su tuo pačiu tavo dėde? 

(16) Būk atsargus, Glaukonai, žiūrėk, kad, keldama- 
sis į padanges, neįkristumei į balą! Negi nematai, kaip 
lengvabūdiška kalbėti arba daryti tai, ko neišmanai? 
Pagalvok apie kitus tau pažįstamus tokio plauko žmo- 
nes, kurie šneka ir daro tai, apie ką neturi nė mažiau- 
sio supratimo, ir šitai visiems iš karto krenta į akį. Ko, 
manai, jiems daugiau kliūva - pagyrų ar peikimo, 
šlovės ar pajuokos? (17) Prisimink ir žmones, kurie 
kalba bei daro tik tai, ką puikiai išmano. Mano nuo- 
mone, tu pats išsyk pamatysi, kad kiekvienoje veikloje 
žmonės aukština ir gerbia geriausiai išmanančius tą 
sritį, o neišmanėlius peikia ir niekina. (18) Todėl, jei 
nori pelnyti tarp mūsų piliečių šlovę bei pagarbą, 
pasistenk įgyti kuo daugiau žinių iš tos srities, kurioje 
ketini darbuotis; ir jei, čia pralenkęs visus išmanymu, 
imsiesi valstybinės veiklos, nė kiek nenustebsiu, kad 
visai nesunkiai įgyvendinsi savo siekius. 


VII skyrius 


(1) Matydamas, kad Glaukono sūnus Charmidas, 
ženklus ir gerokai gabesnis už tuometinius valstybės 
veikėjus vyras, drovisi tarti žodį tautos susirinkime ir 
dalyvauti tvarkant visuomenės reikalus, Sokratas pa- 
klausė: 

- Pasakyk man, Charmidai, kaip tu vertintum žmo- 
gų, kuris nenori rungtyniauti, nors tikrai galėtų laimėti 
pergalę varžybose ir ne tik pats gautų nugalėtojo 
vainiką bei šlovę, bet ir savo tėviškę išgarsintų visoje 
Heladoje? 

- Be abejo, laikyčiau jį silpnadvasiu bailiu, - atsakė 
tas. 

- (2) O žmogus, turintis gabumų imtis ženklios 
valstybinės veiklos, galintis pagerintitėvynainių gyve- 
nimą ir užtai nusipelnyti pagarbos, tačiau nesiryžtan- 
tis to daryti, gal neteisingai gautų bailio vardą? 

- Gal ir taip, - sutiko Glaukonas, - tačiau kodėi tu 
manęs šito klausi? 

— Todėl, kad manau, - atsakė Sokratas, - jog tu, 
turėdamas tokių sugebėjimų, droviesi imtis šios vei- 
klos, nors, būdamas pilietis, privalėtum joje dalyvauti. 

- (3) O iš kur tu taip puikiai Žinai apie tuos mano 
gabumus, kad taip teisi? 

Sokratas atsakė: 

— Iš sueigų, kuriose dalyvauja kai kurie mūsų 
valstybės veikėjai ir į kurias tu taip pat ateini: aš juk 
matau, kaip puikiai tu patari, kai jie klausia tavo 
nuomonės, ir kaip teisingai parodai klaidą, jei kas 
apsirinka. 

— (4) Taip tai taip, brangus Sokratai, tačiau šnekėtis 
tarpusavyje ir ginčytis klausant visam susirinkimui — 
visai skirtingi dalykai, - tarė Charmidas. 

- Betgi tu pažiūrėk, jei žmogus moka skaičiuoti 

jis nė kiek ne prasčiau skaičiuoja stebint žiūrovams 
negu būdamas vienas pats; kas gerai skambina kita- 
ra vienumoje, tas kuo puikiausiai skambina ir gir- 
dint klausytojams. 

- (5) O negitu nežinai, - paklausė Charmidas, - kad 
drovair baimė - įgimtos žmogaus savybės, kurios dar 
labiau išryškėja, kai reikia kalbėti viešuose susirinki- 
muose, negu bendraujant pažįstamų draugėj? 

- Žinau, tačiau aš tiktai stengiuosi parodyti, kad tu 
nesivaržai pačių išmintingiausių žmonių, nesibaugini 
pačių galingiausių, o droviesi kalbėti kiausant pa- 
tiems neprotingiausiems bei prasčiausiems. (6) Ne- 
jaugi tu varžaisi vėlėjų, batsiuvių, dailidžių, kalvių, 
žemdirbių, pirklių, smulkių krautuvininkų, kurie tik ir 
tegalvoja, kaip pigiau prisipirkti ir brangiau iškišti? Juk 
kaip tik tokie žmonės ir sudaro tautos susirinkimą““. 
(7) Kuo, manai, skiriasi toks tavo elgesys nuo žmo- 
gaus, kuris pergali išmanančiuosius, o neišmanėlių — 
drovisi? Juk tu visai laisvai kalbiesi su pirmaisiais 
valstybės žmonėmis, nors, be kita ko, kai kurie jų net 
žiūri į tave iš aukšto, gerokai pranoksti tūlą, kuris 
stropiai ruošiasi tapti oratoriumi, tačiau, bijodamas 
išjuokos, nedrįsti viešai kalbėti girdint žmonėms, ku- 
riems niekad nė nerūpėjo politika ir kurie nė karto 
tavęs nesupeikė. 

- (8) Gerai, tačiau ar retas atvejis, kai tautos susi- 
rinkime išjuokia net tikrai puikius kaibėtojus? 

- Bet juk tas pat pasitaiko ir kitur! - užginčijo Sokra- 

tas. - Todėl ir stebiuosi, kad kitur tu puikiai susitvar- 
dai, nors kartais tave pašiepia politikai, tačiau esi 
įsikalęs į galvą paprastų žmonių pajuokos nieku gyvu 
nepakelsiąs. (9) Brangusis, nelik nepažįstančiu pa- 
ties savęs, nedaryk klaidos, kurią daro tūlas. Juk 
dauguma žmonių iš kailio neriasi stengdamiesi iš 
panagių išsišmukštinėti svetimus reikalus, tačiau nė 
nemėgina pažinti patys save. Todėl nebūk atsainus 
pats sau, stenkis nuolat save stebėti. Nemok ranka ir 
į politiką, jei gali bent mažumėlę prisidėti prie tėvynai- 
nių laimės. Jei mūsų valstybė klestės, nemaža nau- 
dos turės ne tik apskritai visi piliečiai, bet ir tavo 
draugai bei tu pats. 


VIII skyrius 


(1) Kartą Aristipas panūdo išvilkti į dienos šviesą 
Sokratą, kaip šis anksčiau ne kartą jį patį buvo 
užspeitęs į kertę. Sokratas norėjo, kad šis jų pokal- 
bis tikrai būtų naudingas ir klausytojams, todėl at- 
sakė ne kaip žmogus, būgštaujantis, kad tik pašne- 
kovas kaip nors neišverstų jo kalbos, o tvirtai įsitiki- 
nęs savo teisumu. 

(2) Taigi Aristipas paprašė Sokratą nurodyti, ką jis 
laikąs gėriu, ir tikėjosi, šiam paminėjus valgį, gėrimą, 

pinigus, sveikatą, jėgą, drąsą ar ką nors panašaus, 
lengvai įrodysiąs, kad visi šie dalykai kartais būna 
tikras blogis. Tačiau Sokratas, žinodamas, kad ieško- 
me priemonių kančiai pašalinti, kai mus kas nors 
kankina, perkiausė: 

- (3) Tad tu klausi, ar aš žinąs, kas gera nuo karšti- 
nės? 

- Ne, - atsakė Aristipas. 

- Tada nuo prasto regėjimo? 

— lr ne nuo jo. 

- Tada gal nuo alkio? 

- Taip pat ne, - paneigė Aristipas. 

- Taigi jei klausi, ar aš žinąs ką gero nuo nieko, tai 
atsakau: nei žinau, nei noriu žinoti, - atsakė Sokratas. 

(4) Kitą sykį Aristipas paklausė, ar Sokratas žinąs 
ką nors gražaus. 

- Net ir labai daug, - atsakė Sokratas. 

— O ar visi tie gražūs dalykai tarpusavyje yra pa- 
našūs? - paklausė tas. 

- Kai kurie tiesiog neįmanomai nepanašūs, - atsakė 
Sokratas. 

- Tad kaipgi gali būti gražus dalykas, nepanašus į 
gražų? 

- Tai kad, dievaži, taip būna, - atsakė Sokratas. — 
Štai į puikų bėgiką nė kiek nepanašus kitas žmogus, 
savo ruožtu puikus imtynininkas; arba skydas, gražiai 
tinkantis gynybai, nė iš tolo nepanašus į ietį, gražiai 
tinkančią greitai ir toli skrieti. 

- (5) Tu atsakai visiškai kaip anąsyk, kai paprašiau 

nurodyti kokį nors gerą dalyką. 
Sokratas paklausė: 

- Tai tu tikriausiai manai, kad gėris yra viena, o 
grožis - visai kas kita? Nejaugi tu nežinai, kad tą pačią 
paskirtį turintys dalykai yra ir geri, ir gražūs? Sakysim, 
dorybė nebūna vienu atveju gėris, o kitu — grožis; 
toliau, žmonės tik tam tikroje vienoje srityje apibūdi- 
nami kaip geri ir gražūs; ta pačia prasme ir žmogaus 
kūnas gali būti vertinamas kaip gražus ir kaip gerai 
tinkantis veiklai. Panašiai visa, kuo žmogus naudoja- 
si, laikoma gėriu ir grožiu priklausomai nuo tinkamu- 
mo paskirčiai. 

- (6) Tai taip išeitų, kad ir mėšlinas krepšys yra 
gražus daiktas? - paklausė Aristipas. 

- Žinoma, prisiekiu Dzeusu, - atsakė Sokratas. — 
Tuo tarpu auksinis skydas gali būti bjaurus daiktas, 
jei pirmasis savajai paskirčiai pritaikytas gerai, o an- 
trasis — blogai. 

- Vadinasi, grožis ir bjaurumas yra tas pat? 

- Taip, prisiekiu Dzeusu, - atsakė Sokratas. - Beto, 
gėris ir blogis taipgi yra tas pat. Juk dažnai būna, kad 
kas gera nuo alkio - bloga nuo karštinės, kas gera nuo 
karštinės — bloga nuo alkio. Savybės, gerai tinkančios 
bėgikui, imtynininkui dažnai kenkia, o padedančios 
imtynininkui - bjauroja bėgimą. Nes kiekvienas daly- 
kas yra ir geras, ir gražus priklausomai nuo to, kam 
jis padeda, ir blogas bei bjaurus tam, kam kenkia. 

(8) Kai Sokratas kalbėjo, kad namai turi būti ir gra- 
žūs , ir tinkami gyventi, man rodos, ir mus mokė, kaip 
reikia statydintis namą. Jis svarstė maždaug taip: 

— Jei nori susiręsti namą kaip reikiant, negi neturi 
atsižvelgti į viską, kad jame būtų kuo maloniausia bei 
patogiausia gyventi? 

(9) Pašnekovui sutikus su šituo, Sokratas paklausė: 

— Argi nėra malonu, kai namas vasarą vėsus, o 
žiemą šiltas? 

Kai ir tam pašnekovas pritarė, Sokratas tęsė: 

- Tad štai, kai namas pasuktas į pietus, žiemą saulė 
apšviečia galeriją““, o vasarą, kai ji keliauja virš mūsų 
galvų ir virš stogo, taip pasuktas namas būna šešė- 
lingas. Todėl, jei šis svarstymas, kaip pasukti namą, 
teisingas, taip pat reikia pietinę pusę statyti kiek auk- 
štėlesnę, kad neužstotų saulės žiemą, o šiaurinę pu- 
sę - žemėlesnę, kad šalti vėjai neužpūstų. (10) Trum- 
pai tariant, namas, kuriame šeimininkui bet kuriuo 
metų laiku malonių maloniausia būti, kuriame yra kuo 
saugiausių podėlių, ir bus iš teisybės pats geriausias 
bei gražiausias būstas. O paveikslai bei visokiausi 
išmarginimai veikiau atima džiaugsmą negu jį teikia. 

Šventykloms bei aukurams, Sokrato sakymu, ge- 
riausiai tinkanti vieta, puikiai iš visur matoma, tačiau 
mažai vaikščiojama: nes esą malonu turėti galimybę 
susitelkti maldai žiūrint į šventyklą, o kita vertus, ne 
mažiau malonu, kai niekas šalimais neblaškoto šven- 
to susitelkimo. 

IX skyrius 


(1) Kitą kartą kažkas Sokratą paklausė, ar narsu- 
mas yra įgyjamas, ar jis - įgimta savybė. Jis atsakė: 

— Manrodosi, kaip vienų žmonių kūnas iš prigimties 
būna jėgingesnis sunkiems darbams dirbti už kitų, 
taip ir vieno žmogaus siela iš prigimties būna stipre- 
snė baimei nugalėti už kito. Juk nesunku pastebėti, 
kad vaikai, augę esant tiems patiems įstatymams bei 
papročiams, subrendę smarkiai skiriasi tarpusavyje 
narsumu. (2) Tačiau vis dėlto aš manau, kad visokios 
prigimties žmonės gali išsiugdyti narsumą lavinda- 
miesi bei gudindamiesi. Sakysim, aišku kaip dieną, 
kad nė vienas skitas arba trakas kaip gyvas nestotų į 
kovą su spartiečiu, apsiginklavęs dideliu skydu bei 
ilga ietimi; matyt, kad ir spartietis ne itin noriai eitų į 
mūšį prieš traką, laikydamas rankoje mažą skydą ir 
trumpą ietį, o prieš skitą - apsiginklavęs lanku. (3) 
Puikiai matyti, kad panašiai būna ir kitais atvejais: 
žmonės ir iš prigimties yra labai labai skirtingi, ir daug 
ko pasiekia uoliai lavindamiesi. Taigi ir daugiau, ir 
mažiau prigimties apdovanotieji turi mokytis bei gu- 
dintis toje srityje, kurioje nori pasižymėti. 

(4) Išminties Sokratas neskyrė nuo nuosaikumo 
manydamas, kad žmogus yra kartu ir išmintingas, ir 
nuosaikus, jei žino, kas yra gėris bei grožis, ir gyvena 
pagal šitą žinojimą; ir atvirkščiai: žinodamas, kas yra 

bjauru, vengia šito. Toliau klausiamas, ar laikąs išmin- 
tingais bei susitvardančiais žmones, kurie žino, kaip 
reikia elgtis, tačiau elgiasi priešingai, Sokratas atsa- 
kė: 

-Nėuž ką! Jie man visiškai lygūs su neišmintingais 
bei nesivaldančiais: juk visi žmonės iš turimų galimy- 
bių pasirenka tas, kurios jiems atrodo naudingiau- 
sios, ir atitinkamai veikia. Todėl žmogaus, kuris elgiasi 
neteisingai, niekada nelaikysiu nei išmintingu, nei 
nuosaikiu. 

(5) Beto, Sokratas teigė, kad ir teisingumas, ir visos 
kitos dorybės esančios išmintis. Juk teisingi ir apskri- 
tai visi dorybe paremti poelgiai esą gražūs ir geri; 
todėl žinantys, kas gera ir kas bloga, žmonės rinksis 
tiktai dorus poelgius, o priešingų - niekada; tuo tarpu 
nežinantieji net ir stengdamiesi elgtis dorai vis vien 
nuolatos klupsią. Taigi gražiai ir gerai elgiasi tiktai 
išmintingi žmonės, o neišmintingieji taip elgtis negali 
—netirlabai stengdamiesi, jie būtinai klysta. O kadan- 
giteisingi ir apskritai visi gražūs ir geri poelgiai remiasi 
dorybe, vadinasi, teisingumas ir apskritai kiekviena 
dorybė yra išmintingumas. 

(6) Tuo tarpu kvailumas, pasak Sokrato, esąs 
priešingas išminčiai, tačiau nežinojimo su kvailumu 
jis netapatino. Bet nepažinti paties savęs arba tartis 
žinant, ko iš tiesų nežinai, pasak Sokrato, reiškia būti 
visai arti beprotybės. Nes žmogus, kuris klysta dėl tų 
dalykų, kurių nežino daugelis, bepročiu nėra laiko- 

mas; (7) tuo tarpu jei kas nors tariasi esąs toks milži- 
nas, kad, eidamas pro miesto vartus, susilenkia trilin- 
kas, arba toks stiprus, kad stveria nešti namą arba 
imasi panašaus, visų nuomone, neįmanomo darbo, 
tokį žmogų jau laiko bepročiu. Taigi žmogaus, daran- 
čio nežymias klaidas, daugumas paprastai pamišėliu 
nelaiko; beprotybe jie laiko tiktai didelį nukrypimą nuo 
proto, panašiai kaip meile vadina tiktai labai stiprią 
aistrą. 

(8) Tyrinėdamas klausimą, kas yra pavydas, Sokra- 
tas prieidavo prie išvados, kad tai esąs tam tikras 
sielvartas, tačiau kylantis ne dėl draugų nesėkmės 
arba priešų sėkmės: jis sakydavo, kad pavyduoliai 
mažiausiai kremtasi kaip tik dėl draugų sėkmės. Kai 
tūlas klausytojas stebėdavosi, kaip, girdi, galima ką 
nors mylėti ir sykiu sielvartauti, kai mylimajam sekasi, 
Sokratas primindavo, kad esą net labai daug žmonių, 
kurie negali ramiai žiūrėti į kito nesėkmę, iš visos 
širdies padeda nelaimėje, tačiau kai tam pačiam pra- 
deda gerai klotis - sielvartauja. Tiesa, protingam žmo- 
gui to nepasitaiką, o paikam taip būną visada. 

(9) Vėlgi tyrinėdamas klausimą, kas yra dykystė, 
Sokratas padarydavo išvadą, kad dauguma tikrų dy- 
kaduonių paprastai ką nors veikia. Juk net lošėjai 
kauliukais ir juokdariai esą savaip užsiėmę, tačiau vis 
dėlto tą jų veikimą Sokratas apibūdindavo kaip dyki- 
nėjimą todėl, kad, užuot dinderiavus, jiems esą vertė- 
tų susirasti kokį nors naudingesnį užsiėmimą. Jo sa- 

kymu, niekas neturįs tiek Jaiko, kad kaip niekur nieko 
galėtų mesti tikrą darbą ir imtis niekų; o jeigu kas gali, 
nes neva turįs marias laiko, gyvena neteisingai. (10) 
Karaliai ir archontai, anot Sokrato, yra ne tie žmonės, 
kurie gniaužia rankoje skeptrą, yra kieno nors išrinkti, 
gavę valdžią laimingai išpuolus burtui arba užgrobę 
jąjėga bei apgaule, otiktai tie, kurie moka valdyti. (11) 
Todėl, kai vienas pašnekovų mėgino pratęsti Sokrato 
mintį, esą valdovo darbas - įsakinėti, o valdinio — 
paklusti, šis nurodė, kad plaukiant jūra nurodymus 
duodąs išmanantis vairininkas, tuo tarpu laivo savi- 
ninkas ir kiti keleiviai jo klausą. Panašiai žemdirbystė- 
je - Žemės savininkas, ligoje - ligonis, gimnastikoje 
- atliekantis pratimus, ir apskritai visur, kur reikia 
tam tikrų įgūdžių, žmogus galėtų ir pats šiaip taip 
išsiversti, ypač jei tariasi pats turįs pakankamai 
žinių; tačiau jeigu ne, jis turėtų visus šiuos darbus 
pavesti ne tik po ranka esantiems mokovams, bet 
kartais netgi kviestis iš svetur, kad pagal jų nurody- 
mus galėtų tinkamai atlikti, ką reikia. Štai verpiant, 
aiškino Sokratas, netgi moterys galinčios nurodinė- 
ti vyrams todėl, kad mokančios verpti vilną, o anie 
apie tai nė nenutuokią. 

(12) Kai vienas klausytojų paprieštaravo, kad štai 
patvaldys galįs ir neklausyti teisingų patarėjų, Sokra- 
tas pasakė: 

— O kaip jis neklausys, jei, numojus ranka į gerą 
patarimą, jam gresia nuostolis? Juk kad ir ką dirbtum, 

nepaklausęs gero patarėjo būtinai suklysi, o suklysi 
- pats sau žalos prisidarysi. 

(13) Tada pašnekovas pridūrė, kad vienvaldys galįs 
net nužudyti protingą patarėją. Sokratas jam atsakė: 

- Tai tu manai, kad žmogus, nužudęs savo didžiau- 
sią pagalbininką, nebus nubaustas arba susiieškos 
sukalbamą teisėją? Negi nemanai, kad, šitaip pasiel- 
gęs, jis veikiau iškart pats prapuls negu išliks gyvas 
sveikas? 

(14) Tapačia proga paklausė Sokratą, kas apskritai 
reikalingiausia žmogui. Sokratas tarė: 

- Sėkmė. 

Tada anas dar pasiteiravo, ar ne tokia pat reikalinga 
esanti ir laimė. 

- Ne, - atsakė jis, - bent aš manau, kad laimė ir 
sėkmė - visiškai priešingi dalykai: jei, tarkim, žmogus 
atsitiktinai nė neieškodamas randa, ko jam reikia, tai, 
mano manymu, yra laimė, tuo tarpu jei kas nors, įgijęs 
žinių tam tikroje srityje, darbuojasi iš visos širdies ir 
jam gerai klojasi, tai aš vadinu sėkme. Ir, man regis, 
tik šitaip nusiteikęs žmogus gyvena sėkmingai. 

(15) Anot Sokrato, vertingiausi ir dievų labiau- 
siai mylimi yra tokie žmonės, kurie, būdami, saky- 
sim, valstiečiai, gerai atlieka žemės ūkio darbus, 
būdami gydytojai - gerai gydo, būdami valstybės 
veikėjai - gerai tvarko valdžios reikalus; o Žmo- 
gaus, nepajėgiančio gerai dirbti jokio darbo, nei 
žmonės gerbia, nei dievai myli. : 

X skyrius 


(1) Pokalbiai su Sokratu būdavo pravartūs ir meni- 
ninkams, kurie pelnydavosi duoną iš savo talento. 

Kartą, atėjęs į dailininko Parasijo““ dirbtuvę, jis už- 
kalbino šeimininką: 

- Ar aš neklystu, Parasijau, laikydamas tapybą re- 
gimojo pasaulio atvaizdu? Juk jūs atkuriate spalvas, 
įdubimus ir iškilimus, tamsą ir šviesą, kietumą ir min- 
kštumą, šiurkštumą ir glotnumą, taip pat jaunus ir 
susenusius žmones ir perteikiate tai? į 

- (2) Nė kiek neklysti, - atsakė dailininkas. 

— Tačiau sunku rasti žmogų be kliaudos, todėl, 
piešdami gražų paveikslą, imate gražiausius bruožus 
iš kitų, ir taip jums pavyksta nupiešti kiekvieną žmogų 
gražų. . 

- Taip ir darome, - pritarė dailininkas. 

- (3) Nagi eikim toliau. Juk jūs taip pat atvaizduojate 
tai, kas Žmoguje patraukliausia, maloniausia, žavin- 
giausia, kas labiausiai žadina meilę bei aistrą, - žmo- 
gaus sielą? - paklausė Sokratas. - O galto nė neįma- 
noma perteikti? 

—- Sokratai, kaipgi tu perteiksi tai, kas neturi nei 
masto, nei spalvos, nei apskritai tų savybių, kurias 
pats čia ką tik suminėjai, be to, iš viso yra nematoma? 

- (4) Tai negi nebūna, kad Žmogus žvelgtų į kitą 
prielankiai ar priešiškai? 

— Manau, kad būna, - atsakė Parasijas. 

- O ar negalima to perteikti akių išraiška? 

- Žinoma, galima, - atsakė tas. 

- Oar galėtum įsivaizduoti, kad Žmogaus, atliepian- 
čio laimę ir nelaimę, taip pat viskam abejingo žmo- 
gaus veidai būtų visiškai vienodi? 

- Žinoma, ne, prisiekiu Dzeusu! - sušuko Parasijas. 
- Kai laimė, atliepiančio žmogaus veidas giedras, kai 
nelaimė - rūškanas. 

- Tai šitai galima atvaizduoti? 

- Be abejo, - atsakė dailininkas. 

- (5) O juk kilnumas ir orumas, žemumas ir vergi- 
škumas, nuosaikumas ir Kuklumas, neapžvalgumas 
ir tuštybė taip pat prasimuša veide, išorėje nepriklau- 
somai nuo to, ar žmogus stovi, ar juda. 

- Teisingai šneki, - sutiko tas. 

- Tada ir visa tai galima atvaizduoti? 

- Žinoma, - atsakė Parasijas. 

- Na, o kaip manai, - toliau klausinėjo Sokratas, - į 
katruos atvaizdus maloniau žiūrėti: į tuos, kuriuose 
ryškėja grožis, gėris, patrauklumas, ar į tuos, iš kurių 
smelkiasi bjaurumas, blogis, atgrasumas? 

- Dievaži, čia nėra ko nė klausti, juk tarp jų baisiai 
didelis skirtumas! - sušuko Parasijas. 

(6) O kitą kartą Sokratas atėjo pas skulptorių Klei- 
toną““ ir, užmezgęs šneką, paklausė: 

- Kleitonai, žiūriu ir matau, kad tavo kūriniai - bėgi- 
kai, imtynininkai, kumštininkai, pankratiastai““ - yra 

puikūs. Tačiau labiausiai akį traukia tai, kad jie atrodo 
tarsi gyvi; kaip tu įsigudrini šito pasiekti? 

(7) Kadangi Kleitonui šis klausimas nebuvo iškilęs 
ir jis ne iš karto rado žodį atsakyti, Sokratas tęsė: 

— Gal tu pagyvini savo statulas tuo, kad, jas kalda- 
mas, atkuri gyvų Žmonių bruožus? 

— Taip ir darau, - atsakė skulptorius. 

- Paskui tu turbūt atkuri judesius: pakėlimą bei 
nuleidimą, kurie atliekami atitinkamai keičiant kūno 
padėtį, taip pat susigūžimą bei išsitiesimą, įsitempimą 
bei atsipalaidavimą ir taip suteiki savo kūriniams tikro- 
viškumo bei įtikinamumo? 

- Taigi, šitaip darau, - atsakė tas. 

- (8) O negi statula nekrinta žiūrovui į širdį, kai, be 
judesių, pavyksta atkurti ir jausmus? 

— Matyt, kad taip. 

—Todėltikriausiai taip pat reikia atvaizduoti kovotojo 
žvilgsnyje rūstumą, o nugalėtojo žvilgsnyje - džiuge- 
sį? 

-— Visiškai teisingai, - tarė Kleitonas. 

— Na, tai dabar viską sudėkime į daiktą! - pasiūlė 
Sokratas. - Skulptorius privalo atvaizduoti dvasios 
veiklą. 

(9) O dar vieną kartą Sokratas atėjo pas ginklakaiį 
Pistiją, ir šis pasigyrė jam savo puikiai pagamintais 
šarvais. 

- Prisiekiu Hera! - sušuko Sokratas. - Šarvai tikrai 
yra puikus dalykas: visas saugos reikalingas kūno 

dalis apsaugoja, o rankų judesių nutrukdo. (10) Bet 
tu pasakyk man, brangus Pistijau, kaip čia yra? Juk 
tavo gaminti šarvai nei patvaresni, nei prašmatnesni 
negu kitų meistrų, o kaip tau pavyksta juos parduoti 
brangiau? 

— Tai kad mano darbo šarvai yra dernesni,- atsakėtas. 

— O kaip tu tą dernumą įrodai, kai keli kainą: gal 
pamatuoji ar pasveri? Nes negaliu patikėti, kad gami- 
Ni šarvus visai arba beveik vienodus, jei, žinoma, 
darai juos sulig žmogum? 

- Prisiekiu Dzeusu, šarvai turi gerai prigulti, - atsakė 
jis, — kitaip iš jų nebus nieko gero. 

— (11) Nejaugi tavo pirkėjai būna vien tiktai gražiai 
arba tiktai prastai sudėti? 

- Visokių pasitaiko: ir tokių, ir anokių, - atsakė 
Pistijas. 

- Tai kaipgi tau pavyksta nederniam Žmogui pada- 
ryti dernius šarvus? 

- Ogi pritinkinu, - atsakė ginklakalys. - Nes kai 
pritinka, tai ir dernu. 

- (12) Tada, matyt, kalbėdamas apie dernumą, tu 
turi galvoje ne dernumą apskritai, o pritinkinimą prie 
žmogaus, kuris tuos šarvus dėvės? - paklausė So- 
kratas. - Panašiai juk galėtumei pasakyti, kad skydas, 
pritinkintas konkrečiam žmogui, yra dernus; panašiai 
galėtumei apibūdinti ir chlamidę bei apskritai visus 
daiktus. (13) Antra vertus, galbūt nemaža naudos yra 
ir iš paties prigulimo. 

- Paaiškink, Sokratai, jeigu gali, - paprašė Pistijas. 

- Gerai prigulantys šarvai mažiau slegia už nepri- 
gulančius, kad ir būtų tokio pat sunkumo; mat nepri- 
gulantys sveria vien pečius arba smarkiai spaudžia 
kitą kūno dalį, todėl ir atrodo nepatogūs bei sunkūs. 
O gerai prigulančių šarvų svoris pasiskirsto visam 
kūnui: raktikauliams, mentims, pečiams, krūtinei, nu- 
garai, pilvui, todėl jie atrodo beveik kaip savas kūnas, 
o ne našta. 

— (14) Tu puikiai aptarei viską, dėl ko aš pats savo 
gaminius laikau itin gerais; tačiau vis vien pasitaiko 
žmonių, kurie noriau perka blizgančius ir paauksuo- 
tus šarvus, - pasakė Pistijas. 

— Na, jei tik dėl šito jie perka prastai pritinkintus 
šarvus, tai, bent mano galva, jie perkasi blizgančią bei 
paauksuotą bėdą. (15) Ir dar viena, - tęsė Sokratas, 
- kūnas juk nuolat keičia padėtį: tai susilenkia, tai 
išsitiesia; tad ar galima laikyti pritinkintais šarvus, 
visiškai priglundančius prie kūno? 

- Jokiu būdu ne! - atsakė ginklakalys. 

- Vadinasi, pritinkinti šarvai yra ne tie, kurie visiškai 
priglunda prie kūno, o tokie, kurių dėvėdamas beveik 
nejunti. 

- Tikrai, lygiai šitaip ir yra, Sokratai. Tų mane puikiai 
supratai. 

XI skyrius 


— (1) Kadaise Atėnuose gyveno gražuolė moteris 
vardu Teodota“?, kuri priimdavo į savo glėbį kiekvie- 
ną, kas sugebėdavo jai įtikti. Kartą apie ją užsiminė 
vienas Sokrato klausytojų: esą nėra žodžių, kokia 
graži ta moteris, net tapytojai ateiną jos piešti, ir ji 
rodanti jiems viską, kiek leidžia jos drova. 

- Reikėtų nueiti patiems pasižiūrėti, - įsiterpė So- 
kratas, - juk iš pasakojimo kaip reikiant nė nesuprasi 
to, kam apsakyti trūksta žodžių. 

Pasakotojas pasiūlė: 

- Tada negaišdami eikite paskui mane! 

(2) Taip visi ir nugužėjo pas Teodotą. Atrado ją 
pozuojančią kažkokiam dailininkui ir ėmė smaksoti. 
Kai tas dailininkas baigė piešti, Sokratas balsiai sua- 
bejojo: 

- Vyrai, kažin kas kam turėtų labiau dėkoti: mes 
Teodotai, kad parodė mums savo grožybes, ar Te0- 
dota mums, kad žiūrėjome? Juk jeigu jai teks didesnė 
pagautė už tokį pasirodymą, tada ji būtų mums sko- 
linga, 0 jei mums daugiau naudos iš šio reginio - tai 
mes jai. 

(3) Kažkas įkišo liežuvį, kad klausimas visai teisė- 
tas, o Sokratas tęsė toliau: 

- Tai štai, ji jau ir dabar turi pelno - mūsų pagyrimą, 
o kai išgarsinsim ją visam pasauliui, turės dar dau- 

giau. Tuo tarpu mums jau dabar vien pažiūrėjus ma- 
ga kišti pirštą į tą pusę ir bučiuoti ją, namo išeisime 
sudirgę, parėję — ilgėsimės. Taigi savaime išryškėja, 
kad mes - jos maldautojai, o ji - mūsų meidžiamoji. 

Teodota tarė: 

- Prisiekiu Dzeusu, jei iš tiesų taip yra, tada iš 
teisybės turėčiau jums dėkoti, kad atėjote manęs 
pasižiūrėti. 

(4) Taip besišnekant, Sokratui krito į akį, kad pati 
Teodota prabangiai išsipusčiusi, kad nė kiek ne pra- 
stesni papuošalai bei drabužiai šalia stovinčios jos 
motinos, kad bėginėja daugybė skaisčiaveidžių tar- 
naičių, irgi ne bet kaip apsitaisiusių, kad netgi pats 
namas - didžiai ištaigingas, ir jis paklausė: 

- Pasakyk man, Teodota, ar turi žemės? 

- Ne, neturiu, - atsakė ji. 

- Tai gal gauni pajamų iš namo nuomojimo? 

— Negaunų, nes neturiu nuomojamo namo. 

- Tada gal kokią amatų dirbtuvę? - mygo Sokratas. 

— Nė dirbtuvių neturiu. 

- Na, tai iš ko tu gyveni? 

- Et, jei koks žmogus tampa mano draugu ir nori 
atsidėkoti — tiek ir tėra tų mano pajamų, — atsakė 
moteris. 

- (5) Prisiekiu Hera! - sušuko Sokratas. - Tu tikra 
turtuolė, Teodota! Nėra ko nė šnekėti, kad turėti pulką 
draugų labiau apsimoka negu pulką avių, ožkų ir 
karvių. Tačiau pasakyk man, - tęsė jis, - kaip tu 

paprastai darai: lauki rankas sudėjus, ar kartais nea- 
tlėks tarsi musė pas tave koks nors draugas, ar pati 
ką nors sugalvoji ir pajudini pirštą? 

- (6) Tai kad ką čia aš galėčiau sugalvoti? 

- Tikrai galėtum, prisiekiu Dzeusu! - patikino Sokra- 
tas. - Ir netgi daug didesnę gudrybę už vorus. Juk 
žinai, kaip jie susimedžioja pragyvenimui: prisimezga 
plonutyčių tinklų, ir kas į juos įkliūva, tą suvalgo. 

- (7) Tad tu man patari irgi nusimegzti kokį nors 
tinklą? 

- Anaiptol! Žinoma, nėra ko nė svajoti, kad tokį 
vertingą grobį kaip draugas susimedžiosi šitaip ne- 
gudriai. Negi nesi pastebėjusi, kad, gaudydami net 
tokį menką nieką kaip kiškis, medžiotojai prisigalvoja 
aibę minklybių? (8) Kiškiai ganosi naktimis, todėl jie 
įsigyja šunų, išmokytų medžioti patamsyje, ir gaudo 
su Šitais šunimis. Auštant kiškiai išsilaksto, todėl jie 
perkasi šunų, kurie suuodžia pėdsakus, paliktus ki- 
škių, po ganiavos nušuoliavusių į savo guolius, ir 
suranda juos. Kiškių baisiai eiklios kojos, jie sugeba 
pasprukti iš pat medžiotojų panosės, todėl šie dar 
perkasi greitųjų veislės šunų, kurių darbas - pasivyti 
ir pagauti bėgantį kiškį. Tačiau ir nuo tokių šunų 
kiškiams pasitaiko pasprukti, todėl medžiotojai ant jų 
takų ištiesia tinklus, kad tie greitakojai susipainiotų 
Įkliuvę į juos. 

- (9) Tai ir aš panašiai turėčiau medžiotis sau drau- 
gų? - nebeištvėrė Teodota. 

- Visai panašiai, prisiekiu Dzeusu! - pritarė Sokra- 
tas. - Tačiau vietoj tos visos šunaujos įsitaisyk kokį 
Žmogų, kuris iš tolo suuostų tau storakišenių grožio 
mylėtojų, o suuodęs sumanytų, kaip įvilioti juos į tavo 
tinklus. 

- (10) O kokie gi tie mano tinklai? — paklausė Teo- 
dota. 

— Vienas, - atsakė Sokratas, - tai net labai dailiai 
suregztas - tavo kūnas. O be to- siela jame, kuri tau 
patars, koks žvilgsnis labiau šildo širdį, kokios šnekos 
labiau džiugina; ji pamokys, kad tikrą savo garbintoją 
turi sutikti džiugi, o pasipūtėliui - užšauti duris; kad 
susirgusį draugą reikia rūpestingai slaugyti; kai jam 
nusišypso laimė - džiaugtis kartu; jei smarkiai tavimi 
suosiasi — atsiduoti visa siela. O mylėti, nė kiek nea- 
bejoju, tu puikiausiai moki ne tik kūnu, bet ir širdimi. 
Taip pat žinau, jog tu ne žodžiais, o darbais įrodai, 
kad savo draugus brangini. 

- Tai kad kažin, prisiekiu Dzeusu! - pasakė Teodo- 
ta. - Tokie dalykai man nė į galvą nebuvo atėję. 

(11) Sokratas tarė: 

- Bet iš tikrųjų juk tai labai svarbu - elgtis su žmo- 
gumi prideramai pagal jo būdą, nes lazda draugo nei 
įsigysi, nei sulaikysi, o gražiuoju ir pamalonindama 
nesunkiai pasigausi šitą žvėrį, ir jis niekur nuo tavęs 
nebėgs. 

- Čiatai teisingai šneki, - sutiko Teodota. 

- (12) Todėl iš savo gerbėjų pradžioje turėtumei 

teprašyti nesunkiai gaunamų mažmožių, paskui ir tau 
savo ruožtu reikėtų panašiai atsilyginti tuo pačiu, kad 
suteiktum jam džiaugsmo. Šitaip lengviausiai susi- 
draugaujama, ilgiausiai išlieka meilė, padaroma dau- 
giausia gero. (13) Taip pat tu būsi saldžiausia, jei ir 
meilės dovanas dalysi tiktai tada, kai jie patys jų 
geidaus. Juk pažiūrėk, gardžiausi valgiai, patiekti, kol 
dar nesi praalkęs, atrodo neskanūs, o jei esi labai 
sotus - gali net širdį supykinti; tuo tarpu jei pirma 
sužadinamas alkis ir tik tada pasiūlomas valgis, kiek- 
vienas patiekalas atrodo kaip devyni medūs. 

- (14) Tada pasakyk dar ir tai, kaip aš turėčiau 
žadinti salimą tų dovanų, kurių turiu? — paklausė 
Teodota. 

— Dievaži, pirmiausia, - tarė Sokratas, - tau reikėtų 
sočiam ne tik nesiūlyti, bet nė neužsiminti, kol sotu- 
mas nepraeis, 0 noras nesugrįš. Paskui užsiminsi 
apie tai puse lūpų ir sykiu pati elgsiesi kuo droviausiai, 
nuduodama, kad ne tik nenori, bet netgi vengi. Galų 
gale jis užsiplieks tikra liepsna - tuomet tos pačios 
dovanos bus daug brangesnės už siūlyte siūlomas 
dar neapėmus aistrai. 

(15) Tada Teodota paklausė: 

- O ką, Sokratai, gal kartais tu padėtum man susi- 
medžioti draugų? 

— Gerai, tik tu mane įkalbinėk, - sutiko jis. 

— Na, o kaipgi man tave įkalbinėti? 

- O, čiatai jau pati palaužysi galvą ir sugalvosi, jeigu 
tau manęs tikrai reikės. 

- Tu lankyk mane kuo dažniau, Sokratai, - paprašė 
ji. 

(16) Tada Sokratas, juokdamasis pats iš savęs, kad 
visai neužsiima valstybės reikalais, tarė: 

- Deja, neišeis, Teodota, nes man baisiai sunku 
rasti laisvo laiko: jį visą suryja marios savų ir valstybės 
reikalų. Be to, turiu ir draugužių““, kurios nepaleidžia 
manęs nei dieną, nei naktį - mat mokosi iš manęs, 
kaip sutaisyti meilės gėrimus ir apžavus. 

- (17) Tai tu ir šitai moki, Sokratai? 

— O dėl ko, tavo galva, štai šitas Apolodoras ir 
Antistenas nesitraukia nuo manęs nė per žingsnį? Dėl 
ko Kebetas ir Simijas“? vaikščioja pas mane net iš 
Tėbų? Būk tikra, čia neapsieita be begalės meilės 
gėrimų, apžavų, ratų. 

- (18) Tai duok man bent meilės ratą, - paprašė 
Teodota, - aš jį patrauksiu į tavo pusę. 

— Neduosiu, prisiekiu Dzeusu, - užsigynė jis, - nes 
aš pats nenoriu, kad mane pas tave trauktų. Noriu, 
kad tu pas mane ateitum. 

- Ir ateisiu! — skubiai pažadėjo ji. - Tiktai įsileisk į 
savo namus. 

- Būtinai įsileisiu, - pažadėjo Sokratas, - jei tik tuokart 
nebus pas mane viešnelės, mielesnės už tave. 

XII skyrius 


(1) Pastebėjęs, kad vienas klausytojų yra nors jau- 
nas, bet labai giebus, Sokratas paklausė: 

— Kodėl, Epigenai“', tu visai nesirūpini lavinti savo 
kūną? 

- Tai kad man ir nereikia, - atsakė jaunuolis. 

- Reikia, ir nė kiek ne mažiau negu tiems, kurie 
rengiasi rungtyniauti Olimpijoje. Negi tau atrodo ne- 
svarbus žūtbūtinis karas su priešu, kurį, pasitaikius 
pirmai progai, paskelbs atėniečiai? (2) O juk dėl gie- 
bumo tūlas vyras žūva karo pavojuose arba išsigel- 
bsti tik užsitraukdamas nešlovę; tūlas dėl to paties 
patenka į nelaisvę ir, jei tokia jo dalia, visą likusį 
gyvenimą velka žiauriausią vergovę; kiti, patekę į to- 
kią skaudžią nelaisvę, nors kartais ir išsiperka, tačiau 
sumoka didesnę sumą negu visas jų turtas vertas, 
todėl paskui vis vien ligi pat gyvenimo galo nebeiš- 
brenda iš juodžiausio skurdo bei kančių??. Pagaliau 
tūlas įgyja blogą vardą, nes dėl silpnakūniškumo visi 
juos laiko bailiais. 

(3) Nejaugi visi šie silpnumo padariniai tau atrodo 
niekis, kurį pakeiti tau - vienas juokas? Bent mano 
galva, daug lengvesni bei malonesni tie sunkumai, 
kuriuos žmogus patiria lavindamas savo kūną. 

O galtu manai, kad glebumas sveikesnis bei kitais 
atžvilgiais naudingesnis už stiprybę? Gal nemoki įŽ- 

velgti to gero, kurį teikia kūno stiprumas? (4) Žiūrėk, 
juk stipruolių ir silpnųjų gyvenimas skiriasi kaip diena 
ir naktis. Tie, kurie išlavina savo kūną, būna sveiki, 
jėgingi, dėl to dažnas jų garbingai dalyvauja mūšiuo- 
se ir išlieka gyvas, išvengia visų karo baisybių. Dau- 
gumas padeda draugams, atneša naudos tėvynei, 
pelno padėką, didžiulę šlovę, didžių didžiausią pa- 
garbą. Jie daug maloniau nugyvena savo dienugalį, 
taip pat daug daugiau palieka savo vaikams gyveni- 
mo pradžiai. 

(5) Jei valstybė nesirūpina kariniu rengimu, tai dar 
nereiškia, kad šito nereikia žiūrėti pačiam - tuo labiau 
reikia. Būk tikras, jokioje kovoje, apskritai jokioje vei- 
kloje nieko nepraloši dėl to, kad būsi išlavinęs dide- 
snę kūno galią: kūnas reikalingas visur, kad ir ką 
Žmogus veiktų. O visur, kur reikalingas kūnas, būtinas 
stiprumas. Juk ne paslaptis, kad netgi mąstydami - 
šiai veiklai jėgingumo reikia, rodos, mažų mažiausiai, 
- ir tai ne vienas dažnai klysta vien todėl, kad stokoja 
kūno sveikatos. Tokių žmonių užmaršumas, prasta 
nuotaika, niurgziumas, kvaišumas, kylantys iš nusil- 
pimo, dažnai ima taip trukdyti mąstymui, kad visos 
žinios išdulka, (7) Tuo tarpu stipraus kūno Žmonės 
pasitiki savimi, ir nėra jokio pavojaus, kad dėl silpna- 
jėgiškumo jiems galėtų atsitikti kas nors panašaus; 
veikiau galima tikėtis, kad kūno sveikatingumas pa- 
dės jiems išvengti nemalonumų, kylančių iš negalios. 
Tad kokios pastangos atrodys per didelės sveikai 

protaujančiam Žmogui, siekiančiam suminėtųjų pra- 
našybių? 

(8) Galų gale gėda per savo aplaidumą susenti taip 
ir nepamačius, kokiu gražuoliu ir galiūnu galėjai tapti. 
Tačiau neįdėjęstriūso šito nė nepamatysi: iš dangaus 
tokios savybės nenukrenta. 


XIII skyrius 


(1) Kartą vienas Žmogus supyko, kad kažkas neat- 
sakė į jo pasveikinimą. 

- Juokdarys! - tarė jam Sokratas. - Susitikęs žmo- 
gų, turintį kūno kliaudą, kurios pats neturi, tikriausiai 
nepradėtum niršti? O kad susidūrei su žmogum to- 
kios grubios sielos, kad nė nesudėsi su tavąja, - 
sielvartauji? 

(2) Kitas Žmogus pasiskundė, girdi, valgąs atbulais 
dantimis. 

— Nuo šitos ligos puikų vaistą pataria Akūmenas“š, 
—- pasakė Sokratas. 

- O kokį? - pasiteiravo anas. 

- Visai nustoti valgius: taip padarius bus ir malo- 
niau, ir pigiau, ir sveikiau. 

(3) Dar vienas Žmogus skundėsi, kad pas jį geria- 
mas vanduo esąs per šiltas. 

- Užtat kai nori nusiprausti, matyt, vandens nebe- 
reikia šildyti? —- paklausė Sokrats. 

- Tai kad praustis per šaltas, - atsakė tas. 

— Ar ir tavo tarnai taip pat kankinasi dėl to vandens 
gerdami ir prausdamiesi? 

— Jiems tai nė motais, prisiekiu Dzeusu! - atsakė 
tas. - Begalę kartų stebėjausi, kaip jie garsiuojasi tą 
vandenį gerdami bei juo prausdamiesi. 

— O katras vanduo šiltesnis gerti: tavo ar prie Askle- 
pijo““ šventyklos? - toliau klausinėjo Sokratas. 

- Prie Asklepijo šventyklos. 

— O katras vanduo šaltesnis praustis: tavo ar prie 
Amfiarajo“? šventyklos? 

- Prie Amfiarajo šventyklos. 

— Tada susimąstyk, - patarė Sokratas, - yra pavo- 
jus, kad pats esi aikštingesnis už savo tarnus bei 
ligonis. 

(4) Kai kažkoks žmogus žiauriai nubaudė savo tar- 
ną, Sokratas pasiteiravo, už ką taip rūstaująs. 

- Užtat, - atsakė tas, -kad negana yra ėdrūnas, bet 
dar ir nevėkšla, pinigautojas, tikras tinginių pantis. 

- Tokiu atveju turėtum rimtai pasvarstyti, katrą jud- 
viejų reikia smarkiau mušti: tave ar tavo tarną. 

. (5) Kažkoks Žmogus bauginosi kelionės į Olimpiją. 

- Kodėl tu taip baiminiesi šito žygio? Nejaugi na- 
muose nebūni ant kojų beveik ištisą dieną? O juk, į 
ten keliaudamas, paėjėjęs papusryčiausi, dar paėjė- 
jęs - papietausi ir pamiegosi. Negi nesupranti, kad, 

sudėjęs kelią, kurį namuose sukari per penkias ar 
šešias dienas, tikrai nueitum iš Atėnų į Olimpiją? Be 
to, maloniau išeiti viena diena anksčiau negu vėluoti. 
Juk būna sunku, kai dienos žygį tenka daryti didesnį 
už įprastą; o pridėjus kelionei vieną dieną, būna daug 
lengviau. Nes daug geriau skubėti išvykti negu sku- 
bėti eiti. 

(6) Dar kitas pažįstamas skundėsi, kad kelionėje 
nežmoniškai pavargęs. Sokratas pasiteiravo, gal jis 
dar ir nešulį nešęs. 

- Dievaži, nieko nesinešiau, tiktai apsiaustą, - atsa- 
kė tas. 

— Ėjai vienas ar tarno lydimas? 

- Lydėjo, - atsakė tas. 

- O tavo palydovas ėjo tuščiom sEnkšia ar ką nors 
nešė? - toliau klausinėjo Sokratas. 

- Prisiekiu Dzeusu, tempė patalynę ir kitus reikme- 
nis. 

- O kaip jis jaučiasi po tos kelionės? - neatlyžo 
Sokratas. 

- Kaip matyti, geriau už manę. 

- O kaip, tavo galva, jaustumeisi tu, jei pačiam būtų 
tekę nešti ir jo nešulį? 

— Dievaži, prastai, - atsakė tas. — Tikriausiai nė 
nebūčiau tesėjęs nešti. 

- Žiūrėk, tai tu neprilygsti ištverme savo vergui? 
Manai, tai labai pritinka vyrui, mėgstančiam gimnastiką? 

XIV skyrius 


(1) Ateidami į sudėtinius pietus, vieni atsinešė ma- 
žai užkandžių, o kiti - daug. Sokratas liepė tarnams 
sudėti ant bendro stalo mažai atsinešiusiųjų valgius 
arba išdalyti visiems po truputį. Dosniesiems pasida- 
rė gėda nesudėti į daiktą, ką patys buvo atsinešę; 
todėl jie ir savo valgius sudėjo ant stalų, ir jiems teko 
nė kiek ne daugiau negu mažai atsinešusiems, todėl 
vėliau ir patys niekada nebesinešdavo tiek daug. 

(2) Kartą Sokratas pastebėjo, kad vienas iš sudėti- 
nių pietų dalyvių valgo vieną užkandį, visai nekąsda- 
mas duonos. Tuo metu kaip tik išėjo kalba apie pra- 
vardes, kad jos duodamos pagal elgesį, ir Sokratas 
paklausė: 

- Bičiuliai, imkime ir išsiaiškinkime, už ką Žmogų 
vadina smaguriu? Juk, suprantama, kiekvienas su 
duona valgo užkandį, aišku, jeigu to nori, tačiau Už 
tai, rodos, niekas smaguriu jo nevadina? 

— Be abejo, nevadina, - patvirtino vienas dalyvių. 

— (3) Na, o Žmogų, kuris valgo vieną užkandį be 
duonos ir taip daro ne laikydamasis dietos, o grynai 
smaliūgaudamas, galima vadinti smaguriu ar ne? 

- Tokiam ši pravardė lipte priliptų. 

- O jeigu, sakysim, žmogus dedasi į burną trupinį 
duonos ir užsikanda gabalu mėsos? - dar pasiteiravo 
vienas dalyvių. 

— Mano galva, - tarė Sokratas, - ir tokiam smagurio 
vardas labai tiktų: toksai, žmonėms meldžiant dievų 
skalsaus grūdo, panašu, maldautų prieaugjio. 

(4) Sokratui taip pasakius, tas jaunuolis išsyk su- 
prato, kad šie žodžiai taikomi jam, tuojau pat pasiėmė 
duonos, kramsnoti užkandžio nenustojo. Sokratas 
pastebėjo ir šitai ir tarė: 

- Kas esate arčiau, pasekit, kaip valgys mūsų jau- 
nasis draugas: duoną kaip mėsą ar mėsą kaip duoną. 

(5) O dar sykį Sokratas pastebėjo kitą pietų dalyvį 
dedantis ant riekelės duonos po truputį kelių rūšių 
mėsos ir tarė: 

- Ar įmanoma įsivaizduoti brangesnį valgių gamini- 
mą arba didesnį jų išniekinimą už tokį: vienu metu 
dėtis į burną skirtingų skanskonių? Juk, maišydamas 
į daiktą daugiau valgių negu virėjai, padarysi valgymą 
brangesnį; kita vertus, jei virėjai tokių valgių nemaišo 
manydami, kad jie vieni su kitais pjaunasi, ir jei iš 
tikrųjų jie teisūs, padarysi klaidą ir niekais paversi visą 
jų meną. (6) Bet juk virėjai paprastai puikiausiai išma- 
no šį Meną, todėl negi juokas, kad pats, nė nesidė- 
damas šį tą nutuokiąs apie patiekalų ruošimą, imasi 
perdirbinėtijų darbą? Mažato, įpratusiam su kąsneliu 
duonos iš karto dėtis burnon kelių rūšių mėsų dar šit 
kaip būna: kai nėra galimybės tokį pat daugį maišyti 
į daiktą, jam vis atrodo, kad kažko trūksta, jis vis 
geidauja to, prie ko yra pripratęs. O Žmogui, pripratu- 
siam dėtis ant duonos riekės tik vieną gabalą, visada 


167 


gana ir to vieno, net jei kitokių mėsų nė nebūtų. 

(7) Sokratas taip pat kalbėjo, kad žodis euėchei- 
sthai („gerai vaišinti") Atikos tarmėje reiškia „valgyti"; 
esą pridėta pirmoji dalis eu („gerai, tinkamai") nuro- 
danti, kad valgyti reikia tai, kas nekenkia nei sielai, nei 
kūnui ir ką galima gauti be vargo. Todėl ir žodį euo- 
cheisthai Sokratas vartodavo kalbėdamas apie sai- 
kingai valgančius žmones. 


KETVIRTA KNYGA 


I skyrius 


(1) Sokrato įtaka visada būdavo tokia daugeriopa, 
jog, atidžiau pažiūrėjus, netgi vidutinės galvos žmo- 
gui aišku, kad nebuvo nieko naudingesnio, kaip ben- 
drauti su juo, būti greta visur bei visokiomis aplinky- 
bėmis. Tuos, kurie buvo ilgai su juo bendravę ir perė- 
mę jo mokymą, labai paveikdavo net ir prisiminimai, 
kai paties Sokrato nebūdavo šalia. Dargi jo juokai 
duodavo pašnekovams ne mažiau naudos negu rimti 
pokalbiai. 

(2) Sakysim, Sokratas dažnai sakydavosi esąs įsi- 
mylėjęs; tačiau būdavo aišku, kad jį traukia tie, ku- 
riuos gamta buvo apdovanojusi ne jaunystės grožiu, 
osiela, linkusia į dorybę. Apie sielos gėrįjis spręsdavo 
iš to, kad žmogus greitai išmoksta viską, ko tik imasi, 
atsimena, ką išmokęs, siekia visų žinių, kurios galėtų 
praversti gerai tvarkant namų ūkį, valstybę ir apskritai 
bendraujant su žmonėmis ir atliekant visokiausius 
darbus. Jis buvo įsitikinęs, kad tokie žmonės, gavę 
tinkamą išsilavinimą, ne tik patys sėkmingai veikia ir 
puikiai tvarko savo reikalus, bet taip pat neša sėkmę 
kitiems žmonėms ir net visai valstybei. (3) Su tokiais 

žmonėmis jis pradėdavo bendrauti nevienodai. 
Tiems, kurie tardavosi esą gabūs ir todėl pro pirštus 
„ žiūrėdavo į mokymąsi, jis aiškindavo, kad geriausios 
prigimtys kaip tik reikalingiausios lavinimo, ir pateik- 
davo pavyzdžių: geriausių veislių žirgai - karšti, įno- 
ringi - užauga puikūs bei eiklūs, jei išjodinėjami jauni, 
o laiku neišjodinėti bus nenuramdomi ir labai prasti; 
geriausių veislių šunys — ištvermingi, seklūs — gerai 
išmokyti užauga labai tinkami medžioklei, o nemokyti 
būna nenuovokūs, pasiutę, neklusnūs. (4) Panašiai 
geriausieji žmonės - labai stiprios dvasios, puikiau- 
siai atliekantys viską, ko tik imtųsi, - įgiję išsilavinimą 
ir būtinų žinių, būna puikūs ir atneša daug naudos, 
nes atlieka daugybę puikių žygių, o be išsilavinimo ir 
mokslo būna kenksmingi piktadariai. Nesugebėdami 
suprasti, kas tinka ir kas netinka daryti, dažnai imasi 
blogų darbų; jų neįmanoma sulaikyti ar nukreipti nuo 
blogio, nes būna dideli ir stiprūs, todėl pridaro dau- 
gybę didžiausių piktadarybių. 

(5) Tuos, kurie baisiai aukštindavosi savo turtais ir 
tardavosi, kad mokslas jiems esąs visai nereikalin- 
gas, nes už pinigą gausią viską, ko panorėsią, net ir 
žmonių pagarbą, Sokratas protindavo šitaip: paikys. 
kuris įsikala į galvą nesimokęs atskirsiąs naudą nuo 
nuostolio; kvailys, kuris, nemokėdamas skirti šių da- 
lykų, viliasi sugebėsiąs veikti savo naudai ir kad už 
pinigus bus pildoma kiekviena jo užgaida; skystapro- 
tis, kuris, nemokėdamas veikti savo naudai, saikstosi 

klestėti ir viskuo apsirūpinti; tiktai visiškas beprotis 
tariasi, kad, nieko nemokėdamas, vien per turtą pa- 
garsės kaip puikiai išmanantis kokį nors dalyką arba 
kad, laikomas paskutiniu netikša, sulauks nuostabios 
šlovės. 


II skyrius 


(1) Dabar papasakosiu, kaip Sokratas elgdavosi su 
žmonėmis, kurie tardavosi gavę visų puikiausią išsi- 
lavinimą ir baisiai didžiuodavosi savo išmintingumu. 

Sužinojęs, jog Eutidemas Gražusis yra sukaupęs 
daugybę garsiausių poetų bei oratorių kūrinių ir yra 
įsikalęs į galvą, kad jau vien dėl to pranokstąs savo 
bendraamžius išmintimi, todėl tikisi visus prašoksiąs 
iškalba bei spręsdamas valstybės reikalus, Sokratas 
pirmiausia nuėjo su keletu klausytojų į vieno pakinkti- 
ninko dirbtuvę. Mat buvo patyręs, kad dėl jaunumo 
Eutidemas dar nedalyvauja tautos susirinkimuose ir, 
neva norėdamas ką nusipirkti, įsikuria toje dirbtuvėje 
prie Agoros. (2) Pirmiausia vienas Sokrato pašneko- 
vų paklausė, kuo - įgimtais gabumais ar žiniomis, 
perimtomis iš kokio nors išminčiaus, — Temistoklis 
taip pranoko kitus, kad kaip tik į jį nukrypo visų piliečių 
akys, kai prireikė tinkamo Žmogaus valstybei valdyti. 

O Sokratas, norėdamas įtraukti į pokalbį Eutidemą, tarė: 

— Būtų naivu manyti, kad nereikšmingo darbo ne- 
galėsi tinkamai dirbti pakankamai nepasimokęs, tuo 
tarpu visų sudėtingiausiame darbe - valstybės valdy- 
me - visus prašoksi savaime. 

(3) Kitą kartą Eutidemas sėdėjo ten pat, bet, pama- 
tęs ateinant Sokratą su mokiniais, tuojau pat suskato 
išeiti bijodamas, kad kas nepamanytų jį lenkiantis 
prieš Sokrato išmintį. O šis kreipėsi į savo klausytojus 
stengdamasis, kad išgirstų ir Eutidemas: 

— Vyrai, iš viso elgesio matyti, kad, tapęs pilname- 
Čiu, štai šis Eutidemas nedvejodamas ims patarinėti 
piliečiams, kai tik visiems svarstyti bus pateiktas koks 
nors klausimas. Man regis, jis jau dabar yra paruošęs 
gražią savo pasisakymo įžangą ir bijo, kad niekas 
nepamanytų, jog su kuo nors yra dėl jos taręsis. (4) 
Taigi, gavęs Žodį, manau, pradės maždaug šitaip: 
„Vyrai atėniečiai, niekada nieko iš nieko nesu mokę- 
sis; išgirdęs, kad toks ir toks yra geras oratorius ar 
valstybės veikėjas, iš tolo lenkiausi jo, niekada nesi- 
stengiau, kad kas nors išmanantis tokius dalykus 
taptų mano mokytoju. Aš visada dariau priešingai: ne 
tik nuolat baidžiausi ko nors mokytis iš ko nors, bet ir 
stengiausi, kad nė tokia mintis niekam nekiltų. Tačiau 
vis dėlto noriu jums patarti, kaip man savaime, be. 
jokio pasirengimo išeis“. (5) Panaši įžanga puikiai 
tiktų ir žmogui, siekiančiam gauti valdišką gydytojo 
vietą: „Vyrai atėniečiai, niekada iš nieko nesu mokęsis 

gydyti ir nė neprašiau, kad koks nors gydytojas būtų 
mano mokytoju; visą laiką ne tik sergėjausi nesimo- 
kyti, bet akylai žiūrėjau, kad niekam nė įtarimas nekil- 
tų, jog esu mokęsis gydymo meno. Ir vis dėlto šitą 
gydytojo vietą atiduokite man: noriu pasitikrinti, ne- 
jaugi nieko neišmoksiu, viską išbandydamas ant jūsų 
kailio". 

(6) Visi, kurie girdėjo šiuos žodžius, sujuko iš tokios 
įžangos. Buvo matyti, kad ir Eutidemas jau kreipia 
ausį į Sokrato šnekas, tačiau šiukštu nesako nė žo- 
džio, nes tariasi tylėdamas atrodysiąs dar ir kuklus. O 
Sokratas norėdamas, kad jis pagaliau liautųsi taip 
elgtis, tarė: 

— Kas nori išmokti kitaristo, fleitininko, raitelio ar kito 
panašaus amato, siekdamas prasimušti norimoje sri- 
tyje, stengiasi nuolat gudintis, ir netik vienas pats, bet 
ir prižiūrimas pagarsėjusių mokovų. Jis kantriai iš visų 
jėgų stengiasi nė per plauką nepažeisti tų mokovų 
nurodymų, nes nemato kito kelio šį tą pasiekti pasi- 
rinktoje srityje. Todėl keista, kad tarp siekiančiųjų 
pasižymėti iškalba bei valstybine veikla yra žmonių, 
kurie tikisi, jog čia sugebėjimai patys nukris iš dan- 
gaus - be pasirengimo, be uolaus darbo. (7). Tuo 
tarpu ši sritis, man regis, yra daug sudėtingesnė už 
anksčiau minėtąsias; šitai liudija štai kas: nors čia 
darbuojasi daugiau žmonių, pasižymėjusiųjų yra ma- 
žiau negu kitur. Todėl aišku, kad ketinantys imtis šios 
veiklos turi jai rengtis ilgiau bei įtempčiau negu anie. 

(8) Tokie pokalbiai vyko iš pradžių, ir Eutidemas jų 
klausėsi tarsi būtų vandens į burną prisisėmęs. Vė- 
liau, pastebėjęs, kad jaunuolis jau noriau liekasi pa- 
siklausyti ir klausosi atidžiau, Sokratas atėjo į pakin- 
ktininko dirbtuvę vienas pats. Eutidemui prisėdus 
greta, jis paklausė: 

- Pasakyk man, Eutidemai, ar teisingai šneka žmo- 
nės, kad esi sukaupęs daug išmintingų knygų? 

— Dievaži, daug, Sokratai, - atsakė jis, — ir dabar 
tebekaupiu, ir dar kaupsiu, kol turėsiu jų kuo daugiau- 
siai. 

- (9) Žaviuosi tavimi, prisiekiu Hera! - sušuko So- 
kratas. — Nes tu labiau trokšti įsigyti ne aukso ar 
sidabro, o išminties brangenybių. Tavo nuomonė 
man aiški: nei auksas, nei sidabras nepadaro žmonių 
geresnių nė per plauką, o išminčių mintys turtina 
dvasią. 

(10) Tai išgirdęs, Eutidemas nušvito manydamas, 
kad jo pasirinktas kelias į mokslą Sokratui patinka. O 
šis, pastebėjęs jaunuolio džiaugsmą dėl pagyrimo, 
paklausė: 

-Eutidemai, o kokioje srityje tu nori pasižymėti, kad 
perkiesi knygas? 

Kadangi Eutidemas ilgam nutilo, tarsi ieškodamas 
atsakymo, Sokratas tęsė toliau: 

— Ar tik ne gydytoju nori būti? Juk prirašyta daug 
knygų apie gydymo meną. 

- Tai jau ne, prisiekiu Dzeusu! - atsakė Eutidemas. 

- Tada gal statytoju? Juk ir čia reikalingi galvoti 
žmonės. 

— Ne, - atsakė tas. 

- Tai gal nori būti geras matininkas panašiai kaip 
Teodoras'? 

- Ir ne matininkas. 

- Tadatikriausiai tu nori tapti astrologu? - neatstojo 
Sokratas. 

Eutidemas vėl atsakė, kad ne. 

- Tada gal rapsodu? Žmonės šneka, girdi, tu turįs 
visas Homero eiles. 

- Žinoma, ne, prisiekiu Dzeusu, - paneigė jaunuo- 
lis, - nes puikiai žinau, kad rapsodai, atmintinai mo- 
kėdami ilgiausias poemas, patys būna tikri minkšta- 
galviai. 

(11) Tada Sokratas tarė: 

- Tai gal tu, Eutidemai, sieki išsiugdyti savybių, 
būtinų valstybės veikėjui, ūkvedžiui, valdytojui, trum- 
pai tariant, žmogui, siekiančiam duoti naudos ir ki- 
tiems, ir pačiam sau? 

- Kaip tik šitų savybių man labiausiai ir reikia, So- 
kratai. 

— Prisiekiu Dzeusu! - nudžiugo Sokratas. - Tu sieki 
didžiausios dorybės ir svarbiausio meno; juk tai — 
karalių savybės, jos ir vadinamos karališkomis. Ta- 
čiau, - tęsė, - ar esi pagalvojęs štai apie ką: ar galima 
turėti šių savybių nebūnant teisingam? 

- Aišku, esu pergalvojęs ir žinau, kad negalima, — 

atsakė tas. - Juk be teisingumo nė geru piliečiu būti 
neįmanoma. 

- (12) Na, tai tu, savaime suprantama, teisingumo 
supratimą jau esi išsiugdęs? 

- Sokratai, aš turiu tvirtą pagrindą tikėtis, kad nepa- 
sirodysiu esąs mažiau teisingas už jokį kitą Žmogų, — 
išdidžiai atsakė Eutidemas. 

— O ar teisuoliai turi kokių nors atskirų uždavinių, 
kaip, sakysim, dailidės? 

- Žinoma, turi, - atsakė tas. 

- Ar jie galėtų išpasakoti tuos savo veiksmus, pana- 
šiai kaip dailidės gali parodyti savuosius? - paklausė 
Sokratas. 

— Negi tu abejoji, kad man vienas juokas išvardyti 
teisingus veiksmus? — sušuko Eutidemas. - Prisiekiu 
Dzeusu, galiu išvardyti ir neteisingus: daugybę jų 
kasdien gali pamatyti ir išgirsti. 

- (13) Nori, - pasiūlė Sokratas, - parašykime štai 
šičia T, o štai čia - N2? Paskui tai, kas mums atrodys 
esąs teisingas veiksmas, rašysime prie Traidės, okas 
neteisinga - prie N. 

— Rašyk sau, jei manai, kad yra reikalas šitaip raši- 
nėti, - sutiko Eutidemas. 

(14) Sokratas parašė raides kaip buvo sakęs ir 
paklausė: 

- Sakyk, ar būna, kad žmonės meluoja? 

- Žinoma, būna. 

- Tai kur įrašysime melą? - paklausė Sokratas. 

- Aišku, kad prie neteisingų veiksmų, - atsakė jau- 
nuolis. 

- O aryra apgaulė? 

-— Ir ji pasitaiko, - atsakė jaunuolis. 

— Tad prie ko ją priskirsime? 

- Aišku, kad taip pat prie neteisingų veiksmų. 

— O ką darysime su vogimu? 

- Ir jį įrašysime prie to paties, - atsakė Eutidemas. 

— Na, o kaip vertinsime žmogaus pagrobimą ir jo 
pardavimą į nelaisvę? 

- Lygiai taip pat. 

- O prie teisingų nė vieno šių veiksmų nepriskirsi- 
me, Eutidemai? — pasiteiravo Sokratas. 

- Tai būtų baisi klaida, - atsakė tas. 

- (15) Na, ojei , sakysim, koks nors strategas paims 
neteisingai pasieigusių priešų miestąir parduos jo gyven- 
tojus į nelaisvę? Ar sakysime, kad jis elgiasi neteisingai? 

- Žinoma, ne, - atsakė Eutidemas. 

- Tada gal sakysime, kad jis pasielgė teisingai? 

— Be abejo. 

— Na, ojei tas pats strategas kariaudamas griebsis 
prieš priešus klastos? 

- Ir šitai bus teisinga, - atsakė Eutidemas. 

—-Tadagaljis teisingai elgsis ir plėšdamas bei grobdamas 
anų gerą? 

- Aišku, teisingai, - atsakė Eutidemas. — Bet aš iš 
pradžių pastebėjau, kad tu klausinėji tiktai apie draugus. 

— Vadinasi, toliau mygo Sokratas, —visa, ką esame 

priskyrę prie neteisingų veiksmų, dabar reikia įrašyti 
ir prie teisingų? 

— Matyt, kad taip, - sutiko Eutidemas. 

— (16) Tad jeigu tu nori, - pasiūlė Sokratas, - šitaip 
viską suskirstę, apibrėžkime dar kartą: minėtieji poel- 
giai su priešais yra teisingi, o su draugais - neteisingi: 
su šiais, matyt, turime būti kuo tiesesni? 

- Žinoma, kad taip, - atsakė jis. 

- (17) Na, o jeigu koks nors strategas, - paklausė 
Sokratas, - matydamas, kad kariuomenės narsa 
mąžta, sumeluos savo kariams, jog sąjungininkai jau 
visai čia pat, ir šis melas pakels jų dvasią? Prie ko 
priskirsime tokią apgaulę? 

—Manrodasi, irgi prieto, kasteisinga, - atsakė Eutidemas. 

-Na,ojeigu, kai sūnus serga ir atsisako gerti vaistus, 
tėvas apgavęs suduos tuos vaistus su maistu ir šitaip, 
pasinaudojęs apgaule, išgydys vaiką? Prie ko reikėtų 
skirti šitokią apgaulę? 

-Manrodosi, kad ir ją prie teisingų poelgių, - atsakė 
jaunuolis. 

- Na, o jei koks nors žmogus yra puolęs į neviltį, 
todėl draugas bijodamas, kad jis nepakeltų prieš 
save rankos, slapta paims ir išsineš kardą ar panašų 
daiktą? Prie ko priskirsime tokį poelgį? 

- Prisiekiu Dzeusu, - tarė Eutidemas, - ir šitą tiktai 
prie teisingų. 

- (18) Vadinasi, tu nori pasakyti, - pasiteiravo Sokra- 
tas, - kad ir su draugais ne visada reikia būti tiesiam? 

- Žinoma, ne, prisiekiu Dzeusu! - atsakė jaunuolis. 
- Ar galėčiau pakeisti tai, ką pasakiau? 

— Teks leisti, - atsakė Sokratas. - Nes daug geriau 
atsiimti žodžius atgal, negu vienus ar kitus veiksmus 
priskirti ne ten, kur reikia. (19) Tačiau nepraleiskime 
neaptarę dar vieno atvejo: sakykim, du žmonės ap- 
gauna draugus ir jiems pakenkia; katras jų yra netei- 
singesnis - apgavęs tyčia ar apgavęs netyčia? 

— Ak, Sokratai! Nė pats nebepasitikiu savo atsaky- 
mais. Dabar jau viskas, ką esu sakęs, atrodo kitaip, 
negu anksčiau maniau. Tačiau vis vien pasakysiu: 
mano galva, tyčia apgavęs yra neteisingesnis už 
žmogų, kuris taip pasielgė be piktų kėslų. 

- (20) Nagi dar pasakyk, ar, tavo galva, teisingumo 
galima mokytis ir išmokti lygiai taip pat, kaip, sakysim, 
rašto? 

- Taip. 

- O katrą Žmogų tu laikai raštingesniu: neteisingai 
rašantį ir skaitantį tyčia ar taip darantį netyčia? 

— Man regis, raštingesnis tas, kuris taip daro tyčia: 
juk panorėjęs jis sugebės ir nedaryti klaidų. 

— Vadinasi, žmogus, tyčia rašantis su klaidomis, yra 
raštingesnis už darantį klaidas nenorom? 

- Žinoma, taip, ir negi galėtų būti priešingai? 

- O katras geriau žino, kas yra teisinga: tyčia me- 
luojantis bei apgaudinėjantis ar netyčia? 

- Visiškai aišku, kad pirmasis. 

- Taigi tu teigi, kad išmanantis raštą turi daugiau 

šios srities žinių už neišmanantį? - toliau Kadšueo 
Sokratas. 

- Taip, - patvirtino tas. 

— Vadinasi, ir tas, kuris žino, kas yra teisinga, yra 
teisingesnis už šito nežinantį? 

- Rodos, kad taip; bet jau ir čia, ko gero, būsiu 
susipainiojęs. 

- (21) Na, okątu manai apie žmogų, kuris stengiasi 
kalbėti teisingai, tačiau apie vieną ir tą patį niekada 
nepasako vienodai? Tarkim, apie kelią vieną kartą 
sprendžia, kad jis vedąs į rytus, kitą - į vakarus; arba, 
nurodydamas sumą, pasako tai didesnį, tai mažesnį 
skaičių. 

- Prisiekiu Dzeusu, aišku, kad toks žmogus pats 
išsiduoda, jog nežino to, ką tariasi žinąs. 

- (22) Sakyk, ar tu pažįsti žmonių, apie kuriuos 
sakoma, kad jie yra vergiškos dvasios? 

- Taip. 

— O už ką jie taip vadinami: už išmąnymą ar už 
neišmanymą? 

- Aišku, kad už neišmanymą. 

- Ar, sakysim, už kalvystės neišmanymą jie gauna 
tokį apibūdinimą? - neatlyžo klausinėjęs Sokratas. 

- Žinoma, ne. 

- Tai gal už statybos neišmanymą? 

- lr ne už tai. 

- Tada už batsiuvystės? - toliau klausinėjo Sokratas. 

— Aišku, ne už batsiuvystės ir nė už vieną šitų 

dalykų; greičiau priešingai: kaip tik daugelis šių ama- 
tų mokovų ir yra vadinami vergiškos dvasios žmonė- 
mis. 

- Tad gal šis žodis apibūdina žmones, neišmanan- 
čius, kas yra grožis, gėris, teisingumas? 

- (23) Kaip tik šitaip aš ir manau, - nudžiugo Euti- 
demas. 

- Vadinasi, iš visų jėgų reikia stengtis, kad nebūtu- 
me vergais. 

- Tačiau, Sokratai, anksčiau aš buvau tvirtai įsitiki- 
nęs, kad esu pasirinkęs tikrą kelią, kuris leidžia įgyti 
išsilavinimą, tinkantį dorybės siekiančiam Žmogui. Tu 
tik pamanyk, į kokią neviltį dabar esu įpuolęs matyda- 
mas, kad visas mano ankstesnis triūsas nepadeda 
atsakyti netgi į svarbių svarbiausią klausimą; tuo tar- 
pu kito kelio, kuriuo eidamas galėčiau tobulėti, netu- 
riu. 

- (24) Pasakyk man, Eutidemai, ar kada nors esi 
buvęs Delfuose? 

- Netgi dukart, prisiekiu Dzeusu, - atsakė jis. 

- Ar nesi pastebėjęs ant šventyklos užrašo: „Pažink 
pats save"? 

- Žinoma, esu. 

- Nair ką? Numojai ranka į šiuos žodžius ar susi- 
mąstei ir ėmei pats save stebėti, kas esąs? 

- Aišku, kad nenumojau, - atsakė jaunuolis, - todėl 
bent jau šitai dabar tikrai žinau, kitaip ką gi kita galė- 
čiau išmanyti, pirma pats savęs nepažinęs! 

- (25) O kas, tavo manymu, pažįsta save? Kas žino 
vien savo vardą ar kas elgiasi tarsi tas žirgo pirkėjas? 
Šis tik tada mano perpratęs žirgą, kurį nori nusižiūrėti, 
kai ištyrinėja jo savybes: klusnus ar aikštingas, stiprus 
ar silpnas, eiklus ar lėtaeigis ir kiek jis atitinka kitus 
reikalavimus, keliamus arkliui. Taip ir žmogus savo 
galias sužino tik apsižiūrėjęs, koks esąs, ar turi savy- 
bių, reikalaujamų iš žmogaus. 

- Man irgi atrodo, +tarė jaunuolis, - kad, nežinoda- 
mas savo galių, savęs nepažįsti. 

— (26) O argi ne akivaizdu, - paklausė Sokratas, -- 
kad savęs pažinimas teikia žmogui marias gėrio, o 
neteisingas savęs įvertinimas - marias blogio? Pažį- 
stantieji save kartu žino ir kas jiems naudinga ir nu- 
stato, kas yra jų galioj, o kas - ne; paskui, imdamiesi 
tik to, kas atitinka jų galias, gauna, ko reikalingi, ir 
puikiai gyvena. O nesiimdami, ko neišgali, neklysta ir 
išvengia nesėkmių. Tas jų žinojimas padeda teisingai 
spręsti ir apie kitus žmones, todėl, bendraudami su 
jais, gera pasiima, o blogio išvengia. (27) Tuo tarpu 
savęs nepažįstantieji neteisingai įvertina savo jėgas; 
tas pat jiems atsitinka ir sprendžiant kitus bei apskritai 
visus žmogui svarbius klausimus. Jie net nežino, ko 
jiems reikia, ką patys daro, su kuo bendrauja; klysda- 
mi kiekviename žingsnyje, vis prasilenkia su laime, o 
į nesėkmes pulte įpuola. (28) O tie, kurie veikia apgal- 
votai, įgyvendina savo siekius, pasiekia šlovę, pelno 
pagarbą. Bendraminčiai mielai bendrauja su jais, išti- 

kus nesėkmei, klausiasi jų patarimo, prašo nurody- 
mų, tikisi jų padedami sulaukti sėkmės ir už visa tai 
juos itin myli. (29) Tuo tarpu neapgalvojantys savo 
veiksmų neteisingai pasirenka uždavinius, neįstengia 
jų atlikti, todėl ne tik prisidaro sau žalos bei nuostolių, 
bet per tai nusipelno dar ir prastą vardą, gyvena visų 
badomi pirštais, žeminami bei neikiami. Tą patį matai 
atsitinkant ir valstybėms: jei kuri nepasveria savo 
galios ir ima kariauti su stipresniais už save, būna 
arba nusiaubiama, arba net užkariaujama ir praranda 
laisvę. 

- (30) Būk tikras, Sokratai, aš puikiai suprantu, kad 
labai svarbu pažinti save, todėl nekantriai laukiu, ka- 
da tu paaiškinsi, nuo ko reikia pradėti save tyrinėti, 
tarė Eutidemas. 

- (31) Tad štai, —- pradėjo Sokratas, - manau, tu 
puikiai žinai, kas yra gėris ir kas - blogis? 

- Prisiekiu Dzeusu! — sušuko tas. - Jei nė šito 
nežinočiau, būčiau netikesnis už vergpalaikius. 

- Tada ir man šitai išdėstyk. 

- Šitai taitikrai nesunku padaryti, - atsakė jaunuolis. 
- Mano nuomone, didžiausias gėris yra sveikata, o 
liga —- blogis; todėl visa, kas yra tų dviejų dalykų 
pamatas - gėrimas, valgis, gyvenimo būdas, - yra 
gėris, jei teikia stiprybės, ir yra blogis, jei sargdina. 

- (32) Vadinasi, tokiu atveju sveikata bei liga, tapusios 
kokio nors gėrio priežastimi, bus gėris, 0 tapusios 
blogio priežastimi - bus blogis? - paklausė Sokratas. 


183 


— O kokiu gi atveju, - sujudo Eutidemas, - sveikata 
bus blogio priežastis, o liga - gėrio? $ 

- Bus, prisiekiu Dzeusu, - patvirtino Sokratas. - Jei, 
sakysim, jėgingi vyrai patrauks į karo žygį, stos į jūros 
kautynes ar panašiai, pralaimės ir visi žus, tuo tarpu 
nugeibėliai dėl savo silpnumo kartu su anais neis, liks 
gyvi ir toliau sau krutės. 

- Čia tu teisingai šneki, - sutiko Eutidemas. - Bet, 
matai, juk ir pergalinguose žygiuose dalyvauja tiktai 
jėgingieji, o nesveikatingieji turi sėdėti namie. 

- Taip ir būna, tačiau kodėl! gi tai, kas vienąkart 
duoda naudos, o kitąsyk pakenkia, laikytina veikiau 
gėriu negu blogiu? 

- Dievaži, iš tikrųjų iš mūsų šnekos išeina, kad 
sveikata bei liga nėra nei gėris, nei blogis. (33) Užtat 
štai išmintis, Sokratai, be jokių kalbų yra tikras gėris: 
nes ar yra toks darbas, kur išmintingas neprašoktų 
neišmanėlio? 

- Sakai? O Dedalas?? - paklausė Sokratas. - Negi 
nesi girdėjęs, kaip už išmanumą buvo pagrobtas 
Mino ir priverstas jam vergauti, taigi prarado ne tik 
tėvynę, bet ir laisvę. O kai su sūnumi mėgino pabėgti, 
ir vaiką prapuldė, ir pats nieko nelaimėjo: nublokštas 
į barbarų šalį, tenai vėlei vergavo. 

- Dievaži, yra toks pasakojimas. 

-Oneginesi girdėjęs apie Palamedo* kančias? Juk 
visi jį apdainavę poetai teigia, kad jį pražudė Odisėjas, 
pavydėdamas išminties. 

- Ir šitai pasakojama, - vėl sutiko jaunuolis. 

- O ar maža žmonių, tavo galva, už išmintį buvo 
nugabenta pas didįjį karalių ir ten turi jam tarnauti? 

- (34) Tada, Sokratai, matyt, laimė tikrai bus neabe- 
jotinas gėris, - pasakė jaunuolis. 

- Žinoma, bus, Eutidemai, jei tik žmogus nesudė- 
stys jos iš abejotinų gėrybių. 

- O kuo gi laimė gali būti abejotina? - paklausė tas. 

— Ničniekuo, jei tik nešliesime prie jos grožio, galios, 
turto bei kitų panašių dalykėlių. 

- Tai kad, dievaži, tikrai šliesim, - paprieštaravo 
Eutidemas, - nes kokia be jų gali būti laimė? 

- (35) Prisiekiu Dzeusu, argi sykiu nepridėsime prie 
jos ir to, iš ko randasi aibės negerovių? Juk kiek 
žmonių žūsta per savo grožį, pulte puolami žydinčios 
jaunystės mylėtojų! Daugelis įbrenda į nenugalimus 
vargus imdamiesi žygių, viršijančių jų jėgas. Daugybė 
turtuolių, patikėję meilikautojų žodžiais, papuola į ža- 
bangas ir pražūsta. Tūlam dažnai tenka patirti didžių 
nelaimių ir per šlovę bei įtakingumą valstybėje. 

- (36) Na, Sokratai, jei net laimę šlovindamas patai- 
kau pirštu į dangų, tada sutinku, kad tikrai nebežinau, 
nė ko dievų bemelsti! - sušuko Eutidemas. 

- Tad gal tu paprasčiausiai šito dar nesi pergal- 
vojęs, pernelyg pasitikėdamas savo žiniomis. Užtat, 
rengdamasis atsistoti demokratinės valstybės priešaky, 
tu, be abejonės, puikiai žinai, kas yra demokratija? 

- Žinoma, kad gerai išmanau, kas yra liaudies val- 
džia, - pritarė Eutidemas. 

— (37) Tu, be abejo, nemanai, kad galima suprasti, 
kas yra liaudies valdžia, nežinant, kas yra liaudis? 

— Dievaži, neįmanoma, - pritarė Eutidemas. 

- O kas, tavo galva, yra liaudis? 

— Man rodosi, kad liaudis yra neturtingiausieji pilie- 
čiai. 

- Tada tu žinai ir kas yra neturtėliai? 

- Tai negi kitaip? 

— Tada tu taip pat žinai ir kas yra turtuoliai? 

- Nė kiek ne prasčiau kaip apie neturtėlius. 

- Tada pasakyk, kokius žmones laikai neturtėliais ir 
kokius - turtuoliais? 

- Bent aš šitaip manau: kas neturi iš ko mokėti už 
savo reikmes, yra vargšai, o kas turi pinigų su kaupu 
savo reikmėms patenkinti - turtingieji. 

— (38) Tačiau ar nesi pastebėjęs, kad kai kurie, ir 
visai nedaug teturėdami, ne tik išsiverčia, bet dar ir 
susitaupo; tuo tarpu kitiems neužtenka ir labai didelių 
sumų? 

- Prisiekiu Dzeusu, tu čia tikrai teisingai man primi- 
nei, - tarė Eutidemas. - Pažįstu netgi tironų, kurie dėl 
nepritekliaus griebiasi suktybių, tarsi būtų paskutiniai 
skurdenos. 

- (39) Vadinasi, kad net šitaip būna, - tarė Sokratas, 
-tai šitokius tironus skirsime prie liaudies, o vidutinio- 
kus, jei tik jie ūkiški, - prie turtingųjų? 

—Tu spirte spiri mane su šituo sutikti, Sokratai, nors 
smilkčioja, ar nebus geriausia patylėti: randasi pavo- 
jus, kad ničniekutėlio nežinau. 

Ir Eutidemas išėjo pats save niekindamas už nemo- 
kšiškumą ir jausdamasis esąs paskutinis vergpalaikis. 

(40) Sokratas ne vienam tokiu pat būdu įvarė tikrą 
neviltį. Ne vienas tokių žmonių paskui lenkdavosi jo 
per varstą, o jis vadindavo juos minkštagalviais. Tuo 
tarpu Eutidemas suvokė, kad bent šio to vertu Žmo- 
gumi galima tapti tiktai kuo daugiau bendraujant su 
Sokratu, todėl paskiau nebesitraukdavo nuo jo nė per 
žingsnį, nebent jei atsirasdavo koks būtinas reikalas; 
netgi pradėjo kai kuo mėgdžioti Sokrato gyvenimo 
būdą. O šis, pastebėjęs tokį Eutidemo nusistatymą, 
visiškai liovėsi jį pinkliojęs: kuo paprasčiau bei aiškiau 
išdėstydavo, ką, jo nuomone, Žmogui būtina žinoti ir 
kuo geriausia vadovautis gyvenime. 


III skyrius 


(1) Sokratas neskubėdavo mokyti bičiulius iškalbin- 
gumo, praktiškumo bei pramanumo manydamas, 
kad pirmiausia jiems reikia išsiugdyti nuosaikumą, 
nes minėtieji sugebėjimai, jo manymu, kaip tik pade- 

da nenuosaikiems žmonėms tapti didesniais netiesa- 
kalbiais ir piktadariais. (2) Pirmiausia jis stengdavosi 
išmokyti nuosaikumo dievų atžvilgiu. Girdėjusieji pa- 
sakojo apie panašius jo pokalbius apie tai; o aš pats 
buvau liudininkas štai šitokio jo pašnekesio su Euti- 
demu. 

- (3) Pasakyk man, Eutidemai, - pradėjo Sokratas, 
—arkada norstau teko pergalvoti, kaip įžvalgiai dievai 
yra parūpinę viską, ko reikia žmonėms? 

- Prisiekiu Dzeusu, kol kas dar ne, - atsakė jis. 

- Tačiau tu, be abejo, žinai, kad pats reikalingiau- 
sias daiktas yra šviesa, kurią mums dovanoja dievai? 

- Dievaži, be šviesos ir akis turėdami būtume tary- 
tum neregiai, - sutiko Eutidemas. 

- Be to, mums reikia dar ir pailsėti, todėl jie siunčia 
mums naktį - geriausią atilsį. 

- Žinoma, ir už nakties tamsą reikia būti labai dėkin- 
giems, — vėl pritarė Eutidemas. 

- (4) Eikime toliau! Štai saulė šviesdama suteikia 
mums galimybę matyti, nurodo dienos valandas bei 
visa kita; o štai naktis tamsi, patamsyje mes matome 
prastai; tad negi ne todėl naktį dievai užžiebia žvaigž- 
des, kurios mums nusako nakties valandas ir leidžia 
atlikti daug būtinų darbų? 

- Taip ir yra, - atsakė Eutidemas. 

— O daugiausia mus gelbsti mėnulis, kuris parodo 
ne tik naktis, bet ir mėnesio dalis. 

- Žinoma, taip, - vėl pritarė tas. 

- (5) Mums reikia maisto, ir dievai teikia jį mums iš 
žemės, duoda tam tinkamą metą, kada galime prisi- 
ruošti daugybę įvairių žemės gėrybių ne tik pasisoti- 
nimui, bet ir pasigardžiavimui. Ką tu apie šitai pasa- 
kysi? 

-Taiirgirodo didelę dievų meilę žmonėms, - atsakė 
Eutidemas. 

- (6) Toliau! Dievai dovanoja mums vandenį - tuo 
labiau vertingą, kad jis padeda žemei ir saulei auginti 
bei laiku sunokinti visa, ko mums reikia, kas mus 
pačius augina, nes vandens priemaiša kiekvieną val- 
gį padaro lengviau virškinamą, naudingesnį bei gar- 
desnį. Vandens mums reikia labai daug, todėl dievai 
dovanoja jį mums kuo dosniausiai. 

- Ir šitai jie yra puikiai numatę, - pertarė Eutidemas. 

- (7) O negi jie nepadovanojo mums ugnies — 
ginančios nuo šalčio bei tamsos, visų amatų, visų 
žmogui reikalingų darbų pagalbininkės? Trumpai ta- 
riant, žmonės jokio bent kiek vertingesnio bei reika- 
lingo gyvenime daikto be ugnies nepasidaro. 

-Ištikrųjų, - pritarė Eutidemas, - ugnis yra didžiulės 
dievų meilės žmonėms įrodymas. 

- (8) O negi ne tokią pačią jų meilę rodo tai, kad 
saulė po žiemos apsigręžia ir vėl ima artėti prie mūsų, 
vienus augalus subrandina, kitus, kurių laikas atėjo, 
išdžiovina, po to artyn jau nebeina, o nusigręžia atgal 
žiūrėdama, kad nepakenktų mums didesne negu rei- 
kia šiluma; ir kai vėl nutolsta tiek, kad darosi aišku, 


189 


jog, jeiji nesiliaus tolusi, visi sustirsime iš šalčio, -tada 
vėl gręžiasi ir vėl artėja, ir visada būna tokioje dangaus 
vietoje, iš kurios gali mums duoti kuo daugiau naudos? 

- Prisiekiu Dzeusu, - sutiko Eutidemas, - panašu, 
kad ir čia viskas darosi žmonių labui. 

- (9) Toliau! Kadangi akivaizdu, jog nė vienas neišt- 
vertume, jei karščiai ar šalčiai užeitų staiga, todėl 
saulė taip iš lėto artėja ir taip iš lėto tolsta, kad nė 
nepajuntame, jog ateina karščiausias ir šalčiausias 
metų laikas; ką, tavo galva, rodo šitoji aplinkybė? 

- Žiūriu ir galvoju, ar, be rūpinimosi žmonėmis, dievai 
dar bent ką nors veikia? Mane truputį trikdo tik tai, kad 
ir kitos gyvos būtybės gauna tas pačias dovanas. 

- (10) Negi tau neaišku, - paklausė Sokratas, - kad 
ir gyviai randasi bei auga dėl žmonių? Nes ar ne jie 
turi daugiausia pelno iš ožkų, avių, karvių, arklių, asilų 
bei kitų gyvulių? Man net regis, kad iš jų Žmonės turi 
gal net daugiau naudos negu iš augalų: juk kaip tik 
iš jų gauna daugiausia maisto bei pinigų; yra netgi 
tokia rūšis žmonių, kurie beveik visai nevalgo augali- 
nio maisto, gyvena iš bandų, misdami pienu, sūriu bei 
mėsa. Be to, visi žmonės prisijaukina naudingus gy- 
vūnus ir naudoja juos karo bei kitokiems reikalams. 

- Ir čia sutinku su tavimi, - tarė Eutidemas. - Pats 
matau, kad yra daug stipresnių už mus gyvūnų, ta- 
čiau ir šie yra mums tokie palugnūs, kad galime juos 
panaudoti kam panorėję. 

(11) Sokratas tęsė: 

- Ir tai dar ne viskas! Kadangi pasaulyje yra daug 
puikių bei naudingų dalykų, skirtingų vienas nuo kito, 
todėl dievai davė žmonėms dar ir jusles, pritinkintas 
prie kiekvieno tų dalykų; jų padedami mes mėgauja- 
mės visomis gėrybėmis; taip pat dievai įdiegė mums 
protą - juo, svarstydami ir atsimindami, ką esame 
patyrę pojūčiais, perprantame, kam koks dalykas 
naudingas, ir prisigalvojame daugybę priemonių, ku- 
rias pasitelkę gėriu naudojamės, o nuo blogio apsigina- 
me. (12) Beto, dievai yra davę mums sugebėjimą kalbėti, 
per žodį mokome ir taip dalijamės vieni su kitais didžiau- 
siuoju gėriu ir bendrai juo naudojamės, Įeidžiame įstaty- 
mus, tvarkome valstybę. Ką, tavo galva, rodo šitai? 

- Labai panašu, Sokratai, kad dievai ir čia itin rūpi- 
nasi žmonėmis. 

- Žiūrėkime toliau! Mes neįstengiame numatyti, kas 
bus mums naudinga ateityje, todėl dievai vėl gelbsti 
mus: tiems, kurie kreipiasi į orakulą, jie pasako, kas 
bus, ir pamoko, kaip būtų geriausia pasielgti. 

- O tau, Sokratai, kaip man regis, dievai yra dar 
draugiškesni negu kitiems: nė neklausdami iš anksto 
duoda ženklą, ką tau reikia daryti ir ko ne. 

-— (13) Kad sakau tikrą tiesą, tu pats įsitikinsi, jei tik 
neimsi lūkuriuoti, kada patys dievai atsistos tau ant 
akių, jei tau bus gana stebėti jų darbus ir gerbsi bei 
garbinsi juos iš visos širdies. Atsimink, kad ir dievai 
nurodo mums šitą kelią: jie teikia gėrybes, dovanoja 
didžiausias dovanas, tačiau patys niekada nepasiro- 

do; taip pat elgiasi ir tas, kuris tvarko bei jungia visą 
kosmosą, aprėpiantį visokeriopą gėrį bei grožį, ir šį 
pasaulį - nesusidėvintį, nemąžtantį, nesenstantį, be 
klaidelės greičiau už mintį vykdantį tvarkytojo valią — 
atiduoda naudotis žmonėms: mes matome didžius jo 
darbus, o pais viso šito tvarkytojas yra mums neregi- 
mas. (14) Atsimink, kad ir aiškiai visų matoma saulė 
nesileidžia Žmonių apžiūrinėjama, o jeigu kas mėgina 
įžūliai spitrintis į ją, iš to atima regėjimą. Tu galėsi 
pastebėti, kad netgi dievų tarnai irgi yra nematomi. 
Štai, sakysime, mes matome, kaip žaibas leidžiasi iš 
aukštybių, nugali viską, ką sutinka savo kelyje, tačiau 
niekaip nepamatysi, kaip jis prisiartina, kaip trenkia, 
kaip nutolsta. Vėjai irgi yra neregimi, 0 jų darbus 
matome akivaizdžiai, juntame jų pūtimą. Pagaliau 
siela, kuri kaip niekas kita žmoguje yra dievo bendrė 
ir kuri, kaip kiekvienas puikiausiai žino, viešpatauja 
mumyse, tačiau pati yra neregima. Vadinasi, to, kas 
nematoma, taip pat niekad nevalia niekinti, ir iš kiekvieno 
vyksmo reikia perprasti dievų galią bei gerbti dievybę. 

- (15) Sokratai, aš tikrai žinau, kad pats nė mažmo- 
žiuose nebūsiu nedėmesingas dievybei, - tarė Euti- 
demas. - Mane slegia tik štai kas: man rodos, nė 
vienas Žmogus pasaulyje niekada deramai neatsidė- 
kos dievams už geradarystes. 

— (16) Dėl šito, Eutidemai, tu nesisielok: juk puikiau- 
siai žinai, kaip Delfų dievas, kažkieno paklaustas, kiek 
dovanų reikia aukoti dievams, kad būtų gana, atsakė: 

„Pagalvalstybės įstatymą". O įstatymas, kaip žinoma, 
visur tas pats: „Garbinti dievus aukomis pagal išga- 
les". Tad kaip kitaip galima gražiau ir pagarbiau pa- 
gerbti dievus, jei ne darant tai, ką jie patys liepia? (17) 
Tačiau savo išgalių šiukštu nereikia menkinti; kas taip 
elgiasi, aišku, visai negerbia dievų. Tad jiems reikia 
aukoti aukas pagal išgales ir nė kiek ne mažiau, o 
paskui viltingai laukti iš jų paties geriausio. Nes iš ko 
kiekvienas sveikai galvojantis žmogus gali viltis dide- 
snės pagalbos, jei ne iš tų, kurie gali padėti daugiau- 
siai? Ir kaip kitaip jis gali prašyti dievų palankumo, jei 
ne stengdamasis jiems įtikti? O kaip labiau įtiks, jei ne 
daugiausiai paklusdamas jiems? 

(16) Štai šitaip kalbėjo ir elgėsi Sokratas, ir jo pa- 
maldumas bei nuosaikumas itin veikė jo bičiulius. 


IV skyrius 


(1) Sokratas neslėpė savo nuomonės ir apie teisin- 
gumą, apie teisingumą bylojo ir jo darbai: pendrau- 
damas su žmonėmis, buvo visiems pakantus bei nau- 
dingas, o viešajame gyvenime ir karo žygiuose taip 
šventai paklusdavo įsakymui, kad jo drausmingumas 
visiems krisdavo į akis. (2) Štai kartą, vadovaudamas 
tautos susirinkimui, neleido liaudžiai balsuoti nusi- 

žengiant įstatymui: juo vadovaudamasis, atlaikė tokį 
liaudies spaudimą, kuriam, manau, nebūtų atsispy- 
ręs niekas kitas pasaulyje. (3) Vėlgi kitas atvejis: jis 
nepaklusdavo, kai Trisdešimties taryba įsakydavo ką 
nors atlikti pažeidžiant įstatymus - sakysim, kai ji buvo 
uždraudusi jam bendrauti su jaunimu, arba antrąsyk, 
kai įsakė jam ir keliems kitiems piliečiams atvesti 
nekaltą žmogų nubausti mirties bausme“; tada nepa- 
klausė tik jis vienas todėl, kad tas įsakymas buvo 
neteisėtas. 

(4) Arba šiai paskutinis atvejis. Teisme įprasta nu- 
sižeminus meilikauti teisėjams, padlaižiauti, maldauti 
nusižengiant teisėtumui, ir per tai ne vienas buvo 
išteisintas; tačiau, Meleto apkaltintas, Sokratas nė 
nemanė šitaip elgtis ir griebtis tokių kad ir išbandytų, 
tačiau pažeidžiančių įstatymą priemonių. O juk teisė- 
jai tikrai būtų jį išteisinę, jei bent truputėlį būtų nulen- 
kęs galvą. Bet ne, Sokratas mieliau pasirinko ištikimy- 
bę įstatymui ir mirtį negu gyvenimą peržengus įstaty- 
mą. 

(5) Ir kalbėdamasis su kitais Sokratas ne kartą vis 
grįždavo prie to paties klausimo; štai aš atsimenu tokį 
jo pokalbį su Hipiju Elėjiečiu? apie teisingumą. Po 
gerokos pertraukos vėl atvykęs į Atėnus, Hipijas priė- 
jo prie Sokrato, kuris su kažkuo kalbėjosi ir stebėjosi, 
esą keista, kad bet kas, panūdęs pramokti batsiuvy- 
stės, statybos, kalvio amato ar jojimo meno, be jokio 
vargo randąs mokytoją; tuo tarpu panorėjęs savo 

sūnų arba galų gale net vergą išmokyti teisingumo, 
nė nenumano, kur eiti ir į ką kreiptis. (16) Tai išgirdęs, 
Hipijas, pašiepdamas Sokratą, įsiterpė: 

— Tai tu, Sokratai, tebešneki vis tą patį, ką jau kadai 
kadžių esu iš tavęs girdėjęs. 

- Taip, brangus Hipijau, tačiau dar siaubingiau yra 
tai, kad visąlaik šneku ne tik apie tą patį, bet ir tą patį. 
O tu, būdamas visažinis, tikriausiai niekada apie tą 
patį nesakai to paties? 

- Kas tiesa, tai tiesa, aš tai bent stengiuosi visadą 
pasakyti ką nors naujo, - atsakė tas. 

— (7) Nejaugi ir apie tai, ką puikiai žinai? - nusistebėjo 
Sokratas, - Sakysim, kam nors paklausus, kiek ir kokių 
raidžių yra žodyje „Sokratas“, anksčiau būtum atsakęs 
vienaip, o dabar mėgintum pasakyti kitaip? Arba klau- 
siantiems apie skaičiavimą, ar dusyk penki yra dešimt, 
dabar atsakysi ne tą patį, ką anksčiau? 

- Į tokius klausimus, Sokratai, aš, kaip ir tu, visada 
atsakautą patį; o Šit apie teisingumą dabar esuradęstokią 
mintį, kurios, manau, nei tu, nei kas kitas nenuginčysite. 

— (8) Prisiekiu Hera! - sušuko Sokratas. - Šitas 
radinys, apie kurį nūnai kalbi, yra tikras lobis: nuo šiol 
teisėjai nustos skirtingai balsavę, piliečiai liausis kivir- 
čijęsi dėl teisybės, nustos bylinėjęsi, maištavę, nebe- 
siginčys dėl teisybės, valstybės tarp savęs nebeka- 
riaus. O aš pats tai tikrai nesitrauksiu nuo tavęs nė 
per žingsnį tol, kol neišgirsiu pasakojimo apie tokios 
neapsakomos laimės atradimą. 

- (9) Dievaži, tikrai neišgirsi, - atsakė tas, - kol pats 
pirma neišdėstysi savo požiūrio, ką laikai teisingumu. 
Jau gana, kad iš kitų šaipaisi - visus klausinėji, čia pat 
supeiki, o pats nesiteiki nei atsakyti į kito klausimus, 
nei apie ką nors pasakyti savo nuomonę. 

- (10) Ką tu, Hipijau, - paprieštaravo Sokratas, — 
negi nesi pastebėjęs, kad aš be paliovos rodau žmo- 
nėms savo požiūrį į teisingumą? 

— Na, tai kokia gi tavo nuomonė šiuo klausimu? 

- Aš ją rodau darbais, o ne žodžiais, - atsakė 
Sokratas. - Tačiau galbūt tau atrodo, kad darbai - ne 
toks įtaigus įrodymas? 

— Prisiekiu Dzeusu, - sušuko Hipijas, — netgi dar 
labiau įtikinantis, nes tūlas puikiai kalba apie teisingu- 
mą, o pats elgiasi neteisingai; tuo tarpu nė vienas 
teisingai besielgiantis žmogus negali būti neteisingas. 

- (11) Tad gal esi bent kartą pastebėjęs mane 
neteisingai liudijant, neteisingai kaltinant, kiršinant 
draugus, kurstant valstybėje maištą ar kaip kitaip 
neteisingai elgiantis? 

- Ko jau ne, tai ne, - atsakė Hipijas. 

— Tai negi, tavo galva, vengti neteisingų poelgių 
nėra teisingumas? 

— Aišku kaip ant delno, Sokratai, kad ir dabar tu 
stengiesi išsisukti ir neparodyti savo nuomonės, ką 
laikai teisingumu: juk tu dėstai ne ką teisingieji daro, 
o ko jie nedaro. 

- (12) Tai kad aš manau, - tarė Sokratas, - jog 

pastangos nesielgti neteisingai yra pakankamas tei- 
singos nuostatos šiuo klausimu įrodymas. Bet jei taip 
nemanai, gal tau labiau prie širdies šit kas: aš teigiu, 
kad teisinga tai, kas teisėta. 

—Tadtu, Sokratai, nori pasakyti, -tarė Hipijas, - kad 
teisingumas ir teisėtumas yra tas pat? 

- Žinoma, - atsakė Sokratas. 

- (13) Tačiau tu dar nesi išdėstęs, ką laikai teisėtu- 
mu, 0 kartu ir teisingumu. 

- Ar esi susipažinęs su valstybės įstatymais? — 
paklausė Sokratas. 

- Žinoma, - atsakė tas. 

- O kas, tavo nuomone, yra įstatymas? 

- Tai raštiškas piliečių susitarimas, kas leidžiama ir 
ko neleidžiama daryti, - atsakė Hipijas. 

- Vadinasi, teisiškai elgiasi tas žmogus, kuris savo 
gyvenimą valstybėje tvarko pagal šiuos įstatymus, o 
neteisiškai - kuris juos peržengia? - paklausė Sokra- 
tas. 

- Aišku, kad taip, — pritarė tas. 

- Vadinasi, kas elgiasi teisiškai, yra teisingas, o kas 
neteisiškai - neteisingas? 

- Na, negi kitaip? 

- Tad argi iš to neišplaukia, kad žmogus, gyvenan- 
tis pagal įstatymus, yra teisingas, 0 juos peržengian- 
tis - neteisingas? 

- (14) Na, kas gi, Sokratai, gali taip rimtai žiūrėti į 
įstatymus ir paklusnumą jiems, jei patys jų sudaryto- 

jai dažnai atšaukia bei keičia savo įstatymus? - pa- 
klausė Hipijas. 

Sokratas paprieštaravo: 

- Bet juk, sakysim, valstybės neretai pradeda karą, 
0 paskui vėl suaaro taiką. 

- Teisybė, - sutiko Hipijas. 

- Tu kvailini žmones, - tęsė Sokratas, - kurie laikosi 
įstatymų: girdi, susiklosčius aplinkybėms, įstatymai 
gali būti atšaukti; ar ne panašiai elgtumeisi priekai- 
štaudamas kariams už drausmingumą kare, nes atei- 
siąs taikos metas? Tada gal tau atrodo peiktini ir 
žmonės, dedantys galvą už tėvynę mūšyje? 

- Žinoma, ne, prisiekiu Dzeusu, - atsakė Kritijas. 

— (15) O ar esi pamąstęs, - paklausė Sokratas, — 
kad visa spartiečio Likurgo" veikla nė kiek nebūtų 
padėjusi Spartai išsiskirti iš kitų Graikijos valstybių, jei 
jis nebūtų įdiegęs piliečiams didžiausio paklusnumo 
įstatymui? Negi nežinai, kad geriausi valstybės veikė- 
jai tie, kuriems geriausiai pavyksta įskiepyti valdi- 
niams paklusnumą įstatymui, ir kad valstybė, kurios 
piliečiai labiausiai žiūri įstatymų, taikoje klesti, karo 
metu yra nenugalima? (16) Be to, vienybė labiausiai 
branginama kaip tik šitokioje valstybėje, todėl jos 
gerusija ir aristokratai nuolat ragina piliečius būti vie- 
ningus. Dėl tos pačios priežasties visur Heladoje yra 
įstatymas, reikalaujantis saikdinti piliečius laikytis 
santarvės, ir visur jie duoda tokią priesaiką. Šitai, 
manau, daroma ne tam, kad piliečiai skirtų pirmą 

apdovanojimą vis tam pačiam chorui, žavėtųsi tuo 
pačiu fleitininku, labiausiai vertintų tą patį poetą ir 
apskritai gėrėtųsi tais pačiais dalykais, tačiau tam, 
kad visi paklustų tiems patiems įstatymams. Juk kol 
piliečiai taikosi tokio nusistatymo, valstybė būna išties 
galinga bei klestinti, o be santarvės neįmanoma tin- 
kamai tvarkyti nei polio, nei namų ūkio. (17) Taip pat 
ir kiekvienam atskiram žmogui nėra kitos galimybės 
būti mažiau valstybės baudžiamam bei tikėtis dide- 
snės pagarbos kaip paklūstant jos įstatymams. Kaip 
kitaip jis galėtų prireikus sėkmingiau bylinėtis? Kam, 
jei ne jam, būtų galima patikimiau pavesti pinigų ar 
sūnų bei dukterų apsaugą? Kuo labiau pasitikės visa 
valstybė, jei ne žmogumi, gerbiančiu jos įstatymus? 
Kas geriau už jį atliks priedermes tėvams, giminai- 
čiams, šeimynykščiams, draugams, tėvynainiams, 
svetimšaliams? Kuo labiau negu juo tikės priešai su- 
darydami paliaubas, taikos sutartis bei susitarimus? 
Kieno sąjungininku kiekvienas trokš būti, jei ne ger- - 
biančiojo įstatymus? Kam kitam šie sąjungininkai vei- 
kiau patikės vadovauti karių būriams, savo miestus? 
Iš ko, jei ne iš įstatymų gerbėjo, veikiau galima tikėtis 
atsidėkojimo už geradarystę? Kam kiekvienas sku- 
bės padėti, jei ne žmogui, kuris, žino, tikrai atsidėkos? 
Kieno, jei ne šitokio žmogaus, draugu kiekvienas 
labiausiai norės būti ir kuo mažiausiai - priešu? Su 
kuo tūlas mažiausiai norės kariauti, jei ne su žmogum, 
kurio draugais, bičiuliais, sąjungininkais nori būti dau- 

gumas ir tik reti - nedraugais bei priešais? (18) Todėl, 
Hipijau, bent mano galva, teisiškumas ir teisingumas 
yra tas pat; 0 jei tu manai priešingai, išdėstyk man. 

Tačiau Hipijas pasakė: 

— Ne, prisiekiu Dzeusu, brangus Sokratai, mano 
nuomonė apie teisingumą tikrai nėra priešinga tavo 
mintims. 

- (19) O ką tu, Hipijau, žinai apie nerašytus įstaty- 
mus? - pasiteiravo Sokratas. 

— Tai įstatymai, kurie vienodai galioja visose šalyse. 

- Ar gali pasakyti, - tęsė Sokratas, - kad šiuos 
įstatymus įsivedė sau žmonės? 

- Šito teigti neįmanoma, nes jie nei gali visi susirinkti 
į daiktą, nei susikalbėti viena kaiba. 

- Tada kas, tavo nuomone, nustatė šiuos įstaty- 
mus? - toliau klausinėjo Sokratas. 

— Man regis, kad šiuos įstatymus žmonėms yra 
nustatę dievai, nes, pasak jų, svarbiausias dalykas 
visiems yra garbinti dievus. 

— (20) O ar ne visur priimta gerbti tėvus? 

- ir šis paprotys yra visur, — pritarė tas. 

- O kad tėvai neturėtų meilės ryšių su vaikais, 0 
vaikai - su tėvais? 

- Čia tai man nebeatrodo, kad šitas įstatymas yra 
iš dievų. 

— Kodėl? - paklausė Sokratas. 

— Todėl, kad žinau atvejų, kai jo visai nesilaikoma. 

- (21) Tai kad ir daugelio kitų įstatymų nesilaikoma. 

Tačiau visi, peržengusieji dieviškuosius įstatymus, 
yra nubaudžiami, ir joks žmogus šios bausmės išven- 
gti negali; tuo tarpu prasižengusieji žmonių nustaty- 
tiems įstatymams kai kada išsisuka nuo atpildo pa- 
bėgdami arba priešindamiesi. 

- (22) O kokios bausmės, Sokratai, negali išvengti 
tėvai, sanguliaujantys su vaikais, ir vaikai — su tėvais? 
- paklausė Hipijas. 

- Pačios didžiausios, prisiekiu Dzeusu! - atsakė jis. 
- Juk ar gali būti didesnė kančiatėvams negu gimdyti 
nenusisekusius vaikus? 

- (23) Tačiau kodėl tokių tėvų vaikai turi būti nenu- 
sisekę? - paklausė Hipijas. — Juk jie patys gali būti net 
ir labai vykę, 0 jų vaikų motinos - ne iš kelmo spirtos? 

- Kadgi, dievaži, toli gražu negana, kad abu gimdy- 
tojai būtų vykę, dar reikia, kad būtų pats jų jėgų 
sužydėjimas. O gal manai, kad vienodi syvai yra žy- 
dinčiųjų, sunokusiųjų ar jau apvytusiųjų? 

- Iš tikrųjų, prisiekiu Dzeusu, visai nepanašu, kad 
būtų vienodi, - atsakė tas. 

- Tada kurių geresni? 

- Aišku, kad žydinčiųjų. 

- O nežydinčiųjų - jau nebe tie? - toliau klausinėjo 
Sokratas. 

- Dievaži, nėra ko nė lyginti, - paprieštaravo Hipijas. 

- Taigi tokiame amžiuje vaikų gimdyti nebevertė- 
tų? 
- Taigi, kad ne, - pritarė Hipijas. 

— Vadinasi, jeigu kas tokiame amžiuje vis dėlto 
gimdo vaikus, elgiasi netinkamai? 

—Ir aš taip manau, - patvirtino Hipijas. 

- Okas gi kitas gimdo nenusisekusius vaikus, jeigu 
ne būtent šitokie žmonės? 

- Ir šičia sutinku su tavimi. 

— (24) Žiūrėkime toliau! Ar ne visur galioja įstatymas 
už gera atsilyginti geru? 

— Galioja tai galioja, - tarė Hipijas, - bet kad ir jį 
nuolat pažeidžia. 

— Tačiau negi negauna atpildo ir jį pažeidusieji? Su 
jais niekas nebenori draugauti, todėl reikalo spiriami 
kabinasi už tų, kurie jų tiesiog nekenčia. Juk ar ne 
šitaip yra: geri draugai tie, kurie savo bendrams už 
gera atsilygina geru; o nedarančiuosius šito apviltieji 
už nedėkingumą ima niekinti, nes anksčiau jie palaikė 
ryšius tik dėl naudos. 

- Prisiekiu Dzeusu! - sušuko Hipijas. — Labai 
panašu, kad šitai yra dievų įstatymas: jei jame 
pačiame slypi bausmė nusižengusiems, man ro- 
dos, jį tikrai bus nustatę geresni už žmones įsta- 
tymų leidėjai. 

- (25) Tai štai, brangus Hipijau, tu manai, kad dievai 
padaro įstatymu tai, kas teisinga, ar ką kita? 

- Žinoma, tiktai tai, kas teisinga, prisiekiu Dzeusu! 
- atsakė tas. - Nes be dievo vargu ar kas nors pajėgs 
padaryti įstatymu teisingumą. 

- Vadinasi, Hipijau, ir dievams tinka, kad teisingu- 
mas ir teisiškumas būtų tas pat. 

Štai šitaip kalbėdamas ir elgdamasis Sokratas darė 
bendraujančiuosius su juo teisingesnius. 


V skyrius 


(1) O dabar dar papasakosiu, kaip bendravimas su 
Sokratu mokė jo klausytojus vaisingiau darbuotis. 

Jo manymu, kiekvienam žmogui, ketinančiam imtis 
tikros veiklos, sugebėjimas valdytis yra tikras gėris, 
todėl visų pirma kiekvienas su juo bendravęs matė, 
kad pats Sokratas yra nuosaikių nuosaikiausias; be 
to, pokalbiuose savo klausytojus jis kaip niekas kitas 
skatino valdytis. (2) Jis pats niekada neužmiršdavo 
to, kas padeda dorybingai gyventi, ir nuolat primin- 
davo šitai visiems savo draugams. 

Štai aš prisimenu, kaip sykį jis kalbėjosi su Eutide- 
mu apie valdymaąsi: 

- Pasakyk man, Eutidemai, ar nemanai, kad ir 
pavieniam žmogui, ir visiems piliečiams laisvė yra 
brangus turtas? 

- Brangių brangiausias, - atsakė tas. 

- (3) Tai šit, ar, tavo galva, laisvas yra Žmogus, 

pasiduodantis geiduliams ir per juos negalintis imtis 
puikių darbų? 

- Žinoma, ne, - atsakė Eutidemas. 

- Vadinasi, tu manai, kad laisvė - tai galimybė atiikti 
puikius darbus, o trukdymas juos atlikti - nelaisvė? 

— Kaip tik šitaip ir manau, - tarė Eutidemas. 

- Tuomet, anot tavęs, išeitų, kad nesivaldantieji yra 
visiški belaisviai? 

- Tikra teisybė, prisiekiu Dzeusu! 

— O kaip tu manai, ar nesivaldantiesiems tiktai viso- 
kios kliūtys kliudo atlikti puikius darbus, ar jie dar yra 
ir verčiami imtis gėdingų žygių? 

- Bent man regis, kad prievartos čia yra nė kiek ne 
mažiau negu tenai trukdymo, - atsakė Eutidemas. 

- (5) O kaip tu vertini valdovus, trukdančius valdi- 
niams imtis puikių darbų ir verčiančius griebtis pikta- 
darybių? 

- Prisiekiu Dzeusu, tokius valdovus Jaikau visų blo- 
giausiais, - atsakė Eutidemas. 

— Kokia vergija, tavo nuomone, yra pati blogiausia? 

2 — Vergauti patiems blogiausiems valdovams. 

- Vadinasi, sunkiausią vergiją turėtų kęsti žmonės, 
nesugebantys valdyti patys savęs? 

- Aš tai tik šitaip manau, - atsakė Eutidemas. 

- (6) Artu nemanai, kad nesivaldymas atsieja žmo- 
gų nuo pačios didžiausios dorybės - išminties — ir 
pastūmėja prie jos priešingybės? O galtu manai, kad, 
traukte traukdamas prie malonumų, jis visai netrukdo 

kreipti dėmesį į naudingus dalykus bei tyrinėti juos? 
Juk kaip tik per nesivaldymą ne vienas žmogus, pui- 
kiausiai išmanantis, kas yra gėris ir kas yra biogis, 
imasi blogesnių darbų, o ne geresnių. 

- Pasitaiko ir šitaip, - pritarė Eutidemas. 

- (7) Vėlgi kas, brangus Eutidemai, yra mažiau, 
nuosaikus už nesivaldančiuosius? Juk nuosaikumas 
ir nesivaldymas yra visiškos priešingybės. 

- Ir su šituo sutinku. 

— O kas labiau už nesivaldymą trukdo žmogui atlikti 
savo priedermes? 

- Nėra didesnės kliūties, - pritarė Eutidemas. 

- O ar yra didesnis blogis už tą, kuris verčia žmogų 
vietoj naudos rinktis žalą, reikalauja šios paisyti, o 
anos - ne, Myga elgtis priešingai tam, ką pataria 
apžvalgumas? 

- Tikrai nėra, - patvirtino tas. 

- (8) O sugebėjimas valdytis, savaime suprantama, 
duoda visiškai priešingus vaisius negu nesivaldy- 
mas? - toliau klausinėjo Sokratas. 

— Žinoma, kad taip. 

— Tada turbūt tai, kas duoda priešingus vaisius, 
turėtų būti išties puikus dalykas? 

- Žinoma, - sutiko Eutidemas. 

- Vadinasi, Eutidemai, susidaro įspūdis, kad susi- 
valdymas žmogui yra tikrai labai didelis gėris? 

Be jokių abejonių, Sokratai. 

- (9) O aresi, Eutidemai, bent kartą pagalvojęs dar 
apie viena? 

— Apie ką? - paklausė tas. 

—- Kad net ir malonumų, į kuriuos taip kreipia žmogų 
nesivaldymas, iš tiesų jis nepajėgia duoti, tuo tarpu 
susivaldymas kaip tik teikia didžiausių malonumų. 

— Kokiu būdu? - nustebo Eutidemas. 

- Štai nesivaldymas spiria nekęsti alkio, troškulio, 
meilės geismo, nemigos; 0 juk kaip tik dėl šių dalykų 
gali gardžiai valgyti, gerti, mėgautis meile, maloniai 
ilsėtis bei saldžiai miegoti žmonės, kurie tvardėsi ir 
Jaukė, kol tai bus ypač malonu. Taigi nesivaldymas 
labai trukdo tinkamai mėgautis įprasčiausiais bei pa- 
stoviais malonumais; tuo tarpu susivaldymas teikia 
jėgų ištverti minėtus nepriteklius, o paskui — pajusti 
tikrą ir nepaprastai didelį pasitenkinimą. 

— Tu šneki gryną tiesą, - pritarė Eutidemas. 

- (10) Kaupti sau gerų bei teisingų žinių, išsiugdyti 
savybių, padedančių deramai rūpintis savo sveikata, 

puikiai tvarkyti namų ūkį, teikti naudos draugams ir 
valstybei, nugalėti priešus - šitai ne tik naudinga, bet ir 
teikia didžiausią malonumą; ir tai padaryti geba tiktai 
mokantys valdytis ž žmonės, ir čia negailintys savo jėgų; 
"tuo tarpu geidulių Vergai šiais atvejais nė piršto nepaju- 
dina. Ar rasim kitą žmogų, turintį mažiau sugebėjimų 
šiose srityse Už nesivaldančiuosius, išskėstomis ranko- 
mis stvarstančiuš pirmą pasitaikiusį malonumą? 

Čia Eutidemas tarė: 

- (11) Jeigu teisingai suprantu, man rodos, kad tu, 
Sokratai, tikini, jog su žmogumi, pasiduodančiu gei- 
duliams, visiškai nesisieja jokia dorybė. 

-Okuogi, Eutidemai, nesivaldantis žmogus skiriasi 
nuo paikiausio gyvio? Kuo jis skiriasi nuo kvailiausio 
galvijo, jei neturi didžių siekių, visur ir visada tyko 
vienų malonumų? Ir tiktai gebantys valdytis žmonės 
gali puoselėti didžius žygius žodžiu ir darbu. bei. 
pažinę gėrį ir blogį, pirmojo siekti, o antrojo - vengti.. 

(12) Sokratas manė. kad tik šitokiu būdu žmonės 
gali pelnyti pagarbą ir pasiekti laimę, taip pat tapti 
įgudusiais dialektikais. Esą posakis „užsiimti dialėkti- 
ka" kilęs iš to, kad Žmonės susirinko draugėn ir pasi- 
tardami ėmė mokytis pažinti dalykus pagal jų esmę. 
Todėl ir mums reikią stengtis išmokti kuo geriau šitai 
daryti ir be paliovos gudintis : juk per tai žmonės 
tampą dorybingiausi, tinkamiausi valdyti, pasidarą 
žymiais dialektikais. 


VI skyrius 


(1) Pamėginsiu papasakoti ir apie tai, kaip Sokratas 
padėdavo savo bičiuliams mokytis dialektikos. Jis 
mąstydavo taip: jei žmogus žino, kokia yra to ar kito | 


dalyko esmė, tai ir kitiems sugeba šitai paaiškinti; o 

jei nežino, tai nė kiek nenuostabu, kad ir pats klysta, 
ir kitus klaidina. Todėl su savo klausytojais jis be 
paliovos tyrinėdavo, koks yra kiekvienas esamų daly- 
kų. Pernelyg ilgai reikėtų pasakoti, ką ir kaip jis yra 
apibrėžęs, todėl aš suminėsiu tik tuos pavyzdžius, 
kurių, mano nuomone, pakaks jo tyrinėjimo pobū- 
džiui parodyti. 

(2) Pirmiausia dievobaimingumo klausimą Sokra- 
tas tyrinėjo maždaug šitaip. 

- Pasakyk man, Eutidemai, - kreipėsi jis, - kas, tavo 
galva, yra dievobaimingumas? 

- Prisiekiu Dzeusu, tai išties gražus jausmas, — 
atsakė tas. 

— Todėl tu turbūt gali apibūdinti, koks yra dievobai- 
mingas Žmogus? 

— Man rodos, dievobaimingas yra Žmogus, garbi- 
nantis dievus. 

— O ar valia garbinti dievus kaip panori? 

— Ne, juk yra įstatymai, reikalaujantys garbinti die- 
vus tam tikrais būdais. 

- (3) Vadinasi, žinantis šiuos įstatymus kartu ži- 
nos ir kaip turi priderarnai garbinti dievus? 

- Bent aš taip manau, - atsakė Eutidemas. 

- Taigi išmanantis, kaip reikia garbinti dievus, ma- 
nys, kad kito būdo čia nėra, išskyrus jam žinomą? 

- Savaime suprantama, nėra, - sutiko tas. 

- Ar bent vienas žmogus garbina dievus kitaip 
negu, kaip jis žino, pridera? 

- Nemanyčiau, - atsakė Eutidemas. 

- (4) Vadinasi, žmogus, žinantis šventus įstatymus, 
kaip garbinti dievus, jų ir laikosi? 

- Savaime suprantama. 

— Vadinasi, kas laikosi šventų įstatymų, garbina 
dievus prideramai? 


— Tai negi kitaip! 
- Vadinasi, žmogus, prideramai garbinantis dievus, 
yra dievobaimingas? “ 


- Aišku, kad taip, - pritarė Eutidemas. 

- Tada išeitų, kad bus teisingas toks apibrėžimas: 
žmogus, žinantis įstatymus, pagal kuriuos garbintini 
dievai, yra dievobaimingas? 

- Kaip tik tokia yra mano nuomonė, - tarė Eutide- 
mas. 

- (5) O su žmonėmis ar galima elgtis kaip panori? 
- toliau klausinėjo Sokratas. 

— Ne, ir čia tiktai žmogus, žinantis tarpusavio ben- 
dravimo įstatymus, elgiasi teisiškai. 

- Užtat prisilaikantieji šių taisyklių elgiasi teisingai? 

- Tai negi ne! 

- Vadinasi, bendraujantieji su kitais žmonėmis pa- 
gal dorovės reikalavimus yra dori? 

- Aišku, kad taip, - pritarė Eutidemas. 

- Vadinasi, tų, kurie teisingai elgiasi su artimaisiais, 
tarpusavio santykiai su jais yra geri? 

- Išeina, kad taip. 

- Kas laikosi įstatymų, elgiasi teisiškai? 

- Žinoma. 

- (6) O tu taip pat žinai, kas vadintina teisiškumu? 

— Laikymasis to, ką nurodo įstatymai. 

— Vadinasi, žmonės, darantys tai, ką nurodo įstaty- 
mai, elgiasi teisiškai ir teisingai? 

- Žinoma, kad taip. 

— Vadinasi, tie, kurie elgiasi teisiškai, yra teisingi 
žmonės? 

— Bent aš manau, kad taip, - tarė Eutidemas. 

- Ar gali įsivaizduoti, kad yra žmonių, prisitaikančių 
įstatymų, tačiau nežinančių, ko tie įstatymai reikalauja? 

- Aišku, kad ne. 

- Ar gali įsivaizduoti, kad yra žmonių, žinančių, kaip 
turi elgtis, tačiau manančių, kad jiems tų taisyklių 
laikytis nebūtina? 

- Nemanau, - atsakė jis. 

— Ar Žinai bent vieną atvejį, kad Žmogus eigtysi 
kitaip, negu, įo įsitikinimu, yra reikalaujama? 

- Tokio Žmogaus tikrai nesu sutikęs, - atsakė Euti- 
demas. 

- Vadinasi, tiktai žmonės, žinantys tarpusavio san- 
tykius nustatančius įstatymus, elgiasi teisiškai? 

— Savaime suprantama, - patvirtino Eutidemas. 

- Tačiau žmonės, kurie elgiasi teisiškai, irgi yra 
teisiški? 

- Tai negi kitokie! - sušuko tas. 

-Išto išeina, kad mes turbūt teisingai apibrėžtiume 

pasakydami: teisiški yra tie, kurie žino, kokie žmonių 
tarpusavio santykiai neprieštarauja teisei. 

- Tokia yra mano nuomonė, - tarė Eutidemas. 

- (7) O kaip galėtume apibūdinti išmintį? Sakyk, ar 
tu nemąstai štai kaip: žmonės būna išmintingi tam 
tikroje srityje, kurią išmano; o gal būna išminčių ir be 
tokio išmanymo? 

- Ne, juk aišku, kad išmintis yra išmanymas, — 
atsakė jis. - Nes neįmanoma būti išmintingam kokioje 
nors srityje neturint tos srities Žinių. 

- Vadinasi, išmintis grindžiama žiniomis? | 

- Tai kuo gi dar galima būti išmintingam, jei ne 
žinojimu? 

- O ar negali žmogus būti išmintingas dar kuo nors 
kitu, be savo žinojimo? 

- Savaime suprantama, kad negali, - atsakė Euti- 
demas. 

-- Vadinasi, žinojimas yra išmintis? 

- Bent aš taip manau. 

- Ar, tavo manymu, įmanoma, kad vienas Žmogus 
žinotų viską pasaulyje? 

- Dievaži, manau, kad neįmanoma turėti netgi di- 
džiosios dalies visų žinių. 

- Išeitų, kad žmogus negali būti išmintingas visose 
srityse? " 

Jokiu būdu, prisiekiu Dzeusu! - atsakė Eutidemas. 
Vadinasi, atskiras žmogus yra išmintingas toje 
“utyje, kurią išmano? 


—— 

- Bent aš taip manau. 

- (8) Brangus Eutidemai, ar galima tokiu pat būdu 
ištyrinėti gėrį? 

— Kokiu? 

— Ar tu manai, kad tas pats dalykas naudingas 
viskam? 

- Tikrai taip nemanau. 

— Vadinasi, kartu tu manai, kad tas pats dalykas 
vienam yra naudingas, o kitam gali būti žalingas? 

- Žinoma, - sutiko tas. 

- Artu žinai dar kokį nors kitą gėrį, be to, kuris teikia 
naudos? 

- Ne. 

- Išeitų, kad pastarasis yra gėris tam, kam yra 
naudingas? 

— Bent man taip atrodo. 

— (9) O ar kitaip apibrėžtinas grožis? Tačiau gal tu 
galėtum apibūdinti kūną, rakandą ar apskritai kokį nors 
daiktą kaip, tavo nuomone, gražų visais atžvilgiais? 

- Žinoma, ne, prisiekiu Dzeusu! 

- Taigi kiekvienas daiktas yra gražus naudoti tam 
reikalui, kuriam yra pravartus? 

- Visiškai teisingai, - pritarė Eutidemas. 

- Ar gali šis grožis, be naudingo pritaikymo, turėti 
dar ir kokią nors kitą paskirtį? 

— Ne, jis teturi tą vieną paskirtį. 

- Vadinasi, nauda yra grožis tam, kam jis naudingas? 

- Bent aš tap manau, - tarė Eutidemas. 

— (10) Brangus Eutidemai, juk ir narsą tu tikriausiai 
laikai gėriu? 

— Netgi didžių didžiausiu. 

- Vadinasi, tu manai, kad ji reikalinga ne kokiems 
nors menkniekiams? 

— Patiems didžiausiems žygiams, prisiekiu Dzeusu! 

— Ar tu manai, kad, gresiant baisiems sunkumams 
ir pavojams, pravartu nieko apie juos nežinoti? 

— Nežinojimas čia mažų mažiausiai naudingas, - 
atsakė tas. 

— Vadinasi, žmonės, panašiais atvejais visiškai ne- 
jaučiantys baimės todėl, kad nežino tikrosios padė- 
ties, nėra drąsuoliai? 

- Tikrai nėra, prisiekiu Dzeusu! - patvirtino tas. — 
Antraip kiekvienas pamišėlis ir kiekvienas bailys būtų 
narsuolis! 

- O kaip tada vertinti žmones, kurie bauginasi ir 
nebaisių dalykų? 

- Šitie, dievaži, dar mažiau laikytini drąsiais. 

— Vadinasi, žmones, kurie išlieka tvirti "„baisiuosę. | 
„pavojuose, tu laikai narsiais, „O pasimetančius tokio- 
mis aplinkybėmis — bailiais? | 

— Taip ir yra, — atsakė jis. 

- (11) Tvirtais, esant tokioms sąlygoms, tu tikriausiai 
Kukaitik tuos, kurie sugeba išlikti padėties šeimininkais? 
Tiktai šitokius, - pritarė Eutidemas. 
Vadinasi, visiškai sutrinkančius tokiomis aplinky- 
Denus tu laikai netikėliais? į 

— Tai nėgi kitokiais? 
- Tačiau juk abu elgiasi taip, kaip mano esant 
reikalinga? 
- Žinoma, kad taip. 
— Tada išeitų, kad tie, kurie tokiu atveju nesugeba 
sėkmingai veikti, nė nežino, ką jie turėtų daryti? 
— Nė nenutuokia! - patvirtino Eutidemas. 
- Ir priešingai: tiktai tie, kurie tai žino, ir tegali tinka- 
mai veikti? 
— Taip, tiktai jie. 
— O kaip būna su sėkmingai veikiančiaisiais: gal ir 
jie nežino tikrosios padėties? 
- Puikiai žino, - tarė Eutidemas. 
- Tada nežinantieji tikriausiai negali veikti sėkmin- 
gai? 
- Kitaip ir būti negali. 
- Vadinasi, iš to išplaukia, kad žmonės, nesutrin- 
„kantys esant sunkiai ir pavojingai padėčiai, yra drą- 
suoliai, o tokiais atvejais pasimetantieji — bailiai, 
— Bent man tai taip atrodo, - tarė Eutidemas. 
(12) Sokratas manė, kad ir patvaldystė, ir tironija yra 
valdymo formos, tačiau tarp jų jis įžiūrėdavo skirtumų. 
"Valdžią, kuri grindžiama laisvu valdinių sutikimu bei 
valstybės įstatymais, jis vė vadindavo patvaldyste, 0 ti- 
ronija - valdymą be piliečių sutikimo, paremtą ne 
įstatymais, 0 o tiktai valdovo valia. Valstybes, kuriose į 
valdžios „organus skiriami žmonės, atliekantys savo 
pareigas pagalįstatymus, Sokratas vadindavo aristo- 

kratinėmis, o. tokias, kuriose valdžios pareigos skir- 
stomos atsižvelgiant į turto cenzą, - plutokratinėmis“: 

„tuo tarpu valstybes, kuriose kiekvienam piliečiui priei- 
namos visos pareigos, - demokratinėmis. 

(13) Kai kas nors prieštaraudavo filosofui ir be tikro 
pagrindo bei įrodymų tikindavo, kad toks ir toks jo 
nurodomas asmuo esąs išmintingesnis, labiau paty- 
ręs politikas, narsesnis ar panašiai, negu Sokratas 
manąs, šis paprastai visą kalbą grąžindavo į išeities 
tašką maždaug šitokiu būdu: 

- (14) Kaip tu manai, katras yra geresnis - tavo ar 
mano pagirtasis pilietis? 

- Aišku, kad mano. 

- Jei sutinki, pirma pažiūrėkime, kokios yra piliečio 
pareigos. 

- Mielu noru. 

- Tas, kuris praturtino valstybės iždą, turėjo išma- 
nyti, kaip tvarkyti lėšas? 

— Be abejo. 

- Kare geras tas, kuris nugali priešus? 

- Savaime aišku. 

- Pasiuntiniui svarbu sugebėti įgyti draugų, o ne 
priešų. 

— lrgi suprantama. 

- Politikui - įtikinti tėvynainius baigti skaldytis į gru- 
puotes ir padėti įsigalėti santarvei? 

Ir man taip atrodo. 

Vadinasi, grįžtant prie esminių klausimų, savaime 

išryškėdavo tiesa ir tiems, kurie iš pradžių prieštarau- 
davo Sokratui. (15) O kai jis pats tyrinėdavo kokį nors 
klausimą, išeities tašku imdavo visų pripažintą tiesą 
manydamas, kad ji laiduoja samprotavimo sėkmę. 
Daugeliu atvejų, kuriuos aš atsimenu, Sokratas laimė- 
davo klausiyojų pritarimą kaip niekas kitas. Jis karto- 
davo, jog ir Homeras manė Odisėją buvus „puikiu 
oratoriumi“" ir šituo norėjo pasakyti, kad šis herojus 
sugebėdavo pagrįsti savo samprotavimus visų pripa- 
žintomis tiesomis. 


VII skyrius 


(1) Man rodos, iš to, kas jau pasakyta, matyti, kad 
Sokratas paprastai ir aiškiai išdėstydavo savo nuo- 
monę pašnekovams. O dabar dar papasakosiu, kaip 
jis rūpinosi, kad kiekvienas išsiugdytų savarankišku- 
mą ir, ėmęsis veiklos, nebūtų reikalingas pagalbos iš 
šalies. 

Kiek galiu apžvelgti, jam buvo ypač svarbu sužinoti, 
kokiai veiklos sričiai kiekvienas jo bičiulių yra labiau- 
siai pasirengęs. Sokratas pats iš visos širdies mokė 
to, ką išmanė, ir bendrojo lavinimo dalykų; o kur jo 
žinios būdavo menkesnės, siųsdavo bičiulius pas tos 
srities mokovus. 

(2) Jis aiškindavo ir tai, kiek reikia gilintis į atskiras 
sritis tikrai išsilavinusiam žmogui. Pavyzdžiui, geome- 
trijos, sakydavo, reikią mokytis tiek, kad prireikus 
teisingai išmatavęs galėtum žemę perimti, perduoti, 
padalyti arba įrodyti išmatavimo teisingumą. Tuo la- 
biau kad šito išmokti esą visai lengva: pakanka kartą 
akylai pažiūrėti, kaip matuoja kitas, ir jau žinosi ne tik 
koks yra žemės plotas, bet ir kur apsirikta matuojant. 
(3) Tačiau gilintis į geometriją ligi sunkiai suvokiamų 
brėžinių jis nepatardavo: esą nematyti, kokia iš to 
nauda. Nors pats Sokratas visai neblogai išmanė šią 
sritį, tačiau manė, kad jai perprasti žmogus gali su- 
gaišti visą savo gyvenimą, ir jam tektų atsisakyti tikrai 
naudingų žinių. (4 ) Jis 4) Jis ragino mokytis ir astrologijos, 
tačiau ir jos tik“ tiek, | kad galėtum nustatyti nakties, 
mėnesio ar metų laiką keliaudamas sausuma, plauk- 
damas į jūra ar stovėdamas „sargyboje bei atlikdamas 
kitus darbus, sakysim, naktį, esant tam tikrai mėnulio 
fazei ar metų laikui; štai čia esą reikia mokėti vado- 
vautis ženklais, nurodančiais minėtus laiko tarpsnius. 
Šito išmokti taip pat esą lengva iš medžiotojų, jūreivių 
ar kitų žmonių, kuriems tokios žinios yra būtinos jų 
veiklai. (5) O gilintis į astronomiją tiek, kad atpažintum 
ir tuos dangaus kūnus, kurie yra už šio pasaulio 
sistemos ribų, tyrinėti planetas bei klaidžiojančias 
žvaigždes““, spręsti, kiek jos nutolusios nuo žemės, 
koks jų sukimosi greitis bei priežastis, jis ryžtingai 
atkalbinėdavo sakydamas, kad ir iš šito nematąs jo- 


217 


kios naudos. Nors Sokratas buvo domėjęsis ir šiais 
klausimais, kurie, jo sakymu, visiškai gali suėsti visą 
žmogaus gyvenimą ir nepalikti laiko kitokioms labai 
reikalingoms žinioms įgyti. 

(6) Sokratas patardavo visai nesvarstyti klausimų, 
kaip dievai yra sutvarkę anapusį gyvenimą: nei jis 
"esąs žmonėms pažinus, nei dievams patiktų tyrinė- 
jantis tai, ko patys nepanorėjo žmonėms atskleisti. 
Sokratas sakydavo, kad nuolat apie tai galvojančiam 
žmogui netgi gresiąs tikras pavojus išsikraustyti iš 
proto; juk panašiai esą paklaiko Anaksagoras, kuris 
be galo didžiavosi, kad gali tiksliai nupasakoti dievų 
kelius. (7) Šis vyras manė, kad saulė ir ugnis esančios 
sudarytos iš tos pačios medžiagos, tačiau nepaste- 
bėjo, kad žmonės visai lengvai žiūri į ugnį, o Žvelgti į 
saulę negali, kad ilgėliau pabuvusiųjų saulėje oda 
tamsėja, o nuo ugnies - ne. Anaksagoras neatkreipė 
dėmesio ir įtai, kad joks žemės augalas negali gražiai 
augti be saulės spindulio, tuo tarpu visa, ką paliečia 
ugnis, žūva. Teigdamas, kad saulė - tai ugnies įkai- 
tintas akmuo, vėlgi nepastebėjo, kad ugnyje esantis 
akmuo nešviečia ir greitai suyra, o saulė išlieka visada 
ir yra pats ryškiausias šviesulys pasaulyje. 

(8) Sokratas skatino mokytis ir matematikos, tačiau 
bių. Užtat savo klausytojus jis iš pagrindų mokė skai- 
čiavimo tiek, kiek šis yra naudingas kasdieniame gy- 
venime. 

(9) Jis atkakliai skatindavo savo bičiulius rūpintis 
sveikata: ragindavo iš šios srities mokovų įgyti žinių, 
o paskui jas taikyti sau ir visą gyvenimą žiūrėti, koks 
valgis tau naudingas, koks gėrimas, koks kūno lavi- 
nimas tau tinkamiausias ir apskritai koks gyvenimo 
būdas tau yra sveikiausias. Sokratas sakydavo, kad, 
jei žmogus rūpinasi savo sveikata, sunku rasti gydy- 
toją, geriau už jį patį išmanantį, kūs tam žmogui yra 
naudinga. (10) O jei kas geidaudavo sau naudos 
daugiau negu protas išneša, Sokratas patardavo 
kreiptis į orakulą - esą nebūna taip, kad Žmogus, 
žinantis, kokiais ženklais dievai nurodo savo valiątam 
tikrais klausimais, negautų dievų patarimo. 


VIII skyrius 


(1) Jei galbūt kas nors mano, kad teisėjų paskirta 
mirties bausmė išryškina Sokratą melavus apie die- 
vybę, kuri nurodanti jam, ką reikia ir ko nereikia 
daryti, tegu atkreipia dėmesį šit į ką. Visų pirma, 
tada jis buvo jau tokio amžiaus'!, kad jei ne tada 
būtų pabaigęs gyvenimą, tai ne kažin kiek vėliau; 
antra, pasmerktas mirti Sokratas neteko pačios 
sunkiausios gyvenimo dalies, kai kiekvieno dvasios 
jėgos mąžta, tuo tarpu jis, parodęs šitokią dvasios 

stiprybę, dar padidino savo šlovę tuo, kad teisme 
visiems girdint kalbėjo teisingai, drąsiai ir garbingai, 
o mirties nuosprendį išklausė ramiai ir vyriškai. (2) 
Nėra abejonių, kad visais laikais, kiek siekia žmo- 

: "Gaus atmintis, niekas nėra gražiau pasitikęs mirties. 
Po teismo sprendimo jam teko gyventi dar tri- 
sdešimt dienų, nes tą mėnesį buvo Delijos, o įsta- 
tymai draudžia vykdyti mirties bausmę,kol negrįžusi 
šventoji pasiuntinybė iš Delo salos. Kaip vienu bal- 
su liudija visi lankiusieji jį kalėjime, Sokratas buvo 
lygiai toks pat kaip ir anksčiau, - o jau nuo kadai 
kadžių žmonės stebėdavosi kaip tik jo ypač giedra 
nuotaika bei atliepumu. (3) Argi įmanoma mirti gra- 
žiau už jį? Kieno mirtis galėtų būti prakilnesnė negu 
jo, išlaikiusio tokią dvasios didybę? Kokia mirtis 
labiau pranašauja palaimą negu tokia prakilni mir- 
tis? Ir kokia mirtis labiau už tokį išėjimą į palaimą 
liudija dievų meilę? 

(4) Aš norėčiau dar papasakoti, ką esu girdėjęs iš 
Hiponiko sūnaus Hermogeno apie paskutines Sokra- 
to dienas. Šis pasakoja, kad Meletas jau buvo para- 
šęs kaltinimą Sokratui, tačiau jis, Hermogenas, suži- 
nojo filosofą kalbant apie viską pasaulyje, tik ne apie 
tai, ką reikės kalbėti teisme, todėl priminęs, jog reikią 
pagalvoti ir apie gynimąsi. Sokratas atsakęs: 

— Nejaugitu manai, kad per visą savo ilgą gyvenimą 
aš nesu sukaupęs čia jokio patyrimo? 

Kai Hermogenas paprašė jį paaiškinti smulkiau, 

Sokratas atsakė, kad gyvenęs nieko kito neveikda- 
mas, tiktai svarstydamas, kas teisinga ir kas neteisin- 
ga, beto, darydamas tik tai, kas teisinga, 0 neteisingų 
poelgių vengdamas, ir šitai laikąs pačiu geriausiu 
pasiruošimu gintis teisme. 

(5) Hermogenas paprieštaravęs: 

- Negi nežinai, brangus Sokratai, kad Atėnų teisė- 
jai, išmušti iš vėžių pasakytos kalbos, tūlą visiškai 
nekaltą yra niuteisę mirti, o daugybę nusikaltėlių — 
paleidę? 

- Dievaži, tikra teisybė, mielas Hermogenai. Tačiau 
kai kartą jau pagalvojau, kad reikėtų apmąstyti savo 
ginamąjį žodį, dievybė ėmė priešintis. 

— (6) Keistai kalbi, - tarė Hermogenas. 

— Tave stebina, kad dievas nusprendė būsiant ge- 
riau, jei aš jau baigsiu gyvenimą? Negi nežinai, jog ligi 
šios dienos aš nė su vienu žmogumi pasaulyje nebūi- 
čiau sutikęs, kad jis gyvenęs geriau ir laimingiau už 
mane? Juk, mano nuomone, geriausiai gyvena tas, 
kuris siekia didžiausio tobulumo, o laimingiausiai - 
tas, kuris dažniausiai gali pajusti, kaip artėja prie šio 
tobulumo. (7) Iš to, ką per gyvenimą sužinojau pats 
apie save, ir iš to, kas išryškėjo bendraujant bei lygi- 
nantis su kitais, aš padariau apie save būtent šitokią 
išvadą; ir ne aš vienas: taip apie mane sprendžia ir 
draugai - visai ne todėl, kad jie mano draugai (kitaip 
tie, kurie turi ir kitų bičiulių, tą patį būtų nusprendę 
apie savo bičiulius), o todėl, kad jie yra įsitikinę, jog 

bendraudami su manimi tapo geresni. (8). O jei gyven- 
čiau dar ilgiau, tikriausiai ateitų neišvengiami senat- 
vės palydovai: galėtų pradėti silpti akys ir klausa, 
atšiptų mintis, sunkiau įsiminčiau nauja, imčiau grei- 
čiau miršti, — taip pamažu turėčiau pradėti nusileisti 
kitiems tose srityse, kur juos anksčiau lenkdavau. 
Šitaip atsitikus, negi nebūtų mano gyvenimas beveik 
nebegyvenamas, o jeigu pergyvenčiau visa tai, negi 
netaptų jis varganas ir be džiugesio? (9) Jeigu d. dabar 
š neteisingai numirsiu, gėda bus tiems, kurie mane 
neteisingai bus nuteisę; juk jeigu gėdinga daryti pikta, 
turi būti gėdinga ir pažeisti tėisę. Tačiau ką man 
kenkia, jei kiti nesugeba nei teisingai mane pažinti, 
nėi teisiškai nuspręsti apie mane. (10) Kiek matau, 
senų seniausiai gyvenę skriaudikai ir aukos dabarti- 
niams žmonėms toli gražu neatrodo vienodi, todėl ir 
žinau, kad netgi jei dabar mirsiu, mano vardas žmo- 
nėse bus visai kitoks negu mano žudikų. Esu tikras, 
višais laikais rasis liudininkų, kad aš niekada nesu 
nuskriaudęs nė vieno Žmogaus, nė vieno Žmogaus 
nesu padaręs blogesnio; aš visada stengiausi padėti 
tiems, kurie bendravo su manimi, norėdami.tapti ge- 
„resni. 
Štai tokie buvo Sokrato žodžiai, pasakyti Hermoge- 
nui ir kitiems. 
(11) Dar ir šiandien visi žmonės, mokėję vertinti 
Sokratą ir rimtai žiūrintys į savo gyvenimą, labiau už 
viską pasaulyje pasigenda jo, nes jis buvo geriausias 

vedlys kelyje į prakilnų žmogiškumą. ir prieš mano 
akis jis iškyla toks, kaip papasakojau: toks dievobai- 
mingas, kad nieko nedarė be dievų žinios; toks teisin- 
gas, kad nė per aguonos grūdą nėra nuskriaudęs nė 
vieno žmogaus, užtat labai daug yra padėjęs ben- 
draujantiems su juo; toks susivaldantis, kad niekada 
nesirinkdavo malonesnio dalyko vietoj geresnio; toks 
išmintingas, kad nė karto nesuklydo skirdamas gėrį 
nuo blogio; jam niekada nereikėdavo laukti pagalbos 
iš šalies, nes visada galėdavo visiškai pasikliauti savo 
žiniomis, sugebėjo visa tai išdėstyti sklandžia kalba, 
gebėjo teisingai vertinti ir kitus, parodyti juos sukly- 
dus, kreipti prie dorybės, skatinti lavintis, — išties 
puikiaušias bei laimingiausias žmogus! Jeigu kas 
nenori šituo patikėti, lai palygina kitus žmones su juo 
ir pats sprendžia. | 


PAAIŠKINIMAI 


Senovės graikų istorikas ir rašytojas Ksenofontas Xenophėontos, 
apie 445-355/354 m.pr.Kr.) gimė Atėnuose aristokrato šeimoje, 
augo ir brendo Peloponeso karo (431-404 m.pr.Kr.) metais, karinę 
tarnybą kaip aristokratas atliko kavalerijoje. Ar jam teko dalyvauti 
Peloponeso kare, neaišku. Strabonas (64/63 m.pr.Kr.-23/24 m. po 
Kr.) ir Diogenas Laertietis (III a). liudija, kad Ksenofontas dalyvavo 
atėniečių karo žygyje į Bojotiją ir mūšyje prie Delijo (424 m.pr.Kr.) 
nukrito nuo žirgo, o Sokratas jį išgelbėjo. Tačiau patikimų žinių apie 
tai nėra. V a.pr.Kr. pabaigoje Ksenofontas kurį laiką (labai trumpai) 
buvo Sokrato mokinys, kol 401 m.pr.Kr. jo draugas iš Bojotijos 
Proksenas pasiūlė jam dalyvauti Kyro Jaunesniojo (m. 401 
m.pr.Kr.) žygyje prieš savo brolį Persijos valdovą Artakserksą II (m. 
358 m.pr.Kr.). Ksenofontą viliojo šis pasiūlymas, jis troško garbės 
ir nuotykių, tačiau tarnauti Kyrui būtų reiškę nelojalumą savo tėvy- 
nei, nes Kyras palaikė prieš Atėnus nusiteikusią Spartą. Todėl 
Ksenofontas Sokrato patartas kreipėsi į Delfų orakulą ir, gavęs 
palankų atsakymą, tapo Kyro armijos samdiniu. Mūšyje prie Kunak- 
sos (netoli Babilono) žuvus Kyrui, 10 000 graikų samdinių būrys, 
išsirinkęs Ksenofontą savo vadu (kiti graikų karo vadai persų buvo 
klastingai išžudyti), grįžo į graikų žemes prie Juodosios jūros. Iš čia 
persikėlė į Trakiją (400/399 m.pr.Kr.) ir padėjo Trakijos karaliui 
Seutui įsitvirtinti šalyje. 

Kilus karui tarp Spartos ir Persijos, atvykę į Trakiją Spartos 
karvedžio Tibrono pasiuntiniai 399 m.pr.Kr. pakvietė Ksenofontą su 
jo vadovaujamo būrio likučiais į Pergamą (Mažoji Azija). Po trejų 

metų (396 m.pr.Kr.) atvykus į Mažąją Aziją vadovauti karo veik- 
smams Spartos karaliui Agesilajui (444 - apie 361 m.pr.Kr.), Kseno- 
fontas visam laikui tapo ištikimu jo šalininku, vėliau buvo paskirtas 
valstybės patarėju. Kilus Korinto karui (395-387/386 m.pr.Kr.), Kse- 
nofontas nedvejodarnas kartu su Agesilaju atvyko į Graikiją ir 394 
m.pr.Kr. dalyvavo mūšyje prie Koronėjos, kur Sparta nugalėjo 
koaiicinę Atėnų kariuomenę. Tokį atvirą Ksenofonio pasiryžimą 
stoti į kovą prieš savo tėvynainius Atėnai įvertino kaip tėvynės 
išdavimą ir nuteisė jį ištremti iki gyvos galvos konfiskuojant visą jo 
turtą. (Kiti šaltiniai teigia, kad Ksenofontas buvo ištremtas dar 398 
m.pr.Kr., kai tik persikėlė į Mažąją Aziją ir stojo Spartoje karo 
tarnybon.). Po Korinto karo Ksenofontas už nuopelnus Spartai 
gavo ūkį Skilunte (Vakarų Peloponese), kur ne tik rūpinosi žemės 
darbais, bet ir dirbo intensyvų literatūrinį darbą. Apie 371 m.pr.Kr., 
kai spartiečiai buvo elėjiečių išvyti iš Skilunto, Ksenofontas pabėgo 
į Korintą. Netrukus pagerėjus santykiams tarp Spartos ir Atėnų, 
tėvynėje Ksenofontui buvo paskelbta amnestija, tačiau jis liko 
gyventi Korinte iki gyvenimo pabaigos. 

Paskutinysis Ksenofonto gyvenimo etapas, praleistas Skilunte ir 
Korinte, buvo itin kūrybingas. Skilunte jis sukūrė drarnatišką me- 
muarinį pasakojimą apie Kyro Jaunesniojo žygį ir graikų samdinių 
grįžimą į tėvynę („Anabasis", 7 knygos), pasirašytą sirakūziečio 
Temistogeno slapyvardžiu, taip pat atsiminimus apie savo moky- 
toją Sokratą („Atsiminimai apie Sokratą", 4 knygos) bei dialogus 
„Puota" ir „Apie ūkio valdymą", kuriuose veikia Sokratas. Dialoge 
„Apie ūkio valdymą" atkuriamas Sokrato pokalbis su ūkio vaidytoju 
Ischomachu; čia geriausiai atsiskleidžia paties Ksenofonto pažiū- 
ros. 

Gyvendamas Korinte, Ksenofontas baigė rašyti savo siambiau- 
sius veikalus: 8 knygų beletrizuotą pasakojimą apie Persijos valdo- 
vo Kyro Vyresniojo (VI a. pr.Kr.) auklėjimą „Kyropaidija“, prilygstan- 
tį istoriniam romanui, ir 7 knygų „Graikijos istoriją“, pratęsiančią 
Tukidido (apie 460-400 m.pr.Kr.) „Istoriją“ ir aprašančią 411-362 
m.pr.Kr. istorinius įvykius. Be to, Korinte dai parašė panegiriką 
Agesilajui bei keletą nedidelių specialioms temoms skirtų traktatų 
- „Lakedaimono politėja", „Hieronas, arba apie tironą", „Apie hipar- 

cho pareigas", „Apie jojimo meną", „Apie pajamas" ir „Apie me- 
džioklę su šunimis" („Kinegetika"), iš viso 14 kūrinių. Dėl penkio- 
liktojo - „Atėnų politėjos" - autorystės nėra pakankamų įrodymų. 

„Atsiminimai apie Sokratą" („Apomnėmoneumaita", ty. pasako- 
jimai iš atminties apie atminimo vertus dalykus) priklauso Kseno- 
fonto keturių veikalų ciklui, kuriame kalbama apie Sokrato pažiūras 
ir jo asmenį. Kada „Atsiminimai“ parašyti, nėra tiksliai nustatyta. 
Diogenas Laertietis liudija, kad Ksenofontas, būdamas Sokrato 
mokiniu (apie 401 m.pr.Kr.), užsirašinėjęs mokytojo dėstomas min- 
tis. Vėliau, gyvendamas Skilunte, savo užrašų pagrindu baigęs 
rašyti „Atsiminimus“". 

Kai kurie antikos tyrinėtojai kelia nemažai klausimų dėl „Atsimi- 
nimų" patikimumo. Pvz., Liudvigas Dingorfas mano, kad mūsų 
laikus jie pasiekę vėlesnių autorių gerokai perdirbti ir papildyti; kiti 
samprotauja, kad Ksenofontas galbūt tyčia pavaizdavo Sokratą ne 
tokį, koks jis iš tikrųjų buvęs; treti teigia, kad Ksenofontas nepajė- 
gęs suprasti Sokrato mokslo esmės irtodėl nesąmoningai iškraipęs 
jo filosofiją. 

Be abejo, gal būtų ir per daug drąsu tikėti visu tuo, kas Kseno- 
fonto parašyta apie Sokratą; netikslumų, perlenkimų tikriausiai yra 
nemažai, juo labiau kad „Atsiminimai" rašyti po daugelio metų 
išsiskyrus su Sokratu. Tačiau dauguma šaltinių ir istorinių faktų 
atitinka Ksenofonto liudijimus, ir abejoti jo patikimumu nėra pagrin- 
do. 

„Atsiminimai" parašyti turint aiškų tikslą - reabilituoti Sokratą ir 
įrodyti, kad jis buvo nuteistas neteisingai. Pirmieji du knygos skyriai 
kaip tik ir skirti paneigti Sokratui pateiktiems kaitinimams, toliau 
siekiama parodyti Sokrato dorumą, o didžiausią knygos dalį suda- 
roiš atminties atpasakoti Sokrato pokalbiai su įvairiais pašnekovais 
įvairiomis temomis, daugiausia apie žmogaus dorybes ir jų esmę. 


226 


PIRMA KNYGA 


"Tai rodo, kad Ksenofontas neturėjo skundo teksto originalo ir 
žinojo apie jį iš kitų. Tačiau jis beveik sutampa su Diogeno Laertie- 
čio pateikiamu skundo tekstu - skiriasi tik vienu žodžiu. 


"Graikų k. ši dievybė vadinama daimonion. Kokia tikroji šio 
žodžio reikšmė, atrodo, jau buvo nesuprantama ir Sokrato moki- 
niams; įvairiai jį aiškina ir šiuolaikiniai Sokrato filosofijos tyrinėtojai. 
Platono „Sokrato apologijoje" rašoma: „... manyje pasireiškia kažin 
kokia dievybė ar demonas ... Manyje tai yra nuo pat mažens: 
prabyla kažin koks balsas ir kiekvieną kartą nukreipia mane nuo 
to, ką ketinu daryti, bet niekuomet neprikalbinėja ką nors veikti" 
(31d. M.Račkausko vertimas). 


3Senovės graikai tikėjo, kad visi gamtos reiškiniai ir žmogaus 
gyvenimas priklauso nuo dievų valios ir kad dievai kartais atsklei- 
džia žmonėms savo valią įvairiais ženklais. 


“Ksenofontas Sokrato pašnekovų niekada nevadina mokiniais, 
o tik „esančiais su Sokratu" (synonton), bičiuliais. Ir Platono „So- 
krato apologijoje" rašoma: „Niekuomet nebuvau kieno nors moky- 
tojas..." (33a. M.Račkausko vertimas). 


iš tėvynės galimybę. 


ŠAtėnų tarybą sudarė 500 narių - po 50 iš kiekvienos filės. 
Einamaisiais valstybės reikalais iš eilės rūpinosi vienos kurios nors 
filės nariai, kurie tuo metu buvo vadinami pritanais. Iš jų kasdien 
buvo renkamas vienai parai vadinamasis epistatas, kuris pirminin- 
kaudavo tarybai ir tautos susirinkimui. Buleutas - tarybos narys. 


"Turimi galvoje įvykiai, klostęsi po 406 m.pr.Kr. mūšio prie Argi- 
nusų salų, kur Atėnų laivynas laimėjo pergalę prieš peloponesie- 
čius. Tačiau tos pergalės rezultatai buvo labai liūdni: graikų karo 
vadai, užuot gavę apdovanojimus, buvo nuteisti mirti. Istorija tokia: 
po mūšio kilusi audra nuskandino 12 apgadintų graikų laivų-su 

žmonėmis. Žuvusieji nebuvo palaidoti pagal papročius, o tai buvo 
laikoma valstybiniu nusikaltimu. Už tai aštuoni strategai buvo nuša- 
linti nuo vadovavimo. Šeši iš jų, atvykę į Atėnus, buvo suimti ir 
tautos susirinkimo nuteisti mirti balsuojant dėl visų kartu. Tam 
pasipriešino tuo metu susirinkimui pirmininkavęs Sokratas, kuris 
reikalavo balsuoti dėl kiekvieno kaltinamojo atskirai; tačiau susirin- 
kimas atmetė šį Sokrato reikaiavimą. 


ŠTurimi galvoje atletai, kurių valgumas tapo net priežodžiu. 


SNeaišku, kuris kaltintojas turimas galvoje. Vienų nuomone - tai 
Meletas, kiti teigia, kad tai Polikratas, IV a. pr.Kr. gyvenęs sofistas, 
parašęs parnfletą „Sokrato apkaliinimas" (iki mūsų dienų jis neišli- 
ko); treti mano, kad tai Anitas, paprašęs Polikrato parašyti kaltina- 
mąją kalbą, kurią ir perskaitęs Sokrato teisme. 


"Pagal tuometinius Atėnų įstatymus valdininkai buvo renkami 
tautos susirinkimo dažniausiai burtais - pupomis. 


"kritijas (apie 460-403 m.pr.Kr.) - senovės graikų politikas, 411 
m.pr.Kr. buvo vienas iš oligarchinės 400 kolegijos narių; 407 
m.pr.Kr. išvytas iš Atėnų, 404 m.pr.Kr. grįžo ir tapo vadinamosios 
trisdešimties tironijos vadovu. 


'"Alkibiadas (apie 450 - apie 404 m.pr.Kr.) - senovės graikų karo 
vadas, strategas, dalyvavo kartu su Sokratu mūšiuose prie Potidė- 
jos ir Delijo. 


SOligarchija - vadinamosios trisdešimties tironijos laikotarpis, 
trukęs keletą mėnesių (nuo 404 m. pr.Kr. balandžio mėn. iki tų pačių 
metų gruodžio mėn.). Iki tol buvo demokratinis valdymas. 


“Cituojama iš poeto Teognido Megariečio (VI a.pr.Kr.) etikos 
veikalo, kurio išliko tik nuotrupos. 


"S Cituojamas mums nežinomas poetas. 


"S Tesalijos aristokratija turėjo bloga reputaciją. Platonas „Krito- 
ne" rašė, kad ten viešpatauja baisi netvarka. 

VEutidemas, pramintas Gražuoiiu. Apie jį Ksenofontas pasakoja 
IV knygos 2-6 skyriuose. Jis dar minimas Platono „Puotoje" (222b). 
Daugiau kitų žinių apie jį nėra. 


ohariklis iš pradžių buvo demokratinio valdymo šalininkas, 
vėliau - vienas iš žiauriausių trisdešimties tironų. 


'ŠAtėnų tarybos nariais galėjo būti renkami ne jaunesni kaip 30 
metų piliečiai (dar žr. 6 paaiškinimą). 


"Pagal pirminę šio žodžio reikšmę tironu buvo vadinamas toks 
valdovas, kuris įgydavo valdžią neteisėtu būdu ir valdydavo vado- 
vaudamasis ne įstatymais, o savo valia. Net pats Žiauriausias 
valdovas negalėjo būti vadinamas tironu, jeigu jis turėjo teisėtą 
valdžią. 


"Kalbama apie įstatymą, pagal kurį sūnus, įrodęs, kad įo tėvas 
Yra pamišėlis irtodėl negali valdyti ūkio, turėjo teisę pateikti teismui 
ieškinį, kad jam būtų perduotas tėvo turtas. Yra žinoma, kad poetas 
Sofoklis tuo buvo kaltinamas sūnaus Jofontomo, tačiau teisme 
perskaitęs ištrauką iš savo tragedijos „Edipas Kolone" įrodė, kad 
sūnus neteisus. Sokratas buvo kaltinamas, kad jis iškraipo šio 
įstatymo prasmę, nes įrodinėja, jog remiantis juo galima apkaltinti 
kiekvieną. 


"Hesiodas (VIII-VII a.pr.Kr.) - seniausias po Homero poetas 
epikas. Cituojama iš jo poemos „Darbai ir dienos" (336 eil.). 


> Cituojama iš Homero „Iliados“ (Il, 188-191 ir 198-202 eil.). 


2“ ichas - Sokrato amžininkas, garsėjęs savo dosnumu,. Jis per 
gimnopaidijos šventę dosniai vaišindavo jos dalyvius. Šventė kri- 
tusių mūšyje spartiečių garbei (birželio mėn.) trukdavo 6-10 dienų. 


Laisvųjų piliečių vogimas ir jų pardavimas į vergovę buvo 
laikomas didžiausiu nusikaltimu ir baudžiamas mirties bausme. 
Tokiais vagimis ypač pasižymėjo Tesalija, 


"Špitija - Apolono šventyklos žynė Delfuose. 

“Kirkė - Helijo duktė, mitinė būtybė, aprašyta Homero „Odisė- 
jos" X giesmėje. 


"Škritobulas - Sokrato mokinio ir ištikimo draugo Kritono sūnus. 
Plačiau apie tai rašoma Ksenofonto „Puotoje" (2, 11 ir 7, 3). 
SVaristodemas - nežinomas asmuo. 


3'Šiuo vardu yra žinomi du poetai - senelis ir anūkas iš Melo 
salos. Čia tikriausiai turimas galvoje anūkas, Sokrato amžininkas. 


32Polikleitas - žymus graikų skulptorius iš Sikiono ar Argoso, 
Periklio ir Fidijo amžininkas, gyvenęs V a.pr.Kr. Jis garsėjo žmonių 
skulptūromis (antai Fidijas kūrė dievų skulptūras). 


BDzeuksidas - žymus graikų dailininkas iš Heraklėjos, gyvenęs 
V a.pr.Kr. pabaigoje ir IV a.pr.Kr. pradžioje. Iš jo paveikslų ypač 
garsėjo „Kentaurai“, „Heraklis, smaugiantis gyvatę“ ir „Elena“. 
Reikšmingi ir jo moterų portretai. Po Peloponeso karo jis persikėlė 
iš pietų Italijos į Atėnus. 


3*Stadijas - senovės graikų ilgio matas, lygus 177 metrams. 


Hera - senovės graikų mitinė būtybė, Dzeuso žmona. Dažniau- 
siai ja prisiekdavo moterys, tačiau, Ksenofonto ir Platono liudijimu, 
ja prisiekinėdavo ir Sokratas. 


3SSafistas Antifontas žinomas tik iš šio Ksenofonto veikalo, Kai 
kas jį tapatina su oratoriumi Antifontu, kiti juos laiko skirtingais 
asmenimis. 


*"Chitonas - įprastas apatinis senovės graikų drabužis. 


3 Apmokamas darbas (ir fizinis, ir protinis) tuo metu Atėnuose 
buvo laikomas gėdingu dalyku Atėnų piliečiui. Šito būdavo grie- 
biamasi tik ištikus didelei bėdai (pvz., karui ir pan.). 

ANTRA KNYGA 


"Aristipas (apie 435-355 m.pr.Kr.) buvo kilęs iš Kirėnės, turtingos 
Graikijos kolonijos prie Afrikos krantų. | Atėnus jį atviliojo plačiai 
pasklidęs garsas apie Sokratą. Po Sokrato mirties jis tapo sofistu, 
ty. profesionaliu ir apmokamu mokytoju, iš pradžių Atėnuose, 
vėliau - Sirakūzuose. Kirėnėje įkūrė savo mokyklą, skelbusią hedo- 
nistinės etikos principus. 


"Senovės graikų įstatymai leisdavo vyrui užmušti savo žmonos 
suvedžiotoją. Tačiau vyrai paprastai tenkindavosi pinigine kom- 
pensacija arba kokia nors pažeminimo forma, nepavojinga suve- 
džiotojo gyvybei. 


3Sinis, Skeironas, Prokrustas - trys garsūs graikų mitiniai smur- 
tininkai. Sinis viešpatavo Korinto sąsmaukoje, kur žudydavo praei- 
vius pririšdamas juos prie dviejų nulenktų medžių viršūnių, kurios 
atsitiesdamos perplėšdavo auką pusiau. Skeironas gyveno ant 
olos tarp Atikos ir Megaros. Jis pagrobtus praeivius versdavo plauti 
jam kojas ir tuo metu įstumdavo juos į jūrą. Prokrustas šeimininkavo 
Atikoje. Savo aukas jis guldydavo į lovą ir tiems, kurie netilpdavo į 
ją, nukirsdavo kojas, o tuos, kurie būdavo per maži, ištempdavo. 


Škiekvienas graikas už savo polio ribų buvo užsienietis ir netu- 
rėjo jokių teisių. Jis pasikliaudavo tik svetingumu ir Dzeuso valia. 


ŠCituojama iš Hesiodo „Darbų ir dienų" (286 ir kt.eil.). 


ŠEpiharmas (apie 550-460 m.pr.Kr.) - senovės graikų poetas, 
vienas iš dorėnų komedijos kūrėjų. Jo kūryba pasižymėjo puikia 
kalba ir pamokomomis sentencijomis. Deja, iš jo kūrybos išliko tik 
nuotrupos. 


"Prodikas (g. apie 470 m.pr.Kr.) - sofistas ir kalbininkas (sinoni- 
mikos kūrėjas). Kilęs iš Kėjo salos, ilgą laiką gyveno ir mokė 
Atėnuose. Sokratas jį ypač gerbė ir vertino. 


*. 


ŠLamproklis - vyriausiasis iš trijų Sokrato sūnų. Manoma, kad:jo 


231 


motina buvo ne Ksantipė, o Mirta, kuri laikoma pirmąja Sekrato 
žmona. 


SChairefontas ir Chairekratas - Sokrato draugai, kurie pasižymėjo 
nepaprastu taurumu. 


Po aukojimo apeigų būdavo rengiami pietūs, į kuriuos kvie- 
sdavo gimines ir artimuosius. 


"Kadangi užsieniečiai svetimame mieste neturėjo jokių pilietinių 
teisių, tai jie privalėdavo susirasti sau globėją, kuris tarpininkauda- 
vo jiems tvarkant juridinius ar kitokius reikalus. 


"Ksenofonto nuomone, šito etinio principo laikėsi ir Sokratas, 
tačiau Platonas teigia, kad Sokratas buvęs priešingos nuomonės 
(žr. „Kritonas", 40c). 


lygus 60 minų. 


'ėNikijas (iki 469-413 m.pr.Kr.) - Atėnų politinis veikėjas ir karve- 
dys, Periklio valdymo laikais garsėjęs kariniais nuopelnais. Po 
Periklio mirties penkis kartus buvo renkamas strategu Peloponeso 
kare. 415 m.pr.Kr. pasiųstas su jūros ekspedicija į Siciliją, buvo 
sumuštas, paimtas į nelaisvę ir nubaustas mirtimi. 


'5Graikijoje buvo kasamas varis, auksas ir sidabras. Viena žy- 
miausių kasyklų buvo Laurijos kalne (netoli Atėnų). Vienas iš jos 
valdytojų buvo Nikijas. 


'Skritobulas - žr. | knygos 28 paaiškinimą. 
'"Cituojama iš Homero „Odisėjos“ (XII, 184). 


"ŠSokratas nori pasakyti, kad Periklis buvo žmonių gerbiamas 
už gražbylystę, o Temistoklis - už nuopelnus tėvynei. Bet tai nerei- 
škia, kad Sokratas menkino Periklio nuopelnus. Temistoklis buvo 
didis darbais, Periklis - patarimais, Solonas - išmintimi. 

*8Scijė - mitinė jūrų pabaisa, gyvenusi ant uolos ir gaudžiusi 
praplaukiančius jūreivius. Ji vaizduojama kaip šuo su 12 kojų ir 6 
galvomis, su 3 eilėmis aštrių dantų. Priešais esančioje uoloje 
šeimininkavusi kita pabaisa - Charibdė. 


> Kritobulas kalba apie išorinį, o Sokratas - apie dorovinį grožį. 


2lAspasija - buvusi garsi hetera, kilusi iš Mileto. Atvykusi į 
Atėnus, ji sužavėjo Perikiį ne tik savo grožiu, bet ir protu. Išsiskyręs 
su savo žmona, Periklis praleido visą gyvenimą kartu su Aspasija, 
bet vesti jos negalėjo - Atėnų įstatymai draudė santuol:ą tarp 
užsieniečių. Aspasijos namai virto to meto šviesuomenės salonu, 
kurį lankė ir Sokratas. Po Periklio minties Aspasija gyveno su 
Lisikliu, kuris jos dėka tapo puikiu oratoriumi. 


?2Aristarchas - nežinomas asmuo. 


"Kalbama apie prasidėjusią oligarchinę trisdešimties tironiją, 
kai demokratinio valdymo šalininkai, sudarę opoziciją, rado prie- 
globstį Tėbuose. 


"T.y. išskyrus vergus. 
"Keramonas - nežinomas asmuo. 


"Net ir turtingųjų dukterys buvo mokomos namų ruošos darbų 
(gaminti valgį, austi, megzti), kad tapusios šeimininkėmis galėtų 
prižiūrėti tarnaites. 


"Vietoj nuolatinių mokesčių Atėnuose buvo prievolės, vadina- 
mos „liturgijomis“. Pagrindinės „liturgijų"“ rūšys buvo karo laivo 
(trijerės) įranga, choro apranga dramos spektakliui, gimnastikos 
žaidynių rengimas. 


*8kirebas, Demėjas Kolitietis, Menonas - nežinomi asmenys. 
Chlamidė - trumpas apsiaustas (paprastai dėvimas raitelių); chla- 
nidė - plonos vilnos drabužis; eksomidė - tunika, apnuoginanti 
dešinį petį ir dešinę ranką (vergų ir amatininkų drabužis). 


"S ierakiidai - mitinio herojaus Heraklio sūnūs. 


VTesėjas - mitinis Atikos herojus, atlikęs daugelį žygių: laimėjęs 
mūšį prieš sukilusias amazones, išvadavęs Atėnus nuo Kretos 
karaliaus Mino prievolės ir kt. 


Turimas galvoje karas su persais. 


Platonas dialoge „Meneksenas" (237b) primena, kad Atikos 
gyventojai buvo ne ateiviai, o autochtonai - tarp jų Sokratas ir 
Platonas. 


"Sokratas kalba apie spartiečius. Atėniečiai nemėgo demokra- 
tijos ir simpatizavo Spartai. 


2'Sunkiųjų pėstininkų dalinį ir raitelius sudarydavo tik aristokra- 
tai ir kilmingi piliečiai. 


"Areopagas - aukščiausioji Atėnų valstybės taryba, posėdžiau- 
davusi Atėnuose ant karo dievo Arėjo kalvos. Iš pradžių tarybą 
sudarė seniūnų tarybos nariai, o nuo VIII a.pr.Kr. - buvę archontai. 


Ne tik žemesnieji karvedžiai, bet ir strategai buvo renkami iš 
Žmonių, visiškai nepasirengusių karinei karjerai. Pvz., 441 m.pr.Kr. 
strategu buvo išrinktas žymus rašytojas Sofoklis vien dėl to, kad 
visuomenei labai patiko jo tragedija „Antigonė“. 


Turimi galvoje Kiterono ir kiti kalnai. 
"Atikos viduryje yra Parneto, Likabeto, Himeto ir kiti kalnai. 


*SMisiečiai » Mažosios Azijos šiaurės vakaruose (prie Helespon- 
to) gyvenusi tauta. Pisidai - Mažosios Azijos pietuose gyvenusi 
tauta. 


"Didžiuoju karaliumi senovės graikai vadino persų valdovą. 
"Sokratas turi galvoje apsigynimą nuo plėšikų iš Bojotijos. 


Glaukonas - jaunesnysis Platono brolis, veikiantis Platono 

dialoguose „Valstybė“, „Parmenidas". Kaip rašoma „Valstybėje“, 
Jis su savo broliu Adimantu pasižymėjo kovose prie Megaros (409 
m.pr.Kr.). 


*Temistoklis (apie 525 - apie 460 m.pr.Kr.) - Atėnų valstybės 
veikėjas, demokratijos šalininkas, reformatorius, karvedys. Jis ne 
kartą buvo renkamas archontu ir strategu. Graikų karuose su 
persais jis buvo vienas svarbiausių vadų, laimėjo daug svarbių 
mūšių. Vėliau aristokratija ištrėmė jį iš Atėnų. Po ilgų klajonių 
Temistoklis atvyko pas Persijos vaidovą Artakserksą I, iš jo gavo 
valdyti kai kuriuos Mažosios Azijos miestus. 


31 Peloponeso karo pradžioje graikai turėjo 19 000 hoplitų, 1000 
raitelių ir apie 400 karo laivų. 


32 Turimas galvoje Charmidas. 


Kaip matyti, Sokratas buvo nekokios nuomonės apie tautos 
susirinkimą. Nors visi piliečiai turėjo teisę dalyvauti šiame susirin- 
kime, tačiau mažai kas naudojosi šia teise. 


Senovės graikų namai buvo statomi be apšildymo, tačiau taip, 
kad žiemą juos kuo labiau įšildytų saulė. 


“Parasijas (V a.pr.Kr.) - vienas iš žymiausių senovės graikų 
dailininkų, kilęs iš Efeso. Svarbiausi jo darbai „Odisėjo beprotystė", 
„Filoktetas", „Prometėjas“. Plinijus „Gamtos istorijoje" (O00XV, 65) 
yra aprašęs jo varžybas su Dzeuksidu. Dzeuksidas taip nupiešė 
vynuoges, Kad jos atrodė kaip tikros - net paukščiai jas užpuolė. O 
Parasijas taip nutapė vynuoges, jog Dzeuksidas palaikė jas tikro- 
mis ir paprašė jas nuimti, kad pamatytų paveikslą. Supratęs savo 
klaidą, Dzeuksidas pripažino Parasiją nugalėtoju, nes jis pats ap- 
gavo tik paukščius, o Parasijas - jį patį. 


Apie skulptorių Kleitoną nieko nežinoma. 


37Pankratiastai - kumštininkai, sporto varžybų, kurias sudaryda- 
vo kova kumščiais, kojų, kelių, alkūnių smūgiais, dalyviai. 

3 Teodota - garsi to meto hetera; Atenėjas pasakoja, kad ji buvo 
įsimylėjusi karvedį Alkibiadą, o jam 401 m.pr.Kr. žuvus, palaidojo 
ji. 


> Taip Sokratas juokais vadina savo mokinius. 
*Kebetas ir Simijas - garbingi Sokrato mokiniai, kilę iš Tėbų. 


“1 Epigenas - išskyrus tai, kad jis minimas Platono „Sokrato 
apologijoje" ir „Fedone", daugiau apie jį nieko nežinoma. 


Kare paimti belaisviai buvo vienas iš vergų įsigijimo šaltinių. 
Vergus galima buvo išpirkti už 2, 3, 5 minas. Pvz., Platonas buvo 
išpirktas už 20 ar 30 minų, Makedonijos karalius Pilypas - už 9 
talentus. 


SAkūmenas -Žymusto meto Atėnų gydytojas. Jį mini ir Platonas. 


"Asklepijas - senovės graikų mitinis gydymo meno dievas, 
Apolono sūnus. Sokratas turi galvoje jo šventovę Atėnuose, Tačiau 
svarbiausia Asklepijo šventovė buvo Epidaure. 


Amfiarajas - mitinis senovės graikų pranašas, dalyvavęs sep- 
tyneto žygyje prieš Tėbus, nors jis ir pranašavo nelaimingą žygio 
baigtį. 


KETVIATA KNYGA 


Yecdoras Kirėnietis - senovės graikų geometras, minimas Pla- 
tono dialoguose „Teaitetas", „Politikas“ ir „Sofistas“. 


"Originale - A (deita) ir A (alfa), pirmosios graikų k. žodžių 
Dikaios (teisingas) ir Adikos (neteisingas) raidės. 


3Dedalas - mitinių laikų menininkas, architektas iš Atikos. Pabė- 
gęs pas Kretos karalių Miną, pastatė jam Labirintą, kuriame apsi- 
gyveno Minotauras. Už patarimą Ariadnei, kaip išeiti iš Labirinto su 
siūlų kamuoliu, jis buvo suimtas, tačiau, pasigaminęs iš vaško ir 

plunksnų sparnus, pabėgo kartu su sūnumi Ikaru pas Sicilijos 
valdovą Kokalą. 


*Palamedas - vienas iš Trojos karo dalyvių, demaskavęs Odisė- 
ją, kai šis apsimetė bepročiu, kad nereikėtų dalyvauti kare. Kerštau- 
damas Odisėjas apšmeižė jį turint ryšių su trojiečiais, ir už tai 
Palamedas buvo užmuštas akmenimis. Palamedas laikomas rai- 
džių, skaičių, šaškių, svarstyklių ir kitų gerų dalykų išradėju. 


SČia turimas galvoje tas aivejis, kai Sokratas kartu su kitais 
keturiais Atėnų piliečiais gavo trisdešimties tironų įsakymą atga- 
benti iš Salamino salos strategą Leontą, pabėgusį, kad išvengtų 
bausmės. (Plačiau apie tai rašoma Platono „Sokrato apologijoje" 
bei Ksenofonto „Graikijos istorijoje", II, 3, 39). 


ŠHlipijas Elėjietis (apie 400 m.pr.Kr.) - garsus senovės graikų 
sofistas, pasižymėjęs nepaprastu iškalbingumu, atmintimi, mate- 
matikos ir astronomijos žiniomis. Jis sudarė olimpiadų nugalėtojų 
sąrašą, turėjusį didelę reikšmę graikų chronologijai. Platono dialo- 
guose („Protagoras", „Hipijas Didysis", „Hipijas Mažasis") jis atsi- 
skleidžia kaip tuščiakalbis ir pagyrūnas. 


"Likurgas - pusiau legendinis Spartos įstatymų kūrėjas (IX-VIII 
a.pr.Kr.). 


ŠPlutokratija (gr. plutos -turtas + kratos - valdžia, jėga) - valdymo 
forma, kai valdžia priklauso turtingiesiems. 


Sokratas turi galvoje vietą iš Homero „Odisėjos“ (VIII, 175). 
T.y. kometos. 


"Teismo metu Sokratui buvo jau per septyniasdešimt. 

